
A magyar kiadó előszava

„Csak a törvény a tiszta beszéd" - mondja József Attila. Igen, csak akkor értettük meg világunkat, ha fölfedtük azokat a törvényeket, amelyek egységesen, minden helyzetre érvényesen, megmagyarázzák a tapasztalt jelenségeket. Teleki László, világhírű, magyar matematikus szerint az univerzumot néhány egyszerű alaptörvény irányítja. Valószínűleg igaza van. Az Új életet kezdhetsz című könyv épp ezeket az egyetemes törvényeket ismerteti. Aki pedig ismeri őket, az sokkal eredményesebben haladhat előre fejlődése hosszú útján, mint aki nincs a "játékszabályok" tudatában.

Az igazán alapvető törvények - mint pl. az anyagi világban az E=mc2 összefüggés - meglepően egyszerűek. Senkit se tévesszen meg hát a könyvben olvasható törvények egyszerűsége! A valódi kérdés csak az: igazak-e vagy nem? Erre pedig egyedül az élet, a gyakorlat adhat választ. Érdemes hát próbára tenni őket!

A könyvben néhány alapgondolat többször megismétlődik. A felületes szemlélőnek ezeken a helyeken úgy tűnhet, mintha ugyanazt hallaná újra. Aki azonban jobban odafigyel, észreveszi, hogy az ismétlés kapcsán olyan új és gyakorlati szempontból igen fontos részletek is előkerülnek, amelyek miatt nagyon is indokolt az ismétlés.

Jó olvasást és sok sikert!

Bevezetés

Hogyan kormányozódik életed? Mennyiben irányítja azt a sors, mennyiben mások, s mennyiben te magad?

Miért születtél meg? A sors kiszámíthatatlan eseményeként, mások döntése miatt, vagy te magad akartad, hogy így történjen?

Van-e célja életednek? S ha van, előre meghatározott az, vagy talán a többiek szolgálata, netán hogy megvalósítsd szándékaidat?

Hogyan tudod legjobban felhasználni testben töltött életed hátralévő éveit?

Milyen testi és anyagi, illetve kapcsolati korlátaid vannak? Mi vonzza hozzád azokat az embereket, könyveket és eseményeket - látszólag mágikus módon -, amelyek oly mély hatást gyakorolnak életedre? S milyen szerepet játszol ebben a vonzásban te magad?

Meghúzódik-e a jelenségek mögött ok, vagy a történések - jók, rosszak vagy közömbösek - véletlenek következményei?

ÁBRAHAM VÁLASZT AD EZEKRE A KÉRDÉSEKRE, AMELYEK MINDEGYIKE KÖZVETLENÜL KAPCSOLÓDIK ÉLETED ALAKULÁSÁHOZ. A KÖVETKEZŐ OLDALAKON LÉPÉSRŐL LÉPÉSRE HALADVA FEDEZED FÖL, HOGY MIKÉNT TEREMTHETED MEG ÉS KONTROLLÁLHATOD TUDATOSAN ÉS ÖRÖMMEL ÉLETED MINDEN ESEMÉNYÉT ÉS HELYZETÉT.

Eszter feje lágyan és szabálytalanul ingott, ahogy izgatott szavai hatására ránéztem: "Nézd, az orrommal mutatják az ábécé betűit!" Ez 1985 novemberében történt, s a "mutatják" szó arra a testetlen lényekből álló csoportra utalt, akik Ábrahám néven mutatkoztak be.

Feleségemmel 9 hónapon keresztül, naponta 15 percig meditáltunk, hogy elménk lecsöndesítésével kapcsolatot teremthessünk "lelki vezetőinkkel". Azt az információt kaptuk, hogy "tisztánhallás" útján léphetünk majd kapcsolatba velük - s most jelentkeztek!

Izgatott örömmel betűztük ki az ábécéből lassan sorjázó üzenetet: "ÁBRAHÁM VAGYOK, A LELKI VEZETŐTÖK. SZERETLEK TITEKET, S AZÉRT JÖTTEM, HOGY SEGÍTSÉGETEKRE LEGYEK." Örömmámorban úsztunk!

Két hónappal később éppen ágyban feküdtünk, amikor Eszter ujjai elkezdtek dobolni a mellkasomon. - Szerintem azt akarják, hogy üljek az írógéphez! - kiáltott föl feleségem. Így indult meg az az információáradat, ami aztán több ezer oldalra rúgott.

Két hónappal később a phoenixi autópályán hajtottunk, amikor Eszter megszólalt: "Úgy érzem, beszélni fognak rajtam keresztül...", majd felhangzottak Ábrahám első szavai: "Ez az autópálya túl veszélyes. Hajtsatok le róla a következő kijáratnál!"

Ezzel számunkra új korszak vette kezdetét, s a fantasztikus élmény ma is tart.

Ezt megelőzően vidám, változatos, örömteli életet éltem. Legboldogabb éveimnek mégis a mostaniakat tartom, mert rengeteget tanulhatunk testetlen barátainktól, Ábrahámtól, s ezeket az ismereteket örömmel osztjuk meg most Veled, kedves Olvasó.

1988. január 31-ét írunk, s Eszter most fejezte be az Ábrahám diktálta könyv törzsanyagának legépelését. Mint már említettem, az Ábrahám név olyan lények csoportját takarja, akik jelenleg a nem anyagi dimenzióban léteznek. Elmondták, hogy már sok ezer életet éltek le, s közös szándék alapján álltak össze.

"Ábrahám tanító - mondták nekünk, s közös szándékuk teszi lehetővé, hogy Eszteren keresztül üzenhessenek nekünk. Ahogy elmondták, Eszter egyfajta adó-vevő, aki veszi a gondolatblokkokat, majd lénye tudatalatti szintjén lefordítja őket. A mi szavainkat hasonló módon, gondolati úton továbbítja Ábrahámhoz.

Ábrahám közölte, hogy ezt a kommunikációt már megszületésünk előtt elhatároztuk, ám hozzátette, hogy annak létrejötte tudatos döntésünktől függ. Beleegyező szándékunk nélkül tehát nem szólhatnának rajtunk, pontosabban Eszteren keresztül.

Mindössze 6 hete kezdték magnetofonra diktálni ezt a könyvet, s nem hagyhatom szó nélkül azt a könnyedséget, amellyel a gondolatok és szavak jól megfogalmazottan és világosan, érthetően peregtek elő. A napok múlásával nagyszerű, bölcs és szerető lélekcsoport üzenetei rajzolódtak ki elöttünk. Ábrahám így fogalmazta meg közös munkánk célját: "Azt akarjuk, hogy az olvasók megértsék: életük egy új szakasza kezdődött meg. A könyv által kínált gondolatokkal és szélesebb látókörrel fölvértezve joggal várhatják majd el, hogy fejlődésük mostantól rendkívüli mértékben fölgyorsul, s hogy ETTŐL AZ ÚJ KEZDETTŐL SZÁMÍTVA VILÁGUKAT PONTOSAN OLYANNÁ ALAKÍTHATJÁK, AMILYENNÉ SZERETNÉK."

Majd folytatta: "Szeretnénk, ha minden olvasó megértené, hogy ezzel a könyvvel olyan szintű bölcsességet kínálunk föl számukra, amilyenre vágynak, s akik nyitottak az új gondolatokra és élményekre, azok igen sokat kapnak tőle. Szeretnénk, ha tudnák, hogy az eddig gondolt gondolataik és az előző életeik nem szükségszerűen hatnak ki jelen szándékaikra, s az új életélmény megszerzéséhez csupán annyit kell tenniük, hogy tudatos döntésükkel hagyják, hogy új gondolataik immár új valóságot teremtsenek számukra. "

Hozzáteszem, könyvünk nem az okkultizmussal, a természetfölöttivel, a paranormálissal, a mágikussal, a pszichikussal vagy a metafizikával foglalkozik. EZ A MŰ A TUDATOS, FIZIKAI TEREMTÉS FOLYAMATÁRÓL SZÓL, A TESTI ÉS A BELSŐ LÉNY ELEGYÍTÉSÉRŐL, TOVÁBBÁ AZOKRÓL AZ ESZKÖZÖKRŐL, AMELYEK A VILÁGSZERTE JELENTKEZŐ, DRÁMAI MÉRTÉKŰ, GEOLÓGIAI VÁLTOZÁSOK ÖRÖMTELI TÚLÉLÉSÉHEZ SZÜKSÉGESEK.

Ez a könyv nem az olvasók szórakoztatására született. Nem is a jövő megjósolásával próbálkozó írás. OLYAN KÉZIKÖNYV AMIT KIVÉTEL NÉLKÜL BÁRKI AZONNAL ELKEZDHET HASZNÁLNI, HOGY ÉLETE VALÓBAN ÚJ ÉS POZITÍV IRÁNYÚ KEZDETET VEGYEN.
A 15 fejezetben ismertetett, lényegi mondanivaló után olyan, találkozókon készült hangfelvételek átiratát is elolvashatod, amelyeken a résztvevők - Eszteren keresztül - kérdéseket tehettek föl Ábrahámnak, majd meghallhatták az azokra adott válaszokat.

Jerry Hicks San Antonio, Texas

1988. január

Rendkívüli mértékben lelkesít minket, hogy kapcsolatba léphetünk veletek. Nem szándékozunk beleavatkozni életetekbe. Nem akarunk olyan ismereteket átadni, amelyek befogadására még nem álltok készen. Nem óhajtunk helyettetek fölfedezni olyan dolgokat, amiket ti magatok akartok föltárni. Szándékunk csupán annyi, hogy barátotokként jelentkezzünk belső világotokból.

Tanítók vagyunk, s célunk az EGYETEMES TÖRVÉNYEK megismertetése, amelyek egyaránt vonatkoznak az anyagi és a nem anyagi életélményekre. Ezáltal magasabb szinten élhetitek meg jelenlegi, testben töltött életeteket.

Teljes szabadságot kínálunk nektek. Meglátjátok majd, hogy ugyanolyan fontos megérteni a TEREMTÉS FOLYAMATÁT, hog y létrehozhassátok az általatok áhított dolgokat, mint azt megtudni, hogy miként hagyjatok föl a nem kívánt dolgok teremtésével.

Ábrahám
Ki Ábrahám, ki vagy te,

és mennyit ér a kapcsolatunk?

EBBEN A KÖNYVBEN JELENLEGI, TESTBEN TÖLTÖTT ÉLETED TUDATOS IRÁNYÍTÁSÁHOZ KAPSZ VILÁGOSAN ÉRTHETŐ TÁMPONTOKAT.
Örömmel gyűltünk össze ebben a nem anyagi dimenzióban, hogy a mai napon elkezdjük e mű megírását. Bár nem ez az első könyv, amit ennek az asszonynak a segítségével megalkottunk, aki diktált gondolatainkat veszi, ám valószínűleg ez a legjelentősebb. Örömteli lelkesedés jár át minket, mert egy olyan szándékot teljesítünk most be, amely nagyon régen fogant meg.

Kíváncsian várjuk, miként fogadod szavainkat: De ne érts felre! Ez nem azt jelentí; hogy felelősségét akarnánk vállalni reakciódért! Tanítókként megtanultuk ugyanis, hogy fölkínálhatunk ismeretet és tudást, ám annak befogadásá a válaszkereső döntésén múlik.

Kapcsolatba lépünk veled, s tudást és gondolkodásra ösztönző gondolatokat kínálunk föl neked. Helyetted azonban semmit nem akarunk megtenni.

Először is elmagyarázzuk, hogy kik vagyunk, mert így azt is világosabban fogod érteni, hogy te ki vagy. Egy részed ugyanis, amelyet valószínűleg még nem ismersz, ugyanúgy a nem anyagi dimenzióban van, mint most mi magunk.
Azt akarjuk, hogy az eddiginél világosabban megértsd, miként is választottad életedet erre a korra, milyen nyereségre számíthatsz belőle, mit akarsz ezen idő alatt adni, s az ezen anyagi világban /etöltött életed miként illeszkedik a nagyobb képbe. Szándékunk: világosabban megértetni veled, ki is vagy valójában.
Mi testetlen lények egy csoportja vagyunk, akik jelenleg olyan dimenzióban élünk, amely különbözik attól a fizikai dimenziótól, amelyben te összpontosulsz. Hangsúlyozzuk. hogy élünk! Tehát nehogy azt hidd, hogí halottak lennénk, csak azért mert nem testben létezünk.

NAGYON IS ÉLÜNK, ÉS MAXIMÁLISAN BENNE VAGYUNK AZ ÉLETBEN.
Sokan gyűltünk itt össze. Emberi szóval élve egy "családnak" nevezhetném magunkat, bár a földi ismérvek szerinti, testi értelemben nem számítunk családnak. Ha egyedi lényekként láthatnál minket, kb.100 lényt látnál. Néhányunk sok testi életet élt meg, némelyikünk sehányat. S míg most hozzád szólunk ezen az asszonyon keresztül, egyidejűleg más életélményekben is részt veszünk, s hozzád hasonlóan egynél több ügyön dolgozunk. Nem a születés hozott össze minket egy családdá, hanem a fejlődés.

Azért jöttünk össze, mert azonos a szándékunk, s ahogy szívedben te is minden pillanatban egyszerre több szándékot táplálsz, úgy mi is. Valamennyi szándékunk összeegyeztethető a többi jelenlevőével.

Mi itt nem szavakban vagy írásban kommunikálunk egymással, hanem gondolatok, illetve szándékok útján. Anyagtalan dimenziónkban nem használunk neveket, mert ahogy ismerjük egymást, az messze fölülmúlja azt, amit egy jel vagy egy név megfogalmazhat.

Ezen szavak közlésével azt akarjuk elérni, hogy világosabban értsd, ki vagy, s kik vagyunk mi. Ám még fontosabb: annak a célnak, illetve szándéknak a fölismeréséhez akarunk hozzásegiteni, ami belső lényedben annak idején megfogant, amikor úgy döntöttél, hogy megszerzed ezt a fizikai élményt, MERT HA ÉRTED ANYAGI FORMÁBAN VALÓ LÉTEZÉSED OKAIT, AKKOR TESTI LÉTÉLMÉNYED RENDKÍVÜL NAGY MÉRTÉKBEN FOKOZÓDIK!

Talán megérted majd belső motivációdat, azt a belülről jövő, sürgető érzést, amelyet tudatos gondolkodásod aspektusából szemlélve pillanatnyilag talán még nem tudsz értelmezni.

A könyv olvasása közben testi letélmenyed számos misztériuma is megfejtődhet, és jelenlegi szándékaidat is világosabban megértheted, ha az itt olvasható gondolatok nyújtotta, nagyobb és tisztább rálátást lehetőve tevő nézőpontból veszed őket szemügyre.

Szavainkat óriási örömmel, izgatott elvárással és hatalmas szeretettel kínáljuk föl neked.

1987. december 15.

A SZAVAK NEM TANÍTANAK. Valódi tudás csak megtapasztalásból születik. Ezért élünk újabb és újabb életeket. Mi azért kínáljuk föl mégis szavainkat, mert azok gondolkodásra ösztönözhetnek, s gondolataid révén olyan eseményeket vonzhatsz életedbe, amelyek világosabb megértést és több tudást eredményezhetnek.
A TANÍTÓ VALÓJÁBAN CSAK GONDOLKODÁSRA ÖSZTÖNÖZ. A könyv megkezdéséhez kiindulópontot keresünk. Nem túl könnyű ezt meglelni, mert valamennyien, akár éppen testben élünk, akár nem, a megértés más és más fokán állunk.

A tanulásnak, illetve a fejlődésnek valójában nincs szigorúan meghatározott menetrendje. Valamennyien megértésünk jelenlegi szintje, illetve pillanatnyi nézőpontunk alapján hozzuk mozgásba gondolatainkat, amelyek aztán ilyen-olyan tapasztalásokat vonzanak életünkbe. Utóbb ezekből az élményekből szűrjük le ismereteinket.

Csodálatos, jelenleg testben élő lény vagy, aki döntően abban az anyagi világban összpontosulsz, amelyben tartózkodsz. Fizikai látóköröd azonban csak azon dolgok érzékelését teszi számodra lehetővé, amelyek az anyagi dimenzió részei. S noha számtalan életélményt szereztél már - az anyagi és a nem anyagi világban egyaránt -, tudatosan nem emlékszel ezekre a korábbi életekben szerzett tapasztalataidra. Ez teszi lehetővé, hogy tudatosan figyelj jelenlegi életedre, s arra, amit éppen most akarsz elérni.

Testben élő lény vagy ebben a fizikai dimenzióban, a Föld bolygón, mert így akartad, s életutadat járva éppen azt a döntést valósítod meg; amit testi megszületésed előtt meghoztal.

Azon részed, amely testi megszületésed előtt a döntést meghozta, jelenleg is benned van. Ezt nevezzük BELSŐ LÉNYEDNEK, ugyanis az emberi nyelvben nincs pontos szó, amely leírná ezen részedet. Ez egy szélesebb látókörű, bölcsebb, s a jelenlegi korodnál sokkal idősebb részed, amely fölötte áll testi születésnek és halálnak. Ez az a részed, amelyik tudatában van minden tapasztalásnak, amelynek valaha részese voltál az anyagi és a nem anyagi világban egyaránt.

Könyvünk megírásának egyik legfőbb célja, hogy segítsünk ráébredned belső lényed létezésére. S annak ellenére, hogy jelenleg a fizikai dimenzióban összpontosulsz, ha hagyod, ott is hozzájuthatsz a belső lényed birtokában lévő tudáshoz.

Teremtés tudatos szándék - vagy hiba - révén

1987. december 15.

Ahogy az élet, úgy a fejlődés sem ér véget soha. Mindkettő örök. S bár a testi létnek van kezdete és vége, ANNAK BEFEJEZŐDÉSE EGYÁLTALÁN NEM JELENTI AZ ÉLET VÉGÉT IS, AHOGY A FEJLŐDÉS VÉGÉT SEM!
S amíg minden életélmény egyúttal a fejlődés része is, a testi lét olyan jellegű fejlődésre nyújt lehetőséget, amit csak az anyagi dimenzióban szerezhetünk meg. Ez az oka annak, hogy mindenki, aki most éppen testben él, tudatosan és konkrétan fizikai létre vágyott.

Ahogy meghoztad a döntést, hogy élettapasztalat szerzése végett itt akarsz lenni, arra is vágytál, hogy a testi élet révén megértsd a TEREMTÉS FOLYAMATÁT, hogy az anyagi világban való létezésed során tudatosan és szabadon teremthess. Testi létedben ez a fő szándékod!

S mivel ez a szándék ennyire fontos neked, fölvettük veled, illetve veletek a kapcsolatot a mi, nem fizikai dimenziónkból, hogy ösztönözhessük gondolkodásotokat, hogy segítsünk nektek a TUDATOS TEREMTÉS FOLYAMATÁNAK megértésében és alkalmazásában.

Azzal kezdjük, hogy elmagyarázzuk: AZ ÉLETEDBEN ELŐFORDULÓ VALAMENNYI ESEMÉNYT TE MAGAD TEREMTED.
Mivel most az anyagi világban összpontosulsz, a TEREMTÉS FOLYAMATÁNAK ebben a dimenzióban való alkalmazásáról szólunk.

Fizikai életed eseményeit gondolataid révén teremted meg. Szó szerint minden egyes gondolatod teremtést indít el!

Amikor olyanra gondolsz, amit akarsz, akkor ezen gondolataiddal elindítod annak megteremtődését, s így vágyad beteljesedését. Ám ugyanígy, amikor olyanra gondolsz, amit nem akarsz, ezen gondolataiddal elindítod annak megteremtődését, amit NEM akarsz!

Függetlenül attól, hogy gondolataid áhított vagy éppen nem kívánt eseményekre irányulnak - tehát olyanra, ami lelkes izgalommal és örömmel tölt el, illetve amitől félsz, s ami bánatot okoz neked -, MINDEN GONDOLATODNAK TEREMTŐ EREJE VAN!

Ha ebből az új nézőpontból veszed szemügyre élettapasztalatodat, azonnal rájöhetsz, hogyan is vonzottad gondolataiddal életedbe az eddigi eseményeket.

Minden gondolatnak ereje van! Ha gyakran gondolsz valamire, az végül még akkor is megvalósul a fizikai világban, ha a gondolatokhoz nem társult erős érzelem. Az egyes gondolatok teremtő ereje különböző, illetve fizikailag azok különböző sebességgel manifesztálódnak.

Az intenzív érzelemmel társuló gondolataid a legerőteljesebbek, akár pozitívak azok (tehát célod irányába mutatóak) és pozitív érzelemmel kísértek, akár negatívak (tehát a célodtól eltérő irányba mutatóak) és negatív érzelemmel kísértek. Minél intenzívebb érzés jár át az adott gondolat megformálásakor, annál gyorsabban valósul az meg. De amint már mondtuk, az erős érzelemtől mentes gondolat is manifesztálódik, ha azt gyakran gondolod!

Összefoglaljuk a TEREMTÉS FOLYAMATÁNAK említett szakaszát: Értsd meg, hogy minden gondolat teremt! S minél intenzívebb érzelem van jelen a gondolat megfoganásakor, annál gyorsabban kapod meg annak eredményét. Továbbá: ha nem gátolja negatív, tehát ellentétes tartalmú gondolat, akkor a gyakran gondolt gondolat is - bármilyen irányú is legyen az - előbb-utóbb megvalósul.

Amikor az előbbieket teljesen megértetted, akkor világossá válik számodra, miért is vonzottad magadhoz életed jelenlegi körülményeit és eseményeit. S ha visszatekintesz múltadba, és emlékszel eddigi teremtéseidre, rájössz majd, hogy kivétel nélkül minden a gondolataidon keresztül érkezett meg hozzád!
Ha tudatosan elhatározod, hogy akarsz egy dolgot, és annak szándékosan tudatos gondolatot adsz, az a legjobb teremtési mód. Ha azonban olyanra gondolsz, amit nem akarsz, akkor is teremtesz.Ez az úgynevezett hiba révén történő teremtés avagy "félreteremtés ".
Nagy lelkesedéssel írjuk ezt a könyvet, mert megfigyeltük, hogy a Föld bolygón élők többsége sajnos hiba révén teremt, nem tudatos szándékkal. Szeretnénk segíteni annak megértésében, miként történik az ilyen "félreteremtés". Ily módon ugyanis nagyobb mértékben leszel képes tudatosan irányítani életedet.

A TEREMTÉS TÖRVÉNYÉT EGYSZERŰ SZAVAKBAN FOGLALJUK ÖSSZE: AKARD, HAGYD, ÉS ÚGY LESZ! (Az akarás szó helyett talán még pontosabb a szándékozás vagy vágyás kifejezés, mert utóbbiakban az akarás gondolata mellett a megkapás elvárása is megfogalmazódik.) Tehát így is mondhatjuk: VÁGYD, ENGEDD MEG, ÉS ÚGY LESZ!

Megfigyelésünk szerint legtöbbeteknél a HAGYÁS résznél zökken ki a folyamat. Sokan írtok össze hosszú listát kielégítetlen vágyaitokról, s bár szándékaitok precíz megfogalmazásán mindig lehet javítani, minél többen kezditek hagyni a "megvágyott" dolog megkapását, annál több tudatos teremtés történik majd, s így annál többször tapasztaltok örömet és elégedettséget.

AZ ELÉGEDETTSÉG TITKA: VÁGYÁS, MEGENGEDÉS ÉS MEGKAPÁS.
Sokatok már a teremtés folyamatának elindításakor megakadályozza annak beteljesedését. Például: "Egy gyönyörű, új, piros autóra vágyom, de az túl drága." Az első gondolattal útnak indítod az autó manifesztálódását életedben, ám mondatod másik felével máris megakadályozod, hogy a kocsit megkapd. Rengeteg teremtést akadályozol meg ily módon!

Az "egy gyönyörű, új, piros autóra vágyom" a teremtés egyenletének első fele, az akarás rész. A "de az túl drága" gondolat azonban a megengedés megfojtása! Valójában csak annyit kéne deklarálnod, hogy "egy gyönyörű, új, piros autóra vágyom", és kész. Ne végezz "ellenteremtést"!

CSAK OLYAN GONDOLATOKAT ÉS SZAVAKAT FOGALMAZZ MEG, AMELYEK VÁGYAID IRÁNYÁBA MUTATNAK!
1987. december 16.

Bár te jelenleg testben élsz, s mi nem, életélményünk mégsem annyira különböző, mint gondolnád. Vannak ugyanis olyan törvények, amelyek ugyanúgy vonatkoznak nem fizikai világunkra, mint a te fizikai világodra.

Természetesen számos különbség is akad a két dimenzió "játékszabályrendszere" között, AZ UNIVERZUM TÖRVÉNYEI MINDEN DIMENZIÓBAN ÉRVÉNYESEK. A TEREMTÉS TÖRVÉNYE IS ILYEN EGYETEMES ÉRVÉNYŰ TÖRVÉNY.
A törvényekkel kapcsolatban talán az a legérdekesebb, hogy azok akkor is működnek, ha tudsz róluk; s akkor is, ha nem. Más szóval: mindenképpen hatnak rád.

GONDOLATAIDDAL TEHÁT TEREMTÉST INDUKÁLSZ, AKÁR TUDSZ RÓLA, AKÁR NEM. Ezért irjuk ezt a könyvet. Azt akarjuk, hogy megértsd a teremtés törvényét, hogy aztán tudatosan alkalmazd azt testi életélményed megformálásában. Abban akarunk segíteni, hogy elkerülhesd a "véletlen" avagy hiba révén történő teremtést:

Mit jelent a "hiba révén történő teremtés"? Ha gondolataiddal figyelmed ráirányításával olyan dolgot teremtesz meg, amit valójában nem akarsz. Ugye hogy számtalan dolgot tapasztalsz meg, ami ebbe a kategóriába esik? Amikor valaki először hallja, hogy állítólag ő maga hozza létre mindazt, amit életében megtapasztal, kivétel nélkül mindent, reakciója a következő: - Hogy lehetne az ?! Én biztos nem teremtettem volna ezt, hiszen nem akarom, hogy így legyen!

Abban egyetértünk, hogy a legtöbb esetben tudatosan nem hoznál létre olyant, amit nem akarsz. Ám valójában azt is te teremtetted meg, MERT ÉLETED ESEMÉNYEIT KIZÁRÓLAG TE HOZOD LÉTRE!

Képtelenség egy másik ember életének bármely részét megteremteni! Nem hozhatsz létre mások életében semmilyen tapasztalást, s ők sem a tiedben! Ezért minden, amit étélsz, saját két kezed műve. Pontosabban fogalmazva: saját teremtő gondolataid műve.

Jelenleg testben élsz, testi érzékszerveiden keresztül észleled a fizikai dimenziót, s ebben a létformában bizony nem könnyű fölfogni, hogy teremtésed nem az anyagi világban történik. Azt hiszed, hogy a fizikai dimenzióban csellengve teremtesz, holott az valójában - kivétel nélkül minden esetben - teremtő műhelyedben történik. S teremtő műhelyedben egyedül te vagy jelen, hacsak gondolataiddal nem hívsz be oda másokat.

Mostanra már nyilvánvalóan leszűrted a következtetést, hogy ha gondolatokkal teremtesz, akkor kulcsfontosságú megtanulni irányítani őket, hogy csak olyan teremtést indíts útnak, ami a kívánt dolgot eredményez. A következő oldalakon éppen ehhez szándékunk gyakorlati segítséget nyújtani.

GYAKORLAT A TUDATOS TEREMTÉSHEZ
ÍME EGY GYAKORLAT, AMELY HOZZÁSEGÍT BÁRMELY VÁGYOTT DOLOG TUDATOS MEGTEREMTÉSÉHEZ:

A tudatos teremtési folyamat megértésének kezdeti időszakában célszerű csak 3-4 fő vágyat megfogalmazni. Időve! képes leszel egyidejűleg szinte akárhány irányban teremteni, ám a folyamat tanulásának elején helyénvaló csak 3-4 célra fókuszálni.

Válaszd ki azokat a vágyakat, akarásokat, illetve szándékokat, amelyek számodra jelenleg a legfontosabbak, s valamennyit írd föl egy-egy papírlap tetejére a következő módon:

"Kapni vágyok...", és folytasd írásban a mondatot azzal, amit szeretnél elérni! Ezt követően, külön-külön minden papírlappal, tedd a következőt:

A szándékodat megfogalmazó állítás alá írd: "A következő okok miatt akarok...", s itt írd le igényedet újra! Ezután gyűjts össze minél több indokot, amiért az adott dolgot akarod!
ÍRÁS KÖZBEN A TUDATOSAN GONDOLKODÓ LÉNYED A LEHETŐ LEGERŐSEBB KONCENTRÁLÁSI ÁLLAPOTBAN VAN. Írd le, ami csak eszedbe jut! Ne azt írd le, amit más akar, hogy akard, hanem amit te magad tartasz fontosnak! Addig írj, amíg a gondolatok könnyedén, természetes módon áradnak belőled! Ne erőlködj!

Ezt követően fordítsd meg a papírlapot, s írd a túloldal tetejére:

"Tudom, hogy a következő okok miatt ez megvan (vagy meglesz, ha a megvan kifejezés jelenlegi hitrendszeredet még meghaladja)..." Ezt követően deklaráld és írd le a számodra ismert valamennyi okot, amelyek miatt megkapod a papír elülső oldalán megfogalmazott dolgot! S az előbbiekhez hasonlóan itt is hagyd a gondolatokat szabadon előszökkenni!

Ezt követően hajtsd össze a papírt, tedd a zsebedbe, retikülödbe vagy más olyan helyre, ahonnan napközben könnyen előveheted és elolvashatod, s tudd, hogy a teremtés munkája számodra ezzel véget ért! ÚGY GONDOLJ AZ ÜGYRE, MINT AMI MÁR EL VAN INTÉZVE! Tudhatod, hogy a deklarált és papirra vetett szándékaid megvalósulását immár útnak indítottad!

A papír első oldalán megfogalmaztad szándékaidat, s alatta megerősítetted a teremtés egyenletének akarás avagy szándék részét. A lap túloldalán a teremtés egyenletének megengedés részét erősítetted meg. Ezzel minden feltétel teljesült.

A vágyott dolog megteremtődéséhez immár semmi egyebet nem kell tenned, mint hagyni, megengedni azt. Ezzel azt állítjuk, hogy ha félelmet, kételkedést vagy aggodalmat tartalmazó gondolattal - vagy annak észrevételezésével, hogy az áhított dolog még nem történt meg - nem hozol létre a beindított teremtéssel ellentétes irányú folyamatot, akkor teremtményed meg fog jelenni fizikai valóságodban.

Tudod, amikor azt észrevetelezed, hogy szándékod még nem valósult meg, figyelmedet az áhított dolog hiányára irányítod. Márpedig amire figyelsz, azt növeled, abból teremtesz többet! Ezért annak észrevételezése, hogy célod még nem manifesztálódott, a még meg nem történésből teremt többet. A HIÁNYRA GONDOLÁS MÉG TÖBB HIÁNYT TEREMT.

MINÉL INTENZÍVEBB ÉRZELEM ÉL BENNED SZÁNDÉKOD DEKLARÁLÁSAKOR, ANNÁL GYORSABBAN ÉRED EL CÉLODAT.

Tegyél meg mindent annak érdekében, hogy mindig a vágyott cél irányába mutató dolgokra gondolj, s ne arra, amit nem akarsz! Az áhított cél elérésére koncentrálj s ne az esetleges kudarc miatti félelemre! Az örömteli elvárásra, s ne arra, hogy vágyad még nem teljésült!

Ezt követően írj hasonló papírt a maradék 2-3 vágyaddal kapcsolatban is. Ily módon azok megteremtődését is elindítod.
Ezen témákkal kapcsolatban teremtő munkádat ezzel el is végezted. Most már csak pozitívan kell gondolkoznod - más szóval a célodra irányuló gondolatokkal foglalkozz! Ne engedd meg magadnak, hogy az adott témákkal kapcsolatban negatívan gondolkozzmás szóval, hogy a céloddal ellentétes irányú gondolatokat gondolj! Az ismertetett módszer alkalmazása azt eredményezi majd, hogy megkapod azt, amire vágysz.

1987. december 16.

Nem szükséges, hogy csak arra a 3-4 vágyadra gondolj, amelyeket az előbbiek szerint papírra vetettél, hiszen testi életed során számtalan egyéb dologra is gondolnod és figyelned kell.

Amikor éppen aktuális teendődre koncentrálsz, azzal általában nem akadályozod vagy közömbösíted a korábban elindított teremtésedet.

A LEGTÖBB "FÉLRETEREMTÉS" AKKOR TÖRTÉNIK, AMIKOR GONDOLATAID ELKALANDOZNAK, AMIKOR ELBAMBULSZ, AMIKOR TUDATOS KONCENTRÁLÁST NEM IGÉNYLŐ TEVÉKENYSÉGET VÉGZEL. PÉLDÁUL VEZETÉS, FÜRDÉS VAGY FÉSÜLKÖDÉS KÖZBEN. ÉRDEMES EZÉRT FIGYELMEDET MINDIG VALAMIRE IRÁNYÍTANI, MERT CSODÁLATOS, TUDATOSAN GONDOLKODÓ MECHANIZMUSOD NEM SZERET TÉTLENKEDNI. Ha nem adsz neki szándékosan valamit, amin gondolkozhat, amire figyelhet, akkor a környezetedben előforduló gondolatokkal, szavakkal, illetve tettekkel foglalkozik majd, s így azok hatnak rád!
A belső világodból érkező üzenetek fölismerése

Minden lény, aki jelenleg fizikai formában létezik, folyamatosan jelzéseket kap egy másik dimenzióból, a belső lényétől. S jóllehet egyesek jobban tudatában vannak a belsejükből érkezö üzeneteknek, mint mások, és az érzékelés módjában is különbségek észlelhetők, AZONBAN MINDEN LÉNY JELZÉSEKET KAP BELSŐ LÉNYÉTŐL: ÉRZELMEK FORMÁJÁBAN.
Érzelmeid nem az anyagi világból származnak. A belső világból érkeznek, s belső lényed közvetlenül juttatja el azokat hozzád.

Azért nagyszerű információt kapni belső lényedtől, mert ő sokkal szélesebb látókörrel rendelkezik. BELSŐ LÉNYED MINDAZT TUDJA, AMIT EDDIGI VALAMENNYI ÉLETEDBEN - TESTIBEN ÉS TESTETLENBEN -TUDTÁL. Testi érzékelésed ezen életedre korlátozódik. Ezért hatalmas kincs, ha megtanulsz érzékenynyé válni a belső lényedtől érkező jelzésekre!

Amikor pozitiv érzelmet érzel - például szeretetet, lelki békét , boldogságot, örömet lelkes izgatottságot, vidámságot - akkor ezzel belső lényed azt jelzi, hogy gondolataid az adott pillanatban összhangban állnak szándékaiddal.

Amikor negatív érzelmet érzel - például félelmet vagy kételyt, haragot, gyűlöletet, irigységet, feszültséget, bűntudatot, szorongást - akkor ezzel belső lényed azt jelzi, hogy gondolataid az adott időpillanatban nem állnak összhangban szándékaiddal.

Ahogy gyakorlattal kezded fölismerni érzéseidet azok korai, születési stádiumában, képes leszel azonnal megállítani a nem kívánt irányba induló teremtést, s egyúttal meg is szüntetni az éppen megtapasztalt, negatív érzést.
AZT NEVEZZÜK POZITÍVNAK, AMIT AKARSZ, AMIRE VÁGYSZ, S AZT NEGATÍVNAK, AMIT NEM AKARSZ. A teremtés törvénye ugyanis így szól: ha vágysz rá és engeded, akkor létrejön.

Amint elindítasz egy célodra irányuló, pozitív gondolatot, és közben pozitív érzést tapasztalsz, akkor abban a pillanatban az áhított dolog befogadásának, illetve tudatos megteremtésének tökéletes állapotában vagy. Minél intenzívebb az érzelem, annál gyorsabban manifesztálódik a vágy.

Amint olyanra gondolsz, amit nem akarsz, s közben félelmet, kételyt vagy bármi egyéb negatív érzést tapasztalsz, akkor abban a pillanatban a nem kívánt dolog megteremtésének tökéletes állapotában vagy. Ekkor ugyanis negatív gondolat és negatív érzés él benned. Mindez egyszerűen törvény.

Röviden: AZT KAPOD, AMIRE GONDOLSZ, AKÁR AKAROD AZT AKÁR NEM.
1987. december 17.

Ahhoz, hogy megteremts valamit, amire vágysz, csupán egy világos, tudatos szándékgondolatot kell megfogalmaznod, majd HAGYNI, hogy legyen.

A tudatos teremtés egyenletének vágy részével általában nincs is gondod, hacsak nem nyomod el magadban szándékosan az akarást, mert már oly sokszor vágytál valamire, amit nem kaptál meg, s így letettél arról, hogy bármit is akarj.
A gond legtöbbször az, hogy nem hagyod megteremtődni azt, amire vágysz, mert nem hiszed el, hogy az elérhető. Márpedig hited, bármire vonatkozzék is, rendkívül fontos, MERT CSAK A HIT RENDSZERED HATÁRAIN BELÜLI DOLGOKAT ENGEDED MEG! Hiteidet ezért sok esetben meg kell változtatnod, hogy azok harmonizáljanak szándékaiddal!

Amikor megérted, hogy hiteid is teremtmények, amelyeket korábban szerzett tapasztalatok alapján te magad hoztál letre, akkor rájössz, hogy azok megváltoztathatóak, hajlíthatóak, formálhatóak

Hiteidet úgy tudod módosítani, ha addig teszel hozzájuk új, kiegészítő gondolatokat, amíg a kívánt formára nem alakítod őket.

Tudatosan gondolkodó, testben élő lényedben szinte végtelen számú hit tárolódik. Legtöbbjük rejtett, és rejtve is marad. Ám amint megfogalmazol egy vágyat, az azzal kapcsolatos hiteid azonnal felszínre bukkannak.

Ha pedig valamelyik hited a felszínre jutott, akkor az a hit avagy gondolat- UGYANIS EGY HIT NEM MÁS, MINT EGY GONDOLAT, AMIT KORÁBBAN GONDOLTÁL, S AZÓTA IS GONDOLSZ hasonló gondolatokat fog vonzani. Ezt nevezzük a "VONZÁS TÖRVÉNYÉNEK".
Rendkívül fontos, hogy megértsd a vonzás törvényét, mert az nem barátod, s nem is ellenséged, csupán egy egyetemes, természeti törvény. Azt eredményezi, hogy többet vonzol életedbe abból, amire gondolsz, akármi is legyen az. Ha a vágyaiddal kapcsolatos dologra gondolsz - nevezhetjük ezt pozitív gondolatnak is - akkor a vonzás törvénye számos olyan gondolatot hoz elmédbe, amelyek azzal harmonizálnak. S ha azon tűnődsz, illetve arra gondolsz, amit nem akarsz, akkor a vonzás törvénye ugyanúgy további negatív gondolatokat hoz elmédbe, amelyek fölerősítik az eredeti negatív gondolatot.

A HASONLÓT MAGÁHOZ VONZZA.
A legtöbb gondolat. különösen az intenzív érzelemmel nem kísért gondolat nem elég erős ahhoz hogy azonnal vagy akár gyorsan fizikai megfelelőlévé manifesztálódjon. Ám gondolatként a vonzás törvénye miatt. Több hasonló gondolatot vonz magához. s idővel így már elég erős lesz ahhoz. hogy anyagi megfelelője a fizikai dimenzióban megjelenjen!

Rendkívül hasznos hát sok koncentrált gondolatot szentelned annak, amit akarsz, s minél kevesebbet vagy sehányat annak, amit nem akarsz.
Egy negatív tartalmú, futó gondolat még nem okoz kárt: Ám abban TAPICSKOLNl; abba BELERAGADNl már azzal jár, hogy a negatív tapasztalat idővel megteremtődik életedben. Ameddig gondolataiddal nem invitálsz életedbe nem kívánt eseményeket, addig nem vonzol magadhoz ilyeneket.
Ha hatékonyan hasznosítod a belső lényed kínálta, csodálatos IRÁNYÍTÓ RENDSZERT - amely érzésekkel jelez -, akkor képes leszel mindig hatékonyan megteremteni azt, amit akarsz, s szándékosan elkerülni a nem kívánt dolgok létrehozását.
Ha mindig érzékenyen figyelsz érzéseidre, akkor minden pillanatban tudhatod, hogy teremtéseddel közeledsz vágyaid felé, vagy éppen távolodsz tőlük!

BÍZHATSZ BELSŐ IRÁNYÍTÁSODBAN, MERT AZ ATTÓL A SZÉLESEBB LÁTÓKÖRŰ, BÖLCSEBB RÉSZEDTŐL ÉRKEZIK, AKI BIRTOKOLJA A TÖBB EZER - TESTI ÉS TESTETLEN - ÉLETEDBEN FÖLGYÜLEMLETT TUDÁST.

HITÁTHIDALÓ GYAKORLAT

ÍME EGY TECHNIKA A FOLYAMATOS, TUDATOS, POZITÍV TEREMTÉSHEZ:

Napközben, amint fizikai életed legkülönfélébb tevékenységeit végzed, FIGYELJ ÉRZÉKENYEN AZ ÉRZÉSEIDRE! Amíg pozitív érzéseket észlelsz magadban, addig tudhatod, hogy éppen az általad kívánt dolgok irányába teremtesz. Ha azonban negatív érzelmet tapasztalsz - félelmet, kételyt, szorongást, feszültséget, haragot, bűntudatot, magányt, irigységet stb. - azonnal állj meg, s tedd föl magadnak a kérdést: Milyen gondolat, szó vagy tett váltotta ki bennem ezt az érzést? S ha az érzés jelentkezésének pillanatában válaszolsz a kérdésre, akkor igen gyorsan azonosítani tudod majd az azt kiváltó gondolatot, szót vagy tettet, mert annak fölidézése intenzívebbé teszi a negatív énést!

Amint azonosítottad a negatív érzést kiváltó gondolatot, szót vagy tettet, tedd föl magadnak a kérdést: Mit akarok? Deklaráld vágyaidat! Ezt követően pedig fogalmazz meg erőteljes pozitív állításokat, amelyek pillanatnyi negatív gondolati és érzélmi állapotodból átvezetnek a pozitív gondolat vágyott állapotába! Ezt nevezzük hídépítésnek. Hidat építesz pillanatnyi állapotodból oda, ahol lenni szeretnél.

Ne akarj túl hosszú hidat építeni, ne akarj egyszerre túl nagy ugrást tenni, mert tudatos gondolkodásod annak ellen fog állni! Ugyanis elegendő élettapasztalatot szerzett ahhoz, hogy ne legyen már hiszékeny. Ha azonban apró lépésekben haladsz, egyik állítást a másik után rakva, akkor azt veszed észre, hogy mégis sikerült eljutnod a vágyott pozitív állapothoz, s azon kapod magadat, hogy már pozitív érzelmet érzel!

Ha megtetted az utat a negatív gondolattól és érzéstől a pozitív gondolatig és érzésig, akkor folyamatos teremtéseddel ismét céljaid felé haladsz.

Hadd szemléltessük az áthidalás folyamatát egy példán. Azzal kezded a napot, hogy külön papírlapokra fölírod jelenlegi fő szándékaidat, s tegyük fel, hogy azok egyike egy új, piros autó megszerzése. Nagyon konkrétan fogalmazd meg, milyen legyen az a kocsi, s ahogy megírtad a listádat, hogy mit és miért akarsz, miközben elképzeled magadat ezen autó új tulajdonosának, tele vagy erős, pozitív érzelmekkel, örömteli izgalommal. Ahogy telik-múlik nap, s közben ilyen-olyan gondolatok járnak a fejedben, kocsid útban van feléd, mert elindítottad a folyamatot, s nem tettél semmit annak megállítására. Majd, ahogy éppen vezetsz az úton, s közben nem gondolsz semmi különösre vagy konkrét dologra, megpillantasz egy hasonló autót, mint amilyenre vágysz. Ha ránézve boldogságot vagy izgatott örömet érzel, akkor ez a pozitív érzelem azt jelzi, hogy pillanatnyi gondolataid összhangban állnak az új, piros autót teremtő gondolataiddal. Ha azonban a kocsira pillantva rosszkedvű vagy elégedetlen leszel, boldogtalan és ideges, mert neked még nincs ilyened, vagy irigységet érzel, akkor tudd, hogy ez a negatív érzés jelez: most éppen vágyaddal ellentéteset teremtesz! S amíg ezeket a negatív érzelmeket érzed, folyamatosan ellököd magadtól az autót, ahelyett, hogy életedbe vonzanád azt!

Mivel érzékeny vagy a negatív érzéseidre, immár tudatára ébredhetsz, hogy ekkor eltaszítod magadtól a kocsit. Azonnal abbahagyhatod ezt a negatív teremtést, ha negatív gondolati és érzelmi állapotodból hidat építesz a pozitív gondolati és érzelmi állapotba, a következő módon:

"Ilyen új, piros kocsit akarok. Ezen szándékom megfogalmazásával útnak indítottam annak megteremtődését. Most már csak hagynom kell, s úgy lesz. Irányító rendszerem figyelmeztetett, hogy egy pillanatra elkezdtem ellökni magamtól az autót, de ezt most abbahagytam, és intenzív vágyammal ismét vonzom azt. Gyönyörű kocsi! Lelkes izgalmat érzek, amikor arra gondolok, hogy megszereztem és vezetem az én új, piros kocsimat! Körülmények, események vagy emberek nem akadályozhatják meg, hugy ilyen, piros autóhoz jussak. Csak gondolataim lökhetnék el azt tőlem. Gondolataim azonban már ismét hozzám vonzzák a kocsit. Tudom, mert pozitív érzelmet érzek."

Ha elkezded alkalmazni ezt a gyakorlatot, akkor viszonylag gyorsan nagyon rutinossá válsz benne. Eléred, hogy a figyelmeztető csengőként működő, negatív érzelemre már annak nagyon korai, kezdeti stádiumában reagálsz, mielőtt az további negatív gondolatokat vonzana be. Ha megérted és elsajátítod ezt a módszert, akkor az eddiginél sokkal kevesebb negatív élményt fogsz megtapasztalni, mert a legtöbb negatív esemény apró és leheletfinom negatív gondolattal és érzéssel kezdődik, ami aztán - a vonzás törvénye miatt - valami sokkal nagyobbá és fájdalmasabbá terebélyesedik.

Hatalmas kincset ér hát, ha korán fölismered, hogy negatív ösvényre tévedtél, mert akkor tudatos döntéseddel irányt válthatsz, s folytathatod áhított célod megteremtését.

A NEGATÍV ÉRZELEM RENDKÍVÜL HASZNOS, MERT FIGYELMEZTET A NEGATÍV TEREMTÉSRE. HA AZONBAN A NEGATÍV ÉRZELMET FIGYELMEN KÍVÜL HAGYOD, ÉS A VONZÁS TÖRVÉNYE AZT EGYRE INTENZÍVEBBÉ TESZI, AKKOR TESTED KÁROSODIK, S AZ ÁHÍTOTT CÉL MIND TÁVOLABBRA KERÜL TŐLED.

Korotokban az egészségkárosodás vagy betegség hátterében az esetek igen nagy százalékában az az ok, hogy az illető figyelmen kívül hagyta a figyelmeztető csengőt, a negatív érzést!

A tudatos teremtés gátjai
1987. december 17.

A teremtés folyamatának ismerete kulcsfontosságú azok számára, akik az anyagi világban töltött életüket tudatosan akarják kontrollálni.

Belső lényed nagyobb rálátást lehetővé tevő nézőpontja miatt tudod, hogy minden, jelenleg fizikai formában lévő lény arra vágyik, hogy életélményét tudatosan alakíthassa. Történetesen ezért vagy itt. S ahogy kezded megérteni a teremtés folyamatát, várhatóan igen erős vágyat érzel arra, hogy valamennyi gondolatodat kontrolláld annak érdekében, hogy teremtésedet mindig céljaid felé irányítsd. Nyilván ez a TUDATOS TEREMTÉS maximuma.

Most azokról az elsődleges gátakról szeretnénk neked szólni, amelyek megakadályozhatják állandó, tudatos önkontrollodat. Azt követően pedig olyan gyakorlatot javasolunk, amely fantasztikus mértékben fog segíteni a tudatos kontroll megtartásában.
HA VÁGYSZ VALAMIRE S ILY MÓDON TEREMTESZ, AZ EGYIK LEGGYAKRABBAN FÖLBUKKANÓ AKADÁLY MÁS EMBEREK RÁD GYAKOROLT HATÁSA.
Amikor egy másik embertől származó ösztönző gondolati hatás ér, akkor valószínűleg elkezdesz a hallottakon gondolkozni, s így abba az irányba teremteni. A vonzás törvénye miatt ezekhez a gondolatokhoz hamarosan olyan újabb gondolatok társulnak, amelyek azokkal kompatibilisak, más szóval harmonizálnak velük.
Ha nem uralod minden pillanatban a gondolataidat, akkor a körülötted levők gondolatai, szavai és tettei olyan irányba befolyásolhatnak, ami nem kívánt dolog megteremtéséhez vezethet!
A MÁSODIK AKADÁLY NEM MÁS EMBEREK, HANEM SAJÁT SZOKÁSAID RÁD GYAKOROLT HATÁSÁBÓL ERED,.OLYAN SZOKÁSOKRÓL VAN SZÓ, AMELYEKET AKKOR ALAKÍTOTTÁL KI, AMIKOR SZÁNDÉKOD MÉG ELTÉRT A JELENLEGITŐL.

Amikor nem tudatos gondolat, hanem szokás alapján reagálsz, akkor a jelen pillanatban számodra hasznos iránytól eltérő - akár azzal épp ellentétes - irányba teremtesz!
Gondolataid erőteljes teremtők, ám szavaid hatása még azokét is felülmúlja! Cselekedeteid teremtő ereje pedig a gondolatok és egyaránt meghaladja! Minden gondolat apró csíraként születik meg, ám a vonzás törvénye miatt, ahogy egyre többet töprengsz rajta, a gondolat egyre nagyobb lesz; míg végül szavakba is öntüd. A gondolat és a szó aztán tettre sarkall.

Mivel cselekedeteid minden időpillanatban domináló szándékaidat követik, nagyon fontos, hogy mindig tudd, mik a fő szándékaid!

HA NEM SZÁNSZ IDŐT DOMINÁLÓ SZÁNDÉKAID BEAZONOSÍTÁSÁRA ÉS DEKLARÁLÁSÁRA, AKKOR TEREMTÉSEDET KÖNNYEBBEN BEFOLYÁSOLJÁK RÉGI SZOKÁSAID.

GYAKORLAT A TUDATOS TEREMTÉS IRÁNYÍTÁSÁHOZ

Azt tanácsoljuk, tudatosítsd napjaid természetes időszegmenseit avagy szakaszait! Nincs két ember, akinek az élete azonos szakaszokból állna, mert mindannyiótok élete különböző, de azért megemlítünk néhány példát:

Amikor reggel fölébredsz, az ébredés után ágyban töltött idő egy szegmens. Miután kikeltél az ágyból, az az időszak, amit a reggeli készülődéssel töltesz, mielőtt munkába vagy máshová indulnál, ismét egy időszegmens. Amikor beülsz a kocsidba, hogy valahova elhajts, az autódban töltött idő egy újabb szakasz. Amikor fölveszed a csörgő telefon kagylóját, ismét egy szegmens vette kezdetét. Amikor valaki belép irodádba, újabb szakasz kezdődik, és így tovább.

HA FÖLISMERED, HOGY ÚJ SZEGMENSBE LÉPTÉL, ÉS MINDEN EGYES SZAKASZ ELEJÉN RÁSZÁNSZ EGY-KÉT MÁSODPERCET DOMINÁLÓ SZÁNDÉKAID TISZTÁZÁSÁRA-TEHÁT ANNAK TUDATOSÍTÁSÁRA, HOGY MIT AKARSZ LEGINKÁBB KAPNI VAGY ADNI A KÖVETKEZŐ IDŐPERIÓDUSBAN-, AKKOR KÉPES LESZEL TUDATOSAN IRÁNYÍTANI ÉLETÉLMÉNYEIDET!

Ti olyan lények vagytok, akiknek számos szándéka van, ám nem minden szándék helyénvaló életed adott időpillanatában. Némelyikük most, némelyikük máskor időszerű. Szükséges, hogy azonosítsd az adott periódusban legfontosabb szándékaidat, hogy életedet teljesen és tudatosan tudd irányítani! Például:

Amikor beszállsz a kocsidba, s becsatolod a biztonsági övedet, mondd magadban, hogy biztonságban, éberen figyelve, más sofőrök szándékát érzékenyen észlelve akarsz eljutni úti célodhoz! Nyilvánvalóan helyénvalóbb a kocsiba beszállva biztonságra vágyni, mint mondjuk otthoni könyvolvasáskor...

Ha fölveszed a telefont, szánj rá egy másodpercet, hogy gondolatban megfogalmazd célodat! Tehát, hogy érthetően és meggyőzően kommunikálj, bárkivel beszélsz is! Akard, hogy tömör legyél, ha arra van szükség! Nyilvánvalóan helyénvalóbb érthetőségre vágyni telefonáláskor, mint mondjuk úszás közben...

Legtöbbetek napi tevékenysége során nem szokott időt szánni arra, hogy meggondolja, mit is akar éppen. Pedig nagyon érdemes rászokni, hogy világosan azonosítsd életed minden időszakát és az arra vonatkozó domináló szándékodat, mert ennek hatására tudatos irányítás alá vonhatod életed alakulását!
Természetesen tudjuk, hogy kényelmetlen lenne percenként megállni, hogy tudatosítsd, mit is akarsz leginkább, ám az már nem teszi akadozóvá életedet, ha napjaidat szakaszokra bontod, és minden egyes periódus elején néhány másodpercet rászánsz, hogy meghatározd, mit is akarsz.

Hamarosan azt tapasztalod majd, hogy rendkívül egyszerű azonosítani egy-egy új szegmens kezdetét. S az a néhány másodperc; amit arra fordítasz, hogy szándékodat megfogalmazd, nemcsak "megvezeti" életedet - tehát lényegesen több időt teremt azokra a dolgokra, amiket meg akarsz csinálni -, hanem még sokkal több örömed is lesz, mert mindennap elégedetten nyugtázhatod, hogy azt kaptad az élettől, amire tudatosan vágytál.

Akard szakaszról szakaszra, hogy szelektív rostáló legyél!
1987. december 17.

Az anyagi dimenzió, amelyben jelenleg összpontosulsz, magas műszaki színvonalú, bonyolult világgá fejlődött.

Manapság már a világ szó szerint minden pontjáról tudsz információt kapni, ezért ki vagy téve annak, hogy a bolygó bármely pontján történő események hassanak rád.

A műszaki haladás számos hasznos lehetőséget adott a kezedbe, ám információáradatot is zúdított rád, ami alaposan összezavar.

Csodálatos TUDATOS GONDOLKODÁSI MECHANIZMUSOD mohón ráveti magát a gondolatokra, s bármivel is táplálod, azonnal elkezd azzal foglalkozni! Manapság azonban csakúgy ömlik rád az információ, amit helyénvaló lenne megrostálni és szortírozni.

MIVEL LEGTÖBBEN NEM HOZTOK TUDATOS DÖNTÉST ARRA VONATKOZÓAN, HOGY MI SZÁMOTOKRA A LEGFONTOSABB, EZÉRT SOKATOK NEM AZZAL FOGLALKOZIK, AMI FONTOS, HANEM AMI AZ ADOTT PILLANATBAN ÉPPEN ADÓDIK!
Ahelyett, hogy domináló vágyadra koncentrálnál, szinte szünet nélkül ömlik rád az információ, s ezért arra figyelsz és gondolsz, ami közel van hozzád. Az emberiség műszaki fejlettsége miatt viszont a Földön történő, szó szerint minden jelentős esemény "közel" kerül hozzád! Ezért manapság fontosabb, mint eddigi történelmetekben bármikor, hogy naponta tisztázd és világosan megfogalmazd, mi a legfontosabb számodra! Ellenkező esetben könnyen külső tényezők befolyása alá kerülhetsz, s figyelmedet a környezetedben lévő dolgokra irányítod.
Fizikai világotokat figyelve sok olyan lényt látunk, akik mindenfélét csinálnak, az általuk "életnek" nevezett dolog szokásos tevékenységeit végzik, és gondolataikkal - nem tudatos gondolatokkal!!!- egyfajta életélményt teremtenek maguknak. Röviden: többnyire sodródó embereket észlelünk.
E könyv megírásával az a célunk, hogy egy újfajta tudatosságra ösztönözzünk. Rá akarunk ébreszteni, hogy te magad alakítod életedet, s azt akarjuk, hogy tudatosan irányítsd azt.

AMÍG NEM DÖNTÖD EL, HOGY MI FONTOS SZÁMODRA MlNDEN GONDOLAT LEKÖTI FIGYELMEDET MÁRPEDlG AHOVÁ FIGYELSZ, AZONNAL ABBA AZ IRÁNYBA KEZDESZ EL TEREMTENI! Ezért lényeges annyira, hogy napjaidat szakaszokra bontsd és világosan megfogalmazd minden egyes szegmens legfontosabb célját. 

Amint elkezded a "szegmensszándékolást", uralni tudod életed egy-egy szeletét. A jelenleg valószínűleg még érzett zavarodottságod azonnal csökkenni fog, s az elárasztottság és összekuszáltság érzése helyett - amelyek negatív érzések, tehát figyelmeztető csengők - lendületesen és bőségben haladsz előre utadon.

HA DÖNTÉST HOZOL, VAGY TUDATOS GONDOLATOT IRÁNYÍTASZ ARRA, AMIT AKARSZ, "SZELEKTÍV ROSTÁLÓVÁ" VÁLSZ.

Amint eldöntöd, hogy mit akarsz, az egész univerzum elkezd azon dolgozni, hogy életedben az realitásként megjelenjen! Ha nem döntöd el, hogy mi a fontos, akkor te nem szelektív rostáló, hanem minden dolog befogadója vagy, s emiatt érzel életedben káoszt. Tehát minél több döntést hozol meg hétköznapjaldban, annál több szelektív szűrést végzel, s annál kevesebbszer érzel zavartságot, illetve annál többször elégedettséget.

1987.  december 19.

Bolygótokon a megszületése előtt minden, most testben élő lény arra vágyott, hogy fizikai formát öltsön, s gondolatai ereje és tudatosan gondolkodó elméje révén tudatosan teremthessen.

Az emberiség fejlődésével számtalan csodálatos teremtés ment végbe, s minden egyes új teremtés befogadása révén bővült a látókörötök, ami még nagyszerűbb teremtéseket tett lehetővé számotokra. Ez a fejlődés. Pillanatnyi tudásod birtokában akarsz valamit megengeded, majd megkapod. Ám áhított célod elérésével e úttal új, nagyobb rálátást lehetővé tevő nézőponthoz is hozzájutsz! Következő szándékodat már e tudás birtokában deklarálod. A Földet lakó lények kollektív csoportjaként már hatalmasat fejlődtetek még annak ellenére is, hogy többségetek nem sok tudatosan teremtő gondolatot alkalmaz.

E könyv megírásával arra akarunk ösztönözni minél több embert, hogy tudatosan és szándékosan akarjon teremteni. Hogy megértsétek: valójában folyamatosan teremtetek, és rajtatok áll, hogy az hiba révén történő "félreteremtés" vagy szándékos, tudatos teremtés lesz!
VILÁGOTOKAT MEGFIGYELVE AZT KELL MONDANUNK, HOGY EGYEDI, INDIVlDUÁLIS TEREMTÉSETEK EGYIK HATALMAS AKADÁLYA A TŐBBI EMBER RÁTOK GYAKOROLT HATÁSA.

A jelek szerint szívesebben fogadjátok el mások teremtő gondolatát, mint hogy saját teremtő gondolatot indítsatok útnak. Ez elsősorban a hatékony kommunikációs rendszeretek, a televízió, a rádió és az újságok műve. A média kínálatával kapcsolatban ugyanis az embereknek csak egy elenyészően kis csoportja hoz döntést, a többség nyakló nélkül nézi, hallgatja, illetve olvassa, amit ezek a sajtóorgánumok kínálnak. Ennek végül is az a következménye, hogy a tömegekre egy kis embercsoport hat.

Minden lény saját választásán múlik, hogy befogad-e valamit. A számotokra fölkínált információt senki sem erőlteti rátok! Ti döntitek el, hogy befogadjátok-e azt vagy sem!

Az emberek többsége nem dönti el, hogy mi fontos neki. Ők tehát még nem tudják, mennyire fontos SZELEKTÍV ROSTÁLÓVÁ válni. A fölkínált gondolatok egy részét válogatás nélkül befogadják. S mivel a kínálat ugyancsak bőséges, és mivel ők nem döntötték el, hogy mi fontos számukra és mi nem, ezért nem szelektálnak. A legtöbb esetben szinte elborítja őket az információtenger!

Ha megfigyeljük, hogy mi történik egyórányi televíziónézés közben, megdöbbenünk, milyen hatalmas tömegű információ, gondolati ösztönzés és befolyás jelentkezik már ilyen rövid idő alatt is. Tudjuk, milyen mértékű hatást gyakorol mindez a legtöbb emberre. Ahelyett, hogy tiszta fejjel, határozottan és lendületesen haladna előre útján, hagyja, hogy elborítsa őt az információözön. Ahelyett, hogy szándékaira vonatkozó döntéseket hozna, hogy aztán azokkal harmonizáló gondolatokat fogadjon be, hagyja, hogy válogatás nélkül és a legkülönfélébb témákról zúduljon rá az információ. Egészen addig a pontig, amikor már föladja és visszavonul. Egyszer-egyszer ugyan kaptok jelentős gondolati ösztönző hatást, többnyire azonban eltompultok az életélményekre, mert azok már olyan tempóban áradnak felétek, amit már nem tudtok kezelni. Ezért önvédelemből, szinte szó szerint bezárultok.

Azért írjuk ezt a könyvet, mert örömtelibb alternatívát szeretnénk fölkínálni:

HA MINDENNAP SZÁMOS DÖNTÉST HOZOL ARRA VONATKOZÓAN, HOGY MIT AKARSZ, AKKOR AUTOMATIKUSAN ÁT FOGOD ROSTÁLNI AZ ÖSSZES ADATOT, SZÓT ÉS INFORMÁCIÓT, AMI ÉR. BEFOGADOD AZT, AMI ERŐSÍTI VÁGYAIDAT, ÉS TÁVOL TARTOD MAGADTÓL MINDAZT, AMIRE NINCS SZÜKSÉGED!
Nem fogod úgy érezni, hogy elborít az ár. Így majd fölfrissültnek érzed magad. Nem azt fogod érzékelni, hogy záporoznak rád az információk, hanem, hogy ösztönző gondolatokhoz jutsz. S nem bezárulsz az életnek, hanem megnyílsz annak!

Szegmensszándék: a régi szokások negatív hatásának közömbösítése
1987. december 17.

Szeretnénk segíteni, hogy megértsd a teremtés folyamatát, hogy gondolataid erejével elérhesd céljaidat.

Azt is fontos megértened, hogy miként teremthetsz életedben olykor nem kívánt dolgokat, mert legtöbbeteknék eddig sajnos sokkal-sokkal gyakrabban történt meg, mint a tudatos szándék révén történő teremtés. 
AMIKOR DÖNTÉST HOZOL ARRÓL, HOGY MIT AKARSZ, ÖSZTÖNÖSEN ROSTÁLNI KEZDED A TÉGED ÉRŐ GONDOLATOKAT, ÉS AZ EGÉSZ UNIVERZUM MUNKÁBA LENDÜL, HOGY ALKOTÁSOD VALÓRA VÁLJON.
Számos tényező befolyásolja a sebességet, amellyel vágyott célod közelít feléd. Függ ez a témának szentelt figyelmed mennyiségétől, a célra irányuló gondolatokat kísérő érzelem mennyiségétől és attól, milyen egyéb gondolatok fordulnak meg fejedben.

Ha elindítasz egy teremtésfolyamatot, akkor az mindenképpen eredményt szül, hacsak más gondolatokkal nem indítasz el ellentétes irányú teremtést.

Az ilyen ellentétes irányú gondolatok több forrásból érkezhetnek. Némelyiküket múltbeli tapasztalataidból kotrod elő, sokukat pedig környezeted hinti rád.

Ha napod minden időszakaszában teljesen világosan tudod; hogy mit akarsz, akkor szelektív rostálóvá válsz, vagyis csak azon gondolatokat fogadod be, amelyek erősítik vágyadat, míg a többit ellököd magadtól.

Fontos, hogy elkerüld a téged - munkahelyeden, otthonodban és társasági összejöveteleken - körülvevő emberek negatív befolyásoló hatását!

Ha az olyan időszegmens előtt is tisztázod szándékodat, amelyben másokkal találkozol, és a beszélgetés során céljaiddal kapcsolatban az illető negatív dolgokat mond, erős negatív érzést fogsz tapasztalni. Belső lényed ugyanis így jelzi, hogy az adott pillanatban hallott szavak nem állnak összhangban korábban megfogalmazott szándékaiddal. Ha azonban a beszélgetés szegmense előtt nem szántál egy-két másodpercet fő szándékaid azonosítására, akkor a negatív szavak könnyebben befolyásolhatnak, mert a figyelmeztető csengőd nem lesz olyan hangos, s te sem reagálsz rá oly érzékenyen!
AMINT "MEGHALLOD" - MEGÉRZED - A FIGYELMEZTETŐ CSENGŐ CSILINGELÉSÉT, RENDKÍVÜL FONTOS, HOGY TUDATOS GONDOLATODAT AZONNAL CÉLOD FELÉ IRÁNYÍTSD! Ugyanis minden pillanatban, amikor meghallod a csengő hangját, annak a gondolatnak az irányában teremtesz, ami a csengőt megszólaltatta, s így gyors tempóban indulsz a NEM kívánt cél felé!
Azért fontos hát megértened a másoktól rád irányuló befolyás erejét, mert amint olyan gondolatokra ösztönöznek szavaikkal amelyek a nem kívánt állapotra irányulnak, máris annak megteremtését segítették elő!
A másoktól érkező, negatív befolyásoló hatás elkerülésének legegyszerűbb módja természetesen az, ha a figyelmeztető csengő hangját hallva - érezve -, fizikailag távolodsz el az illetőtől. Ezt persze nem mindig teheted meg. Ezért azt ajánljuk, hogy ilyen esetben mentálisan és érzelmileg távolodj el! Beszélgetés közben ne figyelj a negatív hatású szavakra, hanem tudatos gondolatokkal erősítsd meg ilyenkor vágyadat!
Lehet ugyan, hogy egyesek faragatlannak vagy figyelmetlennek tartanak majd, ha megérzik visszahúzódásodat, de csak azért, mert nincsenek tisztában a gondolatok kontrollálásának fontosságával. Ha ugyanis nem vonulsz vissza, mert kényelmesebb ott maradni és nem csalódást okozni a barátodnak, akkor bizony "félreteremtesz".

A környezetedben élő emberek többsége sajnos ma még nem irányítja tudatosan életét. Az őket érő, befolyásoló hatásokban lötykölödnek. Jelenlegi szintjükön még nem akarják kivonni magukat ezen hatások alól, és nem gondolnak szándékaikra irányuló, tudatos gondolatokat.
HA A NAP ÚJ SZAKASZÁBA ÉRKEZVE NEM TUDATOSÍTOD SZÁNDÉKODAT, AKKOR SAJNOS KÖNNYEN HATHAT RÁD A KÖRNYEZETEDBEN LÉVŐK GONDOLATA, SŐT AKÁR ZAVARODOTTSÁGA IS.
Ha kocsidba beszállva deklarálod a biztonság iránti vágyadat, akkor szó szerint megvéded magadat a többiek rossz kívánságaitól, illetve - ami még gyakoribb - a környezetedben autózók irányítatlan, fókuszálatlan, zavaros gondolataitól. Ha megérted a vonzás törvényét, akkor világosan látod majd, miként vonzzátok egymást életélményetekbe. Akkor megérted majd, hogy miért ütközik össze az úton két olyan sofőr, akik közül az egyik sem összpontosított a biztonságra. Akkor majd fölfogod, miért sodródik egymáshoz két, egészségükre nem fókuszáló ember, s betegségükről beszélgetve miért teremtenek életükben abból még többet.

Ha megérted a vonzás törvényét, fölfogod, miért szemeli ki a tolvaj éppen azt az embert áldozatául, akit kiszemel. Nem véletlenszerűen! Ez sem a balsors műve. A vonzás törvénye hat ebben az ügyben is. S aki fél, az életébe vonzza azt, amitől fél. Aki gondol valamire, az magához vonzza annak lényegét, amire gondolt.

Ezért azt javasoljuk, mindennap, minden időszakaszod elején döntsd el, hogy éppen mit is akarsz, mert ily módon a vonzás törvénye és a teremtő folyamat következtében olyan eseményeket vonzol éltedbe, amilyeneket akarsz, s a jövőben immár elkerülöd a nem kívánt eseményeket!

HIBÁS TEREMTÉS AVAGY FÉLRETEREMTÉS LEGTÖBBSZÖR AZÉRT TÖRTÉNIK, MERT NEM ÉRTED A TEREMTŐ FOLYAMATOT ÁM HA ÉRTED IS, BEFOLYÁSOLHATNAK SAJÁT SZOKÁSAID, AMELYEK MIATT SOKSZOR MÉGIS A NEM KÍVÁNT ÁLLAPOT FELÉ VIVŐ GONDOLATOKAT GONDOLSZ, ILLENE ILYEN SZAVAKAT BESZÉLSZ.
Ha szokásból cselekszel, akkor nem tudsz jelenlegi szándékodnak megfelelően teremteni, mert szokásaid más időszakban alakultak ki, amikor szándékaid talán még a jelenlegitöl eltérőek voltak.

Számos szokásod embertársaidhoz kötődik. Gyakran veszel ugyanis részt olyan beszélgetésekben, ahol a többiek a céloddal ellentétes hatású dolgokat mondanak. Tisztában vagy már ugyan szavaid erejével, de megszoktad, hogy ezekkel az emberekkel ezekről a dolgokról így beszélj. S mert senkit sem óhajtasz megbántani, illetve nem akarsz különcnek látszódni, ezért inkább ott maradsz.

Hazaérve szokott mozdulattal bekapcsolod a tévét, és leteszed magad a fotelodba. Ahogy a tévéből a szándékaidtól eltérő hatású szavak záporoznak rád - s GONDOLATAIDDAL részt veszel azokban a szavakban -, nem kívánt események megteremtődését indítod útnak!

Naponta több száz vagy tán több ezer lehetőség kínálkozik a félreteremtésre! Ha nem határoztad el - nagyon tudatosan és erősen -, hogy tudatos figyelmedet csak arra irányítod, amit akarsz, akkor hamarosan azon kapod magad, hogy mindennap és számtalanszor negatív teremtésbe keveredtél!
A teremtés folyamata a teremtőben lévő szándékoktól függ. Bármilyen teremtés beindulásához a benned lévő szándékoknak HARMÓNIÁBAN kell lenniük egymással - még ha egymástól eltérő szándékokról van is szó.

Fizikai életélményed bármely időpillanatában számos szándék van jelen, s ha azok harmonizálnak egymással, akkor előremozdulás történik. Ha nem harmonizálnak, akkor - a diszharmónia mértékétől függően - az előrehaladás lassúbb vagy semmilyen.

Gondolataid minden időpillanatban az éppen DOMINÁLÓ SZÁNDÉKODHOZ fognak áramolni, s amint erre a szándékodra összpontosítasz, teremtesz!
Ha nem azonosítottad domináló szándékodat, teremtő erőd szétszóródik, mert egyszerre több irányba teremtesz! Ezek az irányok néha egymással ellentétesek, ezért érzed sokszor úgy, hogy egy helyben toporogsz. Ha azonban azonosítod domináló szándékaidat, akkor figyelmed, koncentrációd és gondolataid természetes módon áramolnak feléjük.

Röviden: azt észleljük, hogy sodródtok; negatív beszélgetésekbe keveredtek; szokások alapján régi szándékokra reagáltok, s miridezt azért, mert nem hoztok a jelenben döntést arra vonatkozóan, hogy mik a domináló szándékaitok!

HA TISZTÁZOD, HOGY ADOTT PILLANATBAN MI SZÁMODRA A LEGFONTOSABB, AKKOR A TERMÉSZETES TEREMTÉSI FOLYAMAT TÁMOGATNI FOG. ÉLETED KITISZTUL, A ZAVARODOTTSÁGNAK NYOMA TŰNIK.

Belső lényed nagyon világosan érti a vonzás törvényét és a teremtés folyamatát. Azzal is tisztában van, hogy miként keverednek össze benned a szándékok, valahányszor egy-egy új döntést hozol. Meglehet, hogy eddig ennek nem voltál tudatában, ám hidd el, nyugodtan megbízhatsz belső lényed bölcsességében, s emiatt bátran ráhagyatkozhatsz arra az érzésre, ami egy-egy gondolatod kapcsán jelentkezik benned! S ha életed egy területén elkezdesz tudatosan, szándékaid szerint teremteni, akkor életed minden területét biztosabban uralod majd!

Amint azonosítod domináló szándékaidat, s ahogy ennek hatására szükségszerűen céljaidra fókuszálsz, tudatosan teremtesz. S amint érzékennyé teszed magad érzéseidre, a belső lényed biztosította irányító rendszered segíteni fog, hogy célodra összpontosíts, s ne térj le utadról!

A BELSŐ LÉNYED RÉVÉN RENDELKEZÉSEDRE ÁLLÓ VEZÉRLŐ AVAGY IRÁNYÍTÓ RENDSZER, A FIGYELMEZTETŐ CSENGŐ, AZ ÉRZÉSEK RÉVÉN SEGÍT, AMIKOR MÁSOK HATÁSÁVAL VAGY SAJÁT RÉGI SZOKÁSAIDDAL KONFRONTÁLÓDSZ!
Életcélod fölismerésének titka
Életélményedet egyedül te teremted meg, és más életébe nem tudsz teremteni. Minden egyes, jelenleg testben élő lény önálló, független teremtő.

Ahogy kezded megérteni, hogy ki is vagy valójában, ahogy kezded érzékelni TELJES lényedet, s nem csupán azt a TUDATOS, TESTI RÉSZEDET, amelyet érzékszerveiddel pillanatnyilag megtapasztalsz, akkor ráébredsz majd arra, hogy meg akartad tapasztalni jelenlegi életélményedet. Akkor majd kezded végre megérteni, miként lehetséges, hogy már születésed előtt döntéseket hoztál jelen életed céljaira vonatkozóan.

Titeket, a jelenleg testben élőket figyelve azt észleljük, hogy sokan életcélotokat keresitek. Tudni akarjátok, hogy miért vagytok itt, mi fizikai létezésetek értelme. Ám amíg csak tudatos, fizikai látókörötökből vizsgáljátok a kérdést, s nem a tágabb perspektívából, addig ezekre a kérdésekre nem találhatjátok meg a választ.

Azért éled testi életedet, nagyobb részt az anyagi világban összpontosulva, mert így akartad. Nem arra akarunk rábeszélni, hogy lemondj testi tudatosságodról, a Földdel kialakított fizikai kapcsolatodról, hogy valami más dimenziós élményt keress, hanem a kettő egyesítésére! Arra biztatunk, hogy ébredj belső világod és belső lényed tudatára, s tudatosan és aktívan kerülj velük kapcsolatba, mert a külső és a belső dimenzió elegyítése emelni fogja azt a fizikai világot, amelyben élsz!

GYAKORLAT A FIZIKAI ÉS A BELSŐ VILÁG KÖZTI

ÖSVÉNY MEGNYITÁSÁRA
Úgy tudod érzékelni belső világodat, ha lecsöndesíted a külsőt. Tudatos figyelmedet el kell terelned az anyagi dimenzióról ahhoz, hogy érzékelhesd belső világodat. Ez nem nehéz. Sok szót találtak már erre - egyesek meditálásnak mondják -, de nem az elnevezés a lényeg. Az a fontos, hogy szánj némi időt a testi, a fizikai lecsöndesítésére, hogy érzékelhesd a belső világot!

Ülj le egy csöndes helyre, helyezd magad kényelembe, majd csukd be a szemed, és egyszerűen csak legyél! Bármit megtehetsz, hogy csökkentsd annak valószínűségét, hogy tudatos, fizikai dolog megszakítsa a folyamatot. Ahogy így kényelmesen ülsz, csöndesítsd le tudatosan gondolkodó elmédet! Eleinte ez nem könnyű feladat, mert elméd villámgyorsan reagál bármilyen, gondolatot ébresztő ingerre. Ahhoz szoktattad ugyanis, hogy gyors legyen, ezért buzgón dolgozik.

Ám ahogy továbbra is ott ülsz, azzal a szándékkal, hogy lecsöndesitsd tudatosan gondolkodó elmédet, idővel az mégis hajlandó megpihenni. Rövid időt javasolunk minderre, naponta 15-20 PERC ELEGENDŐ. Mindegy, hogy a nap melyik szakában teszed, s nem is kell mindennap ugyanakkor megtenned, ám az már fontos, hogy mindennap szánj rá időt!

Ahogy lecsöndesítetted tudatosan gondolkodó elmédet - talán azzal, hogy légzésedre figyelsz -, s amint már nem vagy annyira tudatában a téged körülvevő fizikai világnak, elkezded érzékelni a belső világot. Ennek élménye emberenként más és más.

Azt javasoljuk, ne hasonlítgasd össze élményeidet mások élményeivel, mert az teljesen haszontalan lenne! Az összehasonlítás szándéka annak eldöntése, hogy melyik a jobb, s amikor arra gondolsz, amit kevésbé tartasz jónak, AKKOR FIGYELMEDDEL AZT A KEVÉSBÉ JÓ, NEM KÍVÁNT ÉLMÉNYT VONZOD MAGADHOZ!

Idővel - egyeseknél ez már az első próbálkozásra jelentkeziktesti lényed egyfajta elzsibbadását, elérzéketlenedését fogod tapasztalni. Ez jelzi, hogy sikerült tudatosan gondolkodó elmédet és fizikai világodat lecsöndesíteni, s immár érzékelheted belső világodat.

Milyen előnyökkel jár, ha érzékeny vagy belső világodra? Amint megérted, hogy valójában te sokkal tágabb látóterű, tapasztaltabb, bölcsebb és idősebb lény vagy, mint amire fizikai lényed emlékezik, azonnal világossá válik majd, mennyire is hasznos kapcsolatban lenned ezzel a lénnyel, mennyire fontos, hogy venni tudd üzeneteit. Érzelmek formájában már jelenleg is valamennyien kaptok jelzéseket ettől a belső lénytől, ám ennél sokkal részletesebb információt is szerezhettek tőle, ha akarjátok. Fizikai világod lecsöndesítésének gyakorlata, amit a belső világ érzékelése céljából végzel, kommunikációs csatornát nyit majd a fizikai és a belső dimenzió között. Ez teszi lehetővé, hogy megkapd a szükséges útmutatást, s hogy közölhesd vele, éppen mit akarsz.

A kommunikáció lehetősége nemcsak azért született meg, hogy információ juthasson el a belső világból a fizikaiba, hanem hogy fordítva, a fizikaiból a belső világba is! Olyan átjáró ez, amelyen keresztül fölkínálhatod világosan megfogalmazott, tiszta szándékodat. S ha megépítetted ösvényedet, akkor annak számtalan haszna lesz!

Ha már elhatároztad, hogy fizikai dimenziódból kaput akarsz nyitni a nem fizikai dimenzióba, onnantól kezdve már csak hagyni kell ezt. A kapunyitást azzal hagyod, hogy biztosítod azt a rövid időt, amelyben lecsöndesíted fizikai világodat.

Mint napod minden más időszegmensénél, a meditálásra szánt idő esetén is fontos, hogy kezdetekor azonositsd szándékodat. Ha az a célod, hogy egyértelmű útmutatás szerzése végett átjárót nyiss a dimenziók között, akkor a meditálás kezdetekor deklaráld ezt! Ha az a célod, hogy lecsöndesítsd fizikai világodat, mert relaxálni kívánsz, hogy eltávolodj attól, ami kaotikus, rád ömlő és fárasztó, akkor jelentsd ki azt!

Te teremted meg azt az élményt, amit a lazítás perceiben megtapasztalsz majd. Céljaink eléréséhez azonban fölajánlottuk neked ezt a gyakorlatot, hogy lehetővé tedd a fizikai és a belső világod közti átjáró megnyílását.


Kapcsolatod a többiekkel

és a Minden Létezővel

Folyamatosan keressük annak a módját, hogy minél hatékonyabban tudjuk átadni nektek az ismereteinket. Bizony nem könnyű a teremtés folyamatát fizikai fogalmakkal elmagyarázni, mert az valójában meghaladja a ti testi érzékeléseteket.

A fizikai dimenzióban gyökerező, testi, más szóval fizikai lények vagytok, s gyakran fizikai bizonyítékokat akartok ahhoz, hogy valamit el merjetek hinni. S amikor mi láthatatlan ALAPELVEKRŐL és FOLYAMATOKRÓL beszélünk, akkor bizony időnként nem kapjátok meg azt az igazolást, amire vágytok. Ha azonban elfogadjátok, hogy a teremtés folyamatára vonatkozó állításaink igazak, akkor az egyedi, individuális életetekben rengeteg megfogható tapasztalat fogja azokat majd alátámasztanil

Hitünk szerint, ahogy e könyv sorait olvasod, s ahogy kiértékeled eddigi - emlékezetedben megőrzött - élettapasztalatodat, illetve jelen tapasztalatodat, szoros összefüggést találsz majd a papíron olvasható szavak és a nap mint nap produkált bizonyítékok között. AZ ÁLTALUNK ISMERTETETT ALAPELVEK UGYANIS ÖRÖK ÉRVÉNYŰEK!
Amikor megérkezel fizikai életutad elejére, olyan lények közé csöppensz, akik már számos következtetést levontak. Megélt tapasztalataik vagy a születésükkor őket körülvevőktől hallott történetek alapján számtalan hitet fabrikáltak maguknak.

Ahogy elkezdesz gondolkozni azokon a hiteken, amiket a többiek neked átnyújtanak, nagyon sokszor olyan életélményt vonzasz magadhoz, ami "igazolja" számodra, hogy bizony éppen úgy van minden, ahogy ők mondták, MERT AMIT HISZEL VALAMIRŐL, AZ ÚGY IS LESZ! EMIATT VISZONT A HITEK NAGYON LASSAN VÁLTOZNAK.

Mások hiteinek magadba szívása helyett arra biztatunk, hogy a tőlük kapott gondolati ösztönzéseket helyezd belsődből jövő érzelmeid mérlegére Ha pozitív érzést érzel; folytasd a gondolatsort, ha azonban negatív érzés jár át, azonnal ereszd szélnek azt a gondolatot!
Ha megengeded, hogy útmutatásával belső lényed segítsen akkor ahelyett, hogy a környezetedben élők legkülönfélébb véleményére és hitére hallgatnál, a fejlődés sokkal gyorsabb és tisztább, élményét fogod megtapasztalni!

AZ A LÉNY; AKI NEM ÉRTI A TEREMTÉS FOLYAMATÁT ÁM BÁRMIVEL KAPCSOLATBAN LELKES IZGALMAT ÉREZ HATÉKONYAN TEREMT ABBAN AZ IRÁNYBAN NEM KELL ÉRTENED A TEREMTÉS FOLYAMATÁT AHHOZ, HOGY TEREMTENi TUdJ, HISZEN VALÓJÁBAN MINDNYÁJAN ÉS FOLYAMATOSAN TEREMTETEK! HA AZONBAN TUDATOSAN AKAROD KONTROLLÁLNl A FOLYAMATOT, ÉRTENED KELL AZT.
Ha szemügyre veszed életed eddigi megtapasztalásait, tudd, valamennyit magad hoztad létre! Kivétel nélkül minden elemét saját, erőteljesen teremtő gondolataiddal vonzottad magadhoz! S bár nem ismertethetjük ennek a teremtő folyamatnak a bonyolult részleteit, igyekszünk a tőlünk telhető legérthetőbb módon elmagyarázni, míként lendítik gondolataid mozgásba a folyamatot, amely végül is megszüli azt, amire gondolsz.

Sokkal többek vagytok mint azok a lények, akiket testi érzékszerveitekkel érzékeltek, s akiket fizikai testetekben láttok!

 VALAMENNYIŐTÖK EGY MÁSIK DIMENZIÓBÓL EMELKEDETT Kl, A BELSŐ VILÁGBÓL, EGY TÁGABB, BÖLCSEBB, BELSŐ LÉNYBŐL.

S az a lény kapcsolódik a lények egy csoportjához, akik a másik lénycsoportból alakultak ki és így tovább. Földi, testi létedben, fizikai életélményedet megélve bizonyos értelemben valójában sok lényt képviselsz!

ÉLETÉLMÉNYED NEM CSUPÁN A TE SZEMÉLYES FIZIKAI LÉNYEGÉRE HAT, HANEM MINDAZOKRA, AKIKHEZ KAPCSOLÓDSZ. VALAMENNYEN, AKIK MOST TESTBEN ÉLTEK, VALAMENNYIÜNKHÖZ KAPCSOLÓDTOK. AKIK NEM FIZIKAI FORMÁBAN LÉTEZÜNK, S VALAMENNYIEN KAPCSOLÓDUNK A MINDEN LÉTEZŐHÖZ. Így amikor útjára indítasz egy gondolatot, szó szerint az egész univerzum, az egész világmindenség támogatni fog, hogy az a teremtő gondolatod elérje célját!
A teremtő mechanizmus, amelyet gondolatod megformálásával aktiválsz, nem vizsgálja, hogy gondolatod jó-e vagy rossz, pozitív vagy negatív. Egyszerűen beindul, méghozzá azonnal hogy segítsen neked a gondolatoddal történő alkotásban. Feltételezi, hogy mivel elindítottad a folyamatot, meg is akarod kapni annak eredményét.

Teremtő mechanizmusod folyamatosan működik. Nem tudod kikapcsolni. Ezért hihetetlenül hasznos számodra, ha érzékennyé teszed magadat érzéseidre, hogy megtudhasd, teremtő mechartizmusod éppen milyen irányba fókuszál. IRÁNYÍTÓ BELSŐ LÉNYED ugyanis szerencsére már különbséget tud tenni! Ő tudatában van szándékaidnak.
Ezért, amint IRÁNYÍTÓ BELSŐ LÉNYED észreveszi, hogy egy olyan gondolat indult útjára, ami ellentétes az általa jól ismert szándékoddal, jelez neked. Egy érzés formájában megszólal a figyelmeztető csengő. Ha pozitív érzést kapsz tőle, ezzel azt jelzi, hogy az adott pillanatban szándékodnak megfelelő irányban teremtesz. Ha negatív érzést küld, tehát megszólal a figyelmeztető csengő, ezzel belső lényed azt jelzi, hogy vigyázz, az általad nem kívánt dolog irányába indítottál teremtést.
Ha megérted a belső kapcsolódást a MINDEN LÉTEZŐHÖZ, nem csodálkozol már azon, hogy ha akarsz valamit, vagy ha gondolsz valamire, azt megkapod. Amint megérted ezt a folyamatot, és elvárod annak eredményeit, sokkal több tudatos, szándékos teremtést tapasztalsz majd meg!

1987. december 23.

LÉNYETEK MINDEN SZINTJÉN ÖRÖMKERESŐ LÉNYEK VAGY TOK. AZZAL A SZÁNDÉKKAL ÉRKEZTETEK AZ ÉLET EZEN FIZIKAI KIFEJEZŐDÉSÉBE, HOGY MEGTAPASZTALJÁTOK AZT, AMI ÖRÖMET JELENT NEKTEK, VALAMINT A KÖRÜLÖTTETEK ÉLŐKNEK.

Célod a lelki fölemelkedés, s azért vagy e bolygón együtt másokkal, mert meg akarod osztani a többiekkel az önmagad számára teremtett, örömteli életélményt. Amikor úgy döntöttél, hogy megjelensz ebben az anyagi világban, pontosan tudtad, hogy életélményed megteremtője egyedül te vagy. Azzal is tisztában voltál, hogy az összes többi résztvevő is egyedüli teremtője saját létélményének, ám azért jöttél velük együtt a Földre, mert fölfogtad a létezés rendkívüli értékét.

Mivel létezel, befolyásolod mások gondolatait. Ezért úgy döntöttél, hogy fizikai formát öltesz, hogy azzá lehess, akivé lenni vágytál, hogy másokat is a lelki fölemelkedésre ösztönözz. Belső lényed szemszögéből nézve: örömmel választottad a testi létet, és örömteli létélményre számítottál.

1987. december 15.

A SZAVAK NEM TANÍTANAK. Valódi tudás csak megtapasztalásból születik. Ezért élünk újabb és újabb életeket. Mi azért kínáljuk föl mégis szavainkat, mert azok gondolkodásra ösztönözhetnek, s gondolataid révén olyan eseményeket vonzhatsz életedbe, amelyek világosabb megértést és több tudást eredményezhetnek.
A TANÍTÓ VALÓJÁBAN CSAK GONDOLKODÁSRA ÖSZTÖNÖZ. A könyv megkezdéséhez kiindulópontot keresünk. Nem túl könnyű ezt meglelni, mert valamennyien, akár éppen testben élünk, akár nem, a megértés más és más fokán állunk.

A tanulásnak, illetve a fejlődésnek valójában nincs szigorúan meghatározott menetrendje. Valamennyien megértésünk jelenlegi szintje, illetve pillanatnyi nézőpontunk alapján hozzuk mozgásba gondolatainkat, amelyek aztán ilyen-olyan tapasztalásokat vonzanak életünkbe. Utóbb ezekből az élményekből szűrjük le ismereteinket.

Csodálatos, jelenleg testben élő lény vagy, aki döntően abban az anyagi világban összpontosulsz, amelyben tartózkodsz. Fizikai látóköröd azonban csak azon dolgok érzékelését teszi számodra lehetővé, amelyek az anyagi dimenzió részei. S noha számtalan életélményt szereztél már - az anyagi és a nem anyagi világban egyaránt -, tudatosan nem emlékszel ezekre a korábbi életekben szerzett tapasztalataidra. Ez teszi lehetővé, hogy tudatosan figyelj jelenlegi életedre, s arra, amit éppen most akarsz elérni.

Testben élő lény vagy ebben a fizikai dimenzióban, a Föld bolygón, mert így akartad, s életutadat járva éppen azt a döntést valósítod meg; amit testi megszületésed előtt meghoztal.

Azon részed, amely testi megszületésed előtt a döntést meghozta, jelenleg is benned van. Ezt nevezzük BELSŐ LÉNYEDNEK, ugyanis az emberi nyelvben nincs pontos szó, amely leírná ezen részedet. Ez egy szélesebb látókörű, bölcsebb, s a jelenlegi korodnál sokkal idősebb részed, amely fölötte áll testi születésnek és halálnak. Ez az a részed, amelyik tudatában van minden tapasztalásnak, amelynek valaha részese voltál az anyagi és a nem anyagi világban egyaránt.

Könyvünk megírásának egyik legfőbb célja, hogy segítsünk ráébredned belső lényed létezésére. S annak ellenére, hogy jelenleg a fizikai dimenzióban összpontosulsz, ha hagyod, ott is hozzájuthatsz a belső lényed birtokában lévő tudáshoz.

Teremtés tudatos szándék - vagy hiba – révén

1987. december 15.

Ahogy az élet, úgy a fejlődés sem ér véget soha. Mindkettő örök. S bár a testi létnek van kezdete és vége, ANNAK BEFEJEZŐDÉSE EGYÁLTALÁN NEM JELENTI AZ ÉLET VÉGÉT IS, AHOGY A FEJLŐDÉS VÉGÉT SEM!
S amíg minden életélmény egyúttal a fejlődés része is, a testi lét olyan jellegű fejlődésre nyújt lehetőséget, amit csak az anyagi dimenzióban szerezhetünk meg. Ez az oka annak, hogy mindenki, aki most éppen testben él, tudatosan és konkrétan fizikai létre vágyott.

Ahogy meghoztad a döntést, hogy élettapasztalat szerzése végett itt akarsz lenni, arra is vágytál, hogy a testi élet révén megértsd a TEREMTÉS FOLYAMATÁT, hogy az anyagi világban való létezésed során tudatosan és szabadon teremthess. Testi létedben ez a fő szándékod!

S mivel ez a szándék ennyire fontos neked, fölvettük veled, illetve veletek a kapcsolatot a mi, nem fizikai dimenziónkból, hogy ösztönözhessük gondolkodásotokat, hogy segítsünk nektek a TUDATOS TEREMTES FOLYAMATÁNAK megértésében és alkalmazásában.

Azzal kezdjük, hogy elmagyarázzuk: AZ ÉLETEDBEN ELŐFORDULÓ VALAMENNYI ESEMÉNYT TE MAGAD TEREMTED.
Mivel most az anyagi világban összpontosulsz, a TEREMTÉS FOLYAMATÁNAK ebben a dimenzióban való alkalmazásáról szólunk.

Fizikai életed eseményeit gondolataid révén teremted meg. Szó szerint minden egyes gondolatod teremtést indit el!

Amikor olyanra gondolsz, amit akarsz, akkor ezen gondolataiddal elindítod annak megteremtődését, s így vágyad beteljesedését. Ám ugyanígy, amikor olyanra gondolsz, amit nem akarsz, ezen gondolataiddal elindítod annak megteremtődését, amit NEM akarsz!

Függetlenül attól, hogy gondolataid áhított vagy éppen nem kívánt eseményekre irányulnak - tehát olyanra, ami lelkes izgalommal és örömmel tölt el, illetve amitől félsz, s ami bánatot okoz neked -, MINDEN GONDOLATODNAK TEREMTŐ EREJE VAN!

Ha ebből az új nézőpontból veszed szemügyre élettapasztalatodat, azonnal rájöhetsz, hogyan is vonzottad gondolataiddal életedbe az eddigi eseményeket.

Minden gondolatnak ereje van! Ha gyakran gondolsz valamire, az végül még akkor is megvalósul a fizikai világban, ha a gondolatokhoz nem társult erős érzelem. Az egyes gondolatok teremtő ereje különböző, illetve fizikailag azok különböző sebességgel manifesztálódnak.

Az intenzív érzelemmel társuló gondolataid a legerőteljesebbek, akár pozitívak azok (tehát célod irányába mutatóak) és pozitív érzelemmel kísértek, akár negatívak (tehát a célodtól eltérő irányba mutatóak) és negatív érzelemmel kísértek. Minél intenzívebb érzés jár át az adott gondolat megformálásakor, annál gyorsabban valósul az meg. De amint már mondtuk, az erős érzelemtől mentes gondolat is manifesztálódik, ha azt gyakran gondolod!

Összefoglaljuk a TEREMTÉS FOLYAMATÁNAK említett szakaszát: Értsd meg, hogy minden gondolat teremt! S minél intenzívebb érzelem van jelen a gondolat megfoganásakor, annál gyorsabban kapod meg annak eredményét. Továbbá: ha nem gátolja negatív, tehát ellentétes tartalmú gondolat, akkor a gyakran gondolt gondolat is - bármilyen irányú is legyen az - előbb-utóbb megvalósul.

Amikor az előbbieket teljesen megértetted, akkor világossá válik számodra, miért is vonzottad magadhoz életed jelenlegi körülményeit és eseményeit. S ha visszatekintesz múltadba, és emlékszel eddigi teremtéseidre, rájössz majd, hogy kivétel nélkül minden a gondolataidon keresztül érkezett meg hozzád!
Ha tudatosan elhatározod, hogy akarsz egy dolgot, és annak szándékosan tudatos gondolatot adsz, az a legjobb teremtési mód. Ha azonban olyanra gondolsz, amit nem akarsz, akkor is teremtesz.Ez az úgynevezett hiba révén történő teremtés avagy "félreteremtés ".
Nagy lelkesedéssel írjuk ezt a könyvet, mert megfigyeltük, hogy a Föld bolygón élők többsége sajnos hiba révén teremt, nem tudatos szándékkal. Szeretnénk segíteni annak megértésében, miként történik az ilyen "félreteremtés". Ily módon ugyanis nagyobb mértékben leszel képes tudatosan irányítani életedet.

A TEREMTÉS TÖRVÉNYÉT EGYSZERŰ SZAVAKBAN FOGLALJUK ÖSSZE: AKARD, HAGYD, ÉS ÚGY LESZ! (Az akarás szó helyett talán még pontosabb a szándékozás vagy vágyás kifejezés, mert utóbbiakban az akarás gondolata mellett a megkapás elvárása is megfogalmazódik.) Tehát így is mondhatjuk: VÁGYD, ENGEDD MEG, ÉS ÚGY LESZ!

Megfigyelésünk szerint legtöbbeteknél a HAGYÁS résznél zökken ki a folyamat. Sokan írtok össze hosszú listát kielégítetlen vágyaitokról, s bár szándékaitok precíz megfogalmazásán mindig lehet javítani, minél többen kezditek hagyni a "megvágyott" dolog megkapását, annál több tudatos teremtés történik majd, s így annál többször tapasztaltok örömet és elégedettséget.

AZ ELÉGEDETTSÉG TITKA: VÁGYÁS, MEGENGEDÉS ÉS MEGKAPÁS.
Sokatok már a teremtés folyamatának elindításakor megakadályozza annak beteljesedését. Például: "Egy gyönyörű, új, piros autóra vágyom, de az túl drága." Az első gondolattal útnak indítod az autó manifesztálódását életedben, ám mondatod másik felével máris megakadályozod, hogy a kocsit megkapd. Rengeteg teremtést akadályozol meg ily módon!

Az "egy gyönyörű, új, piros autóra vágyom" a teremtés egyenletének első fele, az akarás rész. A "de az túl drága" gondolat azonban a megengedés megfojtása! Valójában csak annyit kéne deklarálnod, hogy "egy gyönyörű, új, piros autóra vágyom", és kész. Ne végezz "ellenteremtést"!

CSAK OLYAN GONDOLATOKAT ÉS SZAVAKAT FOGALMAZZ MEG, AMELYEK VÁGYAID IRÁNYÁBA MUTATNAK!
1987. december 16.

Bár te jelenleg testben élsz, s mi nem, életélményünk mégsem annyira különböző, mint gondolnád. Vannak ugyanis olyan törvények, amelyek ugyanúgy vonatkoznak nem fizikai világunkra, mint a te fizikai világodra.

Természetesen számos különbség is akad a két dimenzió "játékszabályrendszere" között, AZ UNIVERZUM TÖRVÉNYEI MINDEN DIMENZIÓBAN ÉRVÉNYESEK. A TEREMTÉS TÖRVÉNYE IS ILYEN EGYETEMES ÉRVÉNYŰ TÖRVÉNY.
A törvényekkel kapcsolatban talán az a legérdekesebb, hogy azok akkor is működnek, ha tudsz róluk; s akkor is, ha nem. Más szóval: mindenképpen hatnak rád.

GONDOLATAIDDAL TEHÁT TEREMTÉST INDUKÁLSZ, AKÁR TUDSZ RÓLA, AKÁR NEM. Ezért irjuk ezt a könyvet. Azt akarjuk, hogy megértsd a teremtés törvényét, hogy aztán tudatosan alkalmazd azt testi életélményed megformálásában. Abban akarunk segíteni, hogy elkerülhesd a "véletlen" avagy hiba révén történő teremtést:
Mit jelent a "hiba révén történő teremtés"? Ha gondolataiddal figyelmed ráirányításával olyan dolgot teremtesz meg, amit valójában nem akarsz. Ugye hogy számtalan dolgot tapasztalsz meg, ami ebbe a kategóriába esik? Amikor valaki először hallja, hogy állítólag ő maga hozza létre mindazt, amit életében megtapasztal, kivétel nélkül mindent, reakciója a következő: - Hogy lehetne az?! Én biztos nem teremtettem volna ezt, hiszen nem akarom, hogy így legyen!

Abban egyetértünk, hogy a legtöbb esetben tudatosan nem hoznál létre olyant, amit nem akarsz. Ám valójában azt is te teremtetted meg, MERT ÉLETED ESEMÉNYEIT KIZÁRÓLAG TE HOZOD LÉTRE!

Képtelenség egy másik ember életének bármely részét megteremteni! Nem hozhatsz létre mások életében semmilyen tapasztalást, s ők sem a tiedben! Ezért minden, amit étélsz, saját két kezed műve. Pontosabban fogalmazva: saját teremtő gondolataid műve.

Jelenleg testben élsz, testi érzékszerveiden keresztül észleled a fizikai dimenziót, s ebben a létformában bizony nem könnyű fölfogni, hogy teremtésed nem az anyagi világban történik. Azt hiszed, hogy a fizikai dimenzióban csellengve teremtesz, holott az valójában - kivétel nélkül minden esetben - teremtő műhelyedben történik. S teremtő műhelyedben egyedül te vagy jelen, hacsak gondolataiddal nem hívsz be oda másokat.

Mostanra már nyilvánvalóan leszűrted a következtetést, hogy ha gondolatokkal teremtesz, akkor kulcsfontosságú megtanulni irányítani őket, hogy csak olyan teremtést indíts útnak, ami a kívánt dolgot eredményez. A következő oldalakon éppen ehhez szándékunk gyakorlati segítséget nyújtani.

GYAKORLAT A TUDATOS TEREMTÉSHEZ
ÍME EGY GYAKORLAT, AMELY HOZZÁSEGÍT BÁRMELY VÁGYOTT DOLOG TUDATOS MEGTEREMTÉSÉHEZ:

A tudatos teremtési folyamat megértésének kezdeti időszakában célszerű csak 3-4 fő vágyat megfogalmazni. Időve! képes leszel egyidejűleg szinte akárhány irányban teremteni, ám a folyamat tanulásának elején helyénvaló csak 3-4 célra fókuszálni.

Válaszd ki azokat a vágyakat, akarásokat, illetve szándékokat, amelyek számodra jelenleg a legfontosabbak, s valamennyit írd föl egy-egy papírlap tetejére a következő módon:

"Kapni vágyok...", és folytasd írásban a mondatot azzal, amit szeretnél elérni! Ezt követően, külön-külön minden papírlappal, tedd a következőt:

A szándékodat megfogalmazó állítás alá írd: "A következő okok miatt akarok...", s itt írd le igényedet újra! Ezután gyűjts össze minél több indokot, amiért az adott dolgot akarod!
ÍRÁS KÖZBEN A TUDATOSAN GONDOLKODÓ LÉNYED A LEHETŐ LEGERŐSEBB KONCENTRÁLÁSI ÁLLAPOTBAN VAN. Írd le, ami csak eszedbe jut! Ne azt írd le, amit más akar, hogy akard, hanem amit te magad tartasz fontosnak! Addig írj, amíg a gondolatok könnyedén, természetes módon áradnak belőled! Ne erőlködj!

Ezt követően fordítsd meg a papírlapot, s írd a túloldal tetejére:

"Tudom, hogy a következő okok miatt ez megvan (vagy meglesz, ha a megvan kifejezés jelenlegi hitrendszeredet még meghaladja)..." Ezt követően deklaráld és írd le a számodra ismert valamennyi okot, amelyek miatt megkapod a papír elülső oldalán megfogalmazott dolgot! S az előbbiekhez hasonlóan itt is hagyd a gondolatokat szabadon előszökkenni!

Ezt követően hajtsd össze a papírt, tedd a zsebedbe, retikülödbe vagy más olyan helyre, ahonnan napközben könnyen előveheted és elolvashatod, s tudd, hogy a teremtés munkája számodra ezzel véget ért! ÚGY GONDOLJ AZ ÜGYRE, MINT AMI MÁR EL VAN INTÉZVE! Tudhatod, hogy a deklarált és papirra vetett szándékaid megvalósulását immár útnak indítottad!

A papír első oldalán megfogalmaztad szándékaidat, s alatta megerősítetted a teremtés egyenletének akarás avagy szándék részét. A lap túloldalán a teremtés egyenletének megengedés részét erősítetted meg. Ezzel minden feltétel teljesült.

A vágyott dolog megteremtődéséhez immár semmi egyebet nem kell tenned, mint hagyni, megengedni azt. Ezzel azt állítjuk, hogy ha félelmet, kételkedést vagy aggodalmat tartalmazó gondolattal - vagy annak észrevételezésével, hogy az áhított dolog még nem történt meg - nem hozol létre a beindított teremtéssel ellentétes irányú folyamatot, akkor teremtményed meg fog jelenni fizikai valóságodban.

Tudod, amikor azt észrevetelezed, hogy szándékod még nem valósult meg, figyelmedet az áhított dolog hiányára irányítod. Márpedig amire figyelsz, azt növeled, abból teremtesz többet! Ezért annak észrevételezése, hogy célod még nem manifesztálódott, a még meg nem történésből teremt többet. A HIÁNYRA GONDOLÁS MÉG TÖBB HIÁNYT TEREMT.

MINÉL INTENZÍVEBB ÉRZELEM ÉL BENNED SZÁNDÉKOD DEKLARÁLÁSAKOR, ANNÁL GYORSABBAN ÉRED EL CÉLODAT.

Tegyél meg mindent annak érdekében, hogy mindig a vágyott cél irányába mutató dolgokra gondolj, s ne arra, amit nem akarsz! Az áhított cél elérésére koncentrálj s ne az esetleges kudarc miatti félelemre! Az örömteli elvárásra, s ne arra, hogy vágyad még nem teljésült!

Ezt követően írj hasonló papírt a maradék 2-3 vágyaddal kapcsolatban is. Ily módon azok megteremtődését is elindítod.
Ezen témákkal kapcsolatban teremtő munkádat ezzel el is végezted. Most már csak pozitívan kell gondolkoznod - más szóval a célodra irányuló gondolatokkal foglalkozz! Ne engedd meg magadnak, hogy az adott témákkal kapcsolatban negatívan gondolkozzmás szóval, hogy a céloddal ellentétes irányú gondolatokat gondolj! Az ismertetett módszer alkalmazása azt eredményezi majd, hogy megkapod azt, amire vágysz.

1987. december 16.

Nem szükséges, hogy csak arra a 3-4 vágyadra gondolj, amelyeket az előbbiek szerint papírra vetettél, hiszen testi életed során számtalan egyéb dologra is gondolnod és figyelned kell.

Amikor éppen aktuális teendődre koncentrálsz, azzal általában nem akadályozod vagy közömbösíted a korábban elindított teremtésedet.

A LEGTÖBB "FÉLRETEREMTÉS" AKKOR TÖRTÉNIK, AMIKOR GONDOLATAID ELKALANDOZNAK, AMIKOR ELBAMBULSZ, AMIKOR TUDATOS KONCENTRÁLÁST NEM IGÉNYLŐ TEVÉKENYSÉGET VÉGZEL. PÉLDÁUL VEZETÉS, FÜRDÉS VAGY FÉSÜLKÖDÉS KÖZBEN. ÉRDEMES EZÉRT FIGYELMEDET MINDIG VALAMIRE IRÁNYÍTANI, MERT CSODÁLATOS, TUDATOSAN GONDOLKODÓ MECHANIZMUSOD NEM SZERET TÉTLENKEDNI. Ha nem adsz neki szándékosan valamit, amin gondolkozhat, amire figyelhet, akkor a környezetedben előforduló gondolatokkal, szavakkal, illetve tettekkel foglalkozik majd, s így azok hatnak rád!
A belső világodból érkező üzenetek fölismerése

Minden lény, aki jelenleg fizikai formában létezik, folyamatosan jelzéseket kap egy másik dimenzióból, a belső lényétől. S jóllehet egyesek jobban tudatában vannak a belsejükből érkezö üzeneteknek, mint mások, és az érzékelés módjában is különbségek észlelhetők, AZONBAN MINDEN LÉNY JELZÉSEKET KAP BELSŐ LÉNYÉTŐL: ÉRZELMEK FORMÁJÁBAN.
Érzelmeid nem az anyagi világból származnak. A belső világból érkeznek, s belső lényed közvetlenül juttatja el azokat hozzád.

Azért nagyszerű információt kapni belső lényedtől, mert ő sokkal szélesebb látókörrel rendelkezik. BELSŐ LÉNYED MINDAZT TUDJA, AMIT EDDIGI VALAMENNYI ÉLETEDBEN - TESTIBEN ÉS TESTETLENBEN -TUDTÁL. Testi érzékelésed ezen életedre korlátozódik. Ezért hatalmas kincs, ha megtanulsz érzékenynyé válni a belső lényedtől érkező jelzésekre!

Amikor pozitiv érzelmet érzel - például szeretetet, lelki békét , boldogságot, örömet lelkes izgatottságot, vidámságot - akkor ezzel belső lényed azt jelzi, hogy gondolataid az adott pillanatban összhangban állnak szándékaiddal.

Amikor negatív érzelmet érzel - például félelmet vagy kételyt, haragot, gyűlöletet, irigységet, feszültséget, bűntudatot, szorongást - akkor ezzel belső lényed azt jelzi, hogy gondolataid az adott időpillanatban nem állnak összhangban szándékaiddal.

Ahogy gyakorlattal kezded fölismerni érzéseidet azok korai, születési stádiumában, képes leszel azonnal megállítani a nem kívánt irányba induló teremtést, s egyúttal meg is szüntetni az éppen megtapasztalt, negatív érzést.
AZT NEVEZZÜK POZITÍVNAK, AMIT AKARSZ, AMIRE VÁGYSZ, S AZT NEGATÍVNAK, AMIT NEM AKARSZ. A teremtés törvénye ugyanis így szól: ha vágysz rá és engeded, akkor létrejön.

Amint elindítasz egy célodra irányuló, pozitív gondolatot, és közben pozitív érzést tapasztalsz, akkor abban a pillanatban az áhított dolog befogadásának, illetve tudatos megteremtésének tökéletes állapotában vagy. Minél intenzívebb az érzelem, annál gyorsabban manifesztálódik a vágy.

Amint olyanra gondolsz, amit nem akarsz, s közben félelmet, kételyt vagy bármi egyéb negatív érzést tapasztalsz, akkor abban a pillanatban a nem kívánt dolog megteremtésének tökéletes állapotában vagy. Ekkor ugyanis negatív gondolat és negatív érzés él benned. Mindez egyszerűen törvény.

Röviden: AZT KAPOD, AMIRE GONDOLSZ, AKÁR AKAROD AZT AKÁR NEM.

1987. december 17.

Ahhoz, hogy megteremts valamit, amire vágysz, csupán egy világos, tudatos szándékgondolatot kell megfogalmaznod, majd HAGYNI, hogy legyen.
A tudatos teremtés egyenletének vágy részével általában nincs is gondod, hacsak nem nyomod el magadban szándékosan az akarást, mert már oly sokszor vágytál valamire, amit nem kaptál meg, s így letettél arról, hogy bármit is akarj.

A gond legtöbbször az, hogy nem hagyod megteremtődni azt, amire vágysz, mert nem hiszed el, hogy az elérhető. Márpedig hited, bármire vonatkozzék is, rendkívül fontos, MERT CSAK A HIT RENDSZERED HATÁRAIN BELÜLI DOLGOKAT ENGEDED MEG! Hiteidet ezért sok esetben meg kell változtatnod, hogy azok harmonizáljanak szándékaiddal!
Amikor megérted, hogy hiteid is teremtmények, amelyeket korábban szerzett tapasztalatok alapján te magad hoztál letre, akkor rájössz, hogy azok megváltoztathatóak, hajlíthatóak, formálhatóak.
Hiteidet úgy tudod módosítani, ha addig teszel hozzájuk új, kiegészítő gondolatokat, amíg a kívánt formára nem alakítod őket.
Tudatosan gondolkodó, testben élő lényedben szinte végtelen számú hit tárolódik. Legtöbbjük rejtett, és rejtve is marad. Ám amint megfogalmazol egy vágyat, az azzal kapcsolatos hiteid azonnal felszínre bukkannak.

Ha pedig valamelyik hited a felszínre jutott, akkor az a hit avagy gondolat- UGYANIS EGY HIT NEM MÁS, MINT EGY GONDOLAT,

AMIKOR A BOLYGÓDON ÉLŐ LEGTÖBB LÉNY MEGÉRTI, HOGY KÉPES GYAKORLATILAG BÁRMIT MEGTEREMTENI, AMIRE VÁGYIK, S HOGY MÁSOK VÁGYAI NEM FELTÉTLENÜL HATNAK RÁ, HISZEN GONDOLATAIN KERESZTÜL MlNDENKI EGYÉNILEG TEREMT, AKKOR TÖBBÉ NEM LESZ SZÜKSÉG BARIKÁDOKRA, HÁBORÚKRA ÉS FÉLELMEKRE!

Csak azok félnek attól, hogy a negatív helyzetek akaratuk ellenére magukkal ragadják őket, akik még nem értették meg teljesen a teremtés folyamatát.

Minden élettapasztalásodat te magad választottad meg, mert amint gondolatot vagy figyelmet szentelsz egy dolognak, azt arra az időre kiválasztottad.

Ha megérted, hogy nem vonzhatsz életedbe olyan eseményt, amire nem szenteltél gondolatot, s hogy a benned lévő érzés informálni fog gondolatod irányáról, akkor tudni fogod, hogy életélményedbe más ember nem teremthet! S ha ezt megértetted, többé már nem félsz, hogy a másik esetleg kellemetlenséget okozhat neked. Amikor rájössz, hogy képes vagy életedbe vonzani - vagy attól éppenséggel távol tartani - tetszésed és döntésed szerint bármit, akkor már nem rémít meg annyira, hogy a körötted lévők milyen életélményt választanak maguknak.

Ha megérted, hogy erőteljes gondolataid révén hatalmad van irányítani megtapasztalásaidat, akkor már nem fogsz félni másoktól, akkor már nem fogsz neheztelni másokra, s bátrabban MEGENGEDED majd nekik, hogy olyanok legyenek, amilyenek lenni akarnak. Fontos elismerned jogukat a tetszésük szerinti, önálló teremtésre, ahogy magadnak is joggal megköveteled, hogy azt teremthesd, amit te akarsz.

Ha csak néhány ember között élnél, akkor nem lenne lehetőséged, hogy ezt ily világosan megértsd. Ám ahogy másokkal kölcsönhatásba lépsz, megértve és alkalmazva a teremtés folyamatát, örömmel fogod megtapasztalni személyes szabadságodat, vagyis, hogy azt teremthetsz, amit csak akarsz, miközben mindenki másnak megengeded, hogy ugyanezt tegye.

Ha időszegmensről időszegmensre haladva tisztázod magaddal, hogy mit is akarsz az életedben, s ha pozitív érzelmekkel kísért gondolatokat gondolsz, akkor nem vonzod életedbe azokat a lényeket, akik nem állnak összhangban szándékaiddal. És ugyanígy azok sem vonzanak téged az ő életükbe; akiknek a tieddel nem harmonizáló irányú szándékaik vagy gondolataik vannak:
GONDOLATAITOK EREJÉVEL VONZZÁTOK EGYMÁST.
Mivel az emberek többsége nagyon kevés időt fordít arra, hogy azonosítsa céljait; mivel gondolatod oly könnyen siklik témáról témára; s mivel sokan még nem értik negatív érzéseik jelentőségét, gyakran elragad egy másik ember által teremtett negatív szituáció vagy káosz. A teremtés fofyamatának megértése és alkalmazása azonban meg fog szabadítani minden olyan életélménytől, ami éppenséggel nem lenne kedvedre való.
TI EGYEDI, INDIVIDUÁLIS teremtők vagytok, akik kapcsolatba léptek azokkal, akiket gondolataitokkal életetekbe vonzottatok, és szerződést vagy megállapodást köttök egymással hogy EGYEDI INDIVIDUÁLIS szándékaitokat elegyítsétek.
Kulcsfontosságú, hogy hatékonyan tudasd a másikkal, pontosan mit is akarsz tőle, mit vársz el kapcsolatotoktól, különben csöppnyi az esély, hogy egymással szembeni elvárásaitok teljesülnek!

Minden tudatos teremtés kezdőpontja annak azonosítása, hogy mit is akarsz Ha mást nem érint az ügy, akkor vágyadat egyszerűen magadnak deklarálod. Ha azonban más vagy mások is érintettek az ügyben, akkor rendkívül fontos, hogy világosan és egyértélműen megmondjátok egymásnak, mit is akartok valójában!

Ahogy kölcsönhatásaitokat és kapcsolataitokat figyeljük, úgy látjuk, legtöbb esetben nem túl fényesen kommunikáljátok egymásnak, hogy mit is akartok. A jelek szerint feltételezed, hogy a másik tudja, érti vagy akarja azt, amit te, holott hatékony, kölcsönös és folyamatos kommunikáció nélkül - amelyben informáljátok egymást a folyamatosan változó helyzet alapján meghozott új döntéseitekről - igen kicsi az esély a tartós harmóniára.

Ha azonosítottad szándékodat, és hatékonyan közölted azt minden érintettel, a teremtés folyamata elindult. A vágy deklarálása után már csak hagyni kell a dolgot - oly módon, hogy nem gátolod a folyamatot negatív gondolatokkal -, s akkor az úgy is lesz. Saját, individuális teremtő erőfeszítéseidhez hasonlóan, amikor másokkal lépsz kölcsönhatásba, akkor is csak arra kell figyelned, hogy mit érzel, s abból tudni fogod, ha esetleg blokkolnád a folyamatot.

Irányító rendszered figyelmeztető csengője fantasztikusan szolgálatot tesz majd emberi kapcsolataidban is! A belsődből elő jövő érzés minden pillanatban biztosan el fog igazítani! Tudat; veled, hogy folyamatos teremtéseddel éppen a kívánt dolog felé közeledsz, vagy attól távolodsz.

Ha egy emberrel beszélve mondjuk azon kapod magad, hogy haragot érzel, a harag figyelmeztető csengőként jelzi, hogy az adott pillanatban gondolataid nem állnak összhangban vágyaddal.

Interakcióidban - emberí kapcsolataidban - kulcsfontosságú, hogy szakaszról szakaszra tudassátok egymással, mit akartok! A legtöbb nézeteltérés ugyanis nem amiatt alakul ki, mert tudatosan vágytatok rá, hanem hiba révén, mivel nem értettétek meg tisztán egymás szándékaít!

Legtöbbször sokkal több egyetértés van köztetek, mint nézeteltérés. Ha azonban nem kommunikáltok hatékonyan, figyelmetek arra a kis területre terelödik, ahol NINCS harmónia köztetek, s nem arra a nagy területre, ahol VAN!

Használd irányító rendszeredet a diszharmónia fölismerésére! Abban a pillanatban, ahogy észreveszed, hogy figyelmeztető csengőd megszólalt, kérdezd meg magadtól:, Milyen gondolat, szó vagy tett váltotta ki belőlem ezt az érzést?" Ezt követően fogalmazd meg magadnak világosan, hogy mit akarsz a szóban forgó üggyel kapcsolatban! Ezután pedig, s ez a legfontosabb, beszéld meg azt a többiekkel!

Nagyon sokszor az történik, hogy nem fogod fel a negatív érzés figyelmeztető szerepét, s magára a negatív érzésre összpontosítasz. Ezáltal viszont még többet teremtesz abból. Így egyre mérgesebb és feszültebb leszel, s a vonzás törvénye gondoskodik róla, hogy fejedben még több hasonló gondolat jelenjen meg. Végül, és ez nagyon gyorsan bekövetkezik, hatalmas és kellemetlen veszekedés bontakozik ki...

Ha azonban a legkezdetibb stádiumban észleled a diszkomfort érzését, és ekkor kommunikáltok egymással, tehát világosan konkretizáljátok, hogy ki mit akar, akkor az esetek többségében a negatív érzés nem nő tovább. Szétoszlik, s helyét harmónia és elégegedettség veszi át. A folyamat mély megértéséhez először is használnod kell azt.

Ezért arra bíztatunk, hogy a következő napokban alkalmazd az itt ismertetett gyakorlatot!

Azt javasoljuk, hogy napközben minden szegmens elején tudatosítsd, mit akarsz abban az időszakban elérni! Ahogy ezt megteszed, a természetes rostáló folyamatod ki fogja szűrni az amúgy életedbe vonzott zavar nagy részét, s így a világosabb, fókuszáltabb állapotodból már több olyant teremtesz, amit akarsz. Egyúttal, nap mint nap örömteli harmóniát tapasztalsz majd! Amikor interakcióba lépsz mással vagy másokkal, figyelj érzékenyen érzéseidre, és mondd meg világosan, hogy mit akarsz! Azt fogod tapasztalni, hogy valamennyi kapcsolatod örömtelibbé válik.
A leírtak rendszeres alkalmazása következtében azt veszed majd észre, hogy már nem vonzod magadhoz azokat a lényeket, akik nincsenek harmóniában alapvető vágyaiddal, és örömtelibb lesz kapcsolatod azokkal, akiket életedbe vonzol. Amikor rájössz, hogy te és csak te vagy megtapasztalt valóságod megteremtője, s hogy tudatos gondolataid révén tetszés szerint vonzhatsz vagy taszíthatsz élethelyzeteket, akkor megszabadulsz minden félelmedtől, miszerint valaki más is beleszólhat életed alakulásába.

AMINT FÖLISMERED, HOGY TE TEREMTED MEG ÉLETÉLMÉNYEDET, S ELHISZED, HOGY KÉPES VAGY AZ ALAPTERMÉSZETEDDEL ÖSSZHANGBAN ÁLLÓ IRÁNYBA TEREMTENI, AKKOR ÉS CSAK AKKOR LESZEL HAJLANDÓ MEGENGEDNI A BOLYGÓDON LAKÓ ÖSSZES TÖBBI LÉNYNEK, HOGY ÖNMAGA LEGYEN!

BELSŐ, TÁGABB PERSPEKTÍVÁDBÓL MEGENGEDŐ AKARTÁL LENNI, ÉS AHOGY JELENLEGI, TESTI ÉLETUTADAT JÁRVA MEGENGEDŐVÉ VÁLSZ, MEGTALÁLOD A SZABADSÁGOT!
Az általunk fölkínált módszerek és törvények egyetemesek. Minden életélményre vonatkoznak testire és testetlenre egyaránt.
A szavak nem tanítanak: Tudásodat valódi megtapasztalásból szerzed. Ezért vagy itt a Földön, testben. Így tudod megtapasztalni azt, ami pillanatnyi perspektívádból tekintve új, hogy több tudáshoz és újabb perspektívához juthass.

Belső lényed távlatából szemlélve már sokat tudsz, amire azonban tudatosan nem emlékszel. Testi formában való létezésed egyik oka éppen az, hogy eme belső tudásod egy részét elő tudd hozni, és tudatosan alkalmazd azt itt, a Földön. Ám jelen életeddel azt is el akartad érni, hogy TELJES LÉNYKÉNT olyan szintre fejlődj, ami eddig számodra ismeretlen magasság volt.
Tudni akarod, hogy pontosan miként is teremtsd meg azt, amit akarsz, miközben kölcsönhatásba lépsz másokkal egy olyan világban, ahol oly sokan és oly sokfélét akarnak. Tudni szeretnéd, miként vehetsz részt a másokkal való életben anélkül, hogy közben belesodródnál az ő teremtésükbe. Világosan akarod érteni, hogy te vagy fizikai életélményed egyedüli megteremtője. Csodálatos, hogy oly sok más ember él körülötted, akik hajlandók szintén jelen lenni, mert ők is meg akarják tudni, hogyan teremthetnek tőled függetlenül.
Elegendő számú ember él rajtad kívül itt ahhoz hogy valamennyi gondolat valóra válhasson, ahogy egymást vonzzátok és ahogy egymással kölcsönhatásba léptek.
Teremtésed jelentős része persze nem érinti a többieket, de azért sok teremtésed igen. Jó, hogy valamennyien itt vagytok, együtt, hogy egymással interakcióba léptek és egymás teremtésében részt vesztek.
KIEMELKEDŐEN FONTOS MEGÉRTENED, HOGY SENKI MÁS NEM TEREMTHET BELE A TE ÉLETÉLMÉNYEDBE! AZ SAJÁT MŰVED, s ha megérted a teremtés folyamatát, élvezni fogod a teljes szabadságból származó eksztázist!
Testben töltött életed tapasztalata révén meg fogod érteni, hogy a másik ember nem kötözhet meg, nem irányíthat, nem árthat neked, nem kebelezhet be és nem befolyásolhat, ha te abba nem egyezel bele. Te vagy életélményed egyetlen megteremtője, s ha alkalmazod az itt fölkínált módszereket és gyakorlatokat, akkor rájössz, hogy ez így igaz.

Önértékelésed óriási mértékben megnő majd, amint tágabb perspektívádból kezded szemlélni testi létélményedet!

Amint fölismered ittléted értékét, s testi léted tiszta és örömteli példájával gondolkodásra ösztönzöd a többieket, annak nemcsak az anyagi birodalomban körötted élők látják majd hasznát. Az összes lény lelkileg emelkedik attól a tudástól, amit életed során megszerzel!

A HATALMAS UNIVERZUMBAN TÖBBÉ NEM ÉRZED MAJD MAGADAT JELENTÉKTELEN PONTNAK, HANEM FONTOS LÉNYNEK, AMINT MEGÉRTED BENNE LÉTFONTOSSÁGÚ SZEREPEDET.!
Amikor fölismered, hogy megélt élményeid nem csupán tieid, hanem azok másokhoz is eljutnak, akkor gondolataid, szavaid és tetteid a megfelelő megvílágításba kerülnek.

Csodálatos teremtő örömkereső lények vagytok s mindezt meg akartátok tapasztalni ebben a testi létben.
Amikor új, testi lényként megérkeztél a Földre, olyan emberek közé csöppentél, akik akkor már egy ideje ítt éltek, s akiket érkezésükkor szintén korábban érkezettek vettek körül, és így tovább...

VALAMENNYIEN ABBA A HITRENDSZERBE SZÜLETTETEK BELE, AMELYET ÉLETÉLMÉNYEIK ALAPJÁN A TÉGED IDŐBEN ITT MEGELŐZŐK TEREMTETTEK MEG, ILLETVE TEREMTETTEK ÚJRA. RÁD IS HATNAK EZEK A HITEK, ÉS HAJLAMOS VAGY ÉLETÉLMÉNYEDBEN ÚJRATEREMTENI ŐKET. Mintegy magadba szívod őket. Ám eredetileg nem ezzel a szándékkal indultál el erre az utadra, amikor a még tágabb látókör birtokában úgy döntöttél, hogy részt vállalsz ebben a fizikai tapasztalásban!

Folytonosan változó nézőpontodból ki akartad értékelni, és élni óhajtottad létélményedet, ami számodra új ismereteket szül. Az is célod volt, hogy segítsd a földlakók gondolkodásának fejlődését, s nem az általuk gondolt gondolatokat óhajtottad magadba szívni!
Bár belátjuk, hogy kényelmesebb régi gondolatokat újra- és újragondolni, ez azonban nem eredményez sem nagyobb elégedettségérzést, sem nagyobb örömet, sem nagyobb kreativitást.

Ha olyan lényként vagy itt jelen, aki keres, aki új életélményekre tör, s azokat - a belsejéből érkező érzések alapján - minden egyes új élmény átélésekor kiértékeli, akkor olyan lény vagy, aki élete alatt hatalmasat fejlődik!

Lelkesen lépünk veled kapcsolatba, mert nagyon élvezzük, hogy gondolkodásra ösztönző hatást kínálhatunk föl neked, ami életélményedben új gondolatok és teremtések katalizátorává válhat. S bár fizikai, anyagi példával nem szolgálhatunk - megfogható módon csupán e könyvvel vehetünk részt az életedben - a keresők számára igen nagy értéket kínálunk!
AZÉRT VÁLASZTOTTÁTOK FÖLDREJÖVETELETEKHEZ KONKRÉTAN EZT AZ IDŐT, MERT TUDATÁBAN VAGYTOK ANNAK, HOGY EBBEN A PERIÓDUSBAN MEKKORA FEJLŐDÉSRE ÉS ÖRÖMRE NYÍLIK ITT LEHETŐSÉG.
Belső lényed tágabb látóköréből szemlélve pontosan tudod, hogy fejlődni új gondolatokkal és új élmények megtapasztalására való hajlandósággal lehet. Azzal is tisztában vagy viszont, hogy a természetes emberi tendencia az adott életélménybe való beletelepedés és a stagnálás.

AMIKOR ÚGY DÖNTÖTTÉL, HOGY LESZÜLETSZ A FÖLDRE, TUDTAD, HOGY EZ A KOR DRÁMAI MÉRETŰ, ANYAGI ÉS NEM ANYAGI JELLEGŰ VÁLTOZÁSOK IDŐSZAKA LESZ, AMI SOKATOK SZÁMÁRA JELENTŐS MÉRETŰ FEJLŐDÉST KATALIZÁL.

S bár már számos örömteli életet éltél meg, amikor úgy döntöttél, hogy belépsz a fizikai dimenzióba, pontosan tudtad, hogy egyetlen korábbi életedbe sem kaptál még annyi értéket, örömet és fejlődési lehetőséget, mint amennyi itt vár rád!

A Föld bolygó átrendeződése

1988. január 4.

Miért szólunk hozzátok? Mit ér ez a kapcsolat, s hogyan fogja az jelenlegi életetek élményét növelni?

Sokan még nem állnak készen gondolataink befogadására, és ezért szavainknak ők nyilvánvalóan nem látják hasznát. Történetesen még azt sem hiszik el, hogy mi létezünk. Ám azok, akik elfogadják létezésünk tényét és célunkat, hasznát vehetik, ha végre nagyobb rálátást lehetővé tévő nézőpontunkból veszik szemügyre a Földet.
A közvetlenül előttetek álló időben egyre többen ébrednek rá, hogy valójában ők jóval többek, mint testi lények, és meditálás révén egyre többen nyitnak átjárót a fizikai és a nem fizikai dimenzió között. Utóbbiban tartózkodik belső lényetek. S ahogy eléritek tudatos és belső lényetek eme elegyedését, élményetek valamennyi része fölerősödik.

Tudatos részetek eddigi trenírozása nagyrészt akadályozta lényetek említett elegyedését, ám az akkor is egy természetes folyamat, amit tudásotok egy bizonyos szintjén már valamennyien ismertek. A következő években egyre többen ébredtek majd rá ezen tágabb látóterű részetek létezésének tudatára, és tudatos vágyaitok révén az említett elegyedés megtörténik. Egyre kevesebben fogtok automatikusan, szokásaitok alapján reagálni. Kialakított életélménymintáitok megváltoznak, és a testi élet megtapasztalásának radikális megváltozása miatt befelé fordultok, hogy hasznosítsátok belső tudásotok hatalmas raktárát.

Ha fizikai szempontból veszed szemügyre a Földet, vagy akár a változó földgolyó aktivitásáról érdeketekben korábban följegyzéseket végző tudósok szemszögéből, akkor nem tudsz térben, illetve időben elég távolra hátrálni ahhoz, hogy fölfedezz bizonyos hosszabb "évszakokat”.
Mi, akik jelenleg nem testben élünk, és így emlékezetünk nem korlátozódik egyetlen, rövid, testi életre, ismerjük a változó Föld bolygó"történetét”. Azt is tudjuk, hogy hamarosan egy olyan "évszakba érkeztek, amikor a bolygón drámai mértékű fizikai változások következnek be. A ti szűkebb perspektívátokból ez az állítás elég érthetetlennek tűnik. A mi nagyobb rálátást biztosító szemszögünkből azonban ez nyilvánvaló. Megjegyezzük, hogy a Földön jelenleg testben élő valamennyi lény megszületése előtt pontosan tudta, hogy a bolygón milyen változások várhatóak. Lelkesen vállaltátok a leszületést, mert tisztában voltatok azzal, hogy mekkora értékhez juthat ebben az időszakban minden résztvevő.

A pörgő földgolyó, amelyen éltek, korrigálja helyzetét. Egyensúlyi állapotot keres. Lassan, fokozatosan, igen hosszú idő alatt ugyanis kizökkent egyensúlyi állapotából. Fizikai értelemben ez azt jelenti, hogy a bolygó kiigazodásakor drámai méretű változás következik be.

Eltérő perspektívánkból mi tudhatjuk, hogy a Föld története során ez már sokszor bekövetkezett. Történetesen - több alkalommal is - a most várhatónál sokkal drámaibb méretű átalakulás történt. Most csak részleges változás várható, ami azonban így is - a Föld felületének egyes területein - jelentős mértékű pusztulást fog okozni. Más területek ugyanakkor viszonylag épen maradnak.
Az általunk fölkínált érték a következő: lehetőséget biztositunk számotokra, hogy testileg és érzelmileg is fölkészüljetek a változásra. Ha ugyanis tudjátok, hogy mi várható, akkor tágabb látóterű belső szemszögetekből nézve nem olyan eseménynek látjátok majd

azt, mint ami miatt aggódni, félni vagy rettegni kellene. Bekövetkező természeti eseményként kezelhetitek csupán, amire egyébként földi útra indulásotok előtt lelkesen számítottatok.

Amikor úgy döntöttetek, hogy ebben a korban a Földre születtek, maximálisan tudatában voltatok az ott rátok váró fejlődési lehetőségnek, mert megértettétek teremtő természetetek még realizálatlan lehetőségeit és képességeit.

Abból a szélesebb, belső perspektívából átláttátok, hogy a változás korában sok erős szándék - akarás - születhet. S ha valaki akar és hagy, akkor kap is. A kapás pedig elégedettségérzést eredményez. Ezért, ha nem hasonlítgatjátok össze a múltat a jelennel, hanem inkább képességeitekben bízva mindig örömmel haladtok előre, akkor az előttetek álló időszak valóban az öröm és a fejlődés kora lesz számotokra.

A könyvnek ebben a fejezetében igyekszünk tőlünk telhetően minél részletesebb információt adni arra vonatkozóan, hogy mi történik majd fizikailag a földkéreg forgástengelyhez viszonyított részleges elmozdulásakor. Hangsúlyozzuk a részleges szót, mert fontos tudnod, hogy az ennek kapcsán bekövetkező változás nem okozza majd az egész bolygó elpusztulását. Az annak felszínén lévő valamennyi dolog elpusztulásáról sincs szó. Lesznek azonban olyan helyek, ahol hatalmas lesz a pusztulás, s ahol az ott élők többsége bizony meghal. Más helyek ugyanakkor viszonylag biztonságosnak bizonyulnak majd.
A bolygó minden részén rengések várhatók, s emberi mércével mérve ezek a földrengések jelentős erősségűek lesznek. Annyira azért nem, hogy mindenütt és mindent elpusztítanának. A földkéreg nem fog mindenütt megrepedni.
A rengések miatt számos, kevésbé masszív szerkezet megrongálódik majd. A nagy szerkezetek, mint pl. hidak és felüljárók sok esetben összeomlanak vagy megsérülnek. A szállítási útvonalak világszerte károsodnak. Abszolút pontossággal nem jelölhetjük meg ezek helyét, mert számos variációs lehetőség létezik. A földkéreg szilárdsága helyenként más és más, és teljes részletességgel nem tudjuk, milyen lesz az erősebb és a gyengébb kéregdarabok kölcsönhatása. Még a legnagyobb pusztulás színhelyein is előfordulhatnak túlélö csoportok.
Arra biztatunk, hogy vedd hasznát a könyvben ismertetett gyakorlatoknak, hogy segítségükkel lecsöndesítsd testi tudatosságodat, mert ily módon érzékelheted belső tudatosságodat! Ez a te belső "iránytűd", ami a tudatos bizonytalanság eme időszakában remek szolgálatot nyújt majd!
Ahogy elegyedsz belső lényeddel, nemcsak azt fogod nagyon biztosan érezni, hogy hol és mikor leselkedik rád a legnagyobb veszély, hanem azt is, hogy biztonságos-e jelenlegi lakóhelyed.
Ha megérted, hogy a teremtés törvényének ereje miatt szinte bármit megteremthetsz, amit csak akarsz, akár azt is, hogy a kérdéses időben biztonságos területen légy, AKKOR RÁJÖSSZ, HOGY RAJTAD MÚLIK, HOGY A MEGFELELŐ IDŐBEN A MEGFELELŐ HELYEN LESZEL-E.
Másként fogalmazva ez azt jelenti, hogy nincs szükséged egy, valaki más által a kezedbe nyomott térképre. Bízhatsz a benned rejlő, belső tudásodban! Sok ember azonban még nem hisz az őbelőle előjövő információnak. Nem bíznak magukban, hogy képesek helyes döntéseket hozni. Sőt, azt sem hiszik el, hogy belsejükben egyáltalán értékes információ rejtőzne! Éppen azért küldjük a könyvön át szavainkat, hogy ily módon ennek a tudásnak a fölismerésére ösztönözzünk titeket.

Vedd észre, hogy a belülről jövő érzés rendkívül hatékony irányító rendszer! Ha nagyon pocsékul érzed magad, és tudatosan nem találod az okát, akkor az egy erős, belülről jövő üzenet.

Elmondjuk, hol várjuk a legnagyobb pusztulást, hogy ha azon a vidéken élsz, akkor eldönthesd, hogy elköltözöl-e onnan. Ha ugyanis a rengések megkezdődnek, akkor már nem lesz idő a kitelepedésre.

Világszerte a nagy vizek mentén fekvő településeknél várható jelentős pusztulás, mert a vízszint megemelkedik, és a heves rázkódások miatt erős hullámzás várható.

Az Egyesült Államokban a víz főleg a földrész keleti és nyugati partja mentén okoz majd komoly károkat. A partszakasz sekélysége és a rendkívül magas és viharos víz miatt a kontinens szélének jelentős része szó szerint elmosódik, és ezeknek a területeknek a nagy része egyszerűen eltűnik. Hitünk szerint Florida állam nagy része elmosódik, illetve víz alá kerül.

A következö információ konkrétan az Amerikai Egyesült Államokra vonatkozik.

A víz okozta károkon kívül nagy fölfordulás várható a szárazföld belsejében is. A föld hirtelen kezdődő rengése miatt a földkéreg egyes részei egymásnak nyomódva felgyűrődnek, más helyeken egymástól eltávolodnak, s így mély hasadékok képződnek. Számos, különösen veszélyeztetett területet már megneveztek a tudósok, akik egy ideje folyamatosan regisztrálják a földkéreg mozgásait. Az egyik közismert körzet, ahol a földrengés iszonyú pusztítást fog végezni, hosszan fut végig Kalifornia államon, egészen Mexikóig. Többek közt olyan sűrűn lakott városokon halad át, mint San Francisco és San Diego. Egy másik, földrengések és vulkánkitörések miatt nagyobb pusztulásra számítható területsáv az Egyesült Államok északi határa közeléből indul el, majd Idaho, Utah, Arizona és Új-Mexikó államokon keresztül húzódik. Jelentős kár várható továbbá a Nagy-tavak környékén, a Mississippi folyótól délre és az Egyesült Államok déli határvidékén. A keleti partot a földrengés és vízkár egyaránt sújtani fogja.

Sok adatot gyűjtöttek már össze ezzel kapcsolatban a szakemberek, akik a változó Föld aktivitását vizsgálják, s ez az információk a hasznosnak bizonyul majd számodra, amikor biztonságos helyet keresel. Bölcsebb elkerülni a geológiai vetődési vonalakhoz közeli területeket is. Ugyanígy a nagy víztömegek - akár nagy tavak melletti vidékeket is jobb elhagyni.
A fölsorolásból talán már számodra is kiviláglott, hogy több a biztonságos terület, mint a veszélyeztetett. Ezért tehát csak szándék kérdése, hogy biztonságos területen légy, azzal az egyértelmű vággyal, hogy folytatni akarod testi életutadat.

Arra biztatjuk az ezen fizikai dimenzióban maradni kívánókat, hogy készüljenek föl ellátási hiányra, mert a szállítási útvonalak sérülésével az élelmiszer és egyéb szükséges áruk mennyisége alulmúlja majd a keresletet!

MINDEN EGYES EMBER GYAKORLATILAG BÁRMIT ÉS BÁRMIKOR MEGTEREMTHET, EZÉRT ELVILEG NEM KELL A TÚLÉLÉS ÉRDEKÉBEN FELTÉTLENÜL ELŐKÉSZÜLETEKET TENNED. MÉGIS JAVASOLJUK, MERT HA FIZIKAILAG ÉS ÉRZELMILEG EGYARÁNT FÖLKÉSZÜLT VAGY, AKKOR A NEHÉZ IDŐSZAK AZ ERŐ POZÍCIÓJÁBAN TALÁL, S ÍGY JOBBAN TUDOD MAJD TEREMTŐ ERŐDET ÚJRAÉPÍTÉSRE ÉS MÁSOK BÁTORÍTÁSÁRA FORDÍTANI.

Azért kínáljuk föl e szavakat, hogy lehetőséged legyen megemészteni az információt, és egyértelmű döntést hozni arra vonatkozóan, hogy mit akarsz megtapasztalni a földkéreg elmozdulásakor Nagymértékben rajtad múlik, hogy miként éled meg ezt az időszakot!

AHOGY AZ ÉVSZAKOK VÁLTOZÁSA VAGY A NAPLEMENTE, ÚGY A FÖLDKÉREGNEK A FORGÁSTENGELYHEZ VISZONYÍTOTT ELMOZDULÁSA IS KÍVÜL ESIK TEREMTŐSKÉPESSÉGED HATÓSUGARÁN. ÁM AZT MÁR BEFOLYÁSOLHATOD, HOGY MIKÉNT ÉLED AZT MEG! Ezért arra bíztatunk, gondolkozz el, testben akarsz maradni vagy nem? Képzeld el azt az életélményt, amit megkapni szeretnél! Teremtő gondolatoddal már most kezdd el megteremteni a jövődet!

Azért lépünk veletek kapcsolatba, mert annak idején ebben egyeztünk meg, s mert ismerjük az ezen eseményre vonatkozó szándékodat. Tudjuk, hogy tágabb látótered birtokában szándékosan és lelkesen készültél erre az eseményre, s azért is küldjük üzenetünket, hogy az ezzel kapcsolatos tudásodat belső lényedből előhozhasd és tudatosíthasd. lly módon a válságos időszak megélése csak a beteljesedése lesz annak az élménynek, amit testbe születésed előtt hosszú idővel már lelkesen vártál.

Belső lényed izgatottan várja az elkövetkező változásokat, mert az ő perspektívájából nézve pontosan tudatában vagy a változás és az új tapasztalat értékének.

Belső lényed megérti, hogy a változás és az új tapasztalás is a fejlődés értékes katalizátora, márpedig elsősorban fejlődni jöttél ide. Testi tudatosságod azonban stabilitásra, biztonságra vágyik, s így nem óhajtja a változást. A kényelmet keresed. S bár szerintünk is kényelmetlen, ha minden folyton változik, ám ha elvégzed belső lényed és tudatos, testi lényed már említett elegyítését, akkor elkezded TUDATOSAN keresni az olyan élményeket, amelyek fejlődést eredményeznek. Ezekben a fejlődési élményekben ugyanis rengeteg öröm és elégedettség érzés is vár rád.

Ha a bolygón bekövetkező változásokat a változatlanság nyugalmát kereső ember aspektusából nézed, akkor azokban bizony súlyos elégedetlenséget és kellemetlenséget látsz.
Ha azonban a közelgő eseményeket a fejlődést kereső szemszögéből veszed szemügyre, és megérted, hogy fejlődni csak új élmény átélésével lehet, akkor lelkes izgalommal várod a történéseket, mert tudod, hogy az új élményben a fejlődés és az öröm lehetősége rejlik!
Tudjuk, hogy ha már megemésztettétek ezt az információt , akkor legtöbbetek egészséges várakozással tekint majd az események elébe. Néhányotok ugyan elégedett az általa megteremtett életélménnyel, többségetek azonban nyugtalan és elégedetlen.

LEGTÖBBSZÖR NEM VAGYTOK ELÉGEDETT ÉS ÖRÖMTELI LÉNYEK, MERT NEM AZT TESZITEK, AMl ELÉGEDETTSÉGET ÉS ÖRÖMET SZÜL.

A vágyás, az engedés, majd a kapás eredményezi az elégedettséget és az örömérzést. Többségetek azonban csigaként visszahúzódott a házába, és már nemigen hoz szándékaira vonatkozó döntéseket.

Földetek tengelykorrekciója sok embert juttat el majd egy olyan útra, ahol végre arra gondolnak, amit valóban akarnak. AHOGY ARRA KONCENTRÁLSZ MAJD, AMI A LEGFONTOBB A SZÁMODRA, HOZZÁJUTSZ A TEREMTÉS NAGYSZERŰ ÉRZÉST JELENTŐ LÉTÉLMÉNYÉHEZ. S amint teljes figyelmedet a oda legfontosabb dolgokra irányítod, a tudatos teremtéset elfojtó zavartság jelentős része azonnal elpárolog majd. Olyan idő lesz ez, amit világos célok és gondolatok jellemeznek. A több tudatos teremtés időszaka lesz. S bár sokan továbbra is félreteremtenek majd, mégis a jelenleginél sokkal többen fognak gondolataikkal aktívan, tudatos szándékaik irányába teremteni, és ebben értik majd meg a teremtés folyamatát.
A tudás megszerzéséhez nem kell feltétlenül a földkéreg elmozdulása, és az nem is büntetésként vagy valamiféle "tisztítótűzként" tétetik rátok. Csupán egy természeti jelenségről van szó, amit az évszakok változásához hasonlóan a Föld mozgásának fizikai paraméterei idéznek elő. S ahogy tudatosan tudjátok, hogy kb. mikor számítsatok nyárra, télre, tavaszra és őszre, ehhez hasonlóan - tágabb látóterű, bölcs nézőpontotokból - ennek az új "évszaknak" is tudatában vagytok.

Szeretnénk segíteni, hogy tudd majd vizualizálni vágyott életélményedet a földkéreg elmozdulásának idejére, illetve az azt követő időszakra vonatkozóan, ezért a következő információt bocsátjuk rendelkezésedre.

Elöljáróban annyit, hogy tudd, félelmet előidéző gondolataid többségének nincs valóságalapja!

Amikor félelmet érzel, pillanatnyi gondolatod legtöbbször valami kívánt eseményre irányul, amiről azt hiszed, hogy a jövőben leselkedik rád. Amint mélyen megérted, hogy minden jövőbeli élményt valójában te választasz meg - mert azokat a jövőbeli eseményeket gondolataiddal te vonzod életedbe -, akkor rájössz, hogy a félelem érzése azért jelentkezett szívedben, hogy eltereljed a félreteremtő gondolatoktól.

Érzéseid mindig a jelenre adott reakcióid! Ezért; ha a jövőre vonatkozó gondolatod kapcsán félelem jelentkezik benned, tudd hogy annak a félelemnek nincs alapja, hiszen meg tudod változtatni a jövődet, ha megváltoztatod a gondolataidat! Azt is vésd eszed be, hogy ha megengeded, hogy a félelem érzése tartósan fenn maradjon berined, akkor azzal azt is megengedted, hogy folyamatosan zajló teremtésed félelmed tárgya felé irányuljon!

ÍGY HÁT NEM AZÉRT MONDTUK EL A VÁRHATÓ ESEMÉNYEKRE VONATKOZÓ INFORMÁCIÓT, HOGY SZÁMODRA RETTEGNIVALÓRÓL GONDOSKODJUNK, HANEM, HOGY OLYAN ELŐKÉSZÜLETEK ALAPOS MEGTERVEZÉSÉRE BUZDÍTSUNK, AMELYEK SEGÍTENEK A BIZTONSÁG ÉS A TÚLÉLÉS HATÉKONY VIZUALIZÁLÁSÁBAN.

A bolygókorrekció idején, majd azt követően több hónapon át, a Föld egész területén nagy erősségű rengések lesznek. Kezdetben jelentős intenzitású földrengések, majd folyamatos, de már nem annyira erős rezgések, ahogy a természet fokozatosan elcsitul. A gépkocsi jó hajléknak bizonyul majd ebben az időszakban.

Azt javasoljuk, hogy keress olyan szabad területet az ég alatt, ahol nem eshet rád semmi! Kerüld a fák, az oszlopok, a hegyoldalak vagy a nagy épületek szomszédságát! Kerülj minden olyan környezetet, ahonnan valami rád zuhanhat!

Javasoljuk, tegyél elegendő élelmet, vizet és meleg ruhát az autódba, hogy szükség esetén pillanatok alatt kívül teremhess az épületen, és gyorsan az előre kiszemelt, biztonságos helyre siethess!

A legnagyobb kellemetlenség az ételhiány lesz, mert az ellátási útvonalak megsérülnek. Érdemes hát 6-12 hónapra elegendő élelmet és egyéb alapvető ellátási cikket begyűjteni. .

Ha mérlegre teszed az előkészületre szánt időt, energiát és pénzt, kiderül majd, hogy az sokkal kevesebb, mint elsőre gondoltad volna.

Talán úgy érzed, hogy olyanok számára is előkészületeket kell tenned, akik önmaguk nem tennék azt meg. Nagylelkű szándék, és sok vonatkozásban megnyugtató is, ám valójában mégsem praktikus terv. Ha ugyanis magad és családod számára elraktározol 365 napra elegendő holmit, azt anyagilag még ki lehet bírni, nem igényel a tárolás túlzottan nagy helyet, és utólag rendkívül boldog leszel, hogy megtetted ezt az előkészületet.

Ha azonban 365 barátod és szomszédod is csatlakozik hozzád az első napon, akik nem tettek előkészületeket, és őket is eteted-itatod, akkor egy napig gondtalanul megvagytok. Ám azt követően egy évig mindannyian nélkülöztök...

Arra biztatunk hát, hogy a saját életedért vállalj felelősséget, és ugyanerre bíztasd a körülötted élőket! Ismételten kijelentjük, világosan és egyértelműen, hogy más számára nem teremthetsz életélményt, s ezt amúgy az ő bölcsebb, tágabb látókörű, belső részük sem kérné tőled.

HIDD EL, HOGY AKI AKAR, AZ KAPNI FOG, ÉS NE PRÓBÁLD A TEREMTÉST HELYETTÜK ELVÉGEZNI!

Sok helyütt a második, jelentős kellemetlenség az áramellátás megszünése lesz. Mivel kényelmed manapság nagyrészt az elektromos árammal függ össze, azt javasoljuk, egy-két napra kapcsold ki otthonodban az áramot, hogy megtapasztalhasd, első kézből és nagyon egyértelműen, mire van szükséged ilyen helyzetben! Így már most megtudhatod, mit érdemes kényelmed érdekében beszerezhted.

Drámai mértékű időjárás-változás várható az egész bolygón, s még olyan helyeken is rendkívüli hideg lesz, ahol egyébként meleg az idő. Ezért az átrendeződés idején kincset ér majd az üzemanyag és a meleg ruha.

A földrengéssel járó bolygókorrekció utáni hetekben rendkívül erős szél és igen bő esőzés várható. Bolygótok minden pontján vulkáni hamu jelenik majd meg, mert a tűzhányók világszerte aktiválódni fognak. Ebben az időszakban az arcmaszk és a védőszemüveg kivételesen hasznos tárgynak bizonyul majd.

Tudjuk, most nem könnyű elhinni, hogy ezek a fizikai események valóban bekövetkeznek. Mégis érdemes hallgatni ránk, mert mi sokkal szélesebb látókör birtokában beszélhetünk. Ha szavaink hatására fizikai előkészületet ugyan nem teszel, de legalább tudatosan és világosan deklarálod szándékodat, hogy folytatni akarod testi életedet, annak is örülünk. Tisztában vagyunk ugyanis a szándék erejével, s ezért tudjuk, hogy ha a túlélés és a testi élet folytatásának szándékát deklarálod, akkor olyan körülményeket vonzol majd magadhoz, amelyek azt lehetővé is teszik.

Azt javasoljuk, hogy ne egyszerűen a testi életed folytatására vágyj, hanem annak örömteli folytatására! Vizualizáld saját teremtő műhelyedben, amit meg akarsz tapasztalni! Mert e képnek teremtő elmédben történő, képzeletbeli lefestésével teremtési folyamatot índítasz meg, s életed annak megfelelően alakul majd.

Olyan időszakként tekints erre a periódusra, mint ami felszín hozza az emberekben eddig tán szunnyadó kreatív talentumokat és nagy elégedettséget szül!

VIZUALIZÁLD MAGAD, AMINT BOLDOGAN ÉLSZ A KALANDOK, A VÁLTOZÁSOK ÉS AZ ÚJ DOLGOK KORÁBN! LÁSD MAGAD OLYAN PIONÍRKÉNT, AK/ BŐSÉGESEN TEREMT, IMMÁR ÚJ NÉZŐPONTBÓL, EGY VÁGYAI SZERINTI VILÁGOT!

ADALÉK: Sokan kérték, hogy egészítsük ki friss információval a Föld geológiai változásaira vonatkozó üzenetet. Ezért ideszerkesztettünk egy 1994 szeptemberében, Omahában, Nebraska állam ban lezajlott találkozón elhangzott párbeszédet. Egy másik, e témára vonatkozó információ e könyv vége felé olvasható.

KÉRDÉS: Az új kezdet I. című könyv egyik fejezetében Ábrahámék a Föld várható változásairól szólnak. Szeretném, ha ez most friss információkkal egészítenétek ki.

ÁBRAHÁM: Rendben. Szándékosan döntöttetek úgy, hogy most akartok élni a Földön, mert tudatában voltatok az ebben az időszakban bekövetkező geológiai átrendeződésnek.

Szavainkat figyelve megérted majd a kontraszt értékét. Ha nem tudod, hogy mit nem akarsz, akkor azt sem tudhatod, hogy mi akarsz! S a vágyad, hogy a bolygó tengelykorrekciója idején akartál fizikai körülmények közé kerülni, része annak a tudásodnak, hogy a kontraszt nagyon hasznos lehet. Más szavakkal: tudatosságodból több világosság kerül felszínre arról, amit akarsz, mint amit nem akarsz. Ez az oka, hogy a mostani időkben rengeteg tanító özönlik elő. Mert csak akkor van bármi értéke is a válasznak, amikor az emberek kérdeznek.

1988 elején azt észleltük, hogy bolygótok energiája annyira magas szintre emelkedik, aminél eddig még mindig jelentős mértékű geológiai átrendeződés történt. Ezen a fogalmon egy sor egyidejűleg zajló eseményt értünk. Elmozdulást, ez esetben a földkéreg nagyon csekély elmozdulását a forgástengelyéhez képest.

Bolygótok ezt állandóan megteszi. Ez a kéregmozgás addig folytatódik, amíg a pörgő planéta vissza nem nyeri egyensúlyi állapotát.

Talán láttatok már olyant, hogy ha az automata mosógépben a centrifugálás munkafázisához érve egyenlőtlenül oszlott el a ruha tömege, akkor a mosógép besétálhat a szobába. Ennek ismeretében el lehet képzelni mennyire fontos, hogy egy olyan hatalmas tömegű gömb, mint a Föld, forgása közben egyensúlyban maradjon. Ekkora golyó esetén ugyanis már a minimális egyensúlyvesztés is óriási következményekkel járna. Ezért a bolygó időről időre korrigálja magát. A korrekcióra kb. 26 ezer évenként kerül sor. Ez a fajta korrekciós folyamat eredményezi, hogy a bolygó továbbra is a pályáján marad.*

1988 őszén az energia rendkívül magas csúcsszintet ért el utána azonban eloszlott. Más szóval ez olyan volt, mintha elérnél egy crescendószerű fölerősödést, majd annak lejtőjén visszatérnél az alacsonyabb szintre.

A 90-es évek elején ismét energiacsúcsot érzékeltünk, ám a tengelykorrekció ezúttal sem következett be. Földrengéssorozat és vulkánkitörések formájában levezetődött az energia.

Jelenleg azt érezzük, hogy ez az energia nem közelíti meg a két korábbi, említett csúcsot. Közületek is sokan érzik az energiaszint változását. Ha arra gondoltok, hogy az adott üggyel kapcsolatban milyen erős érzéssel jelzett belső irányító rendszeretek, akkor azt tapasztalhattátok, hogy mostanában lágyabb ez a jelzés. Ez részben azért van, mert érzitek, hogy minden rendben. Más szavakkal: kevésbé intenzív érzés jelentkezik "félreteremtéskor", tehát amikor gondolatod nem kívánt dologra irányul.

Ha a ti bőrötökben lennénk, döntéseinkkor nem vennénk számításba a bolygókorrekciót. Azt a vágyunkat azonban továbbra is megfogalmaznánk, hogy hosszú és egészséges életet akarunk élni, s hogy el kívánjuk érni céljainkat. Továbbra is deklarálnánk szándékainkat, és bíznánk abban, hogy érzéseink tudatják velünk, hogy a megfelelő időben a megfelelő helyen vagyunk-e.

Földetek tovább fog fejlődni. A következő évekre vonatkozóan azt érzékeljük, hogy megnő a földrengések és a vulkánkitörések száma. Ezen a vidéken (Omaha, Nebraska állam) a következő

Póluscsúszás 2000 -avagy a végső klimatikus krizis? címen magyarul is megjelent erröl a témáról két cikk a Lélek és tudomány címú folyóirat 2000 januári és februári számában. (A ford. megj.)

években valószínűleg nem fogtok változást tapasztalni. Kaliforniában, a törésvonal mentén, ahol a tektonikus lemezek mozgásban vannak, több aktivitás várható. Colorado államra vonatkozóan a nagyobb bolygókorrekcióig nem érzékelünk várható változást. Legalábbis nem jelentőset. Hogy ez a nagyobb esemény, a tengelykorrekció pontosan mikor történik majd, azt nem tudjuk. Más szóval: az a jövőtökben van. Tudni fogjátok, amikor közeleg; elkezditek érezni.
Föl kell-e ennek borítani az életélményeteket? Azt mondjuk: egyáltalán nem. Először is, nem ez az üzenetünk. A mondandónk: mostantól élj boldogan! Azért beszélünk mégis újra a bolygó átrendeződéséről, mert sokan pánikba estek. Mi azt csak a fontosabb mondanivalónk összefüggésébe akartuk helyezni. Ez pedig így szól: te vagy életélményed tudatos megteremtője.
Néhány szó még az előkészülettel kapcsolatban. Azért bíztattunk egyáltalán előkészületek megtételére, hogy még egy, általatok nem befolyásolható esemény vonatkozásában is valamennyi stabilitásérzést fenntarthassatok. Ám valójában az előkészület bizonyos értelemben a motorszeleped kinyitását, tehát a startrakészségedet tükrözi. Ilyen állapotban ugyanis mindig ahhoz vezetődsz, ami nagyobb szándékaiddal összhangban áll.

Új kezdet
1988. január 8.

Az előttetek álló időben hatalmas fejlődésre nyílik lehetőség, mert sok lény egyidejű tapasztalása olyan természetes környezetet teremt, amelyben a teremtés folyamata virágozni fog.
Ha megérted, hogy a csodálatos teremtés titka az erőteljes akarás, a világos és szándékosan megformált gondolat, amit intenzív érzés kísér, akkor megértheted, hogy a geológiai változás idején miként lesz mindez egyszerre jelen sok lény számára.
Az akarás - avagy szándékozás, vagy vágyás - a kezdete a teremtés folyamatának, s nélküle tudatos, szándékos teremtés nem történhet.

Legtöbben azonban elnyomjátok vágyaitokat, hogy elkerüljétek a csalódást! Gyermekként még sok mindent akartál. Ám ahogy múlnak fölötted az évek - a teremtés folyamatát nem ismerve elkezded magadban elnyomni a vágyaidat, hogy elkerüld a nem megkapás okozta csalódás fájdalmát. Amíg nem érted meg, hogy minden gondolat teremt, addig azt sem fogod fel, hogy miként taszítja célodat mind távolabbra tőled minden egyes kételyt vagy hitetlenséget megfogalmazó gondolatod! S mivel nem érted, hogy miért nem realizálódnak vágyaid, ezért fokozatosan egyre kevesebbszer engeded meg magadnak, hogy bármire is vágyj.

Legtöbben olyan emberek lettetek, akik többnyire elnyomják magukban a vágyat, hogy így védjék meg magukat a csalódástól.

Nem összpontosítasz tartósan a legfontosabb dolgokra, mert nehezedre esik különbséget tenni és megállapítani, hogy melyek is a legfontosabb dolgok.

Erősen technicizálódott társadalmatokban, ahol könnyen hozzájuthatsz a bolygó bármely részéről érkező információhoz, nem csoda, hogy gondod van a megteremtett és megélt életélményeddel. Gondolataid ugyanis folyamatosan eltérítődnek, folyamatosan szétszóródnak és folyamatosan fókuszálatlanok!
Szétszórtságod miatt, valamint amiatt, hogy nem engeded meg magadnak a vágyást, bensödből csak minimális pozitív érzés jön elő!
Mivel nagyon kevés ez az erőtejes, lendületes, lelkes érzés ami pedig mindig jelen van, amikor izgalommal gondolsz arra, amít akarsz -, számunkra nem csoda, hogy többségetek nem örömteli módon vesz részt a tudatos teremtésben.

E könyv olvasásakor egy új életélmény megkezdésének tökéletesen megfelelő pillanatához érkeztél el, mert fölkínált gondolatainkat befogadva életszemléleted örökre megváltozik!

A teremtés folyamatának megértése és a Föld tengelykorrekciója kapcsán jelentkező, új életélményed tökéletes lehetőséget teremt az örömteli, tudatos teremtéshez! Ezzel tisztában voltál, amikor annak idején meghoztad a döntésedet, hogy ebben a korban születsz a Földre.
Nem félreteremtés eredménye, hogy ebben a korban és ezen a helyen vagy! Te akartál itt lenni. Te teremtetted meg ezt a fizikai életélményt, amibe aztán beleszülettél azáltal, hogy erőteljes, lelkes izgalom érzésével kísérten összpontosítottál. Ezért arra biztatunk, hogy - most már testben élve - alkalmazd az itt olvasottakat! Határozd el, hogy egyértelműen arra fókuszálsz, amit hátralévő időd alatt meg akarsz tapasztalni! Engedd meg magadnak, hogy érezd az elvárás örömteli, izgatott érzését, ahogy elképzeled vágyaid beteljesedését!

Amint megérted, hogy gondolataid erejével te irányítod személyes léted eseményeinek alakulását, akkor vágyadra irányított, összpontositott figyelmed mindig az izgalom érzését váltja ki majd belőled, és ez az érzés jelzi, hogy teremtésed előrehalad.

AZ EMBER FÖLDI TÖRTÉNELMÉBEN MÉG SOHA NEM ADÓDOTT OLYAN KORSZAK, AMI A JELENLEGINÉL TÖBB ÖRÖMTELI TEREMTÉSRE KÍNÁLT VOLNA LEHETŐSÉGET. S MIVEL TI ÖRÖMKERESŐ LÉNYEK VAGYTOK, TUDD, HOGY HATALMAS ÖRÖM LEHETŐSÉGE HEVER ELŐTTETEK!

1988. január 8.

Ebben a könyvben átadtuk a kulcsot testi életélményed tudatos alakításához. Elmondtuk, mekkora ereje van a gondolatodnak, és elmagyaráztuk, hogy bár gondolataidat közvetlenül kontrollálni nem könnyű, mégis egyszerűen megoldható a feladat, ha odafigyelsz a benned ébredő érzésekre. Ha tudatában vagy pillanatnyi érzésednek, akkor az minden másodpercben világosan jelzi gondolataid és teremtésed irányát!

Sokan azonban azt hiszik, hogy a negatív érzelmek átélése azt jelenti, hogy ők gyengék vagy szétesettek, és ezért éppen azt az irányító rendszerüket nyomják el, ami pedig tökéletesen segítené őket a tudatos, pozitív teremtésben!
Sajnos akad olyan, aki ahelyett, hogy a negatív érzést a negatív irányú teremtés fölismerésére használná, a negativ érzésre fókuszál, s így még több negatívumot teremt.
Olyanok is akadnak, akik ugyan azonosítják a negatív, figyelmeztető csengőt megszólaltató gondolataikat, de ahelyett, hogy figyelmüket ekkor más gondolatra irányítanák, továbbra is a negatív gondolatra fókuszálnak. Azt hiszik ugyanis, hogy amíg meg nem találják a megoldást, a negatív érzés nem szűnik meg.
Pedig ha a problémára figyelsz, akkor azzal csak növeled azt, és garantáltan az életedbe vonzod!

Ha sorra veszed a Földön előforduló, komoly problémákat, valószínűleg arra a következtetésre jutsz, hogy nem sok közvetlen közöd van hozzájuk, és megoldásuk érdekében bizony nem sokat tehetsz. A problémák puszta létezése miatt tehát még nem ébred benned negatív érzés. Velük kapcsolatban csak akkor érzel ilyent ha figyelmedet a problémákra irányítod!
HA TARTÓSAN EGY PROBLÉMÁRA FIGYELSZ, AKKOR AZZAL AZT ÉLETEDBE VONZOD! ÚGY TUDOD AZT ELTÁVOLÍTANI ÉLETEDBŐL, HA FIGYELMEDET MÁSFELÉ IRÁNYÍTOD.
Sokan azt hiszitek, hogy ha több figyelmet szenteltek egy problémának, akkor meg tudjátok azt oldani. Holott valójában csak akkor találod meg a megoldást, ha a megoldást keresed! A problémára gondolva érzésed negatív lesz, jelezve, hogy negatívan teremtesz. Ha a megoldásra fókuszálsz, érzésed pozitív lesz, jelezve, hogy pozitívan teremtesz.

Az elkövetkezendő időkben egyre többen keresitek majd a oldásokat, és éreztek pozitív érzést, s figyelmetek sokkal kisebb részét irányítjátok majd a világ gondjaira.

1988. január 8.

Ha megértetted a teremtés folyamatát, akkor örömteli szabadságérzés jár át, s nem fogsz már félni mások tetteitől.

Bármilyen hatalmasnak, bármilyen nagynak is látszódjék a másik ember, akkor sincs hatalma a te életélményedbe történő tereméshez! Ha valaki mégis megjelenik az életélményedben, akkor gondolataid révén te magad invitáltad be.
NEM VONZOL MAGADHOZ OLYANT, AMIRE NEM GONDOLSZ, EZÉRT CSAK OLYANRA GONDOLJ, AMI T AZ ÉLETEDBE AKARSZ VONZANI, S AMIT NEM AKARSZ, ARRA NE!

Ha egyszer megérted, hogy valóban, teljes mértékig te irányítod, hogy mi jelenik meg életedben, akkor megszabadulsz attól a félelemtől, miszerint valami, számodra kontrollálhatatlan dolog csak úgy rád törhet. Aki ennek látszólag ellentmondó érveket sorakoztat fel, az még nem érti a teremtés folyamatát. Aki önmag mások cselekedetei áldozatának látja, az nem érti a teremtés folyamatát. Aki másokat hibáztat, az nem érti a teremtés folyamatát. Meghívásod nélkül semmi sem érkezik hozzád!
Ha kezedbe akarod venni életed irányítását, ahhoz az első lépésben vedd észre, hogy életélményed egyedül rajtad múlik!
Az "életed irányítását kezedbe venni" sokatok fülének csodálatosan hangzik, legtöbben mégis ellenálltok e gondolatnak. Ugyan nem bíztok képességetekben, kételkedtek magatokban.
Amint fölismered lényed valódi léptékét, s képességeid és tudásod fantasztikus mértékét, akkor nagyon is vágysz majd arra, hogy te légy a döntéshozó, s hogy te gondold azokat a gondolatokat, amelyek életedbe vonzzák mindazt, amit aztán te tapasztalsz meg. Csöppet sem kívánod többé megengedni másoknak, hogy belenyúljanak ebbe a folyamatba, amit immár magad óhajtasz irányítani.
Csodálatos teremtés a megnövekedett

energia mai korában

1988. január 11.

Új, nagyobb rálátást biztosító pozíciódból sok esetben várhatóan más-más döntést fogsz hozni, mint amilyent e könyv elolvasása előtt hoztál volna.
Tudjuk, hogy szavaink sokakat gondolkodásra ösztönöznek, és hatásukra egyeseknél előjön a mélyükben őrzött tudás, ami megerősíti az olvasottak igazságát. Akiknél ez megtörténik, azok számára teljesen új távlat tárul fel.
Új tudásod birtokában a legfontosabb, hogy mostantól kezdve tedd a következőt: fogalmazz meg néhány világos és határozott állítást aktuális vágyaiddal kapcsolatban! Amikor ugyanis megformálod ezeket a mondatokat - gondolatban, hangosan kimondva vagy papírra leírva -, máris elindítottad ezen vágyott dolgok megteremtődését.

A FÖLDÖN ÉLŐK SZÁMÁRA MÉG SOHA NEM VOLT FONTOSABB A TEREMTÉS FOLYAMATÁNAK MEGÉRTÉSE, MINT MOST, MERT A TEREMTŐ ENERGIA MÉG SOHA NEM VOLT ENNYIRE ERŐTELJES.
Gondolataitok még soha nem fordítódtak ílyen gyorsan aktuális, fizikai manifesztációkra! Még soha nem volt ennyi lehetőség a vágyott cél eléréséből származó, nagyszerű szárnyalásra! S ezzel együtt járóan: még soha nem volt ennyi lehetőség a nem kívánt események megteremtéséből származó, tengernyi fájdalmas élményre.

Szélesebb perspektívánk birtokában tudhatjuk, hogy csodálatos idők járnak! A korábbiaknál sokkal több megengedés és sokkal több kapás kora ez. Ezekkel együtt pedig az elégedettség, a megnyugvás, a béke, az öröm, a vidámság és az eksztázis kora!

Ám mindenki maga választja meg, hogy az elégedettség, a megnyugvás, a béke, az öröm, a vidámság és az eksztázis milyen fokát éli majd meg. Az élményeknek ugyanis széles skálája kinálkozik, s mindez attól függ, hogy mennyire vagy hajlandó vágyaiddal kapcsolatban döntéseket hozni, s hogy mennyire hiszed el - mennyire tudod -, hogy amit gondolsz, az lesz.
A gondolatok régebben nem fordítódtak le oly gyorsan fizikai megfelelőjükre. Ma már azonban kisebb az "inkubációs idő", gondolataid a korábbinál gyorsabban öltenek testet.
Kezdd gyakorolni tudatos teremtő képességed használatát! Amint pedig észreveszed, hogy valamelyik gondolatod fizikai manifesztációját megkaptad - akár áhított, akár nem kívánt dologról van is szó -, állj meg, és mondd magadnak: - Ezt gondolataim ereje, valamint a teremtés törvénye és a vonzás törvénye révén hoztam létre. Ez az én művem, és ez jó.
Ha rájössz, hogy valamennyi tapasztalásodat te teremted, és felhagysz azzal, hogy bajaidért másokat okolj, akkor uralni fogod fizikai életélményedet, és elindultál afelé az eksztázis felé, amiről előbb szóltunk.
Az e szavak olvasása közben jelentkező érzések igen fontosak, mert jelzik, hogy teremtésed az eksztázis vagy a boldogtalanság felé halad-e. Érzelmi reakciód ugyanis erős indikátorként jelzi, hogy összhangban állsz-e a teremtés folyamatával.

A teremtésed eredményének megkapásakor érzett öröm vagy elégedettség mértéke nem feltétlenül arányos annak pénzértékével vagy nagyszerűségével! Ugyanakkora öröm egy gomb létrehozása, mint egy kastélyé, ha a gombra igazán vágytál.
ENGEDD MEG MAGADNAK, HOGY MINDENNEK ÖRÜLJ, AMIT AKARSZ, MAJD MEGKAPOD!
Arra bíztatunk, hogy hozz több döntést, naponta, arra vonatkozóan, hogy mit akarsz, s aztán várd el, hogy megkapd azokat a dolgokat, amelyek megteremtődését gondolatoddal elindítottad! Ezt követően, amint ezeket egymás után - néha egyszerre többet is - megkapod, elkezded majd végre fölismerni teremtő erődet.
AZZAL A SZÁNDÉKKAL LÉPTEL EBBE A TESTI LÉTBE, HOGY ITT NAGYSZERŰ TEREMTŐ LÉGY, HOGY GONDOLATAIDAT FIZIKAI MANIFESZTÁCIÓKKÁ ALAKÍTSD ÁT. HA NEM AKARTAD VOLNA, HOGY GONDOLATAIDAT FIZIKAILAG MANIFESZTÁLD, AKKOR A TESTETLEN LÉTBEN MARADTÁL VOLNA. Belső lényed tágabb látóköréből nézve: azért akartad gondolataidat fizikai formába önteni, hogy teremtő erődet mélyebben megértsd.

Könyvünkkel azt szeretnénk elérni, hogy jobban megismerd képességeidet és lényed teljességét, hogy az a tiszta, tudatos teremtő lehessél, aki lenni akartál. Ez az a kor, amire régóta vártál, már születésed előtt is. Könyvünkkel belső tudásod pontjáról ezen belső tudásod tudatos fölismerésének pontjáig szeretnénk eljuttatni. Áradó öröm jár át minket, hogy részt vehetünk veled e csodálatos korba való belépésben, és minden alkalommal veled együtt ujjongunk, amikor teremtő képességedet legalább halványan fölismered!

Amikor anélkül teremtesz valami csodálatosat, hogy ismernéd teremtésed módját, akkor eredményed minket nem nagyon villanyoz föl. Viszont ujjongunk, ha a teremtés folyamatának tudatos megértése révén hozod létre a gombot vagy a kastélyt, mert ezt tanítani vagyunk mi itt!

VALÓJÁBAN SZINTE HATÁRTALAN TEREMTŐERŐVEL RENDELKEZŐ LÉNYEK VAGYTOK. JAVASOLJUK AZ ELŐTTETEK ÁLLÓ NAPOKBAN HOZZATOK MINÉL TÖBB DÖNTÉST ARRA VONATKOZÓAN, HOGY MIT AKARTOK, MAJD VÁRJÁTOK EL EZEKNEK A GONDOLATOKNAK A FIZIKAI MEGJELENÉSÉT!

Belső lényed bölcsebb, szinte mindent tudó poziciójából TE DÖNTÖTTÉL úgy, hogy megjelensz a Földön, a fizikai és lelki átalakulás korában, mert megértetted az ebből az új élményből származó előnyöket és örömöket. Azt is tudtad, hogy ez a változás a Föld teremtésekor elindított folyamat folytatódása, s hogy az emlitett geológiai változások nem jelentik a bolygó végét, csupán annak korrekcióját.
A Föld új egyensúlyi állapotot keres, hogy továbbra is a testi megtapasztalások színtere maradhasson. Nagyobb rálátást biztosító nézőpontodból ezért a Föld tengelykorrekcióját egyfajta gyógyulási eseménynek látod, mert nélküle a bolygó végül teljesen elpusztulna.

Tudatos gondolkodásod szemszögéből nézve valószínűleg ellenállsz ennek a tengelykorrekció-hírnek, mert azt szeretnéd, ha az nem történne meg. Szélesebb horizontú nézőpontodból azonban nem ellenkezel, hanem akarod azt, mert tisztában vagy a tengelykorrekció fontosságával a bolygó fennmaradása szempontjából. Annak az új tapasztalásnak az értékét is ismered, ami a tengelykorrekció idején, illetve az azt követő időszakban a bolygót tartózkodók részére megadatik.

Talán ellentmondást véltek fölfedezni két állításunk között. Egyrészt azt mondtuk, hogy korlátlanul teremthettek, másrészt azonban azt is, hogy a tengelykorrekció bekövetkeztét nem tudjátok megakadályozni. Az ellentmondás csak látszólagos. Belső, szélesebb perspektívátokból ugyanis tudjátok, hogy a tengelykorrekció olyan esemény, amelynek megteremtésében - létetek másik síkján részt vettetek. Belső lényetekkel kifejezetten akartátok ennek bekövetkeztét, hogy testben élő részetek bizonyos tapasztalást szerezhessen.
Amint azt már említettük: ahogy hiába akarnátok, hogy a Nap ne keljen föl reggel, vagy hogy idén ne legyen tél, úgy a tengelykorrekció megakadályozására is fölöslegesen vágynátok. Ez már meghaladja teremtő erőtök hatósugarát. Azt azonban rendkivül fontos fölismerni, hogy a nagy tapasztaláson belül a te egyéni megtapasztalásod már a te teremtő erőd tudatos kontrollja alatt áll!!! A könyv hátralévő részét arra fordítjuk, hogy segítünk világosabban megérteni a célra fókuszálás jelentőségét, hogy minél több vágyad megvalósíthasd.
E könyv megjelenése és a tengelykorrekció között eltelő idő lehetővé teszi, hogy fizikailag és érzelmileg egyaránt fölkészülj az eseményre. Ám még fontosabb: lehetővé teszi, hogy új perspektívából hozd meg a vágyaidra vonatkozó döntéseidet.

A szándékok elegyedése

Arra bíztatunk, hogy juss hozzá belső, tágabb látóteredhez, mert az nagyobb tudáshoz nyit kaput, mint amit testi életedben összegyűjtöttél, hiszen belső lényed valamennyi életed tapasztalatára emlékszik, testire és testetlenre egyaránt!
Ha hozzájutsz tágabb perspektívádhoz, tehát, ha összehozod tudatosan gondolkodó lényedet a bölcsebb, belső lényeddel, ;akkor testi életélményed is rendkívül nagy mértékben fölerősödik! Ehhez az elegyedéshez először is az kell, hogy fölismerd, létezik egy tágabb perspektívájú "éned". Ezt követően akarni kell az elegyedést, s végül hagyni.

A hagyás azt jelenti, hogy naponta kis időre félrevonulsz, azzal a szándékkal, hogy lecsöndesítsd testi, tudatosan gondolkodó világodat, mert így fedezheted föl a belső világot.
A megengedésnek avagy hagyásnak ezt a folyamatát "meditációnak" vagy az "elme lecsöndesítésének" szokták nevezni. Sokféle névvel illették már, s az emberek különféle okokkal végzik. Egyesek azért meditálnak, hogy lecsöndesítsék fizikai világukat, mert nyugalomra, a fizikai nyomás és a felelősség alól való felszabadulásra vágynak. Mások azért meditálnak, hogy megérezzék szélesebb, kiterjedtebb, belső világukat.

A MI NÉZŐPONTUNKBÓL A MEDITÁLÁS LEGFONTOSABB :CÉLJA, HOGY ÁTJÁRÓT NYISSON A DIMENZIÓK KÖZÖTT HA MÁR VAN ÁTJÁRÁS A KÉT DIMENZIÓ KÖZÖTT AKKOR KÖNNYEN LEHET KÖZTÜK MINDKÉT IRÁNYBAN KOMMUNIKÁLNI.
Tudatos, testi perspektívádból nézve·ennek az átjárónyitásnak az az előnye, hogy több tudáshoz, és megbízható, szélesebb látótéren alapuló, belső irányításhoz jutsz.

A belső átjáró, avagy csatorna megnyitásával szó szerint minden döntésed jobb lesz, mert azok nagyobb és élesebb rálátás birtokában születnek. Amint elhatározod, hogy mit akarsz, a döntés átjut ezen a kapun, és hatékonyabban manifesztálódik fizikai megfelelőjévé, illetve életeseménnyé.

Noha érzések formájában belső lényetektől valamennyien kaptok jelzéseket, ha már nyitva a kapu, az érzésátvitel sokkal hatékonyabban működik! A folyamatos, harmonikus, örömteli teremtés lehetősége is nagyobb, mert így már jobban tudatában leszel belső irányító rendszerednek, gyorsan észreveszed érzéseidet, ami miatt azonnal abbahagyhatod a félreteremtést, és gondolataidat visszaterelheted vágyaid irányába.

Nem az a célunk, hogy elvonunk testi életélményedtől, hiszen ismerjük tudatos szándékodat, miszerint fizikailag akarsz összpontosult lenni A kettő elegyítésére bátorítunk, ugyanis a még születésed előtt általad forrón áhított, anyagi megtapasztalás fölerősítését segíti elő.

Sokatokból az élet bősége, a részvételre való hajlandóság, az új élmény keresése és az örömteli érzés fölismerése sajnos kihalt.
Újra akarjuk éleszteni bennetek a lobogó életkedvet, és ha akarjátok, akkor hátralevő éveitekben örömmel élitek meg testi léteteketl!

Ahogy a mai napon döntéseket hozol arra vonatkozóan, hogy mit akarsz megtapasztalni, máris elindítottad annak megteremtődését. Szó szerint te formálod meg jövőbeli élményedet.
Amint eléred belső lényed és tudatos, testi lényed elegyedését, izgatottan nézel majd az előtted álló események elébe. És amint mozgásba lendíted az általad áhított dolgokra vonatkozó gondolataidat, kombinálva őket a belső lényedből előjövő, lelkes izgalom érzésével, tökéletes állapotban leszel ahhoz, hogy vágyadat megteremtsd.

Minden teremtéssel kapcsolatban igaz, hogy minél konkrétabban fogalmazod meg szándékodat, annál pontosabban azt kapod meg, amit akartál. Minél homályosabban fogalmazod meg célodat, annál pontatlanabbul éred is azt el.
AKADNAK, AKIK SZERINT HELYTELEN TÚL KONKRÉTNAK LENNI, MERT AZ CSÖKKENTI ESÉLYEIKET, ŐK AZONBAN MÉG NEM ÉRTETTÉK MEG, HOGY A TEREMTÉS FOLYAMATA LEHETŐVÉ TESZI, HOGY GYAKORLATILAG MINDENT MEGKAPHASSANAK. AMIT EL TUDNAK KÉPZELNI!
Arra bíztatunk hát, hogy amint várod a jövődet - akár az egy másodperccel, akár az egy évvel későbbi jövőt -, annyira konkrét és szándékos legyél, amennyire csak lehetséges! Fő szándékaid beazonosítására naponta fordíts időt, mert ahogy éled az életedet és tapasztalatokat szerzel, egyiket a másik után, közben a perspektívád is változik!

E könyv hatására bizonyára megváltozik a látóköröd, s amint lehetőséged lesz magadba szívni az itt olvasott információt, és ahogy elvégzed tudatos és belső lényed elegyítését, látótered tovább fog bővülni.
Vedd észre - naponta figyelve -, hogy változott-e álláspontod, és aktuális véleményed alapján fogalmazd meg újra és újra vágyaidat!
Ha egy szándékodat megfogalmaztad - és a vágyott dolog megkapását elvárva átadtad azt az univerzumnak -, nem szükséges megismételni azt, mert az univerzum törvényei és a teremtés folyamata, valójában a MINDEN LÉTEZŐ, azonnal elkezd ügyködni annak megalkotásán, aminek megteremtődését mozgásba lendítetted. Ez törvény! Mégis érdemes folyamatosan újra és újra megfogalmazni szándékodat, mert perspektívád változik, s így szándékod is.
Azért is lényeges újra és újra deklarálni szándékaidat, hogy elkerüld a negatív, befolyásoló hatást. Ha mondjuk egészségre vágysz, akkor elvileg ugyan nem kellene újra és újra kijelenteni szándékodat, ám oly sok, betegség felé lökő hatás ér, hogy emiatt rendkívül hasznos folyamatosan ellensúlyozni ezt a negatív hatást a tökéletes egészség szándékának ismétlődő kijelentésével!

MINDEN MOZGÁSBA LENDÍTETT TEREMTÉS CÉLT ÉR, HA NEM GONDOLSZ AZZAL ELLENTÉTES GONDOLATOT!

Sokarcú, fejlett telekommunikációs rendszerű világodban óriási mennyiségű olyan gondolatösztönző hatás ér, ami szándékoddal ellentétes irányba lökne! Ezért különösen hasznos és fontos tudatosan és naponta megfogalmazni legfőbb vágyaidat!

E könyv elolvasásának hatására módosuló hozzáállásod következtében életed jelentős megváltozását fogod tapasztalni. A legtöbb ember hosszú ideje sajnos nem sokat változott, és így nem is sokat fejlődött. Ahogy azonban összeelegyíted belső lényed és tudatos lényed szándékait, a fejlödés iránti vágy számos új élményt vonz majd életedbe!

Azért írjuk a könyvnek ezt a szakaszát, mert azt akarjuk, hogy megértsd, képes vagy megteremteni tapasztalásaidat, bármilyen, általad megválasztott módon!
Helyénvaló azt mondani, hogy "fejlődni akarok". Az "örömteli eseményeken keresztül akarok fejlődni" megfogalmazás azonban több, tudatosan irányított kontrollt ad kezedbe. Megtudva, hogy a Föld geológiai változások előtt áll, lehet a szándékod az, hogy: "túl akarom élni a Föld tengelykorrekcióját". Mi azonban ennél tudatosabb és konkrétabb teremtést javasolunk. Arra biztatunk, hogy ne csupán túlélésre vágyj, hanem örömteli túlélésre! Azt javasoljuk, hogy programozz magadnak csodálatos életélményt, még a nagy átalakulás idejére is!
AHOGY FOLYTATNI AKAROD EZT A TESTI ÉLETET, A TEREMTŐ MECHANIZMUSOD, A BELSŐ LÉNYED, AZ EGÉSZ UNIVERZUM, SZÓ SZERINT A MINDEN LÉTEZŐ TÁMOGATNI FOG SZÁNDÉKOD BETELJESÍTÉSÉBEN.
Ha a túlélésre gondolsz, és soha nem engedsz meg magadnak azzal ellentétes tartalmú gondolatot, soha nem engedsz meg magadnak félelmet vagy negatív érzést kiváltó gondolatot, akkor a túlélés tapasztalatát fogod megteremteni.

Ha vizualizálod magadat, amint biztonságban és melegben vagy, s derűsen és örömmel fejlődsz, akkor ezt az életélményt vonzod majd magadhoz.

Tudjuk, hogy sok ember számára a Föld geológiai átrendeződése jelentős belső változás ideje is lesz, mert a földkéreg szétszakadására vonatkozó szavak nem könnyen találnak halló fülekre. Azt is tudjuk azonban, hogy az ajánlott gyakorlatok alkalmazása elvezet az élet alapelveinek világosmegértéséhez, amire vágysz.

Az ebben a könyvben ismertetett alapelvek alkalmazása és a Föld tengelykorrekciója csodálatosan illeszkedik egymáshoz! Te már előre tudtad, hogy remek lesz erre a korra leszületni, és ez valóban így igaz.




A teremtés folyamatának alkalmazása a



harmonikus emberi kapcsolatok érdekében,
 

ebben az új korban

A testi létben előtted álló korszak nagy elégedettséget, békét és örömet ígér, mert ezen időszakban sokan - ahogy egyre többen megértitek és alkalmazzátok a teremtés folyamatát - rájöttök majd, hogy teljesen szabadok vagytok.

Amint megérted, hogy a másik ember nem teremthet a te életedbe, s más személy csak akkor jelenik meg ott, ha gondolataiddal oda beinvitálod, akkor valóban szabad vagy. Nem akarod kerülni a más lényekkel való kapcsolatot, hiszen, ha akarnád, akkor nem olyan fizikai létet választottál volna, ahol sokan vesznek körül.

A TÖBBI EMBERREL VALÓ INTERAKCIÓID NÖVELIK ÉLETTAPASZTALATODAT!

Gondolataid és szándékaid erejével azokat a lényeket vonzod magadhoz, akiknek a szándékaival harmonizálsz, és eltaszítod magadtól azokat, akiknek a szándékai nem állnak összhangban a tieiddel.

Ha szándékaid nem egyértelműek, akkor életedbe zavart fogsz vonzani. Ám ahogy napról napra egyre konkrétabban fogalmazod meg, hogy mit is akarsz, olyan embereket vonzol majd az életedbe, akik elősegítik céljaid elérését.

A hasonló szándékúakat magadhoz vonzva örömteli interakcióitok lesznek. És amint ráébredsz, hogy a tőled eltérő szándékúak nem befolyásolhatják életélményedet, illetve nem vonzódhatnak abba bele, akkor már nem fogod úgy érezni, hogy hadseregekre van szükséged önmagad megvédéséhez vagy barikádokra, hogy a többieket távol tartsd magadtól. Akkor majd megérted, hogy egyszerűbb, ha gondolatod erejével nem invitálod be őket életélményedbe!

Ha ráébredtél a gondolat erejére, akkor örömmel megtapasztalod saját szabadságodat, vagyis, hogy szabadon fejezheted ki önmagadat, illetve lehetsz önmagad, s ugyanakkor hajlandó leszel megadni mindenki másnak is ugyanezt a szabadságot. Amint többen eléritek ezt a létállapotot, akkor Föld bolygótokra a béke, az elégedettség és a csodálatos öröm kora köszönt be!

Na már most ez mind csodálatosan hangzik, csak éppen hogyan kezeld ezeket a szavakat, s miként kezdd alkalmazni saját életedben?

A vonzás törvénye és a teremtés törvénye egyetemes törvények. Valamennyi dimenzióra és valamennyi élményre érvényesek, fizikaira és nem fizikaira egyaránt. S ahogy egyedi, individuális teremtésedre vonatkoznak - tehát arra a teremtésre, amely másokat nem érint, mint pl. tökéletes egészséged fenntartása -, ugyanúgy azokra is vonatkoznak, amelyeket megjegyzéseitek révén egymással teremtetek!

Ahhoz, hogy csodálatos kapcsolatod legyen egy másik, szintén testben élő lénnyel, mindkettőtöknek akarnia kell azt, különben nem fog létrejönni. Mivel nem tudsz a másik ember életélményébe teremteni, ezért mindegyikőtöknek akarnia kell ezt a kiteljesítő kapcsolatot, s ezzel útnak indítjátok azt. Akár személyes, akár üzleti kapcsolatról van szó, a résztvevők mindegyikének szándéka hozzájárul ezen kapcsolat kielégítő betetőzéséhez.

Mint minden teremtés esetén, úgy egy kapcsolat esetén is csak akkor marad az fönn, ha megvan a folytatás vágya! Minden teremtés egyforma. Ha már megteremtettél egy dolgot, akkor annak fönntartasához továbbra is akarnod kell azt vagy figyelmet szentelni neki, különben az kisodródik az életedből!

Ahogy egyéni teremtésed vonatkozásában megérted és alkalmazod a teremtés fotyamatát, s ahogy egyre érzékenyebbé válsz a figyelmeztető csengőre, hogy a félreteremtés kezdetének pillanatában abbahagyhasd azt, elkezdheted alkalmazni ezt a tudást a másokkal közösen történő és kölcsönös megegyezésen alapuló, harmonikus teremtésben is!

Ha negatív érzés él benned, s te észreveszed, hogy csalódottságod vagy haragod a figyelmeztető csengő, ami jelzi, hogy abban a pillanatban gondolataid, szavaid vagy tetteid nincsenek összhangban a megállapodásotokkal, azonnal állj meg! Emlékeztesd magad ekkor arra, hogy mit is akarsz valójában, mert ha megengeded, hogy tovább éljen benned a harag vagy a frusztráció, akkor egyúttal a félreteremtést is megengedted! És mivel ez a teremtés nemcsak téged érint, hanem azokat a személyeket is, akikkel egyezséget kötöttél, ezért különösen fontos, hogy érthetően közöljétek egymással, mit is akartok!
Ha mindketten célotokra irányítjátok figyelmeteket, vagyis a kettőtök közötti megállapodásra, akkor a harag vagy a csalódottság érzése fokozatosan elmúlik, ahogy a negatív teremtés is. S AMINT ARRA FÓKUSZÁLTOK, HOGY MIT IS AKARTOK, ÚJRA A SZÁNDÉKOTOKNAK MEGFELELŐ IRÁNYBA KEZDTEK TEREMTENI!
Legtöbb megállapodásotok sajnos nem kielégítő, s kapcsolataitok zöme nem is marad ép, mert többségetek még nem érti a teremtés folyamatát.

Legtöbben azt hiszitek, hogy akkor múlik el egy negatív érzés, ha korrigáltátok annak - hitetek szerinti - okát. Ugy érzed, hogy a problémára kell gondolni, és addig kell azon rágódni, amíg végül képes vagy felszámolni a gondot, s amint megoldottad a problémát, a negatív érzés elmúlik. Nos, más a helyzet!
AMÍG ARRA ÖSSZPONTOSÍTASZ, AMI KIVÁLTOTTA A NEGATÍV ÉRZÉST, EGYRE TÖBBET TEREMTESZ BELŐLE!

A vonzás törvényének és a teremtés törvényének megértése és alkalmazása számos változást eredményez majd életélményedben.

Azt fogod tapasztalni, hogy új emberek sodródnak életedbe, viszont sokan azok közül, akik eddig a közeledben voltak, eltávolodnak tőled. A számodra fontos dolgok tisztázásával ugyanis olyan embereket vonzasz magadhoz, akik ugyanazt akarják, mint te, és eltávolodsz azoktól, akik mást akarnak. Továbbá kevesebb konfliktust, kevesebb konfrontációt és kevesebb negatív érzést élsz majd át!

Nagyszerű életélményt kezdesz majd megtapasztalni, ahogy a magadhoz vonzott, hasonló szándékú emberekkel elkezditek - az új perspektívából - megérteni és alkalmazni a teremtés folyamatát. S ha már érted és alkalmazod a teremtés folyamatát a többiek külön végzett, egyedi teremtésedben, akkor képes leszel megérteni, miként működik az a másokkal közösen végzett teremtésben!

A TEREMTÉS FOLYAMATÁNAK RÖVID ÁTTEKINTESE

Minél többször döntsd el, hogy éppen mi a szándékod, s tudd, hogy ezzel automatikusabb megrostálod, milyen embereket és körülményeket vonzol életedbe! Azokat, ílletve olyanokat; akik és amik fölerősítik mindazt, amit akarsz; ugyanakkor figyelmen kívül hagyod vagy taszítod magadtól azokat a személyeket, illetve körülményeket; akik, illetve amik nem erősítik szándékaidat!

Értsd meg, hogy miriden; az áhított célodnak szentelt gondolatod előmozdítja annak megvalósulását, s a pozitív érzelem érzése teremtésed gyorsaságát jelzi!

Napközben figyeld érzékenyen az érzéseidet, és - a kezdeti stádiumban - vedd észre figyelmeztető csengőd jelzéseit!

Tudatosítsd, hogy mely gondolat, szó vagy tett szólaltatta meg figyelmeztető csengődet, majd cseréld ki azt a gondolatot egy olyanra, amit akarsz, és érezd, ahogy a negatív érzés pozitívabbá: fordul át! A másokkal való interakcióidban ugyanezt tedd!

AHOGY MÁSOKKAL SZEMÉLYES, TÁRSASÁGI VAGY MUNKAKAPCSOLATBA LÉPSZ, RENDKÍVÜL FONTOS, HOGY MINDANNYIAN, EGYENKÉNT, TUDJÁTOK, HOGY MIT AKARTOK ATTÓL A KAPCSOLATTÓL VAGY RÉSZVÉTELTŐL, ILLETVE MEGÁLLAPODÁSTÓLI HA MÁR EZT ELDÖNTÖTTÉTEK, AKKOR KULCSFONTOSSÁGÚ, HOGY A MEGÁLLAPODÁSOTOKBAN ÉRINTETTEK EZT EGYMÁSSAL VILÁGOSAN KÖZÖLJÉK IS!
Tudod, a legtöbb megállapodás azért sikertelen, mert hiányzik a kapcsolatból a tiszta kommunikáció. A jelek szerint sokan azt várják el a másiktól, hogy tudja, amit ő tud, vagy, hogy ugyanúgy érezze magát, mint éppen ő. A másik ember azonban nem láthat a te szemeddel! Használnod kell tehát a szavak erejét, hogy világosan értésére add, mit akarsz!

Nemcsak az fontos, hogy megállapodásotokat tiszta kommunikációval kezdjétek, tehát, hogy mindannyian deklaráljátok szándékotokat. Az is lényeges, hogy ez a dialógus folytatódjék, MERT VALAMENNYIEN FOLYAMATOSAN - PERCRŐL PERCE- VÁLTOZÓ LÉNYEK VAGYTOK, EZÉRT SZÁNDÉKOTOK IS MÓDOSULHAT.
Legfontosabb kapcsolataidban vagy megállapodásaidban érdemes naponta, röviden, újradeklarálni céljaitokat, MERT SOHA, EGYETLEN TEREMTÉS SEM FEJEZŐDÖTT BE! Teremtményeid alakíthatóak és formálhatóak, hiszen nem betonból vannak, s ez jó is, mert változó lény vagy. Ebből következik, hogy szándékod is változik, és az új perspektívából gondolt új gondolatoddal szó szerint megváltoztatod azoknak a dolgoknak a megteremtődését, amikre vágysz.

Azért fontos a kommunikáció, mert nem egyformán változtok. A veled kapcsolatban állóval azonban általában sokkal több egymással harmonizáló dolgot találsz majd, mint nem harmonizálót!
Ha összeültök, hogy megbeszéljétek közös céljaitokat, akkor figyelmetek arra irányul amit akartok, és eltávolodik attól, amit nem akartok. Nézeteltérésetek pedig akkor fog támadni, ha egyikőtök vagy másikótok, vagy talán mindegyikőtök figyelme arra kezd irányulni, amit nem akartok!
NINCS KÉT EGYFORMA EMBER, DE HA VOLNA IS, A KÖVET KEZŐ PILLANATBAN MÁR NEM LENNÉTEK EGYFORMÁK, HISZEN VALAMENNYIEN FOLYAMATOSAN VÁLTOZÓ LÉNYEK VAGYTOK.

A harmonikus kapcsolat titka tehát nem az, hogy olyan embert találj, aki éppen olyan, mint te, hanem, hogy azokra a pontokra fókuszálj, amelyekben összhangban vagytok! NEGATÍV ÉRZELEM UGYANIS CSAK AKKOR JELENTKEZIK, HA ARRA GONDOLSZ, AMIT NEM AKARSZ!
Még ha az egész emberiséget egyszerre vesszük is szemügyre, akkor is azt mondhatjuk, hogy több ponton harmonizáltok egymással, mint ahányon nem. Alaptermészetetek sokkal jobban harmonizál egymással, mint amennyire nem. A HÁBORÚK ÉS NÉZETELTÉRÉSEK AZÉRT TÖRTÉNNEK, MERT NEM AZ ÖSSZHANGBAN ÁLLÓ DOLGAITOKRA FIGYELTEK; HANEM AZ ÖSSZHANGBAN NEM ÁLLÓKRA. Mivel azokat nem tudod megváltoztatni; hiszen nem tudsz a másik ember életélményedbe teremteni, nagy feszültséget hozol létre, és számos negatív élményt vonzasz életedbe azzal, hogy a benned negatív érzést ébresztő dolgokra figyelsz!

Amint megérted, hogy elsődleges szándékod az összhang és a fejlődés, s hogy a körötted lévők elsődleges célja is ugyanez, és ahogy rájössz, hogy még különbözőségeitekben is mindannyian olyan életélményt akartok, ami számotokra megismerést, tudást hoz, AKKOR TALÁN NAGYOBB HAJLANDÓSÁGOT MUTATSZ MAJD ARRA, HOGY MEGENGEDD A MÁSIKNAK, HOGY OLYAN LEGYEN, AMILYEN, AHOGY TE IS ELVÁROD TŐLE, HOGY HAGYJON TÉGED OLYANNAK LENNI, AMILYEN VAGY. És minél többen éritek el ezt a szintet, annál közelebb kerültök a Földön a teljes harmóniához, békéhez, megelégedettséghez és örömhöz!

Amikor a teljes világról szólunk, akkor számodra talán nehéz abban megtalálni a helyedet, ezért beszéljünk hát inkább azokról az egyéni tapasztalatokról, amelyekben TE veszel részt.

Ha már érted a teremtés törvényét és bízol benne, s ha már hatékonyan deklarálod erős és tisztán megfogalmazott szándékaidat, azt tapasztalod majd, hogy olyan emberek vesznek körül, akik erősítik vágyaidat.

Ha elhiszed, hogy csak olyant tapasztalsz meg, ami elősegíti céljaid elérését, akkor a körötted lévőkben már nem annyira a hiányosságokat fogod keresni. Akkor majd elvárod, hogy kapcsolatotok erősítő legyen, és megengeded, hogy abba az irányba alakuljon.

Olyan társadalomban élsz, amely hemzseg a kritizálástól. A televízióban, a rádióban és az újságokban sokkal többet keresik a diszharmóniát, mint a harmóniát. Sokkal több kritika hangzik el, mint dicséret. Azonban nem kell neked is részt venned ebben, sőt nem is tanácsos, mert te a harmóniát keresed! A negatív érzés, amit ezen műsorok hallgatásakor, illetve cikkek olvasásakor vagy akár, amit barátod negativitására figyelve érzel, nagyon erős jelzés belső lényedtől, hogy abban a pillanatban éppen félreteremtesz!

Amint megtanulod úgy élni napjaidat, hogy örömérzést keresel; és amint kezdeti stádiumban észreveszed, hogy negatív érzés ébredezik benned; s ekkor gyorsan és tudatosan gondolatot váltasz, ami az érzésedet is megváltoztatja, akkor már a folyamatos és tudatos teremtés útját járod! Pontosan ez a célja könyvünknek! Hogy a megértésnek és a létezésnek erre a pontjára juttasson el.

Tudjuk, hogy ezen törvények olvasásakor azt hiszed majd, hogy túlzottan leegyszerűsítjük az életet. Ha azonban elkezded alkalmazni őket életed minden helyzetére, s amint azt látod, hogy a téged korábban kínzó, bonyolult ügyek egyszerre csak kitisztulnak; ahogy azt tapasztalod majd, hogy a vágyott dolgok életedben megjelennek; hogy olyan emberek vesznek körül, akik hozzád hasonlóan harmóniát és fejlődést akarnak; s ahogy egyre inkább jókedvet és eredményességet érzel, akkor majd világosan megérted, mit ér, ha ismered és életedben alkalmazod ezeket a törvényeket!

Mivel minden teremtés első lépése a szándék, rendkívül hasznos, ha mindennap időt szánsz annak tisztázására, hogy PILLANATNYILAG mit is akarsz.

Az e könyvben kapott ismeretek fényében tökéletes lehetőség számodra, hogy pontosan olyannak vizualizáld világodat, amilyennek látni szeretnéd. Az előtted álló időszakban ugyanis, életed számos területén, új kezdethez érkezel el! A téged akadályozó, régi szokásaidnak és a másoktól téged ért befolyásoló hatásoknak nagy része megszűnik, s nézőpontod megújul. Közelebb kerülsz az akarás tiszta állapotához, mint eddigi, testi életedben bármikor is voltál!

Ha friss, új kezdetként tekintesz erre a korra, amelyben végre elkezded használni teremtőképességedet, akkor lelkes izgalommal állsz majd jövőd elé, s nem rettegéssel és félelemmel.

Ahogy gondolatod erejével képet alkotsz arról, hogy mit akarsz megtapasztalni, olyan embereket kezdesz majd magadhoz vonzani, akik ezen gondolataiddal összhangban működnek. Mindannyian pillanatnyi perspektívátokból teremtetek, s ez a nézőpont általában nagyon lassan változik. A bolygón történő események azonban új nézőpontra kényszerítenek, és a régi perspektívához láncoló régi hitek és szokások nagy része egyszerűen elpárolog.
Arra bíztatunk, hogy kezdd elképzelni életedet olyannak, amilyennek azt szeretnéd! Arra buzdítunk, hogy figyelj érzékenyen érzéseidre, amik ezen gondolataid megformálása közben bensődben jelentkeznek, s mindig azt a pozitív érzelmet keresd, ami a tudatos és pozitív teremtést jelzi!
A vonzás törvénye támogatni fog, mert amikor olyanra gondolsz, amit akarsz, akkor addig vonzol magadhoz további gondolatokat, amíg teljessé nem tetted a képet. S mivel tetteid mindig a domináló szándékaidat követik, azon kapod majd magadat, hogy buzgón készíted elő magadat az előtted álló, izgalmas időkre.

Ha azt tapasztalod, hogy nem lendülsz tettekre, hanem csak körbe körbe rohangálsz, és nem tudod, hogy mit is tegyél; akkor még nem formáltad meg szándékodról a megfelelő képet Ha ugyanis tiszta és világos a célodat megfogalmazó kép, akkor az azt támogató cselekvés mindíg nagyori könnyen jön a felszínre.

Amikor azonban képtelen vagy tettre bírni magadat, annak az az oka, hogy szándékodat még nem fogalmaztad meg világosan, és még nem hoztál egyértelmű döntést, hogy célodat el akarod érni.

Köztetek, jelenleg testben élők közt, nem akad két egyforma, és különbségeitekben is számtalan variáció létezik. Szándékaitok az egyik véglettől a másikig terjednek. Élnek a Földön olyanok, akiknek a szándékai pillanatnyilag szöges ellentétben állnak a tieiddel. Szavainkat olvasva és befogadva valószínűleg el akarod majd mondani azokat másoknak is. Fontos tudnod, hogy az emberek egy része fogékony lesz rájuk, más része azonban nem.

Tanítókként megtapasztaltuk, hogy nem feladatunk bárkit is bármiről meggyőzni. Csupán annyi a dolgunk, hogy fölajánljuk ismereteinket, hogy szavaink erejével, lényünk tisztaságával és fényével gondolkodásra ösztönözzük azokat, akik hozzánk hasonló célokat akarnak elérni.
NE VÁLLALD MAGADRA ANNAK FELELŐSSÉGÉT, HOGY BÁRMKIT BÁRMIRŐL MEGGYŐZNI AKARJ! EHELYETT DÖNTSD EL, HOGY MIRE VÁGYSZ, ÉS ALKOSS ENNEK MEGFELELŐEN ÉLETÉLMÉNYT MAGADNAK, S HAGYD HOGY, MÁSOK IS EZT TEGYÉK!
Élettapasztalatunk alapján valamennyien - testi és testetlen lények - arra vágytunk, hogy világosabban lássuk, kik is vagyunk, s azt megjelenítsük, kifejezzük. Talán arra is vágytunk, hogy példánk erejével hassunk másokra.
MEG KELL ADNUNK MÁSOKNAK A JOGOT, HOGY SZABADON AZT GONDOLJÁK ÉS TEREMTSÉK, AMIT AKARNAK, S AZOK LEHESSENEK, AKIK LENNI AKARNAK! Amint megértjük, hogy nem személyes sértés, ha valaki nem ért velünk egyet, hanem saját életük egyéni megjelenitése, akkor már talán könnyebben elfogadjuk a másságot.
Ne az előtted tornyosuló döntések számára és súlyára gondolj, hanem lelkesítsenek inkább az előtted álló, elégedettséget és megnyugvást termő lehetőségek! Kezdj nap mint nap egyre több tudatos döntést hozni arra vonatkozóan, hogy mit is akarsz, és élvezd a derűt, ami abból fakad, hogy megengeded ezen döntések manifesztálódását testi életedben!
Nagyszerű, izgatott és örömteli érzéssel ajánljuk föl Neked ezt a könyvet, mert az a mi tiszta és tudatos szándékunk fizikai manifesztációja.
A szavak diktálása közben vizualizáltuk és vizualizáljuk, amint azok kinyomtatva és bekötve immár tárgyként a kezedbe kerülnek. Látjuk, amint olvasod a sorokat, s azok gondolkodásra ösztönöz; immár egy szélesebb és világosabb perspektívából. Látjuk, hogy testben töltött életed csodálatosan változik, ahogy végre elegyíted tudatos, testi és belső lényedet. Látjuk, amint olvasás közben érzések lepnek el, és látjuk, hogy tudatosan úgy döntesz, folytatod jelenlegi, fizikai léted örömteli megtapasztalását. Látjuk, amint olyan döntéseket hozol, amelyek erősítik életélményedet, és látjuk, amint a lapok olvasása közben újra és újra lelkesedéshullám át rajtad, mert belső lényed jelzi, hogy összhangban vagy ezekkel a szavakkal.
Végül pedig vizualizáljuk, amint úgy döntesz, hogy örömmel, lelkes izgalommal és hatalmas fejlődést elvárva lendülsz neki a változások előtted álló korának, és izgatottan várod, hogy mi mindent fognak megtapasztalni a körülötted élők.
Ahogy tiszta és tudatos szándékunkkal útnak indítjuk ezt a teremtésünket, forrón vágyjuk és reméljük, hogy azt befogadod.

Utószó
Eszter többször állította, hogy szerinte az "Ábrahám-élmény" azért jött létre, mert én intenzíven és egyfolytában érteni akartam a világot. S bár Eszter is áhítja a tudást, készségesen beismeri, hogy ő elsősorban örömteli élményre vágyik, és csak másodsorban a világ megértésére.

Hitem szerint örömteli életünk és a bennünk élő szeretet miatt kaptuk meg ezt a csodálatos élményt, ugyanis mi szeretetben, örömben és intenzív tudnivágyásban élő pár vagyunk.

Túl sok értelme persze valójában nincs annak, hogy bármelyikünk is elemezze, miért jutottunk el a jelenlegi pontra. Mindannyian ott vagyunk, ahol éppen vagyunk, s azt tapasztaljuk, amit tapasztalunk, mert eddigi gondolatainknak ez lett a következménye.

Nyitottak vagyunk a tanulásra. Te is, különben nem lenne most a kezedben ez a könyv, amit tudásszomjunk kielégítésére Ábrahámék lediktáltak.

Bő 20 éve jöttem rá először, hogy bármit elérhetek, amit nagyon akarok. Igazából arra vágytam, hogy megértsem, miként használjam létezési, tanulási és változási szabadságomat. Kiemelkedően fontos célom pedig az volt, hogy megtanuljak tudatosan ráhangolódni az univerzum erejére, hogy azzal összhangban haladhassakés aztán erre másokat is megtaníthassak.

Fiatalkorom óta választ vártam kérdéseim hosszú sorára, és azok végre megérkeztek! A kutatást hosszú ideig folytattam.

Az "Édenkertben, San Diegóban Kaliforniában születtem. Első olvasmányaim Ezópus meséi, a Biblia és mitológiai tárgyú könyvek voltak, amelyek mind a válaszok megtalálására ösztönöztek.

San Diegóból egymást követően több kis, családi farmra költöztünk, Arkansas állam északnyugati részén, ahol keresésem sokféle vallási felekezet különféle tanításai felé fordult. Szüleim rám bízták, hogy milyen vallást választok magamnak, ezért sorra tanulmányoztam valamennyit, amelyek a kis ozarki vidéken föllelhetők voltak.

Sátorban, fatörzsön, templomi padokon és szentélyek ülésein ülve hallgattam az egymásnak részben ellentmondó, ílletve egymással részben összhangban álló hiteket. Tovább kerestem.

Ezek a kamaszkori évek a szélsőségek jegyében teltek: betegég, szegénység, kemény munka, félelem, zavartság és folytonos keresés. Ezen esztendők ugyanakkor számomra az intenzív vágy évei is voltak. Magabiztosságra és erős egészséges testre irányuló Ndgyam eredményeként Két évadban légtornászként léptem fel egy kubai cirkuszban. Azt éreztem, hogy végre én irányítom az életemet. Csaknem 30 éve befejeztem egy tévésorozatban játszott szerepemet, s ekkor úgy éreztem, hogy kísérletező, megtapasztaló és életirányító tevékenységem a csúcsra jutott. Hirtelen azonban ráébredtem, hogy életem valójában mégsem úgy alakul, ahogy szeretném, ezért a tudás megszerzésére irányuló, tudatos keresésem újra indult.

Ismét belemerültem a vallásos filozófiák tanulmányozásába. Könyveket olvastam, előadásokat hallgattam és kérdeztem - templomokban, katedrálisokban, szentélyekben és zsinagógákban -, s ahogy a tudásvágyam erősödött, úgy nőtt tanulási tapasztalatom is.

Életem egyik, számtalan csodálatos élményt nyújtó megtapasztalása egy olyan tárggyal függ össze, amiről eleinte hallani sem akartam. Ez az úgynevezett Ouija-tábla*. Washington államban, Spokane-ban élő barátaim mutatták meg új játékukat. Határozottan elutasítottam a dolgot, ám barátaim megdumáltak, hogy legalább egyszer próbáljam ki. Élményem lehetőséget adott, hogy a kutatás egy másik dimenziójába lépjek tovább, s újra könyvekbe vetettem magamat. Tanítóim Albert Schweitzer, William James, Carl Jung, Eric Fromm, Kahlil Gibran, Mark Twain, David Seabury, Thoreau, Emerson, Eddy, Fillmore és Holmes lettek. Rajtuk keresztül jutottam el Napoleon Hill Gondolkozz és gazdagodj! című könyvéhez, ami életem új szakaszának kezdőpontja lett.

Ekkor, 20 évvel ezelőtt, miközben lelkesen gyakorlatba ültettem Hill tanácsait, végre azt csináltam, amire gyermekkorom óta vágytam. Társtulajdonosa és vezetője voltam egy motelnek, Texasban, El Paso közelében. Két év alatt elegendő tapasztalatra tettem szert. Visszautaztam Kaliforniába, és izgatottan kerestem, miként tudom kamatoztatni új üzleti ismereteimet, immár több emberrel kapcsolatban.

„Spiritiszta szeánszon használt, ábécés deszkalap.”
Izgalmas, új korszak kezdődött számomra, melynek hatására 1978-ra - két évvel Eszterrel kötött házasságom előtt - pénzügyi és emberi szempontból addigi életem legsikeresebb pontjára jutottam. Közép-kaliforniai otthonomból, a tanultak alkalmazásával és tanításával, ekkor már 8 éve építettem egy multinacionális viszonteladó hálózatot, ami szinte minden vágyamat kielégítette. Ekkor azonban új kérdéssor kezdett kibontakozni elmémben: hogyan tudnám megtanítani minél több embernek azokat az alapelveket, amiket megismertem és alkalmaztam, s amik számomra oly fényesen beváltak?

Eszterrel üzleti szervezetünkben találkoztam, s már az első alkalommal úgy éreztük, mintha időtlen idők óta barátok lennénk. Ezt követően 4 évig dolgoztunk együtt sikeresen az üzleti életben.

1980-ban házasodtunk össze, és Arizonába utaztunk, hogy ott kezdjünk új életet. Az első évben mégis csupán minimális időt töltöttünk Arizona államban. Lakókocsinkkal északnyugati államokat kerestünk föl, valamint többször elrepültünk, illetve elhajóztunk a Virgin-, a Karib- és a Hawaii-szigetekre. Üzleti ügyfeleink körét folyamatosan bővítettük.

12 éve vagyunk együtt, s ismeretségünk első pillanatától azonos "hullámhosszon" működünk. Ábrahámtól megtudtuk, hogy korábbi életeinkben még az is előfordult, hogy azonos testben éltünk, bár ez a gondolat nem könnyen érthető. Hét éven keresztül, éjjel-nappal együtt voltunk, amit mindketten élveztünk.

Egyetlen dolog okozott köztünk konfliktust. Ha megpróbáltam szóba hozni korábbi, az Ouija-táblával szerzett élményeimet. Eszter ilyen esetekben olykor még azt is megtette, hogy fölállt, és kisétált a szobából. Eszter ugyanis olyan kultúrában nőtt fel - egy hegyvidéki kisvárosban -, ahol a testetlen lényekkel való kapcsolatkeresés "ördöginek" számított. Közösségük szabályai mereven tiltották az efféle tevékenységet. Én ugyan másként gondolkoztam erről, de a békesség kedvéért kerültem a témát.

Körülbelül egy évig kísérleteztem a táblával egy olyan barátommal, akinek a kezében az működött - az enyémben soha -, és számtalan komolytalan és örömöket kereső, testetlen lénnyel léptünk kapcsolatba, akik ezt nagyon élvezték. Közléseik világosak, tömörek és szórakoztatóak voltak, ám számomra semmi értéket nem képviseltek. Ezért aztán egy idő múlva véget vetettem ezeknek a próbálkozásoknak.

Továbbra is beszéltem ázonban ezen élményeimről, mert egyértelműen kiderült belőlük, hogy valóban léteznek testetlen lények, akik készek a kommunikációra. Az is világossá vált számomra, hogy a földi emberekhez hasonlóan ezek a lelkek is a fejlődés legkülönbözőbb szintjén állnak. Arra a következtetésre jutottam, hogy létezik egy, a megszokottnál lényegesen nagyobb információforrás, amire bármikor rácsatlakozhatunk.

Ezért aztán - bár valahogy éreztem, hogy egyszer hozzájutok az eszközhöz, amelynek révén minden célomat elérem -, álmomban sem gondoltam volna, hogy kérdéseimre a választ test nélküli lények csoportjától kapom meg, s épp a feleségemen keresztül!

1985 elején egy házaspár, akikkel munkánk révén kerültünk kapcsolatba, figyelmünkbe ajánlott egy hangkazettát, ami "médiumon keresztül érkezett" információt tartalmazott. A Seth-könyvekről ekkor már hallottunk, amelyek szintén ily módon születtek. Jane Roberts, író, transzszerű állapotban, egy önmagát Sethnek nevező, testetlen lénytől érkező üzeneteket tolmácsolt, amiket aztán a férj, Robert Butts jegyzett papírra.

Az 1965-ben elolvasott Gondolkozz és gazdagodj! után az·1983-ban, egy phoenixi könyvtárban kezembe akadt Seth-könyv volt az első olyan mű, amely mély benyomást tett rám. Üzletfeleink elmondták, hogy a Sheila nevű médiumon keresztül állítólag egy Theo névre hallgató túlvilági lénnyel lehet beszélgetni. Sheila az ügyvédünk konzultációs óradíjával nagyjából megegyező összegért félórás, személyes kérdezz-felelek lehetöségét kínálta. Végre talán választ kaphatok azokra a kérdésekre, amelyek már 6 éves korom óta foglalkoztatnak! Izgatott lettem. Micsoda lehetőség! Első 30 perces találkozónkon Eszter csöndben ült, én azonban hosszan soroltam listába gyűjtött kérdéseimet. Különleges lelkiállapotban távoztunk, amit talán a szeretet, az öröm és a bizonyosságérzés szavak írnak le a legtalálóbban. Eszter félelme oly mértékben elmúlt, hogy azt javasolta, menjünk vissza másnap is, mert most már ő is szeretne kérdezni.

Másnap megkérdeztük, hogyan haladhatnánk hatékonyabban a fejlődés útján. Azt a választ kaptuk, hogy mindketten meditáljunk naponta. Azt az információt kaptuk, miszerint mindketten médiumok vagyunk, s lelki vezetőnk nevét majd később, "tisztánlátás" útján tudjuk meg.

Hazatérve azonnal laza ruhát öltöttünk, a konyhai időjelzőt fölhúztuk 15 percre, leültünk, és behunyt szemmel légzésünkre figyeltünk, ahogy Theo tanácsolta. Eszternek hamarosan az a meglepő érzése támadt, mintha "lélegeztetnék.”

A következő 9 hónapban naponta 15 percre lecsöndesítettük elménket. A "lélegeztetés" érzése egyszer sem ismétlődött meg. Kellemes zsibbadtságot éreztünk csupán. 1985 novemberében azonban elkezdték mozgatni Eszter fejét! Feleségem hamarosan rájött, hogy orra hegyével betűket rajzoltatnak vele a levegőbe. A következő szavak formálódtak meg: ÁBRAHÁM VAGYOK, SZERETLEK TITEKET AZÉRT JÖTTEM, HOGY SEGÍTSEK. 1986 januárjában írógépen keresztül, majd idővel - Eszter révén - szavakkal szóltak hozzánk. Az első verbális közlés a phoenixi autópályán érkezett meg, amikor két hatalmas teherautó közé ékelve hajtottunk: - Ez az autópálya túl veszélyes. Hajtsatok le róla a következő kijáratnál!

Az év májusában kezdték diktálni első könyvüket. Ezt követően előadások, privát konzultációk, csoportos foglalkozások, valamint rádió- és tévészereplések következtek, amelyek mindegyikét nagyon élveztem. Nagyszerű érzés látni, ahogy mások kérdeznek, s a válaszokból tanulnak, majd a tanácsokat megfogadva örömökhöz, új életélményhez és lelki fejlődéshez jutnak.

Eszterrel szeretjük egymást, és az új élményeket, új barátokat és új ismereteket is értékeljük. Szívesen vállaltuk hát szerepünket ebben az egyre közismertebb jelenségben az elmúlt két évben.
Ábrahám nem misztikus, nem mágikus segítséget nyújt! Kizárólag olyant kaptunk és kapunk tőle - illetve tőlük -, amit akadály nélkül továbbadhatunk másoknak!

Mindketten egyetértünk azokkal a bölcs válaszokkal, amiket kérdéseinkre Ábrahám oly készségesen megadott. Buzgón alkalmazzuk a tanultakat, ahogy lelkesen továbblépünk újabb és újabb életélményeinkbe. Veled is ugyanilyen lelkesedéssel osztjuk meg az információt, mert pontosan tudjuk, mekkora értékké válik az majd számodra is, ha te is alkalmazod azt.

Az első pillanattól rajtunk múlott, hogy megtartjuk-e a kapott gondolatokat magunknak, vagy megosztjuk azt másokkal. A földkéreg elmozdulására vonatkozó üzenet egyik írógéppel írt levelükben érkezett. Számomra ez a rész idegennek tűnt a többi információ, illetve az alaptanítás jellegéhez viszonyítva. S bár fizikailag és érzelmileg fölkészültünk a lehetőségre, de hogy ez a katasztrófa mikor következik be, illetve bekövetkezik-e egyáltalán, az kérdés, és ezért az üzenet ezen részével kapcsolatban vegyes érzelmek élnek bennünk. Úgy véljük azonban, hogy jobb fölkészülni az esetleges földkéregmozgásra, még ha az nem is következik be, mint nem fölkészülni rá, s az bekövetkezik. Úgy gondoltuk, sokan hasonlóan vélekedhetnek.

Fölidézem az amerikai pionírok életét, akik szekérre pakolták családjukat és ingóságaikat, majd - saját elhatározásukból - nekiindultak az ismeretlen nyugatnak. Egy új kezdetnek vágtak neki, remélve, hogy új életüket elképzelésük szerint tudják majd alakítani. Nem várta őket jól fizető, biztos állás, sem házak és zöldségüzletek, de még csak megművelésre készen álló, letisztított termőföld sem. Csupán egy új kezdet szabadsága és ígérete. Hittek képességeikben, hogy meg tudják teremteni álmaik világát. Ezt szem előtt tartva és álmaidra, vágyaidra, képességeidre, teremtő erődre gondolva immár bátrabban osztom meg veled mindazt, amit Ábrahámtól hallottunk.

Örömöd és fejlődésed hozzáadódik a Minden Létezőhöz. Ezért lelkes izgalom jár át Veled és magammal kapcsolatban, ahogy elképzelem a többfelé irányuló, szabad és örömteli "életutazásod" folyamatos és tudatos élményét.

A könyv hátralevő oldalain számos, Ábrahámmal folytatott beszélgetés átiratát találod. Nehéz volt kiválasztanunk a legértékesebb anyagrészeket, mert szinte minden beszélgetés végén a csoportból többen is így kiáltottak föl: "Ez volt eddig a legjobb!" Azért tartjuk fontosnak a könyv második részét is, mert érthetőbbé teszi, miként lehet az első részben, az első 15 fejezetben ismertetett elveket a hétköznapi gyakorlatba átültetni.

Érdekes volt megfigyelni, hogy Ábrahám sokszor a kérdező kimondatlan kérdéseire vagy kérdésrészeire is válaszolt!

Könyvünket semmilyen értelemben sem tekintjük teljesnek és befejezettnek. Ha ugyanis valamit megtanultunk az Ábrahám-élményünkből, az éppen az, hogy minden válasz új kérdéseket vet föl.

Szívem legmélyéből:

Jerry Hicks San Antonio, Texas

1988. január

Csoportos találkozókon elhangzott kérdések és válaszok

1988. január 20.

ÁBRAHÁM: Nagyon örülünk, hogy itt vagytok. Igen hasznos, ha most, a kezdetkor, minél konkrétabban tudatosítjátok magatokban hogy mit akartok leginkább megtudni. (20 másodperc szünet)

Melegen ajánljuk, hogy életélményetek minden új időszegmensébe lépve - amiből naponta sok van -, egy pillanatra tudatosítsátok magatokban, hogy mit akartok! Ily módon szelektíve szűrtök és az adott időszak tudatos teremtőivé váltok.

Ha nem szántok időt célotok megfogalmazására, akkor már nem vagytok annyira tudatosak, és így a körülöttetek zajló történések - vagy régi, idejétmúlt szokásaitok- könnyen befolyásolhatnak titeket.

Ahogy elkezdtük, Eszter deklarálta szándékát, hogy tisztán tolmácsolja szavainkat. A mi célunk: gondolkodásra ösztönözni.

Nem akarunk titeket semmilyen konkrét irányba terelni. Nem arról van szó, hogy szerintünk valami olyant hisztek, amit nem kellene, és ezért figyelmeteket másra akarnánk terelni.

Mi tanítók vagyunk, s azért jöttünk, hogy elmondjuk nektek a minden élethelyzetre - testire és testetlenre - egységesen érvényes univerzális törvényeket, hogy növelhessétek jelenlegi életetek tapaszta/atát. Amit akartok, az jó, mert - vágyatok tartalmától függetlenül - azt óhajtjátok megteremteni.

A tőlünk hallottak révén fokozhatjátok csodálatos életélményeteket, mert azt a szabadságot és irányítási lehetőséget tudatosítjuk bennetek, amiről - legalábbis szélesebb látókörű - énetek pontosan tudja, hogy tulajdonotok.

KÉRDÉS: Hogyan lehet elérni az "elegyítettségnek" azt a fokát , hogy már két módon is tudjunk működni? Tehát fizikailag és nem fizikailag is.

ÁBRAHÁM: Ha nem tudsz arról, hogy létezik belső lényed, és ha nem végzed el az általunk elegyítésnek nevezett folyamatot, amit egyébként hamarosan bővebben is elmagyarázunk, akkor is csodálatosan tudsz teremteni. Ehhez egyszerűen csak az kell, hogy célodra fókuszálj, tehát az általatok "pozitív gondolkodásnak" nevezett dolgot műveld, és ne adj gondolatot semminek, ami negatív.
Mi a tökéletes és SZÁNDÉKOS, TUDATOS TEREMTÉSRŐL beszélünk. A tökéletes szabadságot kínáljuk nektek. A teremtés folyamatának megértése nem csak azért fontos, hogy el tudd érni áhított céljaidat, hanem azért is, hogy ABBAHAGYHASD A NEM KÍVÁNT dolgok megteremtését!
A legtöbb ember szenved az ilyen-olyan nem kívánt apróságoktól, és nem érti, hogy azok miért jelentkeznek az életében. Az olyan ember, aki munkájában vállalkozása céljára koncentrál és pozitívan gondolkodó, remek munkatársakkal dolgozik, az prímán teremthet az üzleti világban. Ám ugyanakkor esetleg rákban vagy más "halálos kórban betegedhet meg, mert nem tudja, hogy minden gondolata teremtő erejű! Gyermekkorában esetleg olyan családi hatásnak volt kitéve, ami miatt folyamatosan félelem él benne az adott kórral kapcsolatban. Ezért valahányszor elhangzik a "rák" szó, félelemmel és szorongással gondol rá. Így pl. a televízióban elhangzó, rákbetegséggel kapcsolatos hirdetések is olyan gondolatokat ébresztenek benne, amik a számára nagyon is nem kívánt dolog megteremtését segítik elő.

Tehát nem csak ahhoz adunk útmutatást, hogy miként juss autóhoz vagy pénzhez. Abban kínálunk segítséget, hogy teljes mértékben kontrollálhasd életélményedet, annak minden részét! Hogy az országúton azokat a sofőröket vonzzad életedbe, akik szintén biztonságot akarnak, és eltaszítsd magadtól azokat, akik zavartak vagy akik nem törekszenek biztonságra. Érted?

KÉRDÉS: Igen, értem. De hogyan jön a képbe a CSELEKVÉS? Ha azt mondom, hogy "Rendben, akarom ezt, és akkor lesz is!", de a tettek mezején nem lépek, akkor mi történik?

ÁBRAHÁM: Ha valamire vágysz, igazán vágysz, és szándékodat átadtad az univerzumnak, s ha már "elegyített" vagy, akkor ötleteket, lehetőségeket kapsz, és elkezdesz cselekedni. TETTEID mindig a domináló szándékaidat követik! Ezt érdemes megjegyezni.

Mindig csinálsz valamit. Ha nem azonosítottad domináló szándékodat, akkor tetteidet és szavaidat a szokásaid vagy a mások rád irányuló hatások alakítják. Ezért történik oly sok félreteremteni. Ha igazán akarsz valamit, akkor könnyen hozod összhangba gondolataidat, szavaidat és tetteidet. Sokan mondják: "Ábrahám! Nem gondolhatod komolyan, hc csak annyit kell tennünk, hogy valósággá gondoljunk valamit?!"

Mi azt mondjuk, hogy gondolatod útnak indításával oly TETTEK megtételére ösztönzöd magadat és mindazokat, a teremtésedet elősegítik, amelyek eljuttatnak célodhoz.

JERRY: Olyan ez, mintha egy makkot elültetnénk a földbe. Azt nem lehet fává gondolni. Miután elültetted, az ügyet már az életed veszi át...
ÁBRAHÁM: Így igaz. Ez jó hasonlat.

JERRY: Azt mondtad korábban, hogy "Minden, amit akarsz, az tiéd." Tudom, hogy ez lehetséges, mert mielőtt akarok valamit, meggyőzödök róla, hogy azt elérhetem. De mi történik, ha val más is akarja ugyanazt, és abból a valamiből csak egy darab létezik?

ÁBRAHÁM: Teremts belőle egy másikat!

JERRY: De ha én kapom meg, akkor ő nem kapja meg. Ha pedig kapja meg, akkor én nem.

ÁBRAHÁM: Semmiből sincs csupán egy. (szünet) TE TEREMTŐ VAGY! Nem begyűjtő, nem összegereblyéző vagy kapó... Nem olyan díjat keresel, amit valaki más alkotott meg. Te magad vagy díj megteremtője, és ő is az ő díjának a megteremtője! Ha akarod teremtsd meg! (A szóban forgó másik személy számára ugyanezt tanácsunk.) És mindketten hagyjátok békén azt, amit ő teremtett! Az az övé. (nevetés)

JERRY: Rendben, értem. Mi a helyzet, ha éppen erról, az asztal álló kupáról van szó?

ÁBRAHÁM: (szünet) Ha egy kupára vágysz, teremtsd meg! Mondd minden reggel, amikor fölkelsz: "Egy kupát akarok! Azt akarom, hogy ilyen vagy olyan színű legyen, és ez vagy az a szöveg legyen rávésve!"

Beszélgetésünkben rendkívül fontos ponthoz érkeztünk el... Most ugyanis először hangzott el, ha észrevettétek, hogy minden dolog teremtője te magad vagy! Eddig azt hitted, hogy belecsöppentél ebbe az anyagi világba, minden itt van már, és a különféle dolgok megszerzéséért egymással kell harcolnotok. Ezért háborúznak az emberek, és ezért építenek falakat. Ugyanis azt hiszik, hogy X mennyiségű gazdagság vagy érték létezik, és kész. Ezért zajlik az emberek közti hatalmi harc, ezért igyekszik mindenki minél többet összegereblyézni magának. Ugyanis eddig nem tudtad, hogy TE VAGY A TEREMTŐ, és az univerzum biztosítja számodra azt, amit akarsz, ha hagyod annak megtörténtét! Amiről beszélsz, az valójában ennek a megengedésrésznek a blokkolása. Az a hited akadályozza meg, hogy valaha is ilyen kupád legyen, miszerint ilyen kupából csak egy létezik, az az övé, és ő azt jobban akarja, mint te.

JERRY: Nem akarnék elvenni tőle valamit, ami az ő számára ennyire fontos...

ÁBRAHÁM: Teremtsd meg a sajátodat! Értsd meg, hogy valójában semmi sem tartozik senkihez! Nem veheted el a másikét. Teremtsd meg a sajátodat! (szünet) Odaadhatja ugyan az övét neked, de az nem tesz téged boldoggá, mert csak az boldogít, amit te magad teremtesz!

KÉRDÉS: Kérdeznék valamit a médiumon keresztül történő üzenésről. Olvastam olyan aggodalmakról, miszerint "testetlen, gonosz szellemek" ily módon befolyásolhatják a testben élőket. Hozzá tudnátok szólni ehhez?

ÁBRAHÁM: Nagyon jó téma, mert ahogy a fizikai dimenzióban élők szándékai vegyesek, ugyanígy minden dimenzióban a szándékok tarkaságát lehet megfigyelni.

Nincs a "gonoszságnak" forrása. Más szóval: ISTENRE a "jóság" forrásaként gondolsz, ám nincs olyan ördög vagy démon, aki a "gonoszság" forrása lenne.

Az ISTENERE, az ENERGIAERŐ, ami a MlNDEN LÉTEZŐ hatalmát adja, állandó. A végletek közti eltérés, ahogy a forró és a hideg közti különbség: a SZÁNDÉK.
Vannak olyanok, akiknek a szándékai eltérnek a tiédtől, ám nem szívesen mondanánk, hogy az egyik "jó", a másik meg "rossz". Egyszerűen különböző. (Mosolyogva:) És ugyebár mindnyájan úgy gondoljuk, hogy nekünk van igazunk... Ezért azok, akik velünk szemben állnak, "nyilvánvalóan" tévednek, hiszen nem lehet nekik is igazuk, ha egyszer nekünk van igazunk!VALÓJÁBAN NEM VAGYUNK JÓK VAGY ROSSZAK, HELYES ÚTON JÁRÓK VAGY TÉVELYGŐK, EGYSZERŰEN KÜLÖNBÖZŐK VAGYUNK. Lényekként a tudásnak arra a szintjére fejlődtünk, amelyen éppen állunk. Pillanatnyi tudásszintedet pedig érzéseid alapján értékelheted ki.

Térjünk rá akkor a konkrét kérdésedre, tehát arra, hogy "entitások avagy testetlen lények médiumokon keresztül üzennek".

Legtöbbször azzal a lénnyei veszed föl a kapcsolatot, aki a te tudatosságcsaládod" tagja. Nagyon ritka, hogy olyan lényt vonzz magadhoz, akinek a szándékai nem harmonizálnak a tieiddel.
Mindazonáltal, mint minden ma este szóba került témára, úgy erre is vonatkozik, hogy amire sokat gondolsz, azt megteremted. Ezért, ha hatalmas félelem él benned valamivel kapcsolatban, akkor félelmed tárgyát magadhoz vonzhatod, mert a teremtés folyamata egyetemlegesen vonatkozik mindenre.
Akik átéltek ilyen élményeket, és elmondják őket, azok terjesztik a félelmet. Érted? Valami természetellenes dolgot teremtettek meg, ám ahogy ezekre a félelmet szülő gondolatokra ösztönöznek másokat, a többiek is megteremtik azt!

Valakinek végül tennie kell valamit, hogy mindezt ellensúlyozza, ezért kitalálja: "Ha a következő szavakat mormolod, és közben itt és itt, így és így megérinted az arcodat, akkor azzal elűzöd az öszszes gonosz szellemet." (A csoport nevet.) Érted? S ha hiszel ebben a rítusban, akkor a "gonosz szellemek" számodra valóban eltűnnek!

Sosincs okod arra, hogy olyant teremts, amit nem akarsz! És most következik a ma esti legfontosabb mondat: MINDENT GONDOLATAIDDAL VONZOL MAGADHOZ.
Ezért, ha nem "tudnád", hogy léteznek gonosz szellemek, akkor soha nem vonzanád őket magadhoz, mert nem gondolnál rájuk. Ha azonban beszélnek róluk, akkor gondolsz rájuk, s ezzel meginvitálod őket életedbe, ha ezt megengeded. Ez a folyamat cseles része, és ezért fordul elő oly ritkán ilyen esemény. Őszintén szólva ezen élmények zöme elképzelt vagy kitalált. Legtöbbjük a következő miatt nem történik meg: Csak olyant tapasztalsz meg, amire gondolatot fordítottál. Más szavakkal: "A TUDATOS, SZÁNDÉKOS TEREMTÉSHEZ AKARNOD KELL -MAJD HAGYNOD."A médiumi funkció vonatkozásában az "akarást" a következő gondolattal lehet deklarálni: "Kommunikálni szeretnék a belső dimenzióval." S ahogy arról már ma este is szó esett, légy konkrét! Tehát mondd:

- ÖRÖMTELI KOMMUNIKÁCIÓRA VÁGYOM! AZOKKAL A LÉNYEKKEL AKAROK BESZÉLNI, AKIK HARMONIZÁLNAK ÉNEMMEL, AKIK LELKILEG FÖLEMELNEK ENGEM. MAGAS TUDATOSSÁGI SZINTEN JÁRÓ LÉNYEKKEL AKAROK KAPCSOLATBA LÉPNI, MERT MEGÉRTETTEM, HOGY SOK KOMOLYTALAN LÉNY IS LÉTEZIK, MÁRPEDIG CÉLOM NEM A BOLONDOZÁS.

Úgy fogalmazd meg állításodat, hogy az a vágyad felé vivő teremtést indítson útnak! Ezt követően, amikor leülsz meditálni, azzal hagyod a folyamatot, mert a meditálással célod a kommunikációs csatorna megnyitása. Érted?

A legtöbb lény, aki fél a "gonosz szellemektől", soha nem szerez ilyen jellegű élményt, mert nem engedi meg a kommunikációt. Soha nem ülnek le kommunikáció fölvételének céljából, mert annyira félnek attól, hogy valami gonoszat kapnának, hogy nem is engedik meg magát a kapcsolatfelvételt! Ezért mondjuk, hogy a legtöbb ilyen történet kitalált, ugyanis nincsenek összhangban a teremtés folyamatával.
Az élmény előtt az akarásnak és a megengedésnek is a helyén kell lennie... Oly sok dolgot hallasz...

Arra bíztatunk, hogy nagyon kevéssé figyelj másra, aki bármiről bármit is mond neked! HOZZ INKÁBB SAJÁT DÖNTÉSEKET; AMELYEK A SAJÁT ÉLETTAPASZTALATODON ALAPULNA KI S tedd az élményt érzéseid mérlegére, MIKÖZBEN ÉPPEN átéled azt, mert nem ismered a másik ember SZÁNDÉKÁT, aki az adott élményt az életébe vonzotta. Könnyen lehet, hogy az az ember nagyon otthonosan kezelte a kommunikáció folyamatát, már ismert valamennyi lehetőséget, arra a fajta élményre vágyott, s így szándékosan azt vonzotta magához.

Azért mondjuk, hogy nem tudunk olyan lényekről, akik azonnal a fizikaiba manifesztálnának, mert ilyen lények nincsenek. Akadnak olyanok, akik gondolataikkal azonnal manifesztálnak, de nem olyan megfogható, fízikai formában, amit a többiek láthatnának. Ha erről mást hallanál, akkor arra a korábban mondottak érvényesek.

Eszter egyszer így szólt: - Ábrahám! Te (ti) bölcs és hatalmas vagy. Nem láthatnánk valami csodatételt, csak azért, hogy a hitetleneket elgondolkoztassuk? Nem teremthetnénk valamit? Például egy szép gyémánt megtenné... (A csoport nevet.)

Így feleltünk: - Aztán miért ne mondanák a hitetlenek, hogy a bűvészekhez hasonlóan te is az ingujjadból csúsztattad azt elő?

Mire ö: - Igazad van. Nagyobb dologra van szükség. Legyen például egy elefánt! (A csoport nevet.)

Mire mi: - Nem láttál még elefántot színpadi attrakcióban elővarázsolni?

JERRY: De igen. Például Siegfriedet és Royt, akik illuzionisták Las Vegasban.

ÁBRAHÁM: Úgy van. Nincs olyan, amiben a hitetlen ne kételkedne, amíg nem akar hinni! Ha pedig azzal foglalkozunk, hogy megpróbáljuk meggyőzni a hitetleneket, akkor eltérünk valódi szándékunktól: kapcsolatba lépni a keresőkkel. Érted? Nem azokat akarjuk magunkhoz vonzani, akik arra várnak, hogy varázslatokkal szórakoztassák őket!

KÉRDÉS: Hogyan tudom a leghatékonyabban kontrollálni a gondolataimat és a lelki szemeim elé vetített képeket?

ÁBRAHÁM: Ennek legjobb módja, ha mindennap sok döntést hozol arra vonatkozóan, hogy mit akarsz, és érzékennyé teszed magad a figyelmeztető csengőre. Ezt már sokszor elmondtuk.

MEGJEGYZÉS: Tudom. (A csoport nevet.)

ÁBRAHÁM: Nem ostorozunk. Csupán arról van szó, hogy egyszerűbb, semhogy el merd hinni.

Bonyolult világban éltek, és ezért azt gondoljátok, hogy ami ennyire fontos, annak nagyon bonyolultnak kell lennie, s ami ily pofonegyszerű, azzal valami bizonyára nem stimmel...

MEGJEGYZÉS: Talán ha bonyolítanátok, akkor sokan komolyabban vennék...

ÁBRAHÁM: Pontosan ezért beszélünk nektek órákon át... (A csoport nevet.) Azért foglalkoztok oly sokat mindennel, hogy megokoljátok és bizonyítsátok.

Úgy érzed, hogy mindent igazolni kell, mert nem hiszel saját lényed értékességében! Nem tudod ki vagy, ezért léted igazolására egy világot építettél magad köré.

Azt szeretnénk, ha végre megértenéd, hogy nem kell bizonygatnod létedet! Azért vagy, mert lenni akartál. Szeresd magadat olyannak, amilyen vagy; döntsd el, hogy hová akarsz eljutni; aztán rajta!
Most adunk valami más rágódnivalót: amikor igazolsz, akkor félreteremtesz. Mit gondolsz erről?

MEGJEGYZÉS: Elhiszem.

ÁBRAHÁM: Elmagyarázzuk, miért igaz ez. Amikor igazolási "üzemmódba" kapcsolsz, akkor arról igyekszel meggyőzni magadat, hogy valaminek "lennie kéne", aminek a létében nem hiszel. Igazolás közben mindig negatív érzelem él benned, s ennek ellenkezőjéről igyekszel meggyőzni önmagadat.
Ne bizonygass semmit! Mondd, hogy akarod, mert akarod, és okként ez elegendő is! Ha pedig valaki sarokba szorít, és egyfolytában azzal szekál, hogy igazold vágyad jogosságát, mondd neki, hogy azért akarod a dolgot, mert akarod, és kész! Adj neki rágódnivalót!

KÉRDÉS: Ha azt mondom, hogy "Ezt és ezt akarom", mire a másik azt feleli, hogy: "Értem, de reálisan gondolkodva...", akkor miként vágjak vissza?

ÁBRAHÁM: Mi a célod a "visszavágással"? Először ezt kell magaddal tisztáznod. Talán az, hogy tudasd vele, mire jöttél rá?

A következő szavakat javasoljuk:
- Rájöttem, hogy a realizmusom gúzsba köt, mert ha csak azt engedem meg, ami életélményemben jelenleg reális, akkor soha nem tudok azon túllépni. Ezért úgy döntöttem, hogy félreteszem a jelen realitását, és inkább a jövő realitását választom. A jövő sokkal többet tartogat számomra, mint a jelen, mert napról napra egyre jobban teremtek.

A nyitott és útkereső ember erre így felel: - Mit beszélsz? Mire te így válaszolsz: - Akarod tudni, amit én tudok erről?

- Naná!

- Nos, arra jöttem rá, hogy a gondolataim valóságot teremtenek, bár tudom, hogy ez elég hülyén hangzik. Amikor először hallottam ezt az állítást, őrültségnek véltem, de aztán elkezdtem figyelni gondolataimra és életeseményeimre. Döbbenten kellett konstatálnom, hogy teljesen szorosan összefüggnek!
Visszatekintettem életemre, és be kellett ismernem, hogy amire gondoltam, az életemben mindenütt megjelent. Más embereket megfigyelve ugyanezt az összefüggést tapasztaltam. Amiről beszéltek, az volt jelen az életükben!

Anyám folyton a betegségeiről beszél, és több van neki belőlük, mint bármelyik ismerősömnek. Ezért úgy gondoltam, hogy lehet valami igazság az állításban, s bár nem értettem, sőt kezdetben nem is igazán hittem benne, úgy döntöttem, hogy nyitott leszek a lehetőségre. - Mi van, ha igaz, és lemaradok valami fontosról? - gondoltam.

Elkezdtem hát gondolatokat küldeni, és az eredmények jöttek is rendre! Nem állítom, hogy könnyű lett volna, mert eleinte minél többet gondolkoztam, annál többet gondolkoztam... Rá kellett jönnöm, hogy az eredmény nem mindig kellemes, ám azt MIND magamnak köszönhettem.

Eleinte elkeserített, amikor kiderült, hogy gondjaimért nem okolhatok másokat, mert korábban imádtam másokra lőcsölni a problémáimat... Amikor azonban végre igazán megértettem, hogy csak magamat okolhatom a gondjaim miatt, akkor az elkeseredettséget az eksztázis érzése váltotta föl, mert teremtő létem tudatában a szabadságot leltem meg! Annak a szabadságát, hogy önmagam lehetek, s ami még fontosabb, hogy hágyhatok másokat is önmaguknak lenni! Tudom ugyanis, hogy csak olyan ember jelenik meg az életemben, akit gondolataimmal oda vonzok. S amint rájöttem, hogy meghívásom nélkül senki sem léphet az életembe, többé már nem aggódtam mások miatt. Nem félek már betörőtől; nem félek már attól, hogy valaki meg akarna erőszakolni; nem félek már semmitől, amitől korábban féltem, mert rájöttem, hogy ha nem hívom őket gondolataimmal az életembe, akkor képtelenek abba belépni!

Kezdetben zsúfolt volt a fejem, mert a gondolataimra gondolni meglehetősen fárasztónak és kényelmetlennek bizonyult, ugyanis túl sok volt belőlük. Teljes képtelenség volt minden egyes gondolatomat kontrollálni, ám idővel rájöttem, hogy csodálatos összefüggés van gondolataim és érzéseim között. Érzéseimet pedig már sokkal könnyebbnek bizonyult megkülönböztetni egymástól!

Megfigyeltem, hogy amikor jól érzem magam, akkor jó dolgokat teremtek, amikor pedig rosszul, akkor rosszakat. Ezért úgy döntöttem, hogy jól fogom magamat érezni. Ha pedig rossz kedvem van, fölteszem magamnak a kérdést: "Miért érzem magamat rosszul? Mire gondolok?" Azonosítom, majd szélnek eresztem ezt a gondolatot, s helyette inkább a célomra gondolok.

Barátom, ezennel elárultam neked tanult titkaimat. Nosza, végezz velük kísérletet, és figyeld meg, működnek-e!
Mire ő: - Mit beszélsz? (A csoport nevet.)

Amikor először hallod ezt a dumát, akkor a már említett minták miatt nem könnyű azt elfogadnod, hiszen egész életedben másokat okoltál bajaidért. Ezen szokásod miatt első, ösztönös reakciód valószínűleg ez lesz: - Kizárt dolog! Nem én csináltam ezt! Valaki más!

Amíg másokra kened a felelősséget, nem értetted meg a teremtés folyamatát.

1988. február 3.

KÉRDÉS: Ezen testi életünkben lehetőségünk van szavazni olyan kérdésekben, mint abortusz vagy halálbüntetés, tehát olyan ügyben, ami más emberek életével kapcsolatos. Ilyen esetben mi a helyes döntés? Kövessük a belső érzéseinket?

ÁBRAHÁM: Igen, arra biztatunk, hogy kövesd a belső érzéseidet! Belső érzéseid ugyanis szélesebb perspektívából erednek. Te megengedő akartál lenni. Kizárólag azért érzitek, hogy meg kéne védeni magatokat másoktól, mert nem értitek, hogy azok az emberek nem léphetnek be az életetekbe, amíg gondolataitokkal meg nem invitáljátok őket. Ha mélyen megértetted, hogy egy másik ember - bármilyen szándékkal is - képtelen életélményedbe hatolni, akkor nem érzed majd szükségét ezen lépéseknek.

Persze nem könnyű kérdés, mert rengeteg törvényetek van. Földi törvények, amiket mi megegyezéseknek nevezünk. Amúgy mi nagyon kedveljük a megegyezéseket. Számtalan olyan dolog akad ugyanis - például, hogy a zöld fény szabad utat jelez, a vörös megálljt -, ami megkönnyíti együttéléseteket.

Azt is tudjuk azonban, hogy számtalan törvényetek félelemből született! Ha bármi olyanra fókuszálsz, ami félelemből született, akkor kezded azt létélményedbe vonzani, ami miatt aztán még több törvényre lesz szükség! Az újabb, hasonló törvények még több ilyen gondolatot és ráfigyelést indukálnak, ami miatt aztán még több új törvényre van szükség...
Ennek az országnak a törvényei régebben sokkal egyszerűbbek voltak, mint manapság. Megjegyzem, sokan játszottatok szerepet azok meghozatalában, mert jelen voltatok az Egyesült Államok megszületésénél... Szóval, ahogy elfogadtok olyan törvényeket, amelyek figyelmet irányítanak ilyen-olyan jelenségre, annak hatására többet vonzotok életetekbe ezen jelenségekből, s emiatt újabb törvényekre van szükség. Ezért dagad és dagad és dagad a törvénykönyvetek. (szünet)
Ha arra gondolsz, amire vágysz, akkor nem sokat számít, hogy milyen törvényeket fogadtak el körülötted.

KÉRDÉS: Előfordul-e, hogy leszületünk testi létbe, ám a körülmények miatt mégsem fejlődünk? Tudom, hogy új élményeket élünk át, amelyek előrevisznek minket a lelki fejlődés útján. Magam és számos ismerősöm példája alapján úgy vélem, hogy az utóbbi néhány évben nagyon jelentős mértékű lelki fölemelkedés zajlik. De vajon akadnak-e olyan életek, amelyekben stagnálunk?

ÁBRAHÁM: Életeitek legnagyobb része bizony stagnálás. Ennek oka pedig a többiektől érkező ráhatás.

Amikor beleszületsz ebbe a testi létélménybe, akkor sokkal tisztábban fókuszálsz belső perspektívádra, mint a tudatos, fizikai látókörödre. Csecsemőként fizikailag még egyáltalán nem fókuszálsz. Ekkor még kitűnően emlékszel jöveteled céljára, és legyőzhetetlennek érzed magad. Minden szándékodról biztosan hiszed, hogy valóra válthatod. Ám minél hosszabb ideje tartózkodsz itt, annál inkább hallod és látod a környezetedben élők szavait, illetve életét. Elkezded - szinte szó szerint - magadba szívni az ő hiteiket, amelyek birtokában aztán már nem tudsz a korábban itt megtörténttől eltérő élményeket teremteni. Olyan dolgokat mondasz, amiket már mások is mondtak. Kérődzöl a kapott hiteken, ahelyett, hogy újakat keresnél! S ha mégis megpróbálod, akkor elkapnak és visszahúznak... Ugyanis nem akarják, hogy megjeleníts vagy megtapasztalj valami újat, mert ők többnyire a változatlanság kényelmét keresik. Legtöbbjük ugyanis nem tud a teremtés folyamatáról vagy a szélesebb látókörű lény szándékáról, sőt, esetleg még annak létezéséről sem!

Volt idő, amikor nagyon világosan értetted lényed hatalmas nagyságát. Nagyon-nagyon-nagyon sok élet után azonban a testben élő ember elkezdte elnyomni belső lényét.
Most azonban újra ébredsz! Csodálatos időszak előtt állsz! A belső lényeddel való harmonizálás ugyanis fizikailag is óriási örömökkel jár!

A megtapasztalt legnagyobb fizikai örömök mindig tökéletes összhangban állnak belső lényed szándékaival - és ez alól nincs kivétel. Legintenzívebb negatív érzelmeid pedig ellentétben állnak belső szándékaiddal. Bízhatsz ezekben az érzéseidbenl Történetesen bennük bízhatsz a legeslegjobban.

1988. február 6.

RÁDIÓRIPORTER: Mai vendégünk Ábrahám, akit Esther Hicks médiumon keresztül hallunk majd.

TELEFONÁLÓ (nagyon enervált hangon): Azt szeretném megkérdezni Ábrahámtól, hogy miként növelhetném önbecsülésemet, önbizalmamat?

ÁBRAHÁM: Mindjárt válaszolunk, majd konkrét tanácsokkal is szolgálunk, ám először hadd mondjuk el a következőt: Tökéletes vagy úgy, ahogy vagy. Nem vagy tökéletes abban az értelemben, hogy befejezett lennél, mert a fejlődésnek sosincs vége, ám jól vagy úgy, ahogy vagy.

Csak ebben a testi életben zajlik folyamatos összehasonlítgatás a lények között... Az összehasonlítás célja, hogy valamilyen vonatkozásban jobbnak találd magadat, mint a másikat. Ennek semmi értelme, hiszen nincs két azonos ember... Testi értelemben sem vagytok egyformák, de ha látnátok magatokat szélesebb perspektívátokból, lényetek teljességéből, akkor tudnátok, mennyire mélyen különböztök az univerzum minden egyéb dolgától. Értsd meg, hogy jelenlegi állapotod az eddig megélt éiményeid összegződése, és az jó! Rendben vagy úgy, ahogy vagy.

Most pedig halld a következőt: célod eléréséhez megtetted a legfontosabb lépést. Azt kérdezted: hogyan lehetne több önbizalmam? Ez egyértelműen utal rá, hogy akarsz valamit. Márpedig bármi megteremtésének első és legfontosabb lépése, hogy akard.

"Több önbizalmat akarok!" - mondod, és ettől kezdve már csak hagynod kell, hogy úgy legyen, s úgy is lesz.

Minden reggel fogj egy papírlapot, és írd föl a tetejére: "Biztosabb akarok lenni magamban! Olyan életeseményeket akarok magamhoz vonzani, amelyek segítenek ebben!"

Tudom, hogy ez most ugyancsak furcsán hangzik számodra, mert ezt valószínűleg még nem hallottad. Mégis, azt tanácsolom, merd elhinni, hogy a világmindenség hatalma olyan eseményeket sodor utadba, amelyek erősítik önbizalmadat! Várd el, ahogy mi is elvárjuk azt számodra! Sok támogatásra számíthatsz! Szavaiddal és gondolataiddal mozgásba lendítetted a folyamatot, s ezért az megtörténik.

TELEFONÁLÓ: Nagyon köszönöm a választ.

RÁDIÓRIPORTER: Köszönöm a telefont. Kedves Ábrahám! Nekem az a benyomásom, mintha te - illetve ti - és dr. Normant Vincent Peale* együtt dolgoztatok volna. Figyelsz, illetve figyeltek ti itt e bolygón más emberekre is?

ÁBRAHÁM: Néhányukat ismerjük. Nem mindegyiküket. Az említett férfit történetesen ismerjük.

Tudod, mi azonos szándék alapján gyűltünk itt össze. Az általad említett férfi belső lénye is a mi "családunkba" tartozik. Az ő tudatos, fizikai része olyan szintre fejlődött, hogy reagálni tudott a belső lényétől érkező sürgetésre.

RÁDIÓRIPORTER: A "család" tagjai valamennyien külön iskolába jártak?

ÁBRAHÁM: Nos, többé-kevésbé.

TELEFONÁLÓ (fájdalmas hangon): Mondanék néhány dolgot, majd föltennék egy kérdést.

RÁDIÓRIPORTER: Azt kérem, hogy egy megjegyzését mondja csak el, majd tegye föl kérdését, mert különben kiszaladhatunk az adásidőből.

TELEFONÁLÓ: Rendben. Nos, még csak 35 éves vagyok, de már porckorongprobléma míatt megoperálták a nyakamat... rájöttem, hogy valami rosszat tettem... elmúlt életemben, Koreában, és most különféle gondjaim vannak. Fáj a derekam... Az érdekel, vajon ez

"karmikus" ügy-e? Ha pedig "karmikus", akkor el kell-e viselnem, vagy kiegyenlíthetem a számlát?

ÁBRAHÁM: Remek kérdés! Tudd, hogy semmi köze korábbi életedhez! Egyik említett dolognak sincs ahhoz köze.
Jelen életedben csak azt tapasztalod meg, amit ezen életedben gondolt gondolataiddal teremtettél meg!

Most pedig beszéljünk rólad, mert úgy tűnik, hogy erős fájdalom gyötör, nemde?

TELEFONÁLÓ: Valóban. Volt olyan korábbi életem is, amit a harcművészeteknek szenteltem...

ÁBRAHÁM: Hadd mondjunk valamit, ami rengeteget fog segíteni. A rádiót hallgatva figyeltél-e az eddig elhangzottakra?

TELEFONÁLÓ: Igen, gondosan figyeltem.

ÁBRAHÁM: Gondolataiddal teremtéseket indítasz el, s így azt kapod, amire vágysz. Mivel azonban a tested bizonyos mértékben károsodott... Ha lüktet a fájdalomtól a lábujjad, akkor nagyon nehéz egészséges lábra gondolni. Ezért azt javasoljuk, hogy esténként, közvetlenül lefekvés előtt indíts el egy nagyon erős szándékot a következő szavakkal: "Tökéletes egészséget akarok." Ne azt mondd, hogy "Meg akarok szabadulni a fájdalomtól", mert figyelmedet az a fájdalomra irányítaná! Lásd magad inkább fájdalommentesen, tökéletes egészségben! Ha ezt közvetlenül elalvás előtt megteszed, akkor az ezt követő, több órányi alvás során, amikor elméd tudatos része kikapcsolt állapotban van, nem tudsz gondolataiddal ellentétes irányú teremtést produkálni! Ha ezt a következő 30-40 vagy akár 60 napon, minden este megteszed, óriási javulást fogsz észlelni!

TELEFONÁLÓ: Visszafordíthatom-e testem károsodását?

ÁBRAHÁM: Igen.

TELEFONÁLÓ: Nagyon köszönöm.

ÁBRAHÁM: Szívesen.

KÉRDÉS: Foglalkozzak-e azzal, hogy biztonságos helyen vagyok-e, vagy jobb, ha inkább csak arra figyelek, hogy érzéseimet követve éljem az életemet?

ÁBRAHÁM: Ez utóbbi a legjobb, amit tehetsz. Ha ugyanis arra összpontosítasz, ami zavar, akkor magadhoz vonzod a gondot. Elegendő, ha annyit mondasz, hogy "Örömteli túlélést akarok!" Valami történhet ugyanis, bár ennek valószínűsége változó, s ezért hasznos deklarálni túlélési szándékodat. Ez alapvetően elegendő is, függetlenül attól, hogy hol laksz. Ha ugyanis valóban folytatni akarod testi létedet, akkor ennek hatására a megfelelö pillanatban a megfelelő helyen leszel.

Szeretnénk, ha mindenki értesülne a jelentős változás lehetőségéről, hogy információhiány miatt senki se maradjon döntési lehetőség nélkül. Ha ugyanis valami meglepetésszerűen ér, akkor reagálsz ugyan rá, de általában nem a domináló szándékodnak megfelelő irányban!

Tudod, a cselekedeted mindig a domináló szándékod folyamát követi. Azért biztatunk szándékaid tudatos, időszegmensről időszegmensre történő megfogalmazására, hogy ha valami történik, akármi is, domináló szándékod eszedben legyen, s ne veszítsd el a fejed.

Már eldöntötted, hogy mi a domináló szándékod. Ha azonban az adott időszakra vonatkozóan nem hoztál döntést, és valami nagyon meghökkentő dolog történik, akkor a többiektől érkező hatás magával sodorhat, ami miatt aztán az általad valójában nem kívánt irányban teremthetsz.

Ezért hát igazad van. Többnyire akkor történik a legtöbb félreteremtés, amikor a részletekre figyelsz. Ezért azt javasoljuk, hogy távolodj el kissé a részletektől, és mondd: "Örömteli teremtésre vágyom! Örömteli, teremtő túlélésre vágyom! Harmóniát akarok. Az a szándékom, hogy elegendő élelmem legyen, meleg vegyen körül, és azok az emberek, akikkel harmonizálok." Ezekkel a gondolatokkal olyan körülményeket és újabb gondolatokat vonzol magadhoz, amelyek mindezt megteremtik, s annak részleteit világosabbá teszik számodra.

Fölösleges efféle bizonytalan és távoli történés esetén olyan részletkérdéseken rágódni, mint pl. "Mit fogok akkor dolgozni, vagy mivel keresek akkor majd pénzt?" Ha mégis megkísérelsz a jelenleg ismeretlen részletekkel foglalkozni, akkor a szükséges információ hiánya miatt komoly esélyed adódik félreteremtésre! Itt lép be a félelem tényező is. Ekkor ugyanis elkezdesz aggódni. Márpedig a félelem és az aggódás azt jelzi, hogy rosszul és rosszat teremtesz.

Ezért hát azt javasoljuk, gondolj a várható, örömteli tapasztalásodra! Az legyen a szándékod!

Van-e még kérdésed?

KÉRDÉS: Szeretnék az imádságról kérdezni. Hitem szerint Jézus oly módon gyógyított meg betegeket, hogy épnek és egészségesnek látta őket. Az ő hitük tette ezt valósággá?

ÁBRAHÁM: Pontosan.

KÉRDÉS: Mi is megtehetnénk ezt beteg emberekkel?

ÁBRAHÁM: Igen. Ha elég erős a hited, és - a befolyásolás révén képes vagy azt átvinni a másik emberre.

A gyógyulást az illető beteg hajtja végre. Nem tudlak meggyógyítani, de meg tudlak győzni arról, hogy van számodra gyógyulás. Ha elfogadod, hogy ez lehetséges, akkor lehetséges.

Ezért minél biztosabb vagyok gyógyító képességemben, annál erősebben hathatok rád.

JERRY: Mi akkor a legjobb módja annak, hogy soha ne szoruljunk gyógyításra?

ÁBRAHÁM: A legjobb, és ez nem csak az egészségre, hanem minden egyébre is vonatkozik, ha azt teremted meg, amire vágysz. Ez esetben nem kell azzal foglalkoznod, hogy visszacsináld egy korábbi teremtésedet, vagy teremts valami jobbat. Ez persze nem nagyon lehetséges, mert változó lény vagy. Másként fogalmazva: könnyű lenne azt mondanunk, hogy "Jobb, ha soha nem betegszel meg, s akkor nem kell a gyógyulás kérdésével betegen foglalkoznod". Ezt természetesen minden másra vonatkozóan is mondhatnánk. Jobb lenne, ha soha nem követnél el hibát, s akkor nem kellene azok kijavításával nyüglődnöd. A tudás azonban épp ebből származik! Nincs hát értelme az utólagos megbánásnak és önostorozásnak Nem érdemes azt mondani: "Nézd, balga módon milyen betegséget teremtettem magamnak!?" Sokkal bölcsebb a következő hozzáállás: "Tudom már, hogy miként hoztam ezt létre. Ezért most úgy döntök, hogy inkább a tökéletes egészséget teremtem meg!"

Hatalmas hasznát veszed félreteremtésednek ha azt önmagad számára teremtőképességed bizonyítékaként használod! A legbetegebb ember a legprofibb teremtő, mert gondolata erejével a többinél konkrétabban teremtett. És csak azért, mert a teremtménye az ő számára nem kívánt dolog, ez még nem ok arra, hogy ne szeresse önmagát, vagy hogy ne bízzon önmagában. Inkább arra ok, hogy így szóljon: "Nézzétek, milyen eredményes teremtő vagyok!"

JERRY: Az egészség tehát természetes dolog, és minden ettől eltérő dolgot mi hozunk létre?

ÁBRAHÁM: Természetes állapotod az öröm, az egészség és a fejlődés állapota. Ez nem jelenti, hogy minden, fizikai létbe lépett lény így látja, mert a testi és testetlen életeken keresztül fejlődve néhány új szándékuk született, de a létezés természetes alapállapota valóban ez.

MEGJEGYZÉS: Ábrahám! Az egyik összejövetelen mondott szavaitok rengeteget segítettek nekem. Sok más, tőletek kapott gondolat is óriási mértékben vált hasznomra, de egy mondatotok szinte folyton a fejemben jár: "Amire leginkább gondolsz, azt vonzod a teremtésedbe."

Néhány napja eljött hozzám egy barátom, akit ronccsá tett az ízületi gyulladás.15 éve öregek otthonában dolgozik. Egyfolytában a berozsdásodott ízületű öregekre gondol. A férjét rávette, hogy építsen új házat, olyan fürdőszobával, amibe tolószékkel is be lehet jutni, hátha egy napon abba kerül...

ÁBRAHÁM: Ha így folytatja, fog is...

KÉRDÉS: Idős röntgenasszisztens vagyok, de örülök, hogy otthagytam a pályát, mert akkor bizonyára sok betegséget teremtenék magamnak...

Szóval egyik este a kazettátokat hallgattam, amin elhangzik, hogy Eszter és Jerry elsősegélydobozt állított össze, s ezt követően - váratlanul - sok sérülés érte őket. Azért sebesültek meg többször is, mert az elsősegélydobozra fókuszáltak?

ÁBRAHÁM: Úgy van. A szükség gondolata bevonzotta életükbe a baleseteket.

MEGJEGYZÉS: Nekem ez a szempont igen sokat segített az életemben. Tehát elkerülni férjemmel, családommal és magammal kapcsolatban a negatív gondolatokat. Csodálatos látni a hatását! Ha valaki öregek otthonában dolgozik, és gyakran gondol az ott látható bajokra, akkor a halált is hamarabb vonzza az életébe?

ÁBRAHÁM: Nem szükségszerűen. Dolgozhatsz öregek otthonában, ápolhatsz betegeket és nyomorékokat, de javasoljuk, naponta mondd magadnak: "Segítek ezeknek az embereknek megszabadulni a maguk teremtette szenvedéstől. Saját életemben kizárólag egészséget teremtek."

MEGJEGYZÉS: De ezt a legtöbb ember nem tudja...

ÁBRAHÁM: Így igaz.

KÉRDÉS: Ezek szerint ők félreteremtenek?

ÁBRAHÁM: Úgy van.

KÉRDÉS: Akarhatsz-e valamit valaki más számára?

ÁBRAHÁM: Nem. Ha azt akarod, hogy a másik ember is tudja azt, amit te tudsz, akkor erős szándékod és a befolyás hatalma révén bizonyos gondolatok gondolására ösztönözheted őt. Ezek a benne megfogant gondolatok aztán elkezdhetik az életébe vonzani a szóban forgó dolgot. Ezt nevezzük mi jó vagy rossz ráhatásnak.

Ha egy barátod folyamatosan betegségről beszél, s te nyitott füllel hallgatod és szivacsként iszod szavait, akkor negatívan hatsz rá, mert negatív teremtésre ösztönzöd. Ha azonban csak egészségről és bőségről beszélsz, s csupa olyan egyéb dologról, amit akarsz, akkor az általad jónak ítélt irányba befolyásolod őt.

Igazad van. A legtöbb ember nincs ennek tudatában, és ezért szokásból és széles körben elterjedt ráhatás következtében - negatív teremtésre ösztönzik egymást. Utána pedig azt hiszik, hogy rajtuk kívül álló erők áldozatai, hiszen akarattal nem hoztak volna magukra ilyen bajokat, tehát nyilván csak más tehette...

MEGJEGYZÉS: Szívem szerint azt mondtam volna ennek a hölgynek: "Hagyd ott az öregek otthonát! Nézz a kezeidre! Már tíz éve teremted magadnak ezeket a göcsörtöket!"

ÁBRAHÁM: Említettél valamit, ami nap mint nap nagyon jelentős szerepet játszik életedben. Ez pedig a más emberekkel való kapcsolatod.

Gondolataiddal szinte szó szerint magadhoz vonzol betegséget, egészséget, gazdagságot, szegénységet, jó emberi kapcsolatot, rossz emberi kapcsolatot. Mindezt gondolataiddal! Na mármost, bontsuk ezt egy kissé finomabb összetevőkre! Vedd észre, hogy minden emberben, akivel kapcsolatba lépsz, a fölsoroltak mindegyikéből akad valamennyi. Van bennük olyan, amit akarsz, és olyan is, amit nem áhítasz.

Még legnagyobb ellenségeddel is több ponton harmonizálsz, mint ahány ponton nem. Ezért, ha olyan emberrel akarsz interakcióba lépni, akivel nem jössz ki, aki szinte folyamatosan megszólaltatja figyelmeztető csengődet, tudd a következőt! Ha azt akarod látni benne, amivel egyet tudsz érteni, ha azt óhajtod látni, ami tetszik neked, akkor éppen ezeket a dolgokat kezded, szinte szó szerint előcsalogatni belőle!

MEGJEGYZÉS: Ugye azért, mert csak azt vonzod magadhoz, amit látsz?

ÁBRAHÁM: Érkezésed előtt Eszter a tévét nézte. A faji megkülönböztetésről ment egy műsor. Ennek kapcsán Eszter új felismerésre jutott.

A faji megkülönböztetést az az ember teremti meg, aki bántalmazottnak érzi magát. Az a lény, aki úgy hiszi, hogy ővele tisztességtelenül bánnak. Ez a hit, ez az elvárás váltja ki a jelenséget olyan emberekből, akik egyébként soha nem lennének rasszisták. A legtöbb embernek soha nem jutott volna eszébe rasszistának lenni, mert kapcsolataikban velük szemben ez az elvárás egyáltalán nem jelentkezett.

Ám mivel él bennem a hit, hogy "bőrszínem miatt szemetül bánnak velem", ezért az utcán járva ezt a viselkedést csalogatom elő mindenkiből, akivel kapcsolatba lépek. De mivel nem vagyok tudatában, hogy gondolatommal így teszek, ezért téged hibáztatlak. Hibáztatlak, mert furcsán nézel rám. Azt gondolom, nem kedvelsz, mert a bőröm színe más, mint a tiéd. Holott mindennek semmi köze hozzád! Én hívtam elő mindezt belőled, a gondolatommal! Érted? Tudsz követni? Érted, hogy minden kapcsolatban, amikor kellemetlen élményt élsz át, azért tapasztalod meg azt, mert oda irányult a figyelmed?

Hadd mondjunk konkrét példát, majd meghallgatjuk a véleményedet! Találkoztál-e már olyan emberrel, távol az ő környezetétől, szüleitől, iskolájától, akit szinte tökéletesnek láttál? S minél csodálatosabbnak láttad, ezzel a hozzáállásoddal számodra annál csodálatosabbá is vált. Aztán meghív otthonába, ahol az anyja elkezdi sorolni az illető gyöngeségeit, legyőzendő hibáit, eddigi botlásait, s te hirtelen más színben látod őt! Egyszer csak azt mondod neki:

"Valóban, látom, hogy te nem is vagy olyan jellemes, mint amilyen jellemesnek eddig gondoltalak! Valóban nem vagy olyan okos, mint amilyen okosnak eddig hittelek!" S ahogy ezzel az új szándékkészlettel veszed szemügyre az illetőt, elkezded előhívni belőle azt, amit nem kedvelsz benne. Majd idővel így szólsz: "Nem akarok többé találkozni veled! Én a tökéletes társat keresem!" A legtöbb kapcsolat emiatt megy tönkre: amikor egymáshoz vonzódtok, akkor az vonz titeket egymáshoz, amire vágytok. Amint azonban már együtt vagytok, figyelmetek fókusza már nem azon van, amit akartok, hanem amit nem akartok!
Íme az alapelv, ami mindenre vonatkozik: ebben az emberben csupa olyan dolgot látsz, amire vágysz, mígnem valakinek a befolyásoló hatására elkezded észrevenni a hibáit. Tehát mások, vagy akár saját szokásaid hatására a hiányosságokat keresed az illetőben. Ennek pedig az lesz a következménye, hogy előhívod belőle az általad nem kedvelt vonásokat. Szinte felszólítod a számodra kellemetlen dolgok megtételére! A befolyásoló hatás előtti időszakban pedig azokat a jellemvonásokat csalogattad elő belőle, amiket szerettél benne. Érted amit mondunk?

A "tökéletlen" vagy "tökéletes" embernek ehhez semmi köze! Ugyanígy végső soron nem a rasszizmussal vagy a faji megkülönböztetéssel vádolt emberek teremtik meg azt az országban, hanem az, aki úgy érzi, hogy vele szemben előítélettel viseltetnek!

KÉRDÉS: Jó, jó, értem. De akkor ez azt jelentené, hogy a tökéletlenségekre gondolva valójában te hozod mindazt elő belőle? 
ÁBRAHÁM: Igen. Ő ily módon és ilyen értelemben a te teremtményeddé válik!

KÉRDÉS: Rendben. Minél több negatívumot hívsz elő belőle, annál kevésbé kedveled. Nyilván ennek megfelelően is kezeled őt. Akkor most az ő hibája, hogy így bánsz vele vagy a tiéd?

ÁBRAHÁM: A szándékaidnak megfelelő dolgokat fogod megtapasztalni vele kapcsolatban. Ő olyan, amilyen mindig is volt. Ő ugyanolyan, mint mindenki és minden, vagyis a különféle tulajdonságok és dolgok egyfajta keveréke. Te azonban azt hozod elő belőle - ahogy az életből is -, amire figyelmedet irányítod!

Márpedig ha arra fókuszálsz. amit látni akarsz, akkor azt vonzod életélményedbe - legyen szó akár egyetlen lélekről vagy az egész univerzumról !
MEGJEGYZÉS: Mondhatnék egy hasonlatot? Egy olyan esetről van szó, ami nemrég történt meg velem. Egy barátom előkertjébe léptem be, amikor az ő, meglehetősen agresszív kutyája felém szaladt. Imádom az állatokat, ezért néhány kedves szót szóltam hozzá, mire boldogan csóválni kezdte a farkát. Két másodperccel később egy hölgy jött át az utca túloldaláról, hogy valamit kidobjon a kukába. Amint meglátta az ebet, azonnal negatív módon reagált rá, mire az állat rárontott. Ugyanaz a kutya!

ÁBRAHÁM: Igen, ez kitűnő hasonlat.

KÉRDÉS: A szóban forgó emberekben akkor végtére is valóban benne vannak ezek a tökéletlenségek?

ÁBRAHÁM: Igen, mindenkiben benne vannak.

KÉRDÉS: És mi vagy utat engedünk nekik, vagy nem?

ÁBRAHÁM: A hozzájuk való viszonyod attól függ, hogy képes vagy-e arra fókuszálni, amit akarsz. (Odakinn egy kutya nagyon hangosan kezd ugatni, mire a csoport nevetésben tör ki.)

KÉRDÉS: Én arra utaltam, hogy amit abból az emberből előhozol...

ÁBRAHÁM: Hadd szakítsunk félbe! Jellemzően az történik, hogy az egyik ember a másikat okolja az ő tökéletlensége miatt.
Arra akarunk rávenni, hogy vállalj felelősséget az interakciótokban felszínre bukkanó hibáiért, mert azokat te hívod elő belőle jelenleg még az az uralkodó tendencia, hogy meglátják a másik ember gyengéit, s megbírálják és hibáztatják a másikat. Mi viszont azt mondjuk, hogy csak az jelenik meg, amit látsz benne!

És akkor hol vagy te? Valójában ott, ahonnan mindenkivel tökéletes kapcsolatot alakíthatsz ki, ha tisztán tudod, hogy mit akarsz és csak azt látod, amit akarsz. Amikor pedig olyant látsz, ami nem áll összhangban azzal, aki vagy, nézz félre! Amikor jelzőcsengőd megszólal, mert amit látsz, az nincs összhangban azzal, amit akarsz, akkor irányítsd figyelmedet valami másra!

Leginkább a következőt akarod megérteni ebben az életben. Ez a létező legerősebb szándékod, ezért hangsúlyozottan mondjuk: MEGENGEDŐ akarsz lenni. Tudni fogod hogy mikor érted el hogy kész van még akkor is hagyni a másikat amikor a másik nem ha téged. Amikor képes vagy még olyankor is engedni a másikat amikor ő nem enged téged akkor érted el a tökéletes szabadságot!
Valójában kizárólag a negativitás kötözi meg kezeidet! Anélkül szabad és örömteli vagy. Így aztán, amikor egy másik emberre nézel, és csak azt látod meg benne, ami örömet jelent, akkor szabad vagy! Ha valakire ránézve a negatívumot kiváltó dolgokat látod meg, akkor annak a döntésednek a rabjává válsz, amelyben elhatároztad, hogy mit hívsz elő belőle.


Azt javasoljuk, vedd le mindenki válláról a felelősséget, akit eddig hibáztattál! Mert mindaz a rossz, amit tesznek, és ami zavart okoz életedben, azt nem ők teszik! Valójában te teszed azt!

MEGJEGYZÉS: No, ez súlyos... (A csoport nevet.)

ÁBRAHÁM: Történetesen ez a legsúlyosabb, legmélyebb állítás. (A csoport ismét nevet.) És ezek a legjelentősebb szavak, amiket tőlünk hallotok. Egymással ugyanis folyton interakciókba léptek, és kedves barátaim, az előbbi állítás nem csupán másokra vonatkozik, hanem saját lényetekre is!

Saját lényedből is sokszor azt hívod elő, amit nem akarsz, hogy legyen!Ha magadra  nézve a rosszat látod, akkor arra figyelsz, ami nem áll összhangban legnagyobb szándékoddal. Ezzel a hozzáállásoddal viszont éppen abból teremtesz többet!

Azt lásd hát magadban, amit akarsz, amire vágysz, és akkor azt is hívod magadból elő! Érted? Igen, úgy látom érted. Nagyszerű! (Jerryhez:) Leírtad ezt?

JERRY: Azt írtam le, hogy "Magnóról átírni! Súlyos!" (A csoport nevet.) 
ÁBRAHÁM: Van-e még valami?

KÉRDÉS: Hogyan lehet megtanulni megkülönböztetni saját elménkben a tényleges igazságot a puszta érzékeléstől?

ÁBRAHÁM: Van különbség? Nézzük ennek a kiindulópontját, mert ez is egy remek kérdés, és igen bő téma. Talán ezzel kapcsolatban halljuk a legtöbb megjegyzést tőletek. Hiszen azt akarjátok tenni, ami helyénvaló. A jót akarjátok meglelni. Azt azonban már nem tudjátok, hogy hol keressétek, kiben bízzatok, hogy kinél van az igazság. Oly sok különböző dolgot hisznek igaznak, hogy az igazságkeresés jobbára igénybe veszi az egész életet, s mégsem tudhatod soha biztosan, hogy megtaláltad azt.

Kitűnően fogalmaztad meg a kérdést! Válaszunk: "igaz" csak az lehet, amit bármely pillanatban igaznak érzékelsz.

Ha tűz ütne ki ebben a házban, és a tűzoltók fecskendőikkel berohanva vízzel árasztanák el a szobákat, hogy kioltsák a lángokat, mindenki nagyszerű dolognak tartaná azt. "Igaz" az, ami jó. Ha azonban ugyanezek a tűzoltók ugyanezt tennék, tehát fecskendőikkel vizet zúdítanának a szobákba, holott itt nem ég semmi, akkor mindenki azt mondaná ennek az "igazságáról", hogy az nem volt annyira jó... Érted? Holott ugyanarról beszélünk! Csupán az idő, a szándék, az ok, az ismeret, a megértés, a körülmény más.

Ha tehát elfogadod, hogy minden megtapasztalás jó-hangsúlyozzuk: minden! minden!.MINDEN MEGTAPASZTALÁS JÓ!-akkor érted majd meg, hogy minden élményben IGAZSÁG van, s az ugyanolyan változó valami, mint a tapasztalás, az akarás és a változás megértése.
Olyan kultúrában nőttél föl, amelyik megszületésedkor kész hitrendszerrel fogadott: "adva van egy szabályrendszer. Ezek jó dolgok, emezek pedig rosszak." Valójában nem így áll a dolog!
Ha önmagadon kívül keresed az igazságot, ha mások szavain át hallod azt, akkor örökké élni fog benned a kérdésed, mert sokféle választ hallasz majd. Ha azonban a belőled előjövőben keresed igazságodat, akkor azt soha nem fogod megkérdőjelezni, mert belső lényed ismeri a számodra megfelelő igazságot, s abban tökéletesen megbízhatsz!
Ezért aztán, amíkor pozitív érzés jár át, tudhatod, hogy afelé haladsz, ami éppen akkor tökéletes számodra. Amikor negatív érzést érzel, akkor pedig távolodsz attól, ami jó számodra. Érted?

KÉRDÉS: Mondjatok valamit a "bűnösségről"!

ÁBRAHÁM: A bűntudat negatív érzelem, ami általában akkor jelentkezik, ha nem azt teszed, amit valaki mondott, hogy tenned kéne.

A szabály így szól: "ez jó, ez rossz." Ezért, ha az utóbbit teszed bűntudatod támad. Nem azért, mert az valóban rossz volna, hanem mert azt gondolod, hogy olyant teszel, ami nem jó, és belső lényed így szól: "Ne így!" Ilyenkor nem állsz összhangban nagyobb szándékoddal, amely a tapasztalatgyűjtés. Érted?

Ez szintén "súlyos" dolog. (A csoport nevet.) Az előbbi szavak hallatán sokan valószínűleg legszívesebben üvöltve és tombolva rohannának ki e szobából, mert oly mélyen meg vannak arról győződve, hogy igenis léteznek követendő szabályok. Ha azonban azt mondják, hogy "örömkereső lény vagyok", és értik is e mondata valódi jelentését, s megfigyelik az ezzel kapcsolatban bennük jelentkező érzést, akkor talán megértik a dolgot.

KÉRDÉS: Ha negatív élményen keresztülmenve fejlődök, mert bár örömteli élményre vágytam, mégis negatívat kaptam, akkor a harmónia ellenében teszek?

ÁBRAHÁM: Igen. Figyelj érzéseidre, és amikor jól érzed magad, tudd, hogy összhang van benned, és a szándékodnak megfelelő irányban haladsz! A negatív érzés félreteremtést jelez.

Egyszerű, nem? Valahányszor nem érzed jól magad, hagyd abba azt, amit csinálsz! Figyelj, fontos, ezért megismétlem: VALAHÁNYSZOR NEM ÉRZED JÓL MAGAD, HAGYD ABBA AZT, AMIT CSINÁLSZ! Tudnod kell, hogy az éppen akkor gondolt gondolat hozza elő belőled a negatív érzést!

Ez különlegesen fontos, ezért álljunk meg itt egy percre! A bűntudat kérdésével foglalkozunk. "Mamám azt mondta, hogy ha nem járok templomba, akkor a pokol tüzén fogok égni. Ő ezt elhiszi. Kedvében akarok járni, ezért azt mondom neki, hogy templomban voltam, holott valójában játszani mentem. Most pedig eltölt a bűntudat."

A bűntudat nem azért jelentkezik, mert játszom, és nem a templomban ülök. Azért érzek bűntudatot, mert úgy gondolom, hogy olyant teszek, ami rossz. Erre pedig belső lényem így reagál: "itt nincs összhang!"

Azért tisztáztuk ezt, mert amikor azt javasoljuk: "ha negatív érzést érzel, akkor hagyd abba, amit teszel", akkor azt értelmezhetnéd úgy, hogy hagyjam abba a templomba nem menést, mert az váltotta ki belőlem ezt a rossz érzést. Nos, nem az. Amikor úgy döntöttél, hogy nem a templomba mész, hanem játszani, akkor a játék gondolatára izgatott öröm járt át. Bűntudatod csak akkor jelentkezett, amikor mamádra és az ő elvárására gondoltál! Érted már, hogy mit magyarázunk? A vétkezés gondolata hozza elő belőled a negatív érzést, ezért ezt a gondolatot érdemes leállítani.

Érted szavainkat? Innen ered a bűntudattal kapcsolatos zavar. Ahhoz, hogy teljes mélységében megértsd ezt a témát, először világosan tudnod kell, hogy minden negatív érzelem üzenet belső lényedtől, ami azt tudatja veled, hogy a gondolatod nem áll összhangban szándékoddal! Ha a bűntudat érzését olyan negatív érzésként fogadod, ami azt jelzi, hogy pillanatnyi gondolatod nem áll összhangban azzal, aki vagy, akkor közelebb kerülsz annak megértéséhez, hogy miért is ébredt benned a bűntudat érzése.

Ha szélnek tudod ereszteni azokat a címkéket, amiket olyan érzésekhez ragasztottál, mint pl. bűntudat, irigység, féltékenység, harag, gyűlölet, csalódottság, szorongás, feszültség és félelem, és rájössz, hogy ezek valamennyien csak negatív, figyelmeztető csengőjelzések, akkor majd könnyebben megérted, mit akar üzenni a figyelmeztető csengőd. Legtöbbször nem azért jelentkezik a bűntudat érzése, mert valami "rosszat' tettél, hanem mert szabadságod elnyomódik! A figyelmeztető csengő megszólal, és nem azért, hogy abbahagyd az éppen végzett cselekedetet, s nem is azért, hogy menj templomba, hanem, hogy tudassa veled: az éppen gondolt gondolatod nincs összhangban azzal, aki vagy.
Bűntudatot érzel, s közlik veled, hogy bűnös vagy, mert vétkeztél. Nem a vétkezés miatt érzed a bűntudatot. Azért érzed ezt a negatív figyelmeztető csengetést, mert irányítani akarnak, holott te a szabadságot keresed! Olyan lény vagy, aki azért van itt, hogy éljen és tapasztalatot gyűjtsön, örömteli életélményeket! Nem azért ébred benned a bűntudat, mert vétkezel, hanem az azzal kapcsolatban gondolt gondolatod miatt!

Kultúrátok hemzseg a bűntudattól. A bűntudat akadályozza meg azt is, hogy szeresd magadat. Bűntudatot érezve pedig további bűnös dolgokat keresel magadban. Még több okot keresel a bűntudat érzéséhez. Érted?

JERRY: Gyerekként nagyon sok, különböző templomba mentem el. Mindegyikben más és más dolog miatt éreztem bűntudatot. Az egyikben bűnnek számított a táncolás. A másik templomban eltérő szabályrendszerrel találkoztam. Ott a tánc nem számított bűnnek, s így ott már nem éreztem bűntudatot a tánc miatt, és így tovább. A lányok sem éreztek bűntudatot sminkjük miatt abban a templomban, ahol a sminkelés nem számított bűnnek...

ÁBRAHÁM: Tökéletes példa! Erről van szó, ez a célunk. Tökéletes! A lényeg tehát, hogy a bűntudatot nem a táncolás okozta. A bűntudat a különféle emberek tánccal kapcsolatos, különféle gondolatai miatt ébredt benned. Remek! Ez pedig most visszavezet a kérdésedhez. (A korábbi kérdéshez.) "Az igazság valamilyen, az érzékelésünkön kívül álló dolog?" Láthatod, nem az. Jó. Lépjünk tovább!

KÉRDÉS: Rengeteg metafizikai tárgyú könyvet olvastam el az utóbbi időben, és számtalan emberrel beszéltem ilyen témáról. Újra és újra zavarba hoz a kérdés, hogy míg ezen a síkon élünk, közben állítólag már a következőre készülünk. Számomra ez ellentmondás. Úgy érzem, hogy minden időmet arra kéne fordítanom, hogy fölkészüljek a következő létsíkon való életre, és nem kéne aggódnom a jelenlegi miatt, de nem tudom, hogyan lehetne ezt valójában megtenni.

ÁBRAHÁM: Nagyon-nagyon örülünk, hogy ezt fölvetetted, ugyanis ezzel kapcsolatban elég nagy káosz uralkodik a fejekben. Itt az ideje hát, hogy helyére tegyük az ügyet.

Te fizikai lény vagy egy fizikai dimenzióban, azzal a szándékkal, hogy e síkon élj. Ez a domináló. Amit ebben a fókuszált dimenzióban gondolsz és teszel, az testesíti meg szándékodat.

Igen, bíztatunk tudatos, fizikai lényed és belső lényed összehozására avagy elegyítésére, de nem arra, hogy figyelmed fókuszát innen valami más helyre helyezd át!

Kulcsfontosságú megértened, hogy azért vagy a fizikai világban, mert ezt akartad! Húsod és csontod rá a bizonyíték. Ne érezd hát úgy, mintha más létsíkon összpontosulnál!

Az elegyedés létrehozása céljából - ez valójában az az ébredés, amiről már oly régóta hallasz - azt javasoljuk, hogy vonulj félre napi 15-20 percre! Többet nem javasolunk. Időd és figyelmed fennmaradó részét irányítsd a jelen helyre és időre, hiszen itt teremtesz! Akadnak, akik ezt nem értik meg, részben azért, mert el szeretnének szökni. Olyant teremtettek, ami nem kedvükre való, és ezért valami mással szeretnének foglalkozni... Ezért ittlétük eredeti céljától eltérő helyre fókuszálnak. Ez azonban nem okoz számukra jó érzést. Jegyezd meg, hogy érzéseid irányítanak! Világos mindez?

KÉRDÉS: Igen. Ajánlotok-e valamilyen olvasmányt vagy feladatot ez ügyben?

ÁBRAHÁM: Igen. Azt a feladatot, hogy élj! Az élet megtapasztalása tudást eredményez. A szavak és könyvek remek dolgok, mert gondolkodásra ösztönöznek, de valamennyi csak gondolatstimulátor! Valójában egyik sem sokkal jobb a másiknál. Minden értékes, ami gondolkozásra, s igy életélmény bevonzására késztet. Azt javasoljuk, hogy szándékaidat foglald tudatos állításokba, és meglátod, életedbe fogod vonzani közülük a megfelelőt!

Adunk konkrét információt is, mert igényeled, és az valóban igen értékes. Ha létre óhajtod hozni az elegyedést - nagyon érdemes!!! -, akkor mindössze akarnod és hagynod kell azt. Az akarás rész egyszerű, már jelét is adtad. A hagyás, illetve a megengedés mindössze abból áll, hogy mindennap 15-20 percre félrevonulsz, és megengeded magadnak, hogy egyfajta zsibbadt állapotba merülj. Tudod, hogy mit értünk ezen?

KÉRDÉS: Nem. Meditálást? Még soha nem próbáltam.

ÁBRAHÁM: Ó, pedig oly egyszerű! Elmondjuk, hogyan tudod könnyen elérni ezt az állapotot. Ha vágysz erre az elegyedésre, akkor az egyenlet felét máris teljesítetted. Ugyanis csak ennyi kell hozzá: akard és hagyd; és úgy lesz!

A hagyás érdekében a következő a teendő: naponta egyszer, 15-20 percre akard lecsöndesíteni fizikai, tudatosan gondolkodó elmédet! Ne hosszabb időre, mert akkor az már ellen fog állni! 15-20 perc elegendő. De ne másnaponta, hanem mindennap! Egy ideig rendszeresen! 20 napig elég. Ha 20 napon át minden nap 15-20 percre leülsz, akkor az lehetővé teszi az átjáród megnyílását.

Ahogy ott ülsz, tedd a talpadat a földre, kezedet pedig az öledbe vagy ahogy kényelmes! Ne feküdj le, mert akkor elalszol! Túl kényelmes székbe se ülj, mert akkor is elaludhatsz! Ha pedig elalszol, akkor nem a házi feladatodat végzed. Tehát ott ülsz, azzal a szándékkal, hogy meditálj, bár mi ezt a kifejezést nem nagyon kedveljük... A folyamat valódi célja, hogy lecsöndesítsd a fizikait, a testit, hogy érzékelhesd a belsőt. Ez azt jelenti, hogy ilyenkor nem szabad tudatosan gondolkoznod. Na már most, ha azt mondjuk, hogy "ne gondolkozz!", akkor annak hatására azonnal elkezdesz gondolkozni, mert gondolkozni akarsz. Egész rendszered gondolkozásra treníroztatott!

Ahogy tehát ott ülsz a csöndes szobában, zavaró fénytől és hangtól mentes környezetben, behunyt szemmel, figyelj a légzésedre! Ha ugyanis olyan dologra figyelsz, ami némi gondolatot ugyan igényel, de azért nem túl sokat, elméd lecsöndesedik. Tehát ott ülsz, és belégzel, majd kilégzel. Belégzel, majd kilégzel... Előfordult-e már, hogy túlzásba vitted a lélegzést? Ha túl sok oxigént lélegzel be, attól egyfajta bizsergést észlelsz. Hasonló érzésről beszélünk mi is.

Ha megengeded magadnak, hogy nagyon mélyen lélegezz, akkor azt fogod tapasztalni, hogy egy kis bizsergést érzel. Ezt gyakorolva - talán már az első alkalommal - úgy érzed majd, mintha egy kissé eltávolodtál volna az anyagi világtól. Ha némi zsibbadtságot észlelsz - talán az alattad lévő széket sem fogod érezni -, elvégezted feladatodat.

Ha ez nem történik meg az első, a második vagy akár a tizedik alkalomkor, ne aggódj! Fogalmazd meg gondolatban célodat: "Le akarom csöndesíteni elmémet! Tudni fogom, hogy elmém lecsöndesült, mert akkor zsibbadtságot érzek." S amikor megérzed ezt a bizsergést, ezt a zsibbadtságot, ami különbözik minden korábban megtapasztalt érzésedtől, fölismered, hogy ez egy új jelenség. Ekkor tudhatod, hogy a magad részét megtetted, s ezt követően belső lényed elvégzi majd az ő részét. Ha már elérted azt a zsibbadt állapotot, belső lényed elkezdi megnyitni átjáródat. Tudnod kell, hogy ez nem azt jelenti, hogy lényeden keresztül valóságos, fizikai átjáró töretik! Nem jár ez a folyamat semmiféle testi feszültséggel vagy kellemetlenséggel! Egyszerűen az energia átrendeződéséről van szó.

Minden, az anyagi világban élő lénynek van teremtett teste. Ez részed. Létezik azonban egy olyan energia is, ami átjár és éltet. Ez teszi a különbséget élő és holt közt, s te hozzászoktál ehhez a téged átjáró, éltető energiához. Születésed pillanata óta ismered, s azt mondod rá: "ez az érzés az életérzés." Most azonban egy új energia kezd majd hozzákeveredni ehhez, és az általunk átjárónyitásnak nevezett folyamat pontosan ezt célozza meg. És ezt már nem te csinálod! Nem kell tudatosan tudnod, hogy miként kell ezt végrehajtani! Nem kell ehhez ismerned a csakrák színeit, sem elhelyezkedésüket és mibenlétüket! Lényedben sok-sok hangolási pont található. Tudatosan ne bonyolódj bele ezekbe! Hagyd belső lényedet, majd ő elvégzi a folyamatot, hiszen ő sokkal többet tud erről, mint amennyit tudatos éned valaha is tudni fog róla! Hagyd rá mindezt belső lényedre! Neked csupán a testi rész lecsöndesítése a feladatod. A többit elintézi a belső lényed. S ahogy belső lényed elvégzi munkáját, te...

Kezdjük újra! Elmondjuk sorban a hangfelvétel kedvéért, hogy minden egyes lépés teljesen világos legyen. Első célod annyi, hogy nyugodtan ülj, és elérd a zsibbadtság állapotát. Ha már megtapasztaltad ezt, és teljesen mindegy, hogy hány nap alatt történik ez meg, akkor tudhatod, hogy átjáród megnyílt. Abból is tudni fogod, hogy érdekes érzéseid támadnak majd. Egy kis érintésszerű érzést érzel itt, egy kis szurkálást ott. Semmi fájdalmasat! De lehet, hogy például így szólsz: "Ó! Most épp az orromon dolgoznak! Most meg a lábujjaimban érzem őket." Csupán egy apró érzés, ami már az új, rajtad átáramló energiát jelzi, s te észreveszed a különbséget itt és ott. Ha már mozgást kapsz (a fej körbegördül a nyakon), akkor az átjáród teljesen nyitva van. Ha pedig az átjáród már teljesen megnyílt, akkor nincs többé szükség erre a meditációs folyamatra. Bár sokan folytatják, mert megszeretik azt.

A meditációnak számos célja lehet. A mi célunk, ahogy azt már kifejtettük, hogy megnyíljon az átjáró. Mit jelent ez? Mit eredményez, ha megnyílt az átjáró? Talán azt jelenti, hogy bármi, ami odaát van, az átjuthat rajta? Nem, nem ezt jelenti. Csupán azt, hogy megnyitod az önmagad és az önmagad közötti kaput. Belső lényed, tehát az a részed, amelyik érzéseken keresztül már eddig is üzent neked, így már nemcsak egyértelműbb érzéseket, hanem gondolatokat is küldhet neked! És azt is jelenti - és ez nagyon fog neked tetszeni (a kérdezőnek: mert nagyon nem akarsz önző lény lenni; fontos számodra, hogy mindenben megtedd a magad részét) -, hogy hasznára teszel a Minden Létezőnek! Amikor ugyanis az átjáró nyitott, akkor nem csupán te veszed hasznát a belső dimenzióból hozzád érkező tudásnak, hanem a belső dimenzióban létező valamennyi lény is tisztábban hasznát veszi a te életélményednek, mert az átjáró mindkét irányban lehetővé teszi az információáramlást! Érted?
EZ AZ AZ ÉBREDÉS, AMIT EMLEGETTÜNK! A legtöbb ember nincs tudatában, hogy ezt bárki megtapasztalhatja. Azt hiszik, hogy van, aki királynak születik, akinek minden nagyszerű élmény megadatik, a többiek meg csodálják őt. Hát nem így áll a helyzet! Az igazság az, hogy mindenki megkapja ezt az ébredést, a belső lénynek és a tudatos, testi lénynek az elegyedését. Ezt elérve pedig a testben töltött életed élménye - hiszen jelenleg a fizikai dimenzióban összpontosulsz, mert abban akartál összpontosulni intenzívebbé válik, mint azt jelenlegi ismereteiddel akárcsak elképzelni is tudod! Fizikai megtapasztalásod finomabb lesz, mint korábban bármikor is volt! Örömöd eksztázissá válik. Szereteted és szerelmed forróvá. A lelki béke érzése simogatóbbá, mint amit valaha is éreztél. Minden élményed fölerősödik!

Irányításod kifinomultabbá válik, s ha hagyod, sokkal gyorsabban és sokkal drámaibb módon fogod vágyaidat manifesztálni, mint korábban.

Amint vizualizálod céljaidat, azok nagyon gyorsan realizálódnak majd. Érted? Fizikai létélményedben csodás lehetőségek szunnyadnak, s ezek fölébresztése az átjáró megnyitásának tudatos megengedésével veszi kezdetét!

Köszönjük kérdésedet, mert lehetővé tette számunkra annak kifejtését, hogy elsősorban mi célból is léptünk kapcsolatba a jelenleg testben élőkkel. Azért, hogy - ha ti is úgy akarjátok - ehhez az élményhez vezessünk el benneteket!

KÉRDÉS: Azt mondtátok, hogy több célból lehet meditálni. Ha már kinyitottad az átjárót... Én mindennap meditálok, mert úgy érzem, hogy nyitva kell tartanom az átjárót.

ÁBRAHÁM: Elegendő akarni.

KÉRDÉS: Elegendő akarni, ha már nyitva van?

ÁBRAHÁM: Bármit teremtettél, utána már csak annyit kell tenned, hogy továbbra is akard, s akkor meglesz.

KÉRDÉS: Mi zárná be újra?

ÁBRAHÁM: A nyitvatartás nem akarása. Tudod, egyetlen teremtés sem ér véget. A legtöbben nem értik ezt. Teremtesz valamit az életélményedben, s miután megkaptad azt, úgy érzed, hogy többé nem kell akarni, hiszen már megvan. Ezért aztán elkezdesz más dolgokat akarni. Holott továbbra is akarnod kéne a már megteremtett valamit, illetve figyelmet irányítani rá, különben eltűnik! Sokan megtapasztaljátok ezt a kapcsolataitokban. Életedbe vonzod azt, majd mivel már megvan, nem akarod többé, aztán csodálkozol, hogy miért is ért véget...

Ez mindenre érvényes. Kezdd el nem akarni az autódat, és megnézheted, ahogy darabjaira hullik! Irányítsd tekintetedet arra, amit jobban akarsz, vedd le akarásodat arról, ami már megvan, és utóbbi a saját szemed láttára fog szétesni! Az áhított dolgokra nézve érezz csodálatot irántuk!

FOLYTASD AZ ÁLTALAD ÁHÍTOTT DOLGOK ÉLETEDBE VONZÁSÁT. BÁRMIT IS AKARSZ, VONZZAD AZT GONDOLATODDAL, ÉS HA ANNAK SZENTELSZ GONDOLATOT, AMIT NEM AKARSZ, AKKOR AZT IS VONZANI FOGOD! EZ EGYSZERŰEN TÖRVÉNY.

MEGJEGYZÉS: Szerintem ez egy jó törvény, mert így mindig tudod, hogy hol is tartasz.

ÁBRAHÁM: Így igaz.

KÉRDÉS: Kérdések merültek föl bennem néhány, az utóbbi időben olvasott könyvvel kapcsolatban, és reméltem, hogy megkérdezhetem róluk a véleményeteket...

ÁBRAHÁM: Nyugodtan. Tele vagyunk véleménnyel... (A csoport nevet.)

KÉRDÉS: Elkezdtem olvasni egy (metafizikai témájú) könyvet. Csak az előszavát olvastam el, amikor belekezdtem egy másikba is. Arra gondoltam, talán kérdezhetnélek titeket erről a két könyvről.

ÁBRAHÁM: Mindkét említett könyvben akad olyan, amivel tökéletesen egyetértünk, és olyan is, amivel nem.

KÉRDÉS: De tudni fogom-e...

ÁBRAHÁM: Igen, tudni fogod. Az olvasás közben jelentkező érzésed fogja jelezni, hogy az adott rész megfelel-e annak, aki vagy.

Ismét beszélnünk kell arról, ami bármely pillanatban elérhet minket. A Földön élők tudása a nem anyagi világról egy fejlödő jelenség. Az általad említett könyv, történetesen mindkét említett könyv, jelenleg nincs tökéletes összhangban azzal, ahová mi a testben élőket el akarjuk juttatni. Megiródásukkor azonban teljesen megfelelőek voltak, mert akkor még máshol tartottatok. Érted?
Amikor azt mondjuk, hogy "tartottatok", akkor általánosságban az emberiségre utalunk, tehát a Föld bolygón, testben élőkre. Ez az általánosítás mindig kissé zűrös ügy, hiszen valójában nem vagytok egyformák. Az emberek többségére azonban egy időben az volt a jellemző, hogy csak annak a létezésében hittek, amit meg tudtak fogni, nézni, szagolni vagy ízlelni. Ha valaminek a létezését nem tudták bebizonyítani testi érzékszerveiken keresztül, akkor az számukra nem is volt. Ám idővel egyre többen kezdték megtapasztalni, hogy valami mégiscsak van.

Azt a valamit elkezdtétek ISTENNEK, boszorkányoknak, angyaloknak nevezni. Majd idővel arról kezdtetek beszélni, hogy "a holtak képesek kommunikálni velünk". Nem értettétek ugyan, de már tudtátok, hogy valami érkezik a nem fizikai dimenzióból. A megholt Mari nagynéni vagy Pista nagybácsi bejelentkezett. Aztán kezdtétek megérteni, hogy útmutatás is érkezik odaátról, konkrét útmutatás, és ezért elkezdtétek vezetőknek nevezni ezeket a lényeket.

Most pedig azt szeretnénk értésetekre hozni, hogy vezető nem csupán egy-két kiválasztott számára adatik meg, hanem mindenki számára, aki óhajtja! Továbbá, hogy útmutatásért nem kell idejönnötök, hiszen az bennetek van, feltéve, hogy hajlandóak vagytok abban megbízni!

Így hát eljön majd az idő, amikor már nem fogunk egyetérteni azzal a dologgal, hogy lények jönnének ehhez az asszonyhoz (Eszterhez). Akkor majd azt mondjuk: "ma már ez nem a mi igazságunk". Inkább az, hogy mindannyian hozzátok elő önmagatokból azt, ami a megfelelő! Ma még azonban a legtöbb lény nem bízik önmagában, ezért jó, hogy eljöttök ide, erre a gondolatösztönző összejövetelre, mert ebben hisztek. Érted szavainkat?

Tehát egy folytonosan előrehaladó folyamatról van szó. Elérkezel majd egy ponthoz, amikor már nem azt fogod mondani, hogy "itt én testi vagyok, ott (a túlvilágon) pedig a belső perspektívámból való, két különálló rész." Eljön majd az idő, amikor így szólsz: "Isten vagyok. Teremtő vagyok." Érted? Erre azonban még nem állsz készen.

Sokan a legszívesebben kivágnák a nyelvét annak, aki ilyent mond, ezért mi sem mondjuk ezt gyakran, (suttogva:) mert a legtöbb ember még nem áll készen ennek meghallgatására. Eljön azonban az idő, amikor majd készen állnak. Érted? (A csoport nevet.)

Minden könyv, minden lény, minden tapasztalás a tudásnak ezen fejlődéséhez ad hozzá. Érted? Igen, érted.

Azt javasoljuk, hogy azt tedd, ami lelkes izgalomba hoz! Ha egy könyv ösztönöz, ha azt tapasztalod, hogy nem tudod letenni, hogy olvasása közben lelkes izgalom jár ár, akkor olvasd! Valamennyi hasznát biztosan látod majd. Ha azonban az olvasása közben több negatívum jön elő belőled, mint pozitívum, akkor tedd félre! Érted?

KÉRDÉS: Ha tehát elmélyedek egy könyvben, és az ellenállást vált ki belőlem, akkor mellőzzem?

ÁBRAHÁM: Tedd félre! Azt javasoljuk, hogy ne kérj véleményt másoktól! Csak összezavarnának. Arra biztatunk, hogy a belőled előjövő reakcióra figyelj! Ha véleményeket kérsz, ugyan melyikre hallgatnál, hisz oly különbözőek? Érted? BÍZZ MAGADBAN! HIDD EL, BÁTRAN MEGTEHETED!

KÉRDÉS: Valami azért mégis kissé zavaros számomra: úgy tűnik nekem, hogy a metafizikai témájú könyvek legtöbbje meglehetősen... Tévedek Ábrahám, ha azt feltételezem, hogy valamennyi a ti szintetekkel azonos szinten van?

ÁBRAHÁM: Nem létezik két azonos, hiszen nincs két olyan személy, akik a tudatosságnak vagy a tudásnak teljesen azonos szintjére jutottak volna. A meghalás önmagában még nem tesz minket okossá...

Ezért azt javasoljuk, hogy ha olyant hallasz, ami nem áll összhangban azzal, aki vagy, mellőzd azt! Ugyanúgy, amikor interakcióba léptek más emberekkel, akadnak olyanok, akiknek a véleménye megfelelőbbnek tűnik, mert az ő élettapasztalatuk több tudást eredményezett számukra. Ugyanígy áll a helyzet a nem testben élőkkel. Nem tudod azonban megállapítani a különbséget addig, amíg meg nem ismered a kínálatukat. Ugyanis mindannyian azt fogjuk neked mondani, hogy mi vagyunk a legjobbak... "Mi vagyunk a testetlen lények legjobbjai!" Érted?

KÉRDÉS: Igaz, hogy a ti létsíkotok fölött is van egy sík, ahova tartoztok?

ÁBRAHÁM: A fejlődés soha nem ér véget, és nincsenek konkrétan kijelölt szintek. Nincs vég, ezért kell lennie a jelenleg létező fölöttinek is. Érted?

KÉRDÉS: Kíváncsi vagyok, vajon mit fogunk csinálni a tengelykorrekció után? Érdekel, vajon miként alakul majd személyes életünk, kapcsolatunk a többi emberrel, s hogy miként lehet fölkészülni minderre?

ÁBRAHÁM: Olyan lesz, amilyenné teremted... Túl korán van még ahhoz, hogy máris vizualizálni kezdd, mert számodra túl sok még az ismeretlen tényező. Tulajdonképpen épp ezért tetted föl kérdésedet... Azt kéred Ábrahámtól, hogy szolgáltasson néhány, számodra pillanatnyilag még nem tudott információt, hogy annak birtokában elképzelhesd a jövődet. Szívesen megtesszük.

Azokkal fogsz interakcióba lépni, akiket magadhoz vonzol. S olyan kor lesz az, amikor főleg olyan embereket vonzol magadhoz, akik harmonizálnak a te szándékaiddal.

Ezért hát máris nagyon alkalmas az idő, hogy elkezdd azonosítani jelenlegi szándékaidat! Más szóval: ha olyannak látod magad, aki szívesen vesz részt gyógyításban, akkor azokat vonzod majd magadhoz, akik gyógyulásra szomjaznak. Ha olyan lénynek látod magad, aki önmagához hasonlóakat akar magához vonzani, tehát tanárokat vagy akik tanulók és tanároktól szeretnének tanulni, akkor már akár most ilyen lényeket kezdesz magadhoz vonzani. Ha megmentőnek látod magad, aki a fölkészületleneket babbal és

rizzsel látja el, akkor őket vonzod majd magadhoz. Meg fognak rohanni...

Azt tudjuk, hogy szó szerint azokat fogod majd magadhoz vonzani, akikre akkor a legjobban vágysz, és egyik élmény sem lesz jobb, mint a másik. Más szavakkal: egyik sem lesz nemesebb vagy helyénvalóbb, mint a másík. Minden azon múlik, hogy mit akarsz megtapasztalni.

Azt javasoljuk, hogy lépj hátrébb, egy tágabb perspektívát biztosító pontra, és mondd: "Örömteli teremtést és örömteli harmóniát akarok! Örömteli túlélést és örömteli kapcsolatot azokkal, akik összhangban állnak velem."

Amikor összhangot emlegetünk, az több dolgot is jelent. Az összhang avagy harmónia nem azt jelenti, hogy éppen olyan embert vonzol magadhoz, amilyen te magad vagy! Azt jelenti, hogy azokat vonzod magadhoz, akik harmonizálnak veled. Más szavakkal: ha te egy adott területen tehetséges vagy, akkor olyan embert vonzol majd magadhoz, aki egy másik vonatkozásban rendelkezik talentummal. A közöshöz hozzáadva saját tudásodat, olyanokat fogsz bevonzani, akik kiegészítő hatású tudást nyújtanak majd. Ily módon örömtelinek nevezhető a kép, ha a többi résztvevővel együtt látod magadat. Ez persze nem jelenti, hogy valami kommuna típusú embergyülekezetet vizualizálnánk számodra, ahol együtt munkálkodtok! Nem erre utaltunk - hacsak nem ezt akarod.

KÉRDÉS: Egy dolog homályos számomra.

ÁBRAHÁM: Nagyszerű, hogy egy dologra sikerült leszűkítenünk a kört...

MEGJEGYZÉS: Legalábbis pillanatnyilag. Amikor azt mondtátok, hogy "lásd őket... akármilyennek is... és akkor ezt meg azt fogod előhozni belőlük". Ezt nem értem.

ÁBRAHÁM: Azt hívod elő a másikból, amit látsz benne. Ha látsz egy lényt, aki nem hajlandó a kedvedre tenni, akkor ő nem lesz hajlandó a kedvedre tenni. Ha szépnek látod a másikat, akkor a kedvedért szép lesz. Ha okosnak, akkor okos; ha ostobának, akkor ostoba lesz; ha halottnak, akkor halott.

KÉRDÉS: Ezek szerint ezeket te teremted meg?

ÁBRAHÁM: Nem. Csupán befolyásoló erődet használod. A döntés joga az övé. Érted?

JERRY: Hallottam néhány éve két baby sitter beszélgetését. Az egyik azt mondta: "Ki nem állhatom azt a kis bestiát!" Mire a másik: "Nem értelek! Az a gyerek mindig csodálatosan viselkedík velem!"

ÁBRAHÁM: Úgy van.

KÉRDÉS: Most már értem. Csak azért nem volt világos, mert a teremtés folyamata azt mondja ki, hogy nem teremthetsz egy másik ember életélményébe.

ÁBRAHÁM: Valóban, de a döntés joga az övé. Ő hozza meg a tudatos döntést. Nem tapasztaltad még, hogy egyes emberek körében csúcsformádat nyújtod, míg mások körében mindig a leggyengébb oldaladat mutatod? Utána pedig így szólsz: "Nem értem, mi a baj velem..." Valójában az történt, hogy a befolyás ereje elsodort. Ezért, ha azt akarod, hogy valaki ilyen vagy olyan legyen, akkor lásd őt ilyennek vagy olyannak, s akkor - befolyásoló hatalmad révén - talán valóban ilyenné vagy olyanná válik számodra!

MEGJEGYZÉS: Tehát befolyásoló hatásodra megteremtik az általad áhított vonást, pontosabban "félreteremtik" azt?

ÁBRAHÁM: Ha nincsenek tisztában a teremtés folyamatával, akkor kérdésedre igen a válaszunk. S általában nincsenek.

Látjuk, már kezd összeállni számodra a kép. Kezded megérteni a gondolat erejét, s hogy azt használva miként viszonyultok egymáshoz. Kezded megérteni a befolyás erejét is. Kezded megérteni az emberi interakciókban megmutatkozó teremtő jogosítványodat is. Kezded megérteni, mit jelent a szabadság, s igen hamar el is éred azt: szabad leszel!

Nagyon örülünk, hogy kapcsolatba léphettünk veled, mert átélhettük fölfedezéseid sorát. Nagy értéket jelentesz számunkra, mert kérdéseid nélkül nem tudtuk volna ily világosan kifejezni mindezt. Mivel kész voltál meghallgatni minket és befogadni gondolatainkat, s megrágni azokat, majd jelezni, hogy benned miként csapódtak le azok, s ily módon hozzájárultál az emberekkel való kommunikációs képességünk fejlődéséhez. És mivel éppen ez a célunk, ezért nagyon köszönjük segítségedet!

Korábbi ígéretünk beteljesítésének voltatok ma tanúi. Az átjáró nyitva áll, és az általatok megtapasztaltak eljutnak a MINDEN LÉTEZŐHÖZ, s a MINDEN LÉTEZŐ ennek nagyon örül! Érzitek magatokon ezt az érzést? Remek!

Hatalmas szeretet van számotokra itt! Befejeztük.

ÁBRAHÁM: Jó estét! Nagyon örülünk, hogy itt vagytok. Igen hasznos, ha most, a kezdetkor, néhány másodpercet rászántok, hogy tudatosítsátok magatokban, mit akartok átélni életetek most kezdődő, együtt töltött időszegmensében (kb. 20 másodperc szünet).

Érdemes rászokni, hogy gyorsan tudjátok azonosítani egy-egy időszakra vonatkozó célotokat. Mit akartok megtudni?

KÉRDÉS: Szeretném, ha megjegyzést fűznétek a "Párhuzamos valóságok és lehetséges jövők"-höz. Konkrétan a tengelykorrekció témája érdekel. Tegnap erről beszélgettünk... Felfogtam, hogy azt vonzzuk életünkbe, amire figyelmünket irányítjuk, és azt is értem, hogy ez a tengelykorrekció már régen elhatároztatott. Néhány barátom azonban a következőt mondja: "Ha a világban mostanában történő jó dolgokra fókuszálunk, mint pl. a Szovjetunióval kötött megállapodásunkra és hasonlókra, akkor az ilyen történésekből vonzunk többet az életünkbe." Az érdekel, és ez képszerűen számomra az Y betű elágazásaként jelenik meg... Ha a megtörténő földrengésekre koncentrálunk - pl. az Örményországban lezajlottra-, akkor azzal előmozdítjuk a ramazurit, míg, ha a pozitív történésekre gondolunk, akkor tán számunkra szinte észrevétlenül zajlik le a Földnek ez a változása? Arra gondolok, hogy léteznek-e ebben a vonatkozásban is "párhuzamos valóságok"?

ÁBRAHÁM: Nos, számos valóság áll előttetek, mert nincs két ember, aki pontosan ugyanarra számítana. Igazad van. Valóban azt vonzzátok, amit vizualizáltok, amire gondoltok. Sokan vannak, akik a tengelykorrekcióról hallva elkezdenek félni attól, s ezen félelemmel átitatott gondolataikat előrevetítve már most kezdik bevonzani a rettegett eseményeket. De amilyennek látod magad, amilyen körülmények közt akarsz lenni, azt kezded az életedbe vonzani.

Szeretnénk minderröl szélesebb összefüggésében beszélni, mert ezt valamennyi emberi teremtésre lehet vonatkoztatni. Gondolataiddal azokat az eseményeket kezded bevonzani, amikre gondolataid irányulnak, akár áhítod ezeket a történéseket, akár nem. Tehát amire gondolsz, azt kezded vonzani.

Ezért ha olyan jövőt akarsz teremteni, ami összhangban áll vágyaiddal, akkor értelemszerűen olyan jövőre kell gondolnod. Lásd magad bőségben és meleg környezetben élő, jól táplált embernek, aki olyanok társaságában tartózkodik, akikkel jól kijön! Lásd magad, amint azt az örömteli életet éled, amire vágysz! Különösen ebben az ügyben, amelyben oly sok az ismeretlen tényező. Számos olyan vonatkozása van ugyanis, amelyröl túl sok konkrét gondolatot pillanatnyilag még nem tudsz megformálni. Például, hogy milyen munkát végzel majd akkor. Nehéz ezt még most vizualizálni, s ha logikus gondolataidat az ismeretlen köré próbálod rendezni, akkor kezded el a legnegatívabb teremtésedet, mert oly sok mindent nem tudsz az ügyben! Miből tudod, hogy negatívan teremtesz? Természetesen a negatív érzés jelenlétéből. Igen bölcs ezért ilyenkor inkább kissé hátrébb lépni, és tágabb perspektívából szemügyre venni az egészet.

Na már most: amint elkezded vágyni azt, amit a tágabb perspektívából akarsz, tehát valami általános dolgot - pl. "egészségre vágyom, boldogságra vágyom, harmóniára vágyom..." -, elkezded azt magadhoz vonzani, anélkül, hogy a részletekkel valaha is foglalkoznál. Amikor pedig világosabbá válnak számodra a részletek, akkor elkezded azokat is a programozásodba illeszteni, s ily módon immár konkrétabban teremted meg az általad áhított dolgokat. Ha azonban azon kapod magad, hogy az ismeretlen tényezők miatt csak kínlódsz és erőlködsz, akkor állítsd le magad, mert ily módon negatív gondolatokat és érzéseket viszel a folyamatba! Lépj hátrébb, és tágabb, általánosabb dolgokat teremts!

Tudd, hogy akkor majd olyan helyzetben leszel, amelyben meghozhatod a szükséges döntéseket! És bízz magadban! Mondd magadnak: "Én teremtő vagyok. Nagyon bölcs vagyok, és mindennap képes leszek az arra a napra vonatkozó megfelelő döntéseket meghozni." Érted? S ha bármi is aggodalmat ébresztene benned, ereszd azt szélnek, és térj vissza a harmóniát hozó, tágabb, általánosabb "teremtőpontodra"! Elég világos ez?

KÉRDÉS: Igen. És ha teljesen a harmónia és a jövőnk megteremtésére koncentrálunk, olyannak vizualizálva azt, amilyennek megtapasztalni szeretnénk, akkor még az is elképzelhető, hogy a Föld változásai nem lesznek számunkra igazán feltűnőek?

ÁBRAHÁM: Lehetséges. Nem valószínű, de lehetséges. Tudod, egyszerre több szinten szerzel tapasztalatot. Más szóval: jelenleg többdimenziós lény vagy. Tehát miközben itt vagy, aközben egyidejűleg több más dimenzióban is részt veszel a történésekben. A Föld változásait értelemszerűen lényednek az ebben a dimenzióban fókuszált része fogja megtapasztalni. A többi részed vagy megtapasztalja, vagy nem, attól függően, hogy milyen mértékben kapcsolódnak hozzád ebben a jelenlegi összpontosulási állapotodban. Érted? Szavaidat ilyen értelmezésben válaszoltuk meg. Az itt ülők szempontjából nézve azonban - tehát a testben, tudatosan fókuszált állapotban lévők perspektívájából -tudni fogtok a változásról.

Mit kérdeztek még?

KÉRDÉS: A lányom Kaliforniában él. Ő döntött úgy, hogy odatelepül, bár annyiból mégsem az ő döntése, hogy tengerész férje miatt költözött oda. Az Ő esélyei, úgy hiszem, meglehetősen korlátozottak...

ÁBRAHÁM: Valóban.

KÉRDÉS: Képtelen voltam megtalálni a megfelelő szavakat, amikkel elmagyaráznám nekik, mennyire fontos, hogy próbáljanak elköltözni onnan. Tudnátok ebben segíteni?

ÁBRAHÁM: Légy tisztában a következőkkel: ha olyan gondolatot indítasz útnak, ami őket elgondolkodásra ösztönzi, akkor az ő túlélési vágyuk elegendő a teremtés mozgásba lendítéséhez. Feltéve, hogy gondolatoddal képes voltál a dolgok alapos megrágására ösztönözni őket.

Akármilyen remekül is bánik valaki a szavakkal, és akármilyen intenzív is a vágya, akkor sem képes senki arra, hogy a másik ember életébe teremtsen eseményt. Ha azonban bizonyos gondolatokra ösztönzöd őket, azok révén már elkezdik magukhoz vonzani azt, ami a saját szándékukat szüli meg.
Ezért hát azt javasoljuk, beszélj a szívedből! Amit az előbb nekünk mondtál, az nagyon meggyőző volt, mert szavaidból szeretet és megengedés egyaránt kicsendült. Úgy érezzük, hogy nem akarod olyanról meggyőzni őket, ami az ő akaratukon kívül esik. Az is remek, hogy gondolkodásra ösztönzöd őket, mert ennek révén azonosíthatják be valódi szándékukat.

Életed során az időben előre haladva számos szándékot formálsz meg. Ezek közül pillanatnyilag az egyik különösen domináló vágyad, hogy olyan gondolatokra ösztönözd őket, amelyek révén az örömteli túlélést biztosítják majd maguk számára.

Ha más személyekkel interakcióba lépve teljesen világos számodra a szándékod, akkor ösztönösen a tökéletesen helyénvaló szavak jönnek majd a szádra. Például ilyenek: "Milyen érzéseitek vannak e testi lét folytatásával kapcsolatban?"

Persze hogy folytatni akarjuk. Hülye kérdés..." - mondják majd várhatóan.

MEGJEGYZÉS: A lányom valószínűleg ezt mondaná erre: "Persze mama, persze...

ÁBRAHÁM: Mire te azt mondhatod: "Nos, én csak gondolkodásra akarlak ösztönözni, hogy eloszlathassam aggodalmamat, mert tudomásom szerint valójában te is az örömteli túlélésre vágysz..."

Mi van még?

KÉRDÉS: Az emberek befolyásolásával kapcsolatban lenne kérdésem. Az anyósomnak gyakran magas a vérnyomása. Egy alkalommal elvittem ezért az orvoshoz. Meglehetősen hosszú ideig kellett a rendelő várójában ücsörögnünk. Eközben ecsetelte nekem, hogy mennyire fáj és mennyire merev a nyaka. Azt javasoltam, relaxáljon. Erre ő megkérdezte: "Meditálást ajánlasz?" - azt ugyanis nagyon rühelli. Mire én: "Nem. Csak azt, hogy tanuld meg ellazítani a nyakizmaidat és a lejjebb lévő izmaidat." Nos, elfogadta az ötletet. Tetszett neki a tipp, ezért hát azonnal megpróbálta ellazítaní magát. Egy idő múlva kijött az asszisztens, megmérte a vérnyomását, és az alacsonyabb volt, mint korábban bármikor! Meg tudnátok ezt magyarázni?

ÁBRAHÁM: Ez a befolyásolás hatalma. Épp emiatt döntöttetek úgy, hogy olyan dimenzióba jöttök, ahol nem lesztek egyedül. Olyan helyet választottatok, ahol sok lény közt lehettek, mert a birtokotokban lévő tudás megszerzésére akartok ösztönözni másokat.

Beszéljünk az interakciókról, mert ez igen fontos téma. Életetek nagy részében megállapodásokkal szabályozott emberi kapcsolatokban vagytok. A legtöbb ember mégsem látja át, hogy miként is befolyásolják egymást, és tulajdonképpen mit is jelent a kapcsolat. Mi annak a tágabb oka, illetve célja? Természetesen az, hogy örömforrás legyen. Egymással kapcsolatba lépve minden csodálatos dolog fölerősödik. Ám ennél valami többről van szó. Ugyanis valójában azt akarod megérteni - történetesen talán minden másnál jobban ebben a testi létben -, hogy megengedővé akarsz válni. Amikor azt mondjuk, hogy megengedő, akkor azzal arra utalunk, hogy az akarsz lenni, aki vagy, és azt az állapotot óhajtod elérni, amelyben már hajlandó vagy megengedni másoknak, hogy azok legyenek, akik lenni akarnak, még akkor is, ha ők történetesen nem akarják megengedni neked, hogy olyan legyél, amilyen vagy.

Rengeteget beszéltünk a teremtés folyamatáról, mert azt akarjuk, hogy megértsd, miért kapod életedben azt, amit kapsz. Legtöbbeteknek ugyanis sejtelme sincs róla, és ezért az emberek zöme sajnos többnyire félreteremt. Megformálnak gondolatokat; teremtést vonzanak be; s nem értik, hogy mindezt ők tették. A történtekért így aztán másokat hibáztatnak vagy áldanak.

Amint megérted, hogy te teremted azt, amit kapsz, hogy invitálásod nélkül semmit sem tapasztalsz meg, s hogy gondolataiddal hívsz meg ezt vagy azt, akkor máris szabaddá váltál! Mert nem számít, hogy milyen szörnyűséget is követ el a másik, s milyen közel van hozzád, már nem félsz tőle, mert tudod, hogy invitálásod nélkül úgysem piszkíthat bele életélményedbe!
Ezt megértve pedig hajlandó vagy békén hagyni őt, mert már nem jelent számodra fenyegetést. Nincs többé szükség falakra vagy háborúkra! Nem kell többé erőösszpontosítás végett táborokba gyűlni, mert világossá válik számodra, hogy egyedül is erős vagy! Elég hatalmas ahhoz, hogy tetszésed szerint szinte bármit megszerezz vagy megtehess, bármi is történik körülötted.

Amint megérted, hogy útnak indított gondolataiddal az univerzumból szó szerint bevonzod az élményt, az is világossá válik számodra

hogy miként hívsz elő ilyen-olyan reakciót embertársaidból te magad.

Most figyelj! Még a legnagyobb ellenségeddel is több ponton harmonizálsz, mint ahány, ponton nem! Csak azért vagytok mégis ellenségek, mert arra figyeltek egymásban, amit nem kedveltek. Márpedig bármire is figyelsz, azt magadhoz vonzod!

Ezért aztán, ahogy ránézel arra az emberre, akivel nem nagyon óhajtasz együtt lenni - nem kedveled, hiszen az ellenséged -, még többet vonzol abból, amit pedig nem akarsz.

Végül is azt mondjuk, hogy csodálatos emberi kapcsolatokra van lehetőséged még azokkal is, akikről pillanatnyilag ezt el sem tudnád képzelni, ha az egymással harmonizáló pontjaitokra fókuszálnál. Igen sok van belőlük...

Nos, miről beszéljünk még?

MEGJEGYZÉS: A teremtési folyamattal kapcsolatban lenne néhány kérdésem. Úgy értettem, hogy akkor teremthetünk félre, ha a részletekbe megyünk bele.

ÁBRAHÁM: Így igaz.

KÉRDÉS: Épp ezen morfondíroztam. Mert tegyük fel, azt mondom:

"meg akarom háromszorozni a jövedelmemet!", vagy valami hasonlót, ám hirtelen arra gondolok: "te jó ég! Aztán hogyan fogom azt elérni?" Úgy hiszem, épp a részleteket kell félretenni a sikerhez, tehát a hogyanokat.

ÁBRAHÁM: Nem, ezt a félretevést nem javasoljuk. Amint tudod, a teremtés folyamatának képlete így szól: akard és hagyd - s van! Ha vágyod és megengeded, akkor valóban eléred célodat.
Na mármost, sok mindent akarsz, és általában nem nagyon nyomod el szándékaidat. Beszélünk majd erről, de általában a "ha ás rész az, ami a legtöbb esetben az akadály számodra. A hagyás magába foglalja VALAMENNYI hitedet. Ha nem hiszed el, hogy neked meg kéne azt tenni, vagy hogy képes vagy rá, akkor általában nem is fogod megtenni. Érted? Például azt mondod: "egy kocsit akarok". Amíg nem konkretizálod eléggé, addig valószínűleg nem is válsz túl lelkessé az ügyben. Amikor megérted, hogy a konkrétumok váltják ki a lelkes izgalmat, akkor majd megérted a konkrét részletek értékét.

Ha valamire nagyon vágysz, akkor az rendkívül gyorsan tart feléd. Ha valamitől nagyon félsz, akkor az szintén nagyon gyorsan tart feléd!

Ha tehát azt mondod, hogy "egy új autóra vágyom", akkor az elindul feléd. Ám minél pontosabban konkretizálod célodat és minél intenzívebb pozitív érzés - lelkes izgalom - ébred benned, annál gyorsabban jön össze a dolog!

Tegyük fel, hogy hajtasz az utcán. Aznap korábban már deklaráltad célodat, miszerint "akarok egy új, piros autót. Ilyen és olyan évjáratú legyen, piros színű, ilyen és olyan kiegészítőkkel..." És ahogy ott hajtasz az utcán, és kinézel kocsid ablakán, egyszer csak meglátod! Ennek hatására lelkes izgalom jár át. Lelassítasz, hogy hosszabb ideig hajthass vele egyvonalban. Minél tovább nézed, annál boldogabb leszel. Belegyorsítasz, hogy a tükörböő lásd az orrát. Utána lelassítasz, hogy szemügyre vehesd a hátulját is. (A csoport nevet.) Azt mondod: "Gyönyörű kocsi! Menet közben még soha nem láttam. Ó, szinte érzem a kellemes illatát! Átélem, milyen érzés belesüppedni a bőrülésébe! Nekem is lesz ilyenem! Tudom, hogy útban van már felém az én ilyen kocsim!" Ezen érzések hatására valóban gyorsabban manifesztálódik életedben az autó!

Ha azonban a kocsit meglátva rosszkedvű leszel, mert már olyan régóta szeretnél egy ilyen kocsit, de még mindig nincs az meg, akkor ezzel távolítod azt magadtól! Vagy ha azt mondod, hogy "ennek a srácnak biztos az apja vette meg... nekem bezzeg güriznem kell érte!" (A csoport nevet.) Nos, ezzel még távolabbra lököd magadtól. Ha az autót látva inkább negatív érzés ébred benned, mint pozitív, akkor azzal bizony távolítod magadtól. Érzésed minősége jelzi, hogy közelíted vagy távolítod célodat.

Ha az üggyel kapcsolatban nem tudod magad a lelkes izgalom szintjére hozni, akkor jobb, ha egyáltalán nem is gondolsz rá, hanem visszamész a tágabb perspektívádhoz, és csak azt mondod:

"Egy új kocsit akarok." Nagyon gyakran, amikor teremtésed részleteibe bonyolódsz, félreteremtesz. A következő miatt: Amikor a konkrétumokon gondolkozol, akkor a logikus mechanizmusodat használod. Márpedig logikád csak azt nyújthatja neked, amit tapasztalata alapján tud.
Ezért, ha soha nem volt még ilyen csodálatos autód, és a logikádra hagyatkozol, akkor az így szól: "soha nem lehet neked ilyened, mert soha nem volt ilyened." Érted?

KÉRDÉS: Ez a "nem engedhetem meg magamnak" gondolat?

ÁBRAHÁM: Ó, a logikus részed száz és száz egyéb okot is talál!

"A biztosítása sokba fog kerülni. A piros autókat gyakrabban büntetik meg a rendőrök..." Számtalan indokot találhatsz az autó nem megteremtéséhez.

KÉRDÉS: Értem. Ezek szerint - az autó példájánál maradva -, ha az jut eszembe, hogy "nem engedhetem meg magamnak", akkor úgy tehetem konkrétabbá a programozást, hogy azt mondom: "enyém lehet az a kocsi, mert tudom, hogy ha megkeresem a szükséges pénzt, akkor már meg tudom azt venni"?

ÁBRAHÁM: Ez már az áthidalás. Híd építése a negatív gondolattól és érzéstől a pozitív gondolathoz és érzéshez.

KÉRDÉS: De mi van akkor, ha nincs elég pénzem ahhoz, hogy megvegyem az autót?

ÁBRAHÁM: Akkor a negatív érzés fönnmarad, és így továbbra is eltaszítod magadtól a kocsit.

KÉRDÉS: Értem. Ha azonban én nagyon vágyom valamire, például egy szép otthonra, és az anyagi lehetőségeim nem teszik lehetővé annak megvásárlását, ám én mégis nagyon akarom a házat, és lelkes izgalmat is érzek iránta, akkor azért megteremtem?

ÁBRAHÁM: Abban a pillanatban, amikor a lelkes izgalmat érzed, akkor igen. Abban a pillanatban, amikor aggódsz miatta és arra gondolsz, hogy nincs rá elegendő pénzed, akkor viszont tolod el magadtól. Legtöbb teremtéseddel éppen ez történik. Vágyott céljaid valahol lebegnek. Megteremtetted őket, mégsem jutnak el hozzád, mert egyszer vonzod, máskor taszítod, egyszer vonzod, máskor taszítod, egyszer vonzod, máskor taszítod őket!

A lényeg, hogy figyeld az érzéseidet! Amint negatív érzés jelentkezik, hagyd abba azt, amit éppen csinálsz! Állítsd le a gondolataidat, szavaidat vagy tetteidet; hagyd abba azt, ami a negatív érzést kiváltotta!

Ez persze nem azt jelenti, hogy rögzíteni kéne a gondolatot.

Nem azt jelenti, hogy győzd meg magad arról, hogy meg tudod venni a kocsit. Csak azt jelenti, hogy abba kell hagynod annak a gondolását, hogy nincs rá elég pénzed, oly módon, hogy valami másra gondolsz.

MEGJEGYZÉS: Elterelés?

ÁBRAHÁM: Elterelés. Figyelj! Azt javaslom, vegyük át újra azok kedvéért, akik nem hallották. Nagyon gyorsan elmondjuk a folyamatot. ... Akard, hagyd, s akkor van! Fogalmazz meg egy szándéknyilatkozatot"! A "szándékozok" erőteljesebb, mint az

"akarok", mert a szándék magába foglalja az elvárást és az akarást is. "Szándékozok" ezt és ezt "a következő okok miatt". Írd össze a belőled előjövő okokat! Ne azokat az okokat, hogy valaki más szerint miért lenne jó neked a szóban forgó dolog! Azokat az okokat írd le, amik miatt te akarod azt! Erő van a te akarásodban! Ha valaki más kíván a te számodra valamit, abban nincs erő. Amíg te magad nem akarod, addig az számodra nem erőteljes! Ezt követően papírlapod másik oldalára írd le az összes okot, ami miatt tudhatod, hogy el is éred áhított célodat! Ez erősíteni fogja a hitedet, vagy más szóval a teremtés egyenletének megengedés részét. Tekintsd a dolgot elintézettnek! Hajtsd össze a papírt, majd tedd a zsebedbe, és mondd: "Ez könnyű ügy volt. Jöhet a következő!" Ha ettől kezdve az üggyel kapcsolatban nem fordul meg negatív gondolat a fejedben, akkor az áhított dolog a tiéd lesz! Ha pedig nagyon gyakran gondolsz vele kapcsolatban pozitív dolgokat, akkor rendkívül gyorsan lesz a tiéd.

Zajlik tovább a napod. Amíg csak pozitív vagy semleges érzést érzel, addig az áhított dolog közeledik feléd. Amint azonban az üggyel kapcsolatban negatív érzés ébred benned, abban a pillanatban elkezded azt ellökni magadtól. Ha ekkor azt mondod:

"Negatív érzést érzek. Mit is akarok én?", bármilyen ügyről van is szó, nagyon bölcs, ha ekkor másfelé tereled gondolataidat, hogy abbahagyd a félreteremtést. Ettől ugyanis a félreteremtés leáll. Ennek ellenére a gondolat bármikor újra és újra és újra és újra felbukkanhat. Ezért érdemes föltenni a következő kérdést: "Mi volt az a gondolat, ami kiváltotta belőlem ezt az érzést?" Egy-két másodpercedbe telik csak, hogy azonosítsd a gondolatot. Lehet, hogy néha kicsit hosszabb időbe, mert egyszerre több gondolat is lehet

a fejedben, és amikor észreveszed a negatív érzést, az már annak keletkezése után néhány másodperccel történik. Ezért negatív érzés észlelésekor érdemes a következőt tenni. Elgondolkozol: "Milyen gondolat váltotta ki ezt az érzést? Nos, erre gondoltam, aztán arra, aztán amarra, ami aztán elvezetett ahhoz a gondolathoz, az pedig amahhoz a gondolathoz..." Amikor elérkezel a "tettes" gondolathoz, akkor olyant fogsz észlelni, mint amikor egy érzékeny, fájós pontra rátapintasz, mert egy pillanatra a negatív érzés fölerősödik és egyértelműbbé válik. Ekkor így szólsz: "Áhá! Szóval ez az a gondolat! Tehát miközben megfogalmaztam e gyönyörű autó iránti vágyamat, aközben eszembe jutottak mamám kedvemet szegő szavai! De hát mit is akarok én? A kocsit. Ha nincs ilyen autóm, azzal még nem teszek feltétlenül mamám kedvére, hiszen ő sok olyan dolgot kíván vagy nem kíván nekem, amivel én nem értek egyet. Életélményemnek én vagyok a teremtöje! Ő a saját életélményének a teremtője. Akarom ezt a gyönyörű kocsit, és tudom, hogy hamarosan meg is lesz az nekem!" Ahogy kihozod magadat a negatív gondolatból és negatív érzésből, és eljuttatod magad ehhez a pozitív gondolathoz és pozitív érzéshez, tehát megépítetted a hidadat, ezzel megváltoztattad a hitedet.

A hit teremtmény. Márpedig a teremtmények soha nem befejezettek. Te formázod a hitedet - más szóval gondolati teremtményedet ugyanis a hit az - azáltal hogy gondolatot gyúrsz hozzá. Ha már megtetted ezt akkor az többé nem akadályoz hiszen már meg változtattad. Ha azonban csak gondolatelterelő manővert vetsz be és soha nem veszed a fáradságot a hídépítéshez és a gondolat megváltoztatásához akkor az továbbra is kísérthet.
A példád remek. Ha napközben hirtelen negatív érzésed támad és hiába igyekszel, mégsem tudod azonosítani az azt kiváltó gondolatot, akkor nagyon valószínű, hogy valami tapasztalásod váltotta azt ki, valami akarásod. Például: keresztülmész egy hatalmas, sötét parkolón. Arra a remek filmre gondolsz közben, amit éppen láttál vagy az élményre, amire éppen készülsz, és kitűnő hangulatban lépdelsz. Hirtelen intenzív feszültség, negatív érzés, félelem önt el. Nagyon könnyen lehet, hogy belső lényed vesz valami jelet, aminek nem vagy tudatos tudatában. Reagálj erre a félelemjelzésre azzal, hogy futni kezdesz, vagy legalább nézz körül! Ha azonban ugyanez történik, tehát keresztülvágsz egy nagy, sötét parkolón, és azon kapod magad, hogy félelmet érzel, ám emlékszel, hogy a moziban éppen "A láncfűrészes tömeggyilkos" című műalkotást tekintetted meg, és gondolataidat még az járja át, akkor értsd meg, hogy nagy valószínűséggel te teremtetted a gondolatot, ami aztán kiváltotta belőled a félelmet. Érted?

Érzéseid a belső lényedtől érkező üzenetek. Nem olyanok, mint a lábujjaid vagy az orrod. Jelzések belső világodból, ahol belső lényed lakozik. Ezért, ahogy érzékennyé teszed magadat ezekre az érzésekre, hatalmas tudáshoz juthatsz, olyan információkhoz, amelyeknek tudatosan nem lehettél eddig a birtokában. Belső lényed egy tágabb perspektívából figyel, és ő valamennyi szándékodat ismeri.
Ha azon kapod magad, hogy erősen szorongsz, annak oka van. Igen hasznos ekkor némi időt szentelni arra, hogy megpróbáld azonosítani, milyen gondolat járt a fejedben, amikor a szorongás föllépett. Erről bővebben is beszélünk még.

KÉRDÉS: Ezzel függ össze: valahányszor meglátogatom anyámat, negatív érzések ébrednek bennem. Ennek ellenére nem akarom elkerülni őt. Igyekszem kezelni a dolgot, de minden szava annyira negatív és fatalista, hogy sokszor igen nagy erőfeszítésembe kerül megvédenem magamat tőlük... Tudnátok-e egy-két ötletet adni erre?

ÁBRAHÁM: Már beszéltünk erröl, mert ez olyan helyzet, amiben küzdesz valamivel. Márpedig a tetteid mindig a domináló szándékaidat követik!

A domináló szándékod az, hogy csak arra gondolj, amit akarsz. Folyton meglátogatod azonban azt, aki befolyásol, aki gondolataidat az általad nem kívánt dolgok irányába tereli. Meg kell értened, hogy él benned egy másik domináló szándék is, azon kívül, hogy nem akarsz olyant mondani, ami általad nem kívánt dolgokról szól. Ez pedig: mamád kedvében járni. Domináló szándékod a harmónia, ezért végigcsinálod, és képtelen vagy az interakciódban önmagadat eltéríteni.

Talán hasznodra lesz fölidézni azt, amivel ma este kezdtünk: ha fölismered, hogy mamáddal sokkal több ponton harmonizálsz, mint ahányon nem, és kitartóan csak ezekre a pontokra összpontosítasz, akkor kevesebb fájdalmad lesz.

Na már most: ha megérted, hogy leginkább azt akarod megtanulni, hogy megengedő légy, és hogy a megengedővé válás meghozza számodra a teljes szabadságot, akkor hagyod a mamádat, még akkor is, ha ő nem hagy téged. Amikor szajkózza az általad egyáltalán nem óhajtott szövegét, egyszerűen hagyd a szavait figyelmen kívül! A figyelmeztető csengő akkor szól a leghangosabban, amikor ő a te tetteid miatt aggodalmaskodik. Szerinte ugyanis te nem azt teszed, amit tenned kéne. Ha azonban képes vagy azt mondani, hogy: "Rendben van anyukám, hogy így érzel. Megértelek." - és ezt őszintén így is gondolod -, akkor mentes leszel az ilyen körülmények között föltoluló negatív érzésektől.

Legkönnyebb persze fizikailag távol tartani magadat a mamádtól, és ha nem élne benned a családi harmónia iránti szándék, akkor ő már rég kiszállt volna az életedből. Mivel azonban ez a másik szándék is benned van, ezért olyan helyzetbe hozod magadat, ahol is tudatosan el kell döntened, hogy nem veszel részt abban, ami belőled negatív érzést vált ki. Ez persze nem jelenti azt, hogy beragaszthatod a mamád száját... Megteheted viszont, hogy hagyod elmenni a füled mellett azt, ami egyébként kihozna a sodrodból -jóllehet a szavait azért hallod -, ha hajlandó vagy a következőt mondani: "Rendben van. Hallom amit mondasz, de én már csak ilyen vagyok." Ez esetben az említett érzések már nem jelentkeznek benned ólyan intenzíven - te pedig szabad leszel.
AKKOR VAGY SZABAD, HA AZ TUDSZ LENNI, AKI ÉPPEN VAGY. ÉS MEG TUDOD ENGEDNI MÁSOKNAK. HOGY ŐK IS ÖNMAGUK LEGYENEK!
Mamádat - ebben a vonatkozásban - gondolatoddal invitálod az életedbe. Valójában gondolatoddal hívtad be őt adott életélményedbe, de még azt is a gondolatoddal invitáltad meg, ami bánt téged! Még most is, ahogy erről beszélünk, érzed a negatív érzést, holott ő itt sincs! Ez a gondolat ereje, látod? (Eszter nevet.)

Mi van még?

KÉRDÉS: Miért érdemes egyáltalán igen-nem kérdésekkel operálni, amíkor lehet a kommunikáció eszközéül például Ouija-táblát vagy hasonló eszközt is használni?

ÁBRAHÁM: Ha már elegyedtél - tehát összetalálkozott ez a tudatos, testi lény, aki ott ül a széken, és a benned lévő belső lény -, akkor a kommunikációnak számos eszközét kapod kezedbe. Beszélhetsz úgy, ahogy Eszter, vagy ha akarsz, használhatsz éppen táblát is.

Általában azért nem ajánljuk a tábla használatát, mert az játékként ismert, és a testetlen dimenzióban sok komolytalan lény van ám, akik szintén tudják, hogy az játék. Ezért alaposan megtréfálhatnak, ha nem tudod világosan, hogy mit akarsz...

A belső lényed soha nem fog szórakozni veled valami komoly ügy kapcsán, de bizony sok frivol lény akad errefelé.

MEGJEGYZÉS: Ezek következetesen hazudnak?

ÁBRAHÁM: Csak azért, mert nem élünk testben, az még nem jelenti, hogy bölcsek is vagyunk. Továbbá azt sem, hogy feltétlenül harmonizálunk veled. Ezért érdemes közvetlen ösvényt találni ahhoz, aki nem fog ugratni téged.

MEGJEGYZÉS: Ezen a téren a viccek nem praktikusak...

ÁBRAHÁM: De nem ám!

KÉRDÉS: Léteznek-e olyan lények - amint nemrég hallottam róluk -, mint tündérek, manók és hasonló, állítólag szintén médiumként funkcionáló entitások? Továbbá igaz-e, hogy az állatok is rendelkeznek médiumi képességekkel?

ÁBRAHÁM: Világosan értened kell, hogy a "médiumon" keresztül jövő információ, tehát a nem fizikai dimenzióból fölfogott gondolat, a vevő lény szándékától és elvárásától függően bármilyen formában megjelenhet.

Ábrahám nem valami olyasmi, amit a te fizikai fogalmaiddal le tudnál írni. Mi energia vagyunk. Gondolat vagyunk. Eszter elvárása és Ábrahámmal kapcsolatos ismeretei miatt Ábrahám itt egy nagyon bölcs, gondoskodó és szeretetteljes tanítóként manifesztálódik. Ha azonban az ő elvárása szerint Ábrahám egy tündér lenne, akkor lehetséges, hogy rajta keresztül egy kicsit tündéribb információt kapnátok... (A csoport nevet.) A vevő elvárása az, ami teremt!
Ti részei vagytok az életélménynek, ami szó szerint az, amiről hallottatok. Az ÉBREDÉS ideje érkezett el! Ti testben élő lények vagytok a Földön, az ébredés rendkívüli időszakában, amiröl sokan írtak, ám nem oly sokan várták is el annak tényleges megérkezését.

Az ébredés bennetek történik! Lényege: tudatos, fizikai lényetek és belső lényetek elegyedik. Azt mondjátok: "Ráébredtem, hogy több vagyok, mint amit magamból szememmel látok, és a belülről előjövő, nagyobb tudás segítségével fokozni akarom ezt a fizikai életélményt."

A testben élő ember nem oly régen még - amikor nem oly régent mondunk, az néhány százezer évvel ezelőtti időt jelent - nem észlelt semmi mást, csak amit látni, megérinteni, szagolni tudott. Ezért aztán egyikük sem várt a mennyekből útmutatást. Majd idővel megjelentek azok, akik hittek az istenek létezésében. Volt számukra istene ennek is, annak is, amannak is... Tehát nem egy istent, hanem sok istent hittek. Majd idővel - és most hatalmas időugrásokat teszünk -, nem túl sokkal ezelőtt elkezdtétek fölismerni, hogy létezik valami, ami isteni. Akadtak olyan, testben élő lények, akik azt gondolták, hogy a túlvilágról érkezett gondolatok egy megholt rokon formájában jelentek meg. Ehhez a folyamathoz valamilyen tárgyat, például nyúllábat használtak, s így tudták, hogy a gondolat valóban a túlvilágról érkezett. Majd elkezdtétek hinni, hogy létezik spirituális vezetés, és "lelki vezetőkről" kezdtetek beszélni. "Mindenki mellé ki van jelölve egy." Ha elég hosszan keresed, akkor megtalálod őt.
Azt szeretnénk megértetni veletek, hogy immár mindannyian hozzáférhettek a végtelen intelligenciához! És ahogy megengeditek önmagatok belsejében az átjáró megnyilását, akkor ez a tudatos, fizikai tapasztalás, amelyben jelenleg összpontosultok, fölerősödik.

Nem akarunk elvonni titeket a fizikai élettől, amelyben éltek, hogy a felhők közé helyezzünk benneteket, vagy valami más dimenzióbal Csupán azt szeretnénk, hogy megtapasztaljátok azt, amit átélni szándékoztatok, immár a belülről jövő tudás fölerösítő hatásával. Ez pedig az átjáró megnyitásával valósul meg.
KÉRDÉS: Egy hete tapasztaltam meg első médiumélményemet. Két entitással kommunikáltam, és szeretném megkérdezni, tudtoke segíteni abban, hogy ez jobban és többször menjen? Hogyan tudom ilyenkor jobban elereszteni önkontrollom gyeplőjét? Tudnátok-e ez ügyben tanáccsal szolgálni?

ÁBRAHÁM: Mint minden új tevékenységet, úgy ezt is könnyedebben végzed majd, ha nagyobb gyakorlatra teszel szert. Ne hasonlítgasd össze saját tapasztalatodat például Eszterével, mert a te élményed a tiéd, és kész! Nagyon jó úgy, ahogy pillanatnyilag van. Gyakorold, és ahogy nekiülsz, legyen az a vágyad, hogy "tisztán, érthetően akarok beszélni!"

MEGJEGYZÉS: Nem tudom, hogy a két entitás közül mikor melyiket vettem. Talán mindkettöt. Gyanítom, hogy csak mintegy kísérleteztek velem.

ÁBRAHÁM: Kérd, hogy azokkal beszélhess, akik onnan valók, ahol belső lényed is lakozik! Mindig ez a legjobb. Kérd, hogy beszélhess "családod" tagjaival!

KÉRDÉS: Van-e olyan kontroll, amit meg kell tanulnom szélnek ereszteni?

ÁBRAHÁM: Csupán arra van szükség, hogy lecsöndesítsd elmédet, és világosan megfogalmazd szándékodat. Aztán, ahogy veszed az információt, egyre jobban megy majd a "vétel".

A legtöbben azt csinálják, hogy eljönnek ilyen összejövetelre, és meghallgatják Esztert, aki nekünk már sok ezer órán át tolmácsolt. Ha a legelső ilyen összejöveteleken is részt vettél volna, akkor a jelenlegitől meglehetősen eltérőt hallottál volna... Igen hosszú, gyönyörűen megfogalmazott kérdést, majd Ábrahám válaszát:

"Úgy van." Ezt követően egy újabb, hosszú, elegánsan fölépített kérdést hallottál volna, majd Abrahám válaszát: "No, nem egészen úgy van." És így tovább... És nem azért történt ilyeténképpen, mert Eszter nem vette az üzent gondolatokat, hanem mert nem hitt eléggé abban, hogy veszi az információt, és ezért csak azt mondta ki, amiben teljesen biztos volt. Te is azt tapasztalod majd, hogy minél többet beszélsz így, annál jobban bízol vevőképességedben. Egyre könnyedebben kezeled majd az érkező információt. Érted, hogy mi adja meg ezt a lehetőséget?

MEGJEGYZÉS: A megengedés.

ÁBRAHÁM: Úgy van. Ti fizikai lények vagytok, akiknek nem csupán az anyagi világban teremtődött húsuk és vérük van, hanem egyfajta, a belső dimenzióból származó energiájuk is, ami áramlik bennetek. Ez a mindannyíótokat átjáró energia - ami különbséget tesz élő és holt között - mondatja veletek, hogy: "Élek. Mindenki más is nyilván ugyanígy érzi magát elevennek." (Bár biztosan ezt nyilván nem tudhatod.)

Ezért arra van szükség, hogy ez a számodra most még szokatlan energia összekeveredjen a benned lévő energiával. Ez az elegyedés. Ez az az átjárónyitás, amiről többször is szóltunk már, és ezért érzel bizsergést, egy-egy akaratlan izommozgást, ilyenolyan, kisebb - nem kellemetlen - testi érzést. Ne olyan átjáróra gondolj, amit hatalmas fejszecsapásokkal nyitnak meg! Valójában az energia elrendeződése történik meg. Tehát minél jobban engeded, minél több időt fordítasz rá, annál megszokottabbá válik az számodra.

KÉRDÉS: Akkor is hangosan mondjam ki az érkező gondolatokat, amikor senki sincs a közelemben? Amikor egyedül meditálok?

ÁBRAHÁM: Igen, feltétlenül! Minél többször, annál jobb. Minél többször veszel információt, annál bátrabban bízol képességedben.

KÉRDÉS: A kérdéseimet is hangosan mondjam ki?

ÁBRAHÁM: Igen. Azok kedvéért, akik hasznát látják, hadd beszéljünk most ennek az átjárónak a megnyitásáról. Ne aggódj! Ha nem akarod, az nem fog megtörténni! Ez nem olyan valami, ami sorsszerűen végrehajtatik rajtad, akár akarod, akár nem!

Mint minden teremtésre, erre is érvényes a képlet: akard, hagyd, és akkor úgy lesz! Az átjáró megnyitásának akarásával a nagyját már meg is tetted.

A meditálást a hagyás érdekében javasoljuk. A "meditáció" szón a következőt értjük: biztosítasz életedben egy kis időt a lecsöndesedésre, hogy végre érzékelhesd a belső világot. Csupán annyit kell tenned, hogy csöndesen ülsz, és csupán vagy.

Mondhatod erre: "De hiszen mindig vagyok! Ugyan! Hogyan tudnám megtenni, hogy ne legyek?" Amikor azt tanácsoljuk, hogy csak "legyél", akkor azon azt értjük, hogy ne akard, hogy közben bármi más is történjen! Ha ugyanis azt mondanánk, hogy "ne gondolj semmire!", akkor a semmire gondolásra gondolnál. Valójában az a teendőd, hogy lecsöndesítsd elmédet. Ehhez az a praktikus, ha olyanra figyelsz, ami nem igényel sok tudatos gondolatot. Ilyen például a lélegzés. Ahogy hagyod, hogy a levegő ki- és beáramoljon, és ennek tudatában vagy, s ahogy hagyod gondolataidat efelé terelődni, nagyon hamar - talán már az első alkalomkor - egyfajta bizsergést érzel testedben. Talán még zsibbadást is. Ha érzed ezt a zsibbadást, akkor tudd, hogy azzal belső lényed jelzi, hogy sikerült lecsöndesíteni fizikai részedet, így már érezheted a belső világodat! Ha a maximális zsibbadtságérzés állapotában gondolsz valamire, a bizsergésérzés elúszik. Ahogy szélnek ereszted a gondolatot és lecsöndesíted elmédet, a zsibbadás visszatér. Ahogy képes leszel ezt az érzést ily módon erősíteni és gyengíteni, hamarosan nagy rutinnal tartózkodsz majd ebben az állapotban. Amint következetesen fönn tudod azt tartani, máris a hagyás állapotában vagy! A hagyás avagy megengedés állapotába jutva munkád befejeződött. A többit belső lényed végzi el.

Egy kis bizsergést érzel itt, egy kis ilyen-olyan érzést ott, amik mind azt jelzik, hogy belső lényed az átjáró megnyitásán dolgozik, vagyis az energiák elegyengetésén. Ha spontán izommozgás is jelentkezik, az már arra utal, hogy nyitott vagy.

Ha már nyitott vagy, akkor az információvételhez nem kell feltétlenül meditációs állapotban ücsörögnöd! Ekkor már elegendő tetszés szerint bármikor - megfogalmazni vágyadat, miszerint: venni szándékozok." Érted?

A meditálás az átjáró megnyitását célzó folyamat. Ezt követően már nem tartjuk fontosnak, hacsak nem más célból végzed azt. A meditálásnak számos célja lehet. Néhányan azért meditálnakvagyis csöndesítik le testüket, hogy érzékelhessék a belsőt -, mert belefáradtak a fizikaiba. EI akarnak hát távolodni tőle. Pihenés céljából kicsit ki akarják azt kapcsolni, és ez teljesen helyénvaló. Azt azonban ne hidd, hogy a vételhez feltétlenül meditatív állapotban kell lenned! Eszter sincs meditatív állapotban. Meditáció révén nyitotta meg átjáróját, de bármikor vehet információt, amikor csak akar. Érted? Ugyanez vonatkozik rád is.

KÉRDÉS: Mi akadályozza meg, hogy egyszer csak egy másik lény kezdjen beszélni Eszteren keresztül, s ne Ábrahám?

ÁBRAHÁM: Eszter egyértelmü szándéka. Tudja ugyanis, hogy azoktól akar információt venni, akik közül jött. A "családjától". S ha már fölvette a kapcsolatot a "családjával", a többiek nem zavarognak.

Tudod, amíg nem léptél kapcsolatba annak a csoportnak az egyik tagjával, amelyikből a Földre érkeztél, addig bárki részére szabad játékostársnak számítasz. Különösen, ha már más módszerrel is kerestél kapcsolatot a túlvilággal. Ha azonban már fölvetted a kapcsolatot azzal a "családdal", amelyből jöttél, a többiek így szólnak: "kész, megállapodtak." Amikor Eszter a nap valamelyik szakában úgy dönt, hogy vételre kapcsol, akkor így szól: "Ábrahámmal akarok beszélni, vagy valakivel azok közül, akiktől jöttem." Ha ehelyett mondjuk azt mondaná, hogy: "Hahó! Univerzum! Itt vagyok! Szóljatok hozzám! Bárki, aki ott van! Bárkit veszek, aki a legközelebb van éppen...", akkor bizony kaphatna lényével nem harmonizáló valamit is. Ezt hát nyilván nem javasoljuk. Azt ajánljuk, mondd: "Azt akarom ezzel a megnyílással, hogy onnan kapjak információt, ahonnan jöttem." Ha ezt megteszed, a többiek nem zavarognak.

KÉRDÉS: Értem. Ti most egyedül vagytok itt?

ÁBRAHÁM: Igen, mert ez volt Eszter elvárása. Eredetileg nem tudta, hogy kik vagyunk. Azt mondta: "meg akarom ismerni a lelki vezetőmet." Amikor bejelentkeztünk, így szóltunk: "Ábrahám vagyok. Én vagyok a te lelki vezetöd."

KÉRDÉS: Mi történik akkor, ha ezek az entitások külön személyiségekként jelentkeznek? Külön lényekként és gondolatokként? Azt hogyan hozzam össze?

ÁBRAHÁM: Azt akarva és megértve.

KÉRDÉS: És ha visszautasítják?

ÁBRAHÁM: Akkor mondd nekik, hogy többé nem lépsz velük kapcsolatba! Hogy te vagy lényed fenntartója, te vagy élményeid megteremtője és kész.

Akik harmóniában vannak veled, azok soha nem fogják visszautasítani a szándékodat! Akik nincsenek harmóniában, azokat egyszerűen küldd el!

Ne aggódj! Talán hallottál már arról, hogy milyen nagy félelem él sokakban a "megszállással" kapcsolatban. Eszternek ez volt a legnagyobb félelme. Ezért tartott olyan hosszú ideig, amíg összejöttünk vele.

KÉRDÉS: Nem teremt az ilyenfajta osztályozás valamiféle egyensúlyvesztést?

ÁBRAHÁM: Semmi olyan nem történik amit nem akarsz! Itt te vagy élményed megteremtője! Érted? Te szándékozol létrehozni az elegyedést belső lényeddel.
Figyelj, mert ez sokat segít majd! A következő szavak sokat segítenek mindannyiótoknak, akik kommunikálni akartok a belső dimenzióval: elvárásod, megengedésed és hited nagyon jelentős szerepet játszanak abban, hogy mit kapsz...
Ha egy speciális módon várod el a kommunikálást, akkor más módon nem teszed azt lehetővé. Nem engeded meg. S mivel belső lényed akarja a kommunikációt, ezért kezdetben teljesen a te elvárásodhoz igazodik, hogy végre átélhesd az élményt. Érted? Ezt követően aztán fokról fokra kapod azt az információt, ami segít neked megérteni a teljesebb történetet.

Amikor Ábrahám találkozott Eszterrel, Eszter egyetlen személynek érzékelte őt. Egy vezetőnek. Egy hozzá irányított léleknek. Rendkívül boldog volt, hogy a vezetője végre megmondja majd neki, hogy mit tegyen! Aztán rá kellett jönnie, hogy Ábrahám nem óhajtja megmondani neki, hogy mit tegyen! Ábrahám tanító, aki csupán irányítást óhajt fölkínálni, de Eszternek kell eldöntenie, hogy mit akar csinálni és mit nem, mert élményének ő maga a megteremtője. Érted?
Ezért aztán Eszter hamarosan leszokott arról, hogy megkérdezze: "Ábrahám! Megegyem ezt vagy ne? Ábrahám! Balra menjek vagy jobbra?" Hamarosan megértette, hogy Ábrahám csak az alapelveket hajlandó közölni, amelyek mentén neki magának kell aztán a döntéseket meghoznia. Eszter és Ábrahám kapcsolata így vált fokozatosan, napról napra fejlődve azzá, amit jelenleg tapasztalsz, és a fejlődésnek még nincs vége. Az idő múlásával sok mindenre derül még fény.

Azt kívánjuk, hogy teremtsd meg a magad választotta élményt, s mi közöljük, hogy mik voltak belső lényed szándékai! Figyelj: valamennyien, akik jelenleg testben tartózkodtok a Földön, egy belső lényből jöttetek el. Egy belső lényből, aki úgy döntött, hogy: "fizikai formában akarok lenni ebben az időszakban!"

Célzottan ezt a korszakot választottad a Föld bolygón, mert tudatában voltál és vagy a teremtő energia növekedésének, ami nem csupán több interakciót tesz lehetővé számodra a belső dimenzióval, hanem az eddiginél gyorsabb teremtést is. Nagyon akartad, hogy itt lehess, és belső lényed is, aki valójában "te a teben..."

Amikor részekre szedünk szét, és belső lényedről, valamint fizikai lényedről szólunk, akkor darabokra törünk. Célunk azonban éppen az elegyítésed! Segíteni harmóniát találnod. Segíteni meglátnod, hogy te valójában egy hatalmas és csodálatos lény vagy, és éppen ezzel a lénnyel keresed a kapcsolatot!

Nehogy eszköznek lásd magad, akinek valami vagy valaki olyannal kell beszélgetnie, aki rajta keresztül akar szólni! Te lehetsz annak a tudatos, szándékos megteremtője, és mi arra bíztatunk, hogy kérd belső lényedet, felsőbb énedet, lelkedet, ISTENEDET, akárminek is nevezed őt! Kérd tőle azt, amit meg akarsz tapasztalni, és azt fogod megkapni! Érted?

No, lássuk, hol is tartottunk veled kapcsolatban?

KÉRDÉS: Megengednétek-e Eszternek, hogy táblát használjon?

ÁBRAHÁM: Nem rajtunk múlik, hogy mit tesz Eszter Az élményét ő választja meg!

ESZTER: Úgy dönt-e ő, hogy valamikor használja majd a táblát?

ÁBRAHÁM: Igen. Nem most, mert élete legborzasztóbb élményét élte át azzal. Azt követően két hétig képtelen volt beszélni velünk. Mi van még?

KÉRDÉS: A bűntudatról szeretnék még kérdezni. Mi van annak a bűntudatával, aki megöl valakit?

ÁBRAHÁM: Lénye állapotának szintjétől függ. A belső lény, akiből ebbe a fizikai dimenzióba érkeztél, hatalmas tudással rendelkezik. Valójában már hatalmas élettapasztalatot gyűjtöttél össze. Ezért, amikor életed során olyan, mások által tett dolgokat látsz, amik benned nem túl kellemes érzéseket ébresztenek, mint például gyilkosságot, akkor tudd, hogy épp azért él benned ez a buzgó kíváncsiság, mert te is átéltél már ilyen élményt.

Valamelyik életében mindegyikötök ölt már vagy megöletett. Így tapasztalod meg az ezzel kapcsolatos érzéseket. Ezért ezek az érzések előjönnek a nagyobb tudásból, és ez az oka, hogy akadnak olyan dolgok... amik egyszerűen nem állnak összhangban azzal, aki vagy.

Amint valami el akarja nyomni szabadságodat, hatalmas, negatív érzelmek kerülnek felszínre, mert a szabadság lényed alapvető velejárója. Akadnak ezért olyan esetek; amelyekben egyfajta negativitásérzés jön elő, amit éppenséggel bűntudatnak is nevezhetsz. Ez olyankor jelentkezik, ha olyan tettre készülsz, amiről belső lényed a leghatározottabban úgy véli, hogy fejlődésed jelenlegi fokán valójában te nem akarod azt. A gondolatra reagál. Az érzés már egyszerűen csak attól jelentkezik, ha gondolsz arra, amit esetleg megtennél. Érted, hogy mit magyarázunk?

KÉRDÉS: A Földön ugyanolyan sokféle belső lény létezik, ahány fizikai, vagy minden egyes fizikai lényhez egyetlen, egyedi belső lény tartozik? Vagy talán egy belső lény egyszerre több fizikai lény formájában fejeződik ki?

ÁBRAHÁM: Valamennyi változat. (A csoport nevet.) Egyes belső lények fizikailag csak egyetlen lényben összpontosulnak. Akadnak azonban olyan belső lények is, akik több fizikai lényben. Tehát többféle variáció létezik, a belső lény szándékától függően.
KÉRDÉS: Ez akkor átvezet a következő kérdéshez. Egyetlen forrásból teremtődtünk? Valóban egyek vagyunk?

ÁBRAHÁM: Igen.

KÉRDÉS: Valamennyien? Mindenki és minden?

ÁBRAHÁM: Igen, egyértelműen.

KÉRDÉS: És szándékaink szerint csoportosultunk "családokba"? Ezért van aztán, hogy a különböző szándékú "családok" között adott esetben nem lehet harmónia?

ÁBRAHÁM: Pontosan.

KÉRDÉS: Ha Eszter képes más entitásokat távol tartani, miközben bekapcsolja "antennáit", és ugyanakkor beengedni azt az egyet, amelyikre ő vágyik, akkor miért nem képes Eszter - vagy ő és a hozzá hasonló emberek egy csoportja - csupán akaratával megakadályozni a tengelykorrekciót?

ÁBRAHÁM: Kitűnő kérdés. Eszter is ezt kérdezte tőlünk, szinte első kérdéseként, amikor világossá vált számára, hogy a tengelykorrekció valamikor meg fog történni. Azt mondta: "Ábrahám! Meggyőztetek arról, hogy legyőzhetetlen vagyok, ezért így szólok: nem lesz tengelykorrekció. Ti azt csináltok, amit akartok, de én azt akarom, hogy a dolog ne történjen meg." Így feleltünk: "Értjük. Vannak-e mások is, akik ugyanígy éreznek efelől?" "Igen" - hangzott a válasz.

Mire mi: "Akkor szedd össze barátaidat, és akarjátok, hogy ne keljen föl reggel a Nap, s hogy idén ne legyen tél! Hiszen ti indítottátok el a Föld megteremtődését részei vagytok annak. Valamennyien társteremtői vagyok a Földnek. Ám ezt olyan szinten tettétek ami meghaladta jelenlegi összpontosultsági állapototokat amelyben itt vagytok a Földön Azért vagytok itt és ezzel a kapacitással. mert ebben egyeztetek meg!"
A Föld, és körülötte minden, egy óriási és erőteljes akarás hatására lendült mozgásba, és ennek az akarásnak egy része ezt mondta: "azt akarjuk, hogy ez a Föld nagyon hosszú ideig létezzen."

A Föld él! ÉI, ahogy rajta minden szintén él. S mivel él, ezért nő is. S ahogy neked is új bőröd nő, úgy ő is új "bőrt" növeszt. És fejlődése és változása során folytonosan keresi egyensúlyi állapotát. Belső lényed megérti, hogy ha a Föld nem találja meg egyensúlyi helyzetét, akkor az teljes pusztulását jelenti, mert minél jobban kibillen egyensúlyi állapotából, annál nehezebben lehet azt kompenzálni.

Ez az esemény, amit át fogtok élni, nem olyan mértékű lesz, mint amilyen a Földön már többször lejátszódott. Sokszor volt már ezen a bolygón nagyon jelentős tengelykorrekció! Az e korból származó történelmi följegyzések megsemmisültek, ezért nem tudtok róla.

A geológiai "följegyzések" azonban fönnmaradtak. Geológusaitok pontosan tudják, hogy nem új jelenségről van szó. Ez azonban meghaladja tudatosságotok és teremtőképességetek körét. Hogy miként élitek át a történéseket, azt már viszont képesek vagytok befolyásolni! Ha vizualizálod, hogy örömteli állapotban túléled az egészet, akkor számodra úgy lesz!

A Föld bolygóra érkezésetek előtt számos megállapodást kötöttetek. Megállapodtatok abban, hogy megtapasztaljátok a gravitációt. Megállapodtatok abban, hogy megtapasztaljátok a testiséget. A nem fizikai dimenzióban egybeolvadsz másokkal, máskor meg szétváltok. Itt viszont együtt csatangoltok. Számos olyan dolog létezik, amit az anyagtalan világban megtehetsz, ám az anyagi világban tartózkodva nem. A Föld tengelykorrekciójának befolyásolása egyike ezeknek, és belső lényed számára ez teljesen rendjén is való.

Belső lényed pontosan tisztában van az üggyel. Belső lényed így szólt: "jelen akarok lenni a Föld bolygó kérgének e fölszakadásakor, mert tudom, hogy az szokatlanul nagy lehetőséget kínál majd kreativitásom megéléséhez! Tisztában vagyok azzal, hogy minden változás gondolatösztönző hatású, ami teremtéshez vezet, az pedig örömhöz. Résztvevője akarok lenni a Földön ekkor végbemenő ébredésnek, mert meg akarom tapasztalni az örömet, ami az elegyedésből származik, amit magamban és másokban is meg fogok tapasztalni!" Érted?

Számtalan élményt éltél át már e bolygón, ami messze nem volt annyira kielégítő hatású, mint amilyennek ez ígérkezik! Mert itt most szó szerint az ÉBREDÉS kora előtt állsz! A tengelykorrekció része ennek. Részben emiatt akar majd sok-sok ember többet tudni. Belső álláspontodról részben te teremtetted meg a várható történést, és eszed ágában sincs leállítani azt, mert a Föld fennmaradását akarod! Pontosan tisztában vagy vele, milyen hosszú idő is kell ahhoz, hogy egy ekkora bolygó lakhatóvá váljék. Rendkívül hosszú idő! Nem akarod könnyen föladni hát, és újrakezdeni az egészet. Tudatos részed is beleegyezését adta mindebbe. Csupán arról van szó, hogy nehezedre esik belenyugodnod a dologba. Reméljük, szavaink tán segítenek ebben. Világos a helyzet?

KÉRDÉS: Hol jönnek be az állatok a képbe?

ÁBRAHÁM: Ez ugyancsak tág téma. Állataitok csodálatosak, nem igaz? Állataitok olyan lények, akik ugyanúgy teremtődtek, mint ti magatok, ám más megállapodások alapján. Fizikai lényekként jönnek elő, akárcsak te, és a rajtuk keresztüljövő energia is ugyanaz az energia, mint ami bennetek van. Ők azonban más módon és más szándékkal érkeznek e világba, mint ti.

Ennek részleges megértéséhez elmondjuk, hogy akadnak olyan állatok, amelyek történetesen talán ugyanabból a forrásból származó energiát tapasztalják meg, mint ahonnan ti is kaptátok azt, bár ez ritkán fordul elő. Más szóval: lehetséges számodra kutyával, lóval vagy macskával kapcsolatos életélmény szerzése is, akit talán a belső lényed által elindított energia tölt föl, mert ezt a tapasztalást is meg akarta szerezni.

Állataid a belső lényükből reagálnak, tudatos közbelépés nélkül, oly módon, ahogy te arra képtelen vagy. Az állatok - veled ellentétben - nem tudatosan kifejlett lények, és ebben a fizikai környezetben sokkal inkább a belső tudásuk alapján reagálnak. Ezt hívod ösztönnek.

MEGJEGYZÉS: Beszéltetek a kívánásról, az óhajtó gondolkozásról, vagy valami hasonlóról...

ÁBRAHÁM: A teremtésről beszélünk.

MEGJEGYZÉS: De korábban mondtatok valami olyant, hogy "ha kívánod, akkor úgy lesz. Koncentrálj rá vagy hidd el..."

ÁBRAHÁM: Indíts útnak egy gondolatot, és úgy lesz!

KÉRDÉS: Igen, biztos. És arról is beszéltetek, hogy a túlvilágon a lelkek keresztülmennek egymáson. Ha hiszek benne és arra koncentrálok, akkor átélhetek ebben az anyagi világban olyasmit, mint a testen kívüli élmény?

ÁBRAHÁM: Igen. De amikor testen kívüli élményt élsz át, akkor valóban a testeden kívül vagy. Tudod-e, hogy mennyire vágytál arra, hogy jelenlegi testedben lehess? Számunkra éppen azért érdekes jelenség a testen kívüli élmény, mert pontosan tudjuk, mennyire akartatok testetekbe belekerülni! Ezért meglepő számunkra, hogy egyesek el akarják azt hagyni... Mi van még?

KÉRDÉS: Csak kíváncsi voltam. Létezik-e valóban spirituális hierarchia, és ha igen, tudnátok-e arról mondani valamit, illetve meg tudnátok-e nevezni a hierarchia szintjeit?

ÁBRAHÁM: Abban az értelemben nincs hierarchia, ahogy ti gondoljátok. Csupán folytonos fejlődés van. A fejlődés soha nem ér véget. Érted? És nincs olyan, aki pontozná teljesítményedet. Ítélet és összehasonlitás sincs.

Csupán örömteli élettapasztalás. Számos lény létezik, akiknek a nevét mi sem tudjuk. Ezt nem tudjuk. És te?

MEGJEGYZÉS: Azt hallottam, hogy létezik "Planetáris Logosz", vagy hogy lényegében ő lett volna az a lény, aki jött és aztán a gondolata révén...

ÁBRAHÁM: Ő lenne a "valamennyiük legnagyobbika"?

MEGJEGYZÉS: Igen.

ÁBRAHÁM: Igen. Sok ilyen létezik. Mi van még? (A csoport nevet.)

KÉRDÉS: Ábrahám! Február elején Coloradóban jártam üzleti úton. Egy ideig egyedül voltam, így akadt időm mélyebben elgondolkozni. Arra jutottam, hogy valójában az egyszerű élethez vágyom visszatérni. Arra jutottam, hogy nem tesz boldoggá az, ahogy életem eddig alakult. Azzal a boldog szándékkal tértem vissza utamról, hogy meg is teszem ezt. Lehet, hogy ez a közelgő esemény hozzásegít ahhoz, hogy egyszerű életet éljek?

ÁBRAHÁM: Igen. Van-e köztetek olyan, akivel előfordult, hogy bement az iskolába, ahol kihirdették, hogy elromlott a kazán, nincs fűtés, és ezért elmarad a tanítás?

MEGJEGYZÉS: Juhé! Igen! (A csoport nevet.)

ÁBRAHÁM: Azért mondtad, hogy "Juhé!", mert annak a napodnak a programját senki sem kontrollálta. Mamád elengedett az iskolába, az iskola meg hazaengedett, így hát - arra a napra - szabad lettél! Szabadon lehettél bárki, illetve szabadon tehettél bármit. Ha adódott életedben ilyen eset, akkor emlékszel a benned támadt eksztázisérzésre, amikor kiderült, hogy - hosszú idő után talán először - élményed megteremtőjévé válhatsz. Nos, ezt fogjátok átélni a tengelykorrekciókor.

Olyan időszakot fogsz megtapasztalni, amikor a számodra legfontosabb dolgot csinálod majd, ahelyett, hogy csupa olyant teremts, amikkel más kedvében igyekeznél járni, vagy folytasd azt, amit olyan időben kezdtél meg, amikor szándékaid még eltérőek voltak. Ekkor te döntheted el, hogy aznap mit akarsz, és meg is teheted, illetve meg is szerezheted azt.

Olyan időszakról beszélünk, amelyben egyszerre több lény válik életélményének tudatos megteremtőjévé, ami manapság nagyon ritka esetben fordul csak elő.

A legtöbb ember szokás alapján teremt. Keresztülmész az élet szokásos rituáléjain, anélkül, hogy jelentős elégedettségérzés járna át. Elégedettség ugyanis csak egy módon generálódik: akarásból, hagyásból, majd megkapásból. Ahogy azonban összevissza lötyögsz, és mindent szépen elvégzel, mert valaki más úgy gondolja, hogy azt kell tenned, s nem azért csinálod, mert te magad akarod azt, nos, így igen kevés elégedettségérzéshez jutsz...

Az elkövetkezendő időszak a legnagyobb öröm lehetőségét hordozza magában számodra, amit ebben a fizikai, vagy bármilyen egyéb környezetben megtapasztalsz! És igazad van, valóban az egyszerűség ideje lesz ez. A zavarodottság ugyanis véget ér, föllélegezhetsz, és eldöntheted, hogy eddigi tevékenységeid közül mit akarsz újra fölvállalni, és mit nem.

Részesei lesztek az újjáépítésnek. Van egy nagyon híres állításunk. Sokszor mondtuk, nevezetessé vált, s így szól: "Néha érdemes kevés szobás házban élned, hogy tudd, a következő házadként olyant választasz, amiben már több szoba lesz." Eddig élt életednek is sok olyan része van, amire azt mondod: "én ezt nem akarom."

Leginkább a szabadságra vágytok, és sokan mégis azokhoz az általatok fölhalmozott, fizikai dolgokhoz kötődtök, amelyek pedig éppenséggel elvették tőletek a szabadságot...

Legnagyobb teremtéseidet akarással végzed. A legtöbb ember idejének javát mégis vágyainak elnyomására fordítja. Érted? Csak keveset akarsz. Nem óhajtasz túl sokat, mert nem akarod átélni azt a csalódást, amit a vágyás, majd a meg nem kapás okoz...

Mivel nem érted, hogy mi okozza, hogy egyszer eléred célodat, máskor nem, mert nem tudod, hogy miért kapod meg azt, amit megkapsz, ezért inkább visszahúzódsz csigaházadba... És mivel nem tudod, hogy te vagy tapasztalásod megteremtője és a megkapott valami uralója, ezért nem hozol döntést. Így aztán szelektív szűrő sem lehetsz, s az eredmény: ebből is, abból is kapsz egy kis ezt, egy kis azt...

Olyan világ részese vagy, amelyre az elárasztottság jellemző. Az elárasztottság, mert tengernyi olyan dolgot kapsz, ami számodra semmit nem jelent, míg ugyanakkor elfojtod annak eldöntését, hogy mi a fontos számodra!

Most azonban végre közeleg a lehetőség, ez az általad választott, áhított, ugyanakkor rád is helyezett lehetőség... Nem azért vagy itt, mert kedved szottyant idejönni. Nem azért vagy itt, mert rád esett a szerencse választása. Azért vagy itt és most, testben, mert így szóltál: "akarom!" És eléggé akartad és eléggé megengedted ezt ahhoz, hogy - placcs - itt is lettél. (A csoport nevet.) S ahogy itt vagy ebben a fizikai formában, minden élmények legörömtelibbjének a közelében állsz!

Igazad van, egyszerűbb lét lesz. Az egyszerűség hozza meg neked a legnagyobb örömödet! A bonyolultság szüli a legnagyobb stresszedet.
KÉRDÉS: Szeretnék segítséget kérni valaminek az áthidalásában. Múlt éjjel nagyon érdekes álmom volt. Ebből kiderült egy önkorlátozó hitem, ami blokkolja azt a teremtést, amin ügyködöm. Olyanról van szó, amivel életem minden napján szembetalálkozom, és ezért már nagyon szeretnék hozzájutni az eszközökhöz, amelyek segítségével túlléphetek rajta. Nos, ez az önkorlátozó hit így hangzik: nincs elegendő.
Amikor a számláimat akarom kifizetni, azt tapasztalom, hogy sosincs elég pénzem hozzá... Amikor fiam szórakozásra vagy másra kér pénzt, sosincs tartalék pénzem, sosincs elegendő pénzem. Naponta ütközöm ebbe a gondba, és szeretnék végre hidat építve átjutni rajta!

ÁBRAHÁM: Helyes. Szeretnénk, ha tudnád, mennyire értékeljük őszinteségedet, és egyértelműen, érzéssel megfogalmazott gondolataidat. Lássuk hát ezt a "sosincs elég..." ügyet!

MEGJEGYZÉS: Ezt már egyébként születésem óta tapasztalom. 
ÁBRAHÁM: Igen. Szavaidnak hatalmas ereje van.

MEGJEGYZÉS: Tudom.

ÁBRAHÁM: Tökéletesen megfogalmaztad; "sosincs elég!" Amint kimondod ezeket a szavakat, hogy "sosincs elég"... Na elég! Többé inkább ki se mondjuk... (A csoport nevet.)

Íme a híd: "Nem volt elegendő. Eddig ezt tapasztaltam. Ez azonban abban az időben történt, amikor még nem tudtam azt, amit most már tudok. Most már ugyanis tudom, hogy van bőven, hiszen látom mások életében. Látok másokat pénzzel olyan dolgokat tenni, amiket én nem tennék (herdálás). Tudom, hogy bőven van pénz, és tudom, hogy megtalálom a módját, hogy elkezdjem azt az életembe vonzani! Van bőven! Csupán arról van szó, hogy ez ideig nem vonzottam azt magamhoz, ám máris benne vagyok ennek folyamatában! Tudom, hogy van bőven. Tudom, hogy több is van, mint amennyi elegendő.

Tisztában vagyok vele, hogy nincs valamiféle aranytároló edény, amiből mindenkinek merítenie kéne. Valójában mi teremtjük meg a bőséget, az univerzum pedig rendelkezésünkre bocsátja mindazt, amire vágyunk és amit hagyunk.

Látom hát most már, hogy a bőség valójában kifogyhatatlan vizesésként zuhog alá. Eddig csöppnyi kulacskával jártam ehhez a vizeséshez, ám immár rájöttem, hogy csupán az a gond, hogy nem vittem magammal nagyobb edényt. Bőven van mindannyiunk számára! Senkinek nem jut kevesebb, ha én már nagyobb tartállyal megyek a vizeséshez. Valójában nem a pénz hiányáról van szó, hanem arról, hogy nem vittem magammal elég nagy edényt, hogy többet engedjek belőle magamnak. Így jutottam ide. Most azonban tágabb kaput nyitok a nagyobb bőség befogadására!
A múltban nem volt ugyan elegendő, a jövőben azonban több, mint elég lesz, mert ez a jelenlegi vágyam, és élményemet én teremtem meg. Bőven van, több, mint amennyi elegendő. TÖBB VAN, MINT ELÉG. Több van, mint elég! Több van, mint elég!"

MEGJEGYZÉS: Ó, igen...

ÁBRAHÁM: És mi is vagyunk.

EGY MÁSIK MEGJEGYZÉS: Én is! (A csoport nevet.)

ÁBRAHÁM: Számodra is van elég, és számodra és számodra is.

MEGJEGYZÉS: Az edénnyel volt a gond. Tartálykocsival kell a vízeséshez menni... (A csoport nevet.)

ÁBRAHÁM: A tartálykocsi helyett bölcsebb, ha inkább kaput nyitsz. Nyiss kaput, és engedd, hogy a bőség vég nélkül és folyamatosan áramoljon életedbe! Gyakorlatilag mindent megkaphatsz, amit akarsz!

MEGJEGYZÉS: Köszönöm.

ÁBRAHÁM: Szívesen.

KÉRDÉS: Mi lenne a legjobb és legpozitívabb, amit fölajánlhatok annak, aki hozzám jön?

ÁBRAHÁM: A legtöbb, amit egy másik embernek adhatsz, ha tökéletes lénynek látod őt úgy, ahogy van. Továbbá, ha arra biztatod, hogy többet gondoljon és beszéljen arról, amire vágyik. Ha pedig olyant mond, amiröl tudod, hogy azt nem akarja, akkor mondd neki: "Megtudtam, hogy mennyire erőteljes hatásúak gondolataim és szavaim. A tieid is azok! Ezért, amikor most olyanról beszélsz, amit nem akarsz, meg kell kérjelek, hogy állítsd le magad, mert nem akarok a negatív teremtésedben asszisztálni neked! Beszélgessünk inkább arról, amit akarsz!"
Erre ő tovább mondja a maga negatív szövegét, mert ez a szokása. Mire te: "Úgy látom nem értettél meg. Nagyon komolyan mondom! Arról érdemes beszélnünk, amit akarunk, és nem arról, amit nem!"

Hamarosan észreveszi majd, hogy amikor nem kívánt dologról beszél, akkor füleid bezárulnak.

Beszéltél-e már úgy valakihez, hogy tudtad, nem figyel rád? Elnéz a fejed mellett, vagy a kezét bámulja, s érzed, hogy nem figyel a szavaidra. Mit érzel ilyenkor? Elmegy a kedved attól, hogy folytasd a mondataidat... A barátaid, akik hozzád vonzódnak, ha észreveszik, hogy nem figyelsz rájuk, máshová mennek. Érted? Idővel meg fogják érteni álláspontodat!

Tudod, a szavaid erőteljesek, ám a példád még azoknál is erőteljesebb hatású! Légy az, aki vagy! Látszódjék rajtad a tudásod!
Azt ígértük, elárulunk egy módszert, ami segíteni fog, hogy napról napra, sőt percről percre tudatosan alakíthasd életélményedet. Ha megértetted, hogy gondolataid valóságot teremtenek, akkor rendkívül hasznos a gondolatodat tudatosan, szándékkal útnak indítani. Az lenne az ideális, ha ezt minden pillanatban meg tudnád tenni, de az ugyancsak körülményes lenne. Ezért azt javasoljuk, osszad napodat időszegmensekre, természetes szakaszokra! És minden egyes időszak elején fogalmazd meg magadnak világosan, mi a szándékod arra a periódusra vonatkozóan!

Egy időszegmens például az, amikor beülsz a kocsidba, hogy elhajts valahová. Ez egy szakasz. Amikor fölveszed a csörgő telefont, egy másik szegmens veszi kezdetét. Ha valaki bejön a szobádba, akkor egy újabb szakasz kezdődött el. Amikor megmosod fogaidat, ismét egy szakasz kezdődött el. Ugye érted már, mire gondolunk? S ha egy pillanatra minden szegmens elején például így szólsz: "most azt akarom, hogy világosan fejezzem ki magam, miközben e telefonáló emberrel beszélek!", akkor ennek hatására - pl. telefonálás közben -jobban a nyelvedre jönnek majd a megfelelő szavak.

Alapvetően csak két dolog tarthat vissza attól, amit csinálni akarsz: mások befolyásoló hatása vagy saját, régi szokásaid. Ha azonban rászánsz egy-két másodpercet, hogy megfogalmazd szándékodat, akkor már kisebb a valószínűsége annak, hogy a másoktól jövő, befolyásoló hatású szavak elsodornak! Erre megy ki a játék. Bármit is akarsz, a nap bármely szakában, ha rászánsz egy pillanatot, és világosan megfogalmazod vágyadat, akkor úgy lesz. Érted?

MEGJEGYZÉS: Igen, értem. Más szóval tehát ne fogadjam be csak úgy a felém áradó hatást, hanem gondoljak arra, amit én akarok?

ÁBRAHÁM: Igen. Amikor például beülsz a kocsidba, és bekapcsolod a biztonsági övet, lásd közben lelki szemeiddel, hogy biztonságosan megérkeztél úti célodhoz, frissen és időben!

Amikor biztonságot akarsz, akkor győződj meg róla, hogy csak és kizárólag biztonságra vágysz és gondolsz! Nehogy balesetet képzelj el, és azt mondd, hogy "nem ezt akarom"! Gondolataid ugyanis azt vonzzák, amire azok irányulnak!

Minden teremtés kulcsa tehát annak vizualizálása, amit elérni akarsz. Azzal kezdtük, hogy lásd lelki szemeiddel a dolog végét. Vég azonban nem létezik. Ezért láss előre olyan időtávra, amennyire vizualizálásoddal előre tudsz menni az időben!
Lásd magad, hogy bármelyik úti célodhoz megérkeztél! Képzeld el bankszámládon azt a számot, ami a jelenleginél jobban tetszik! Vizualizáld magadat, amint nagy összeget teszel be a bankodba! Lásd magad, amint számláid kifizetése után még bőven marad pénzed! Kezdj képeket küldeni, amik olyannak mutatják valóságodat, amilyennek azt szeretnéd, és egyúttal kérj megerősítő, pozitív érzést!

Amint megérted, hogy érzéseid mekkora erőt képviselnek, gyorsabban éred el azt, amit áhítasz. Amikor csak úgy szeretnél valamit, akkor a szóban forgó dolog épp csak úgy baktat feléd. Legtöbbször el is veszíted iránta való vágyadat és érdeklődésedet, mielőtt még odaérne, ezért aztán az soha nem is jelenik meg életedben. Ám azok a dolgok, amelyekre forrón vágysz, amelyek lázas izgalomba hoznak, szinte röpülnek életélményedbe!

Ezért hát valahányszor vággyal vizualizálod azt, amit meg akarsz kapni, s ezzel útnak indítod teremtésedet, hozd magad a lelkes izgalom érzelmi állapotába! Lásd magad lelki szemeiddel, egyik képet a másik után, ahogy például a kifizetnivalóidra azt írod:

"elintézve"! Lásd befejezettnek, és érezd a lelkesedést, ami ennek megtétele közben átjár! Lásd magad sokkal jobb anyagi helyzetben! Akármi is az, amitől lelkes izgalom jár át, képzeld el azt!

Eddig a hiányra irányítottad figyelmedet. Ezért még több hiányt teremtettél. Ez igen gyakori, föleg pénzzel kapcsolatban. Hadd mondjunk most valamit a pénzügyi helyzetetekről, most népként, s nem egyedi emberként szemlélve titeket.

Elégedettségérzés akkor születik, ha hagysz, majd kapsz... Akarod, hagyod, megkapod és elégedettséget érzel. Minden esetben igy születik ez az érzés!

Nem okoz elégedettségérzést az, amit valaki más teremtett meg. Csak ha te magad akarsz és kapsz.

Ha vágysz valaminek a létrehozására, ám azt adósság árán teremted meg, akkor a teremtés folyamata kibillen egyensúlyi állapotából, mert amit akartál, azt ugyan megkaptad, de még meg kell tenned az adást - visszafizetést vagy teremtést -, holott a kapás már megtörtént! Érted, amit mondunk?

MEGJEGYZÉS: Honnan tudtátok? (A csoport nevet.)

ÁBRAHÁM: Ezért hát ilyenkor nem érzel elégedettséget. (Sok ilyen példát láttunk...) Manapság az országotokban könnyű hitelhez jutni. Ezért sokan, anélkül, hogy észrevették volna, hatalmas adósságokat halmoztak föl!

Nem nagy öröm visszafizetni az adósságot, mert a kapás okozta öröm már tovatűnt. Sok esetben már arra sem emlékszel, hogy mit is kaptál a pénzért, amit visszafizetsz...

Íme a megoldás! Tegyük fel, olyan házban élsz, ahol kevés a szoba, s te nagyobb, több szobás házat szeretnél. Ugyanakkor mentes is akarsz maradni a hitel terhétől, ezért érdemes egy új akarást teremteni! Korbácsold föl magadban a nem tartozás állapota iránti lelkes izgalom érzését! Vizualizáld magadat, ahogy több pénzt szedsz össze, mint amennyire a részletek törlesztéséhez szükséged van! És ahogy ezt az új vágyat helyezed a régi helyébe, elégedettségérzés jár át, amint lépésről lépésre haladsz előre utadon. A részletek fizetése nyomasztó hatású lett rád nézve, mert nem engedted meg, hogy vágyott dologként gondolj rá. Kötelességed volt a törlesztés. Márpedig a kötelesség és a vágy egymással ellentétes valamik.

Amikor célod irányába teremtesz, akkor lelkesedést és izgalmat érzel. Amikor kötelességed irányába, akkor viszont az negatív teremtés.
Alakítsd hát azt elmédben nagyon is áhított dologgá, hiszen te alapvetően szabadságra vágysz, nem igaz!? A fizetési kötelezettségtől való mentesség szabadságára vágysz. Vizualizáld például, hogy széttéped a hitel-visszafizetési papírt, és boldogan azt kiabálod, hogy "kész, letudtam!" Mindezt sokkal előbb, mint ahogy apránként vissza kellett volna fizetned! Jó...

Mi van még?

MEGJEGYZÉS: Nos, én szeretnék köszönetet mondani nektek, hogy eljöttök közénk. Ugyanis valahányszor eljövök egy ilyen találkozóra, az rendkívüli értéknek bizonyul. Mellesleg szavaitok abban a véleményemben is megerősítenek, hogy a szabadság a fő célunk.

ÁBRAHÁM: Öröm tudni, hogy olyan okosak vagyunk, mint te.

MEGJEGYZÉS: Örülök, hogy vagytok nekünk. Köszönöm.

MEGJEGYZÉS: Elhangzott valami olyasmi, hogy egy régebbi szándékot hogyan kell megvalósítani... Ez fölvetett bennem egy kérdést, ami az egyedek evolúciójával kapcsolatos. Képesek vagyunk pillanatról pillanatra megváltoztatni szándékainkat, ám ha ezt nem gyakoroljuk, és hagyjuk a régi mintákat érvényben maradni, akkor egyesek talán emiatt okolhatják ügyeikben a karmát.

ÁBRAHÁM: Igen, van ilyen. Ezt nevezzük "kopott karmának". Például: "azért vagyok kövér ebben az életemben, mert az előzőben éhen haltam." (A csoport nevet.) Nos, ha már hibáztatom magamat, akkor miért ne hibáztassam magamat? Nem ezt a magamat, hanem azt, akit senki sem láthat...

TOLDALÉK. Los Angeles,1995. augusztus 5. és 6.

KÉRDÉS: Elkezdtem olvasni az Új életet kezdhetsz! című könyvet. Amikor a földrengésről szóló fejezethez értem, akkor kiborultam, ugyanis Kaliforniában élek...

ÁBRAHÁM: Először hallottál az itteni földrengés lehetőségéről? (A csoport nevet.)

KÉRDÉS: Soha nem veszem túl komolyan, amit erről egyesek mondanak, például, hogy Kalifornia állítólag majd belezuhan az óceánba. És a haláltól sem félek. Igazán nem! Ötéves korom óta igyekszem itt hagyni ezt a bolygót, tehát nem a halálfélelem a gond. A könyvnek ez a része mégis egyszerűen kiborított!

ÁBRAHÁM: Nos, úgy látszik, fölerősítette vagy megérintette a sebezhetőségérzésedet. Emlékeztetett arra, hogy vannak általad uralhatatlan, a hatósugaradat meghaladó dolgok, és ez talán kikezdi a védettségérzésedet. Ezeket az érzéseket érzed. Nem annyira a nyilvánosságra hozott információról kell elgondolkoznod, mint inkább az érzéseidről...

Mi a jólét tanítói vagyunk, és a szóban forgó információ látszólag ellentmond a jólét üzenetének. Csupán azért hoztuk mégis szóba, mert a számotokra ijesztő - halálról és pusztulásról szóló információt - a tudatos teremtés kontextusába akartuk helyezni. Azt akarjuk, hogy megértsd; bármit is érsz el rezgési harmóniával, az tapasztalásoddá válik.

A teremtés folyamata valójában négy lépésből áll. Az első lépés annak azonosítása, amit nem akarsz. A második annak meghatározása, hogy mit akarsz. E két lépés fölcserélhető, de egyik a másik nélkül nem működik. A sorrend nem számít, de soha nem fogod tudni, hogy mit akarsz, amíg nem tisztázod, hogy mit nem akarsz! Ez az a kontraszt, amiről beszéltünk, s ami oly fontos. A választás képessége nélkül ugyanis dönteni sem tudnál. A döntés képessége nélkül pedig nem lehetsz tudatos teremtő! A harmadik lépés a legfontosabb: ha már azonosítottad célodat, meg kell találnod annak az érzési helyét. S úgy gondoljuk, hogy az említett könyvfejezet azért annyira felzaklató, mert az olyan, nem kívánatos dolgokra gondolás, mint halál, pusztulás, szeretteid elvesztésének lehetősége stb. szinte mindenkiben egy erősen kialakult mintát érint meg.

Ha abban a fejezetben azt mondtuk volna, hogy hitünk szerint 2000 és 2020 között Kalifornia lakóinak a bőre fokozatosan kék színűre változik, akkor másként reagáltál volna. Talán azt mondod, hogy "ez érdekes" vagy "ez hülyeség", de nem érintett volna meg benned egyetlen érzékeny pontot sem. Érted, mire akarunk kilyukadni?

Elolvastál egy fejezetet, ami valamennyi érzékeny pontodra rátaposott. Más szóval: hatására óriási mértékű ellenállást éreztél. És noha mi nem a tudatos ellenállás fölkavarásának a tanítói vagyunk, úgy véljük, hogy legtöbbetekben benne él az igazi tudásotokkal rezgési összhangban nem álló gondolatminta, s az még nem okoz fájdalmat, ha kiteszed azt az asztalra, ahol érezheted és megszabadulhatsz tőle.

A legtöbb ember semmit sem tesz az ellenállástól való megszabadulás érdekében. A legtöbb ember folyamatosan igazítja vágyait, hogy kibírja a benne már meglévő ellenállást. Ezért történik, hogy amikor fölizzítod vágyadat, fájdalmasabban érzed a rezgésedben lévő valamennyi ellenállást.

Amikor azt mondod nekünk, hogy "igazán nem félek a haláltól! Ötéves korom óta igyekszem itt hagyni ezt a bolygót...", nos, akkor azt sajnos mi nem tudjuk neked elhinni... Ha ugyanis valóban igaz lenne ez, akkor az említett fejezet olvasásakor így reagáltál volna:

"Remek! Ez tökéletes harmóniában rezeg az én vágyammal! Végre lelécelhetek! Csak itt, Kaliforniában kell lófrálnom, s akkor autóbaleset, valami csúnya és kellemetlen betegség vagy a helytelenítést kiváltó öngyilkosság nélkül is meghalhatok!" Érted már, hogy hova akarunk kilyukadni?

KÉRDÉS: Igen. De engem az érdekel, hogy biztosan tudjátok-e ti fiúk odaát, hogy ez valóban meg fog történni? (A csoport nevet.)

ÁBRAHÁM: Azt tapasztaljuk, hogy már történik. Észrevetted? Azt is megfigyeltük, hogy bolygótok átrendeződése egy örökké tartó folyamat. Azt tapasztaljuk, hogy a bolygó felszíne folyton változik, és úgy látjuk, hogy ahhoz képest mindezt meglehetősen jól túlélitek. Azt észleljük, hogy kiszivattyúzzátok az olajat, majd elégetitek azt a korábbi, eltemetett civilizációk motorjaihoz hasonló masinákban. Más szóval: a mi szemszögünkből mi sokkal szélesebb képet láthatunk, mint ti. Szemrevételezhetjük a folyamatos evolúciónak ezt a megállás nélküli folyamatát, és a bolygó újra és újra bekövetkező kiegyensúlyozódását.

Meg akarjuk találni a téma megközelítésének legproduktívabb módját, mert már jó ideje sokan rágódtok ezen. 1988 elején, amikor Eszternek lediktáltuk a könyvet, nagy ribillió támadt a dolog körül, főleg itt, Kaliforniában. Számtalan térképet rajzoltak, és ki így, ki úgy reagált. Holott éppen azért foglalkoztunk a témával, mert egy másfajta szemszögből akartuk azt bemutatni! A tudatos teremtéssel összefüggésben akartuk azt tálalni. Azt akartuk, hogy megértsétek, ez nem olyasvalami, aminek keményen ellen kéne szegülni, hanem amibe lazán bele kell simulni! A megállás nélkül alakuló, fizikai élet részeként érdemes elfogadni azt. Ugyanúgy, ahogy az élet részeként el kell fogadnotok az általatok testi halálnak nevezett jelenséget, azt is el kell fogadnotok, hogy az áhítottnak a nem kívánt dolog is része!

Többször hallottuk már, hogy "Ábrahám! A legcsodálatosabb időket éljük, mert oly sok testetlen tanító jön elő és adja meg nekünk a rég áhított útmutatást!" Ugyanakkor mások így szólnak:

"Ezek a legszörnyűbb idők! Egyre több az erőszak, a bűntény, növekszik a félelem..." Más szóval: jóból és rosszból egyaránt adatik.

Ezek az évek a fölerősödött kontraszt évei. Átmeneti időszak. Mellesleg ez azon időszakok egyike, amelyre mindig elintézitek, hogy testben idejöhessetek. A fizikai élménybe merülésetekkor nem mondtátok, hogy: "Nos, kedvem lenne átmenni, de csak akkor, ha gondoskodtok róla, hogy semmi nehézség ne várjon odaát! Csak kellemes érzéseket akarok átélni és vég nélkül, boldogan lébecolni." Semmi ilyent nem mondtál! Valójában így szóltál: "Ó! Naná, hogy belemerülök az ellentétek eme tengerébe! Hiszen soha máskor nem tudhatom oly tisztán, mit is akarok, mint amikor ki vagyok téve némi nem kívánt eseménynek, és ez a kontraszt segít majd választani! S ha választok, áramoltatom energiámat és rezgésharmóniába kerülök választásommal. Az lesz majd a nagy élmény!"

Azt látjuk, hogy számtalan ember össze-vissza ugrándozik, megpróbálja elkerülni a katasztrófát, az átrendeződést, a tengelykorrekciót, a földrengést, akárminek is nevezzétek azt. Ennek hatására életükben előbb történik meg a földrengés, mintsem az ténylegesen bekövetkezne. Ellenállásukkal csak fölfordulást hoznak magukra.

Ha mi a ti helyetekben lennénk, a tengelykorrekciót nem vonnánk be célkitűzési folyamatunkba. A legtöbben ugyanis így szólnátok: "Univerzum! Én nem akarok földrengésben meghalni!" Vagy: "Univerzum! Segíts, hogy a megfelelő időben a megfelelő helyen legyek!" Mindezzel azonban valójában azt mondjátok, hogy "Vezessetek el engem a nehézségektől!" Ha azonban azt mondjátok, hogy "imádom az életemet!", és értékelitek ezeket a gyönyörű napokat, az élet élvezeteit, akkor valóban rezgésharmóniát teremtetek vágyaitokkal! S amikor összhangba kerültél céloddal, akkor már semmi, de semmi, még egy súlyos földrengés sem érinti életélményedet, mert a rezgések szempontjából te már egy más helyen leszel! Ha meg akarnád kérdezni az univerzumtól: "Olyan okos vagyok, hogy most már mindig igazam lesz?", a következő választ kapnád: "Természetesen nem. A kibontakozás folytonos." S ha azt mondanád: "Most, hogy kapom a nem fizikai energiát és lefordítom azt, jobban fog ez nekem menni?" És mi így felelünk: természetesen! Minél többet gyakorlod, annál részletesebben tudod kibetűzni azt.

A könyvnek az a fejezete tehát a tömegek tudatosságának sebezhetőségi érzését reprezentálja. Azt az érzést, hogy mindig van valami nálam hatalmasabb, nagyobb, rosszabb és engem uraló, amitöl tartanom kell. Miközben valójában nincs ilyen dolog az egész univerzumban! Ha szinkronba tudsz kerülni az áramlásoddal, akkor mindig a megfelelő időben a megfelelő helyre vezéreltetsz!

A ti helyetekben mi így szólnánk: "Tudom, hogy számtalan földrengés lesz. Olvasok róla, hallok róla." Amióta Eszter Kaliforniában tartózkodik, egy kis játékot játszik vele az univerzum: ha valami geológiai aktivitás van valahol, megrándul a szemhéja. Három hete, amióta férjével itt tartózkodik, rengetegszer rándult meg a szemhéja. Azt mondja Jerrynek: "Valami történik! Valami történik! Valami történik! Valami történik!" Mire Jerry megkérdezi: "Milyen messze innen? Hol?" (A csoport nevet.) Eszter így felel: "Tudom, hogy valami történik, de nem érzem úgy, hogy azzal nekünk foglalkoznunk kellene." Érted már?

Sok földrengés lesz-e errefelé? Egyértelműen igen. Sok gyönyörű nap lesz errefelé? Egyértelműen igen. Ellensúlyozzák-e a gyönyörű napok a földrengéseket? Egyértelműen igen. Biztosan állítható, hogy ebben az évtizedben több földrengés lesz ebben a városban? Egyértelműen igen. Biztosan állítható, hogy emberek fognak meghalni ezekben a földrengésekben? Egyértelműen igen. Biztosan állítható, hogy emberek fognak közlekedési balesetekben meghalni? Egyértelműen igen.

Nem állítjuk, hogy az univerzumnak ez a csücske különbözik az univerzum más csücskétől, és csak kívánt dolog létezik benne. Van itt kívánt dolog és annak a hiánya is. Találd meg a rezgési harmóniádat azzal, amit akarsz, és az lesz az élményed! Érted?

VENDÉG: Igen. Köszönöm.

/Vége az 1995. augusztus 5-én és 6-án magnóra vett toldaléknak./ 
KÉRDÉS: Az emberiség a történelem során számos fizikai törvényt fedezett föl. Megváltoztathatjuk-e mi ezeket a fizikai törvényeket?


ÁBRAHÁM: Igen, de nem egyszerre mindet.

KÉRDÉS: Amint elfogadjuk, hogy ez lehetséges?

ÁBRAHÁM: Igen. Részei vagytok egy fizikai törvény megváltoztatásának. Talán ebben a fizikai létélményben történik meg az első tudatos ráébredés. Ez pedig a következő:

A bolygótokat tápláló teremtő energia jelentős mértékben fölgyorsult, és ebben így már gyorsabban tudtok gondolattal manifesztálni. Helyénvaló hát ezért elkezdeni odafigyelni érzéseitekre, hogy gondolataitokat a kívánt dolgok irányába tudjátok terelni!

Észrevetted-e, hogy nem azt mondtuk, hogy figyeljetek gondolataitokra? Azt ugyanis nagyon nehéz megtenni, sőt gyakorlatilag lehetetlen. Ha azonban arra figyeltek, hogy hogyan érzitek magatokat, akkor mindig a kívánt irányba tudtok teremteni. Ez egy fizikai törvény, amit lények sok-sok generációján keresztül elfogadtak és megtapasztaltak. Ez a fizikai törvény a ti életetek idején megváltozik. És vannak más hasonló törvények is, amik szintén módosulni fognak.

Lehet, hogy egy nap majd csökken a Földön a gravitáció. Lehet, hogy egyszer majd arra is képesek lesztek, hogy fizikai lényeiteket is elegyítsétek egymással, ne csak a belső lényeiteket. Ha akarjátok és hiszitek, akkor ez talán már a ti életetekben is bekövetkezhet.

Nagyon köszönjük, hogy kapcsolatba léphettünk veletek! Valami olyasmit akarunk veletek megértetni, amire eddig talán nem gondoltatok: olyan, testben élő lényeknek érzékelitek magatokat, akik új tudásra szomjaznak. Ezért vagytok hajlandók szóba állni halott" barátaitokkal is... (A csoport nevet.) Mi azt szeretnénk, ha megértenétek, hogy nem csak ti veszitek hasznát a tőlünk érkező tudásnak, hanem kapcsolatunkkal a MINDEN LÉTEZŐ is gyarapszik. Mert ahogy a világaink közti átjáró kinyílik, és ahogy ti egyenként is kinyitjátok átjáróitokat, amelyen át információ áramlik, belső lényetek és "családotok", amely amott lakozik, és minden, ami hozzájuk kapcsolódík - ami szó szerint minden, ami csak ott létezik, mert minden egy - hasznát veszi ennek a tapasztalásnak.
Hatalmas szeretet van itt számotokra! Befejeztük.

CSOPORT Köszönjük!

ÁBRAHÁM TANÍTÁSÁNAK ÖSSZEGZÉSE A HICKS HÁZASPÁR MEGFOGALMAZÁSÁBAN
Te a testetlen világ fizikai meghosszabítasa vagy.
A Minden Létező - Isten - nem egy befejezett, kész valaki, aki arra vár, hogy utolérd őt! Te a gondolat éle vagy, amelyik többet keres. Többet mindabból, ami jó érzést ébreszt benned, ami friss és dicsőségesen fölemelő. (Lényegében a mennyet hozod a Földre.)

Azért vagy itt, a testedben, mert így akartad.
Te akartad a lehetőséget, hogy térben és időben megtapasztald ezt a gyönyörűséges kontrasztot. Más, szintén örömet kereső lények társaságában nagy várakozással érkeztél ide, hogy társteremtő lehess, hogy finomíthasd a gondolattal történő szándékos, tudatos teremtés folyamatát. (Azt is te választottad meg, hogy hol, mikor és ki legyél, s kikkel együtt lépj itt "színre".)

Életed alapja a szabadság, célja az öröm:

Szabadon fedezhetsz föl az örömhöz vezető, új utakat. Örömödben növekszel, és örömteli fejlődéseddel hozzájárulsz a Minden Létező növekedéséhez. (Jogodban áll azonban a rabszolgaság és a fájdalom választása is.)

Teremtő vagy. Minden egyes gondolatoddal teremtesz.
Gyakran hiba révén teremtesz, mert mindig azt kapod, amire figyelmedet irányítod, akár általad áhított, akár nem kívánt dologról van is szó. Érzéseid azonban jelzik, hogy gondolataiddal éppen az áhított vagy a nem kívánt dolgot teremted. (Mire összpontosul figyelmed?)
Amit el tudsz képzelni, azt megkaphatod; azt megteheted, azza válhatsz.
Amint megkérdezed magadtól, hogy miért akarod azt, amit akarsz, annak esszenciája aktiválódik, s az univerzum elindítja azt feléd. Minél intenzívebb pozitív érzések élnek benned a szóban forgó dologgal kapcsolatban, annál gyorsabban érkezik meg az hozzád. (Ugyanolyan könnyű egy kastélyt megteremteni, mint egy gombot.)

Gondolataid megválogatásával teremtményeidet válogatod meg.
Szerető belső lényed az útmutatást érzések formájában kínálja föl neked. Melengess egy kívánt vagy egy nem kívánt gondolatot, s ennek megfelelően kívánatos vagy nem kívánatos érzést fogsz érezni! Dönts úgy, hogy megváltoztatod gondolatodat, s ezzel máris megváltoztattad érzésedet és teremtésedet! (Hozz minél több döntést!)

Az univerzum forrón szeret téged; mert ismeri legmélyebb szándékaidat.
Nagyszerű szándékokkal érkeztél a Földre, és az univerzum folyamatosan erre az általad választott ösvényre irányít. Amikor jó érzés jár át, akkor abban a pillanatban többet engedsz érvényesülni a tágabb látótered birtokában megfogalmazott szándékaidból. (Megtestesült lélek vagy.)

Lazulj bele természetes jó közérzetedbe! Minden rendben. (Valóban minden rendben van!)
Valamennyi, általad nagyra becsült dolog esszenciája folyamatosan realitásodba áramlik. Minél több dolgot méltányolsz, ez a megbecsülési állapotod annál több csatornát nyit majd meg benned ahhoz, hogy még több mindent értékelj nagyra. (Ahogy gondolkozol, úgy rezegsz. Ahogy rezegsz; úgy vonzol.)

Gondolati teremtő vagy egyedi örömutadon
Senki sem korlátozhatja gondolatod irányát! Örömteli életutadon szerzett tapasztalataidat senki és semmi nem korlátozza! Mindazt fölfedezed, amit a boldogságodhoz birtokolni vagy tenni szeretnél, illetve aki lenni szeretnél. (Ha hagysz másokat, hogy megéljék saját élményüket, akkor az számodra is lehetővé teszi ugyanezt.)
A megteendő tettek és a kicserélendő pénzösszegek az örömre irányultságod melléktermékei.
Tudatosan irányított, örömteli utadon ösztönzést érzel majd tettekre, és mindvégig bőség kísér. Érzéseid jelzik majd, hogy magad választotta küldetésedet beteljesíted. (A legtöbb ember ezt fordítva csinálja, s így kevés örömet érez tettei vagy tulajdonai kapcsán.)

Testedet betegség és fájdalom nélkül hagyhatod el.
Nem szükséges a távozás ürügyeként betegséget vagy fájdalmat vonzanod magadhoz! Természetes állapotod - érkezésedkor, ittlétedkor és távozásodkor - az egészség és a jó közérzet. (Bár ezzel kapcsolatban is szabadon hozhatsz ettől eltérő döntést.)


Nem tudsz meghalni; te örökké tartó élet vagy.

Dönthetsz úgy, hogy megpihensz, és hagyod, hogy méltósággal visszatérj színtiszta, pozitív energiád állapotába. Természetes állapotod az örökkévalóság. (Érezd jól magad! Légy laza! Nem tudod elrontani!)
Utóirat: ahhoz, hogy csodálatos, boldog és produktív élettapasztalatot szerezzél, nem szükséges, hogy rajtad kívül akár egyetlenegy személy is megértse az univerzum törvényeit vagy az itt ismertetett folyamatokat. Te vagy ugyanis élményeid vonzója. Csak te!

Jerry & Esther Hicks, 1995, november

